aubinjos istorijos, staubu persunkti pasakojimai ištisais 

simtmcčiais av net tūkstantmečiais aplenkė kitų Ištera- 

tūros zanvų atsiradimą. Savo nedidelėje knygutėje “Su- 
pernatuval Horror m Litevatuve? (1927) Hovardas Lavkrafžas, 
vienas vyškinusių antgamtinės, mistinės literatūnos kūrėjų, įrodė, 
kad jos ištakos - kraupi's priešistorinių laikų vaisingumo ritualai, 
senovės Egipto, Babilono bei semitų tautų religinės apeigos: Iš jų i7 
viduramzių mitų apie vilkolakius, dvasias, piktuosius burtininkus, 
raganas bei prisskėlusius numavėlius atswvado gotikinė, arba siau- 
bo, literatūra. Pirmajį tokį romaną, “Otranto pilis", 1764 metais 
parašė anglas Horacijas Volpolis. Didžiausi vėlesnių amžių šiuv- 
pintojai buvo Seridanas Le Fanu, Raidevis Hagardas, Edgaras 
Alanas Po, Oskaras Vaildas, Bremas Stokevis, lordas Dansenas iv, 
aišku, pats Lavkraftas. 

Modernusis “hovoras? (baimė n-uoju laipsniu) sustleny ZINO 
su įvairiomis mokslo ir paramokslo sritimis, atrado naujus lštera- 
tūrinio gąsdinimo būdus. Šiuolaikinio “kororo? žvaigždės Styve- 
nas Kingas, Klaiwvas Barkevis, Grehemas Mastertonas, Dinas 
Kūncas bei daugelis kitų, tūnančių Siaubų skrynelėje, trokšte 
trokšta įvaryti baimės ix Lietuvos skaitytojams. Pradedame šią 
seriją, ketindami supažindinti su modeyvnaus bei klasikinio siaubo 
romano korifėjų kūvyb.., iv tikimės išvysti is siaubo išplėstas Ji Usų 
akis, isgirsti trikčiojantį Jūsų alsavimą. 

Or, bet kas ten už lango... AAAAAAAA!!!M!U!... 

KRUVINIEJI ŽAIDIMAI 


Žinutė iš Vestoverio (Meino valstija) savaitraščio 
“Enterpraiz", 1966 m. rugpjūčio 19 d.: 


AKMENŲ LIŪTIS 
Kaip praneša keli patikimi asmenys, rugpjūčio 17 d. Čemberleno 
mieste, Karlino gatvėje, iš visiškai giedro dangaus ėmė lyti akmeni- 
mis. Akmenys krito daugiausia ant misis Margaretos Vait namo. 
Smarkiai apgadintas stogas, du nutekamieji latakai ir stogvamzdis. 
Žala įvertinta maždaug 25 doleriais. Misis Vait, našlė, gyvena su 
savo trimete dukterimi Kerieta. | 
Misis Vait atsisakė komentuoti šį įvykį. 


Niekas per daug nenustebo, kai tai įvyko - bent jau pasąmonė- 
je, kur paprastai ir užgimsta visokie žiaurumai. O išoriškai visos 
merginos, buvusios tada dušinėje, atrodė priblokštos, išsigandu- 
sios, susigėdusios, o kai kurios net patenkintos, kad ta kalė Vait 
vėl gavo tai, ko verta. Galbūt vėliau kai kurios iš jų ir tvirtino, kad 
tas įvykis jas nustebinęs, bet tai netiesa. Su daugeliu jų Kerė 
mokėsi nuo pat pirmos klasės, ir visa tai kaupėsi jau nuo tada - 
kaupėsi lėtai, palaipsniui, pagal visus žmogiškosios prigimties 
dėsnius. Nekintamai, neišvengiamai, tarsi kokia grandininė reak- 
cija kritinėje radioaktyvios medžiagos masėje. | 

Žinoma, niekas iš jų nežinojo, kad Kerė Vait turėjo įgimtą 


telekinezės galią. 
| + + 4 


Užrašas, išraižytas ant suolo Čemberleno pradinėje mokykloje 
Barkerio gatvėje: 
“Kerė Vait ėda šūdą". 


Rūbinė prisipildė šūkavimų, daugiabalsio aido ir vandens 
čiurkšlių teškenimo į keramines dušinės grindų plyteles. Per 
pirmą pamoką merginos žaidė tinklinį, ir jų rytinis prakaitas buvo 
lengvas ir aitrus. 

Merginos stypčiojo ir rąžėsi po karšto vandens srovėmis, 
spygavo ir taškė purslus, perimdamos iš vienos rankos į kitą 
slidžius baltus muilo gabalėlius. Kerė flegmatiškai stovėjo tarp jų 
lyg varlė tarp gulbių. Ji buvo stambi, kresna mergina spuogais 
nubertu kaklu, nugara ir sėdmenimis; šlapi plaukai, visai bespal- 
viai, bejėgiškai karojo abipus veido. Kerė stovėjo nejudėdama, 
kiek palenkusi galvą, leisdama vandens čiurkšlėms plakti jos kūną 
ir tekėti žemyn. Atrodė kaip tikra atpirkimo ožka, žioplė, amžinai 
visų apgaudinėjama ir kvailinama. Tokia ji ir buvo. Dabar ji karštai 
ir beviltiškai troško, kad Juveno vidurinėje mokykloje būtų 
atskiros, individualios dušo kabinos. Nes jos spoksojo. Jos visuo- 
met spoksojo. | | 

Dušai vienas po'kito išsijungė, merginos ėjo į rūbinę, traukėsi 
nuo galvų pastelinių spalvų maudymosi kepuraites, šluostėsi 
rankšluosčiais, purškėsi dezodorantais, kartkartėmis žvilgčioda- 
mos į laikrodį virš durų. Liemenėlės užsegtos, kelnaitės užsimau- 
tos. Oras pilnas garų: galėtum įsivaizduoti, kad esi egiptietiškoje 
pirtyje, jei ne nesiliaujantis vandens šniokštimas baseine. Šūks- 
niai ir susijaudinę balsai šokčiojo nuo vieno galo į kitą, atsimuš- 
dami nuo sienų kaip biliardo kamuoliukai po stipraus smūgio 
lazda. 

-... o Tomis pasakė, kad man ji visai netinka, ir aš... 

-.. važiuosime su seserimi ir jos vyru. Jis, įsivaizduok, krapšto 
nosį, beje, kaip ir ji, tad jie abu... 

- ... grįžusi iš mokyklos, nusiprausiu po dušu, o paskui... 

- ... Jis toks nagas, nė cento neišleis, todėl mudvi su Sinde... 

Į rūbine veržliai įėjo mis Dežardin, jų liekna, plokščiakrūtė 
fizinio lavinimo mokytoja, apsidairė aplinkui ir skambiai pliaukš- 
telėjo delnais. 

- O ko tu lauki, Kere? Paskutiniojo teismo dienos? Skambutis 
po penkių minučių. 

Jos šortai buvo akinančiai balti, kojos - nepasakytum, kad 
tobulos, bet saikingas jų raumeningumas traukė akį. Jai ant kaklo 
kabėjo sidabrinis švilpukas - prizas, laimėtas dar koledže, šaudy- 
mo iš lanko varžybose. 

Mergaitės sukikeno. Kerė, apdujusi nuo karščio ir migdančio 
vandens ošimo, pakėlė galvą: 

- Uhu? 

Tas garsas buvo toks varliškas, toks juokingas, kad mergaitės 
vėl sukikeno. Sju Snel nusitraukė nuo galvos rankšluostį, kreste- 
lėjo jį kaip fokusininkas, rodantis scenoje stebuklus, ir ėmė 
paskubomis šukuotis. Mis Dežardin suirzusi pamojo Kerei baigti 
praustis ir išėjo iš rūbinės. 

Kerė užsuko čiaupą. Vanduo dar kurį laiką lašėjo, paskui 
sugurgėjo ir dingo. | 

Ji žengė žingsnį iš dušinės, ir tik tada visos pastebėjo; kad jai 
per koją teka kraujas. 


+ 


Ištrauka iš Deivido R.Kongreso knygos 
“Susprogdintas šešėlis: dokumentiniai Kerės Vait 
istorijos faktai ir išvados" (Tulono Universiteto 
leidykla, 1981, 34 psl.): 

“Vargu ar kas galėtų paneigti, jog tai, kad ypatingi mis Vait 
telekinetiniai sugebėjimai nebuvo pastebėti ankstesniais metais, 
geriausiai paaiškina hipotezė, kurią siūlo Vaitas ir Strensas savo 
moksliniame pranešime “Telekinezė: sugrįžęs laukinis talentas". 
Jie teigia, kad sugebėjimas judinti įvairius objektus vien valios 
pastangomis pasireiškia tik ypatingo dvasinio sukrėtimo akimir- 

ką. Juk šis talentas paprastai būna labai gerai paslėptas. Kaip 
kitaip jis būtų galėjęs išlikti per šitiek amžių nepastebėtas, jeigu 
jo, panašiai kaip ledkalnio, tik pati viršūnė tebūtų matoma 
šarlatanavimo jūroje? 

Šiuo atveju mes galime remtis tik šykščiomis, fragmentiškomis 
žiniomis, kartais vien gandais. Bet net ir tokia informacija pakan- 
kamai aiškiai įrodo, kad Kerėje Vait slypėjo.nepaprasto galingumo 
TK potencija. Tragiškiausia yra tai, kad mes visi pavėlavome..." 


- MĖNESINĖS! 

Pirmoji suklykė Krisė Hargensen. Jos klyksmas atsimušė nuo 
plytelėmis išklijuotos sienos, nuaidėjo į kitą patalpos galą ir vėl 
atsimušė. Sju Snel susiraukė, apimta kažkokio keisto, nemalo- 
naus jausmų mišinio - neapykantos, pasišlykštėjimo, pykčio ir 
gailesčio. Kerė, stovėdama tarpduryje ir nesuprasdama, kas atsi- 
tiko, atrodė taip kvailai. Dieve, galima pagalvoti, kad ji niekad 
ne... | 

- MENESINĖS! . 

Dabar šaukė visos kartu, skandavo tarsi užkeikimą. Paskui 
kažkuri kitame rūbinės gale (tikriausiai vėl Hargensen - Sju 
nebegalėjo atskirti balsų toje maišatyje) suspiegė šiurkščiu vulga- 
riu balsu: “Užsikišk!" 

- MĖNESINĖS! MĖNESINĖS! MĖNESINĖS! | 

Kerė apkvaitusi stovėjo pradėjusių rinktis aplinkui merginų 
viduryje, vanduo karoliukais riedėjo per jos odą. Stovėjo kaip 
kantrus jautis suprasdama, kad juokiamasi, kaip visada, IŠ jos, 
kažkaip kvailai sutrikusi, bet nenustebusi. 

Kai pirmi tamsaus menstruacinio kraujo lašai tėkštelėjo ant 
plytelių ir ištiško dešimties centų monetos didumo dėmelėmis, 
Sju pajuto kylantį pasišlykštėjimą. 

- Dėl Dievo, Kere, tau prasidėjo mėnesinės! - sušuko ji. - 
Apsivalyk! 

- Uhu? 


Kerė buku jautišku žvilgsniu apsidairė aplinkui. Šlapi plaukai, 
prilipę prie skruostų, gaubė galvą tarsi šalmas. Ant vieno peties 
iškilęs visas spuogų žvaigždynas. Jai buvo dar tik šešiolika, bet 
akyse be vargo galėjai įžvelgti skausmo paliktą žymę. 

- Ji galvoja, kad jie skirti nusivalyti lūpų dažams! - pašaipiai 
šūktelėjo Ruta Gougan ir spigiai nusikvatojo. 

Sju prisiminė šią repliką vėliau ir įstatė į bendrą įvykio vaizdą, 
bet dabar tai nuskambėjo tik kaip dar vienas beprasmis garsas 
balsų kakofonijoje. “Šešiolika, - galvojo ji. - Jau laikas būtų 
suprast, kas atsitiko..." | 

Dar keli kraujo lašai tėkštelėjo ant grindų. Kerė mirksėdama 
spoksojo į savo klasiokes, vis dar nieko nesuprasdama. 

Helena Šajers nusisuko, apsimesdama, kad ją pykina. | 

- Tu kraujuoji! - staiga įtūžusi suriko Sju. - Tu kraujuoji, 
pasižiūrėk, tu, Žiopla drimba! 

Kerė pažvelgė žemyn ir suspiegė. 

Garsas drėgname rūbinės ore nuskambėjo neįprastai skam- 
biai. | | 

Kerei į krūtinę atsimušė tamponas ir šleptelėjo ant grindų jai 
po kojomis. Vatoje atsirado ir greitai išsiplėtė raudona dėmė. 

Ir tada kilo juokas, kupinas paniekos, pasibjaurėjimo, siaubo, 
jis vis garsėjo, kol galiausiai virto nenormaliu, beprotišku kvato- 
jimu. Mergaitės ėmė bombarduoti Kere tamponais ir higieniniais 
paketais, paimtais iš savo krepšelių ar iš sulaužyto automato, 
kabančio ant sienos. Jie krito ant Kerės kaip didelės snaigės, o 
merginos choru skandavo: 

- Užsikišk! Užsikišk! Užsikišk! Užsi... 

Sju taip pat mėtė ir skandavo drauge su kitomis, visai negalvo- 
dama, ką daro. Jos galvoje neoninėmis raidėmis švysčiojo ir 
sukosi - ritmingai, tarsi užkeikimas - viena vienintelė mintis: 
“Tame nėra nieko blogo juk tikrai tame nėra nieko blogo juk tikrai 
tame nėra..." Ji vis dar žybčiojo ir švytėjo, raminančiai ir įtikina- 
mai, kai Kerė staiga užkaukė ir ėmė atatupsta trauktis, mojuoda- 
ma priešais save rankomis, vaitodama ir kūkčiodama. 


Mergaitės nutilo, suvokusios, kad grandininė reakcija jau 
pasiekė sprogimo tašką. Būtent tą akimirką, kaip kai kurios iš jų 
vėliau tvirtino, jas apėmė nuostaba. Tačiau prieš tai juk buvo ne 
vieneri metai, ne vieneri metai tyčiojimosi ir pokštavimo: “ei, 
nutraukime nuo Kerės antklodę!" - krikščionių jaunimo vasaros 
stovykloje ir “aš radau Kerės meilės laišką Bobiui Piketui, perra- 
šykime jį ir išdalinkime visiems“, ir “paslėpkime kur nors jos 
kelnaites", ir “įkiškime jai į batą žaltį", “nardink ją, nardink"; o štai 
Kerė, atkakliai minanti dviratį, atsilikusi nuo visos grupės ir 
niekaip negalinti pasivyti, Kerė, vienais metais vadinama “drim- 
ba", kitais - “plokščiasnuke", visada suprakaitavusi, niekada nes- 
pėjanti paskui visus; štai Kerė, pritūpusi krūmuose nusišlapinti, 
nusidilgina užpakalį, ir visi apie tai sužino (“Ei, storšikne, ar labai 
niežti?"); štai Bilis Presonas tepa jai plaukus riešutiniu sviestu, kai 
ji užmiega per pamoką; daugybė niuksų, pakištų kojų, Kerei 
einant pro šalį, knygos, numestos nuo jos suolo, pornografinė 
nuotrauka, slapčia įkišta į jos krepšį; o štai Kerė bažnytiniame 
piknike nerangiai klaupiasi ant kelių, ir jos seno dryžuoto sijono 
siūlė išyra išilgai užtrauktuko su garsiai paleistų dujų garsu; Kerė, 
niekada nepagaunanti kamuolio, net kai jis lekia jai tiesiai į 
rankas; Kerė, kuri antroje klasėje per modernaus šokio pamoką 
krenta veidu į žeme ir nusiskelia dantį; Kerė. kaip paprastai, 
užgriūvanti ant tinklo, žaidžiant tinklinį; Kerė, kurios kojinių akys 
visada nubėgusios, bėgančios ar tuoj nubėgsiančios, ir visada 
prakaito dėmės palaidinukės pažastyse; o. štai Krisė Hargensen 
skambina jai po pamokų iš “Keli Frut Kompani" kavinės ir klausia, 
ar ji žinanti, kad “kiaulės šūdas" rašoma taip: “K-E-R-Ė"... Ir kai 
visa tai susidėjo kartu, kritinė masė buvo pasiekta. Dar vienas 
pažeminimas, galutinis paniekinimas, paskutinis lašas - ir sprogi- 
mas... 

Kerė traukėsi atatupsta, kaukdama staiga įsiviešpatavusioje 
tyloje, stambiomis rankomis užsidengusi veidą. Prie plaukų papil- 
vėje buvo prilipęs vatos tamponas. 

Mergaitės stebėjo ją žibančiomis, įdėmiomis akimis. 

Kerė atbula atsitraukė į vieną iš keturių didelių dušinės skyrių, 
lėtai susmuko ir liko sėdėti, bejėgiškai vaitodama. Jos akių 
lėliukės užvirto aukštyn, atidengdamos baltus drėgnus baltymus 
- taip atrodo kiaulės akys skerdyklos aptvare. | 

Sju lėtai, tarsi dvejodama, pratarė: 

- Tikriausiai tai pirmas kartas, kai ji... 

Tą akimirką durys su trenksmu atsilapojo ir mis Dežardin 
įsiveržė vidun išsiaiškinti, kas atsitiko. 


< 


Iš knygos “Susprogdintas šešėlis" (41 psl.): 

“Tiek medikai, tiek psichologai, tyrinėję šį atvejį, laikosi 
vieningos nuomonės, kad slapto Kerės Vait talento atsiskleidimo 
paskata galėjo tapti pavėluota ir skausminga menstruacinio ciklo 
pradžia. 

Kad ir kaip tai atrodo neįtikėtina, bet iki pat 1979 metų Kerė 
nieko nežinojo apie ciklišką mėnesinių procesą, vykstantį subren- 
dusios moters organizme. Kaip neįtikėtinas ir tas faktas, kad 
mergaitės motina nesikreipė į ginekologą žinodama, kad jos 
dukteriai, einančiai jau septynioliktus metus, dar neprasidėjo 
mėnesinės. 

Bet šie faktai yra nepaneigiami. Kai Kerė Vait pamatė, kad jai 
iš makšties teka kraujas, ji visiškai nesuprato, kas atsitiko. Mergi- 
na netgi neturėjo nė menkiausio supratimo, kas apskritai yra 
menstruacija. | | | 

Viena iš išlikusių Kerės klasiokių, Ruta Gougan, pasakojo, kad 
maždaug prieš metus iki aptariamojo įvykio ji įėjo į Jūuveno 
vidurinės mokyklos mergaičių rūbinę ir pamatė, kaip Kerė tampo- 
nu valosi nuo lūpų dažus. Mis Gougan paklausė jos: “Ei, ką tu čia 
išdirbinėji?" O mis Vait į tai atsakiusi: “Argi aš darau kažką ne 
taip?" Mis Gougan tada pasakė, kad taip, viskas gerai. Ruta viską 
papasakojo savo draugėms (šios knygos autoriui ji užsiminė, kad 
tada tai jai pasirodė netgi “originalu"), ir jei vėliau kuri nors iš jų 

mėgindavo paaiškinti Kerei tikrąją tamponų, jos naudojamų lūpų 
dažams valyti, paskirtį, toji paprasčiausiai nekreipdavo dėmesio 
įjų Žodžius, manydama, kad ją vėl mulkina. Toks jau buvo Kerės 
gyvenimas, kad ji į viską žvelgė su nepasitikėjimu..." 


Kai nuskambėjo skambutis, ir merginos išsiskirstė po antros 
pamokos klases (kelioms pavyko paslapčia išsmukti pro atsargi- 
nes duris anksčiau, negu mis Dežardin spėjo įsidėmėti pavardes), 
mis Dežardin pasirinko įprastą būdą numalšinti isterijai - ji 
smarkiai pliaukštelėjo delnu Kerei per veidą. Vargu ar ji prisipa- 
žintų, kad tai jai buvo malonu, ir tikrai imtų neigti, kad laikė Kerę 
vien žvilgančiu taukų maišu. Rita Dežardin mokytojavo pirmus 
metus ir dar tikėjo, kad visi vaikai yra geri. 

Kerė pažvelgė į ją apsiblaususiu žvilgsniu, persikreipusios 
merginos lūpos vis dar drebėjo. 

- M-m-mis D-d-d-de-d... 

- Stokis, - abejingų balsu paliepė mis Dežardin. - Stokis ir 
susitvarkyk. 

- Aš kraujuoju, aš mirštu! - suklykė Kerė. | 

Ji nesąmoningai ištiesė ranką, aklai ieškodama ko įsitverti, ir 
įsikabino į baltus mis Dežardin šortus. Ant jų liko kruvinos rankos 
atspaudas. | | | 

- Aš... tu... - Fizinio lavinimo mokytojos veidas persikreipė iš 
pasibjaurėjimo. Ji stipriai truktelėjo Kerę už rankos ir pastatė ant 
kojų. - Atsikvošėk! | 

Kerė siūbuodama stovėjo tarp dušų ir sienos, ant kurios kabėjo 
automatas su higieniniais paketais už dešimt centų. Palinkusi į 
priekį, nukarusiomis krūtimis, bejėgiškai tabaluojančiomis ran- 
komis. Tikra beždžionė. Blizgančios akys žvelgė bukai ir neturėjo 
jokios išraiškos. 

- O dabar, - sušnypštė mis Dežardin pro sukąstus dantis, 
pabrėždama kiekvieną Žodį, - tu paimsi vieną paketą iš... ne, 
monetos nereikia, automatas vis tiek sulaužytas... paimsi vieną 

r... po velnių, darysi tu, ką aš sakau, ar ne? Tu elgiesi taip, lyg 
niekada anksčiau nebūtum turėjusi mėnesinių. | 

- Mėnesinių? - paklausė Kerė. | - 

Nuostabos išraiška jos veide buvo pernelyg nuoširdi, pernelyg 
daug joje buvo buko, beviltiško siaubo, kad galėtum nepatikėti ir 
neatkreipti dėmesio. Ritą Dežardin persmelkė niūri, juoda nuo- 
jauta. Tai buvo neįtikėtina, to negalėjo būti. Jos pačios pirmosios 
mėnesinės prasidėjo netrukus po vienuolikto gimtadienio - ji tada 
nuėjo iki laiptų turėklų ir susijaudinusi sušuko žemyn: “Mama, aš 
ištepiau kilimą!" 

- Kere? - ištarė ji ir žengė prie mergaitės. - Kere? 

Kerė pasitraukė atatupsta, ir tą akimirką su didžiausiu bildesiu 
apvirto kampe stovėjęs stovas su kėgliais. Kėgliai išsibarstė į visas 
puses, ir mis Dežardin net pašoko iš netikėtumo. | 

- Kere, tai tavo pirmosios mėnesinės? 0 

Bet dabar ji jau buvo tuo tikra, todėl galėjo ir nebeklausti. 
Kraujas buvo tamsus ir siaubingai tirštas. Abi Kerės kojos buvo 
kruvinos, lyg ji būtų braidžiusi po kraujo upę. 

- Skauda, - sudejavo Kerė. - Pilvas... | 

+- Tai praeis, - tarė mis Dežardin, apimta vienu metu gėdos ir 
gailesčio, todėl jausdamasi gana nejaukiai. - Tau reikia... na, 
sustabdyti kraujavimą. Tu... T 

Virš galvos žybtelėjo ryškus blyksnis ir pasigirdo pokštelėji- 
mas, primenantis šūvį ir startinio pistoleto. -Elektros lemputė 
užgeso. Mis Dežardin riktelėjo iš nuostabos, ir netikėtai jai į galvą 
atėjo mintis, | 

(tuoj viskas grius velniop) 
kad aplink Kerę visada vyksta panašūs dalykai, kai ji atsiduria 
nemaloniose situacijose - lyg pikta lemtis lydėtų ją kiekviename 
žingsnyje. Ta mintis švystelėjo ir dingo taip pat greitai, kaip ir 
atsirado. Mis Dežardin išėmė iš sulaužyto automato higieninį 
paketą ir išvyniojo. 

- Pažiūrėk, - tarė ji. - Štai šitaip... 


< 


Iš knygos “Susprogdintas šešėlis" (54 psl.): 

“Margareta Vait, Kerės Vait motina, pagimdė dukterį 1963 
metų rugsėjo 21 dieną tokiomis aplinkybėmis, kurių kitaip negu 
keistomis negalima pavadinti. Tiesą sakant, atidžiai pastudijavus 
Kerės Vait istoriją, kyla vienas įspūdis, ryškesnis už kitus, - Kerė 
buvo tik viena dalis tos nepaprastai keistos šeimos, tik viena dalis, 
kuri patraukė visuomenės dėmesį. ' | 

Kaip jau minėta anksčiau, Ralfas Vaitas žuvo 1963 metų 
vasario mėnesį Portlende statybų metu. Misis Vait liko gyventi 
nedideliame namelyje Čemberleno pakraštyje. 

Dėl beveik fanatiškų fundamentalistinių religinių pažiūrų 
Vaitai neturėjo draugų, ir todėl po vyro laidotuvių niekas nelankė 
misis Vait. Ir kai po septynių mėnesių atėjo laikas gimdyti, ji buvo 
viena. | 

Rugsėjo 21 d., maždaug 13.30 val., Karlino gatvės gyventojai 
išgirdo riksmus, sklindančius iš misis Vait namo. Tačiau policiją 
iškvietė tik šeštą valandą vakaro. Tokį delsimą mes galėtume 
paaiškinti dvejopai, bet abu variantai vienodai nemalonūs: arba 
misis Vait kaimynai nenorėjo įsivelti į policijos tyrimą, arba taip 
nemėgo jos, kad paprasčiausiai nusprendė palaukti ir pažiūrėti, 
kas bus. Misis Džordžija Maklafin, viena iš trijų išlikusių kaimynų, 
buvusių tuo metu gatvėje, sutiko pasikalbėti su manimi. Ji paaiš- 
kino, jog nekvietusi policijos, nes maniusi, kad tie klyksmai susiję 
su “religinės ekstazės būsena". | 

Kai 18.22 val. policija visgi atvyko, riksmai jau buvo žymiai 
retesni. Policininkai rado misis Vait antrame aukšte, gulinčią 
lovoje. Tomas G.Mertonas, vyresnysis karininkas, iš pradžių 
pagalvojo, kad ji tapo užpuolimo auka. Patalynė buvo permirkusi 
krauju, o ant grindų gulėjo didelis mėsininko peilis. Ir tik paskui 
jis pamatė ant misis Vait krūtinės naujagimį su dar nenuimta 
placentine plėvele. Virkštelę motina pati nupjovė peiliu. 

Labai jau neįtikėtina atrodo hipotezė, kad misis Vait nežinojo, 
jog ji nėščia, ir net nesuprato, ką tas žodis reiškia. Kur kas 
priimtinesnį paaiškinimą siūlo kai kurie dabartiniai mokslininkai, 
pavyzdžiui, Dž.V.Benksonas ir Džordžas Fildingas. Jie teigia; kad 
misis Vait paprasčiausiai išstūmė šią sąvoką iš savo sąmonės, kaip 
tiesiogiai susijusią su lytinių santykių “nuodėme". Galbūt ji tiesiog 
atsisakė patikėti, kad tai galėjo atsitikti ir su ja. 

"Mes turime net trijų jos laiškų draugei, gyvenusiai Kenošoje, 
Viskonsino valstijoje, nuorašus, kurie aiškiai įrodo keisčiausią 
dalyką - misis Vait nuo penkto nėštumo mėnesio manė, kad serga 
“moceriškų dalių vėžiu" ir netrukus iškeliaus į dangų pas savo 


» 


vyrą... 


Kai po penkiolikos minučių mis Dežardin nusivedė Kerę į 
direktoriaus kabinetą, koridoriai, laimei, buvo tušti. Mokinių 
balsai monotoniškai gaudė už uždarytų durų. | 

Kerė pagaliau nustojo klykti, bet vis dar verkė, kartkartėmis 
sukukčiodama. Dežardin, netekusi kantrybės, galiausiai pati įdė- 
jo jai paketą, nuvalė kraują sudrėkintais popieriniais rankšluos- 
čiais ir užmovė jos paprastas medvilnines kelnaites. 

Ji dukart bandė paaiškinti, kad menstruacija - įprastas dalykas 
visoms moterims, bet Kerė kas kartą užsidengdavo ausis rankomis 
ir verkdavo toliau. 

Misteris Mortonas, direktoriaus pavaduotojas, iššoko iš kabi- 
neto, vos tik joms įėjus į priimamąjį. Ten jau sėdėjo Bilis Delujis 
ir Henris Trenantas, laukdami pylos, kad pabėgo iš prancūzų 
kalbos pamokos. Berniukai tuoj pat pasisuko savo kėdėse ir 
įsispoksojo į jas. 

- Įeikite, - trumpai pakvietė misteris Mortonas. - Įeikite, 
prašau. | 

Jis metė piktą žvilgsnį per mis Dežardin petį į abu berniukus, 
kurie nustebę žiūrėjo į kruviną pirštų antspaudą ant jos šortų. - 

- Į ką taip įsispoksojote? | 

- Kraujas, - tarė Bilis ir kvailai nusišysojo. 

- Nušalinimas nuo dviejų pamokų, - nukirto Mortonas, paskui 
pažvelgė į kraujo dėme ir tankiai sumirksėjo. 

Joms įėjus jis uždarė duris ir ėmė raustis po viršutinį spintelės 
stalčių, ieškodamas blankų aktams dėl nelaimingų atsitikimų 
mokykloje. | | 

- Kaip tu jautiesi, a... | 

- Kerė, - pasutleravo Dežardin. - Kerė Vait. 

Misteris Mortonas pagaliau rado ieškomą blanką, bet ant jo 
buvo didelė kavos dėmė. | 

- Jums jo neprireiks, misteri Mortonai. 

- Tikriausiai tai įvyko ant “ožio". Mes tuoj... Ką? Neprireiks? 

- Ne. Bet manau, kad Kere reikia išleisti namo. Ji patyrė stiprų 
dvasinį sukrėtimą. | | 

Mis Dežardin reikšmingai pažvelgė jam į akis, bet Mortonas vis 
tiek nieko nesuprato. | 

- Na, gerai. Kaip pasakysite. Gerai. Puiku. - Jis užtrenkė spintos 
dureles ir aiktelėjo, prisivėręs pirštą. Paskui didingai pasisuko į 
duris, atlapojo jas, dar kartą niūriai nužvelgė Bilį ir Henrį ir 
šūktelėjo: | 

- Mis Fiš, užpildykite, prašau, atleidimo nuo pamokų blanką. 
Kerei Rait. c 

- Vait, - pataisė mis Dežardin. 

- Vait, - sutiko Mortonas. 

Bilis Delujis sukikeno. 

- Savaitė nušalinimo! - riktelėjo Mortonas. 

Po nykščio nagu atsirado kraujo pūslė. Skaudėjo velniškai. 
Kerė nesiliovė monotoniškai kukčiojusi. 

Mis Fiš atnešė geltoną atleidimo blanką, ir Mortonas sidabri- 
niu pieštuku išvedžiojo jame savo parašą, susiraukdamas, kai 
aštrus skausmas perverdavo sužeistą nykštį. | 

- Gal tave reikėtų pavežėti, Kere? - paklausė jis. - Jei reikia, mes 
iškviesime taksi. | | 

Kerė papurtė galvą. Mortonas pastebėjo, kaip iš vienos jos 
šnervės pasirodė didelis žalias snarglių burbulas, pasišlykštėjęs 
nusuko akis ir pažvelgė į mis Dežardin. | 

- Manau, ji netrukus pasijus geriau, - užtikrino toji. - Kerė 
gyvena netoliese, Karlino gatvėje. Grynas oras jai bus tik į naudą. 

Mortonas padavė mergaitei geltoną blanką. 

- Tu gali eiti, Kese, - kilniaširdiškai pareiškė jis. 

- Mano ne toks vardas! - staiga suriko Kerė. 

Mortonas atšlijo, o mis Dežardin pašoko lyg pametėta. Sunki 
molinė peleninė, stovėjusi ant rašomojo stalo (tai buvo Rodeno 
“Maąsrytojas" su tuščiavidure galva dėti nuorūkoms), staiga nuvir- 
to ant grindų lyg pabūgusi jos riksmo. Nuorūkos ir tabako pelenai, 
iškratyti iš Mortono pypkės, pabiro ant šviesiai žalio sintetinio 
kilimo. 

- Na, to jau per daug, - pareiškė Mortonas, stengdamasis, kad 
jo žodžiai skambėtų ypač griežtai. - Aš suprantu, kad tu nekaip 
jautiesi, bet tai nereiškia, kad aš pakęsiu visus... 

- Prašau jūsų, - tyliai pratarė mis Dežardin. 

Mortonas žvilgtelėjo į ją ir linktelėjo galva. Griežtai žiūrėda- 
mas, kad mokykloje būtų laikomasi disciplinos, kas ir įėjo įjo, kaip 
direktoriaus pavaduotojo, pareigas, jis stengėsi vaizduoti tokį 
mielą Džoną Veiną, bet jam nekaip sekėsi. Mokyklos administra- 
cija (kuriai bažnytinėse vakarienėse, “Pedagogų ir tėvų asociaci- 
jos" susirinkimuose bei “Amerikos Legiono" suteikimo ceremoni- 
jose paprastai atstovavo direktorius Henris Grailis) vadindavo jį 
“mieluoju Mortu". Mokiniai buvo labiau linkę vadinti Mortoną 
"kvanktelėjusiu kailialupiu iš raštinės". Bet tokie mokiniai kaip 
Bilis Delujis ir Henris Trenantas paprastai nepasisakinėdavo 
“Pedagogų ir tėvų asociacijos" susirinkimuose ar miesto rengi- 
niuose, tad administracijos nuomonė visuomenėje buvo geriau 
žinoma. | | | 

"Dabar mielasis Mortas, paslapčia švelniai glostinėdamas nus- 
paustą nykštį, nusišypsojo Kerei ir tarė: | 

- Eikite namo, mis Rait. O gal norite dar truputį pasėdėti, kol 
nusiraminsite? | 

- Ne, aš eisiu, - sumurmėjo Kerė ir nusibraukė užkritusius ant 
veido plaukus. Jau prie durų ji atsisuko ir pažvelgė į mis Dežardin 
išplėstomis akimis, tarsi patamsėjusiomis nuo įgyto patyrimo. - 
Jos juokėsi iš manes. Mėtė į mane daiktus. Jos visada juokiasi. 

Dežardin atsakė jai tik bejėgišku žvilgsniu. 

Kerė išėjo. | | | 

Kuriam laikui stojo tyla. Mortonas ir Dežardin žiūrėjo jai 
įkandin. Paskui pavaduotojas, garsiai atsikrenkštęs, atsargiai 
pasilenkė ir ėmė šluoti į krūvelę pelenus ir nuorūkas, išbyrėjusias 
iš peleninės. 

- Tai kas gi atsitiko? - pagaliau paklausė jis. 
“ Mis Dežardin atsiduso ir su pasišlykštėjimu pažvelgė į džiūs- 
tančią rudą kraujo dėmę ant savo šortų. 

- Jai prasidėjo mėnesinės. Pirmosios. Dušinėje. 

Mortonas nuraudo ir vėl atsikrenkštė. Popieriaus lapas, kuriuo 
jis šlavė šiukšles, ėmė judėti dar greičiau. 

- Ar ne per... a-a-a...? 

- Vėlai, kaip pirmosios? Taip. Štai kodėl ji taip skausmingai 
sureagavo. Tačiau aš vieno dalyko nesuprantu - kodėl jos moti- 
na... - ji nutilo, akimirką paskendusi savo mintyse. - Nežinau, ar 
gerai pasielgiau toje situacijoje, Mortai, bet aš iš pradžių nesup- 
ratau, kas atsitiko. Ji manė, kad miršta. 

Mortonas įdėmiai pažvelgė į mokytoją. 

- Atrodo, kad dar prieš pusvalandį ji apskritai nežinojo, kad 
egzistuoja toks dalykas, kaip mėnesinės, - pridūrė ji. 

- Paduokite man tą šepetėlį, mis Dežardin. Taip, šitą. 

Ji padavė jam šepetį su užrašu “Čemberleno firma “Namų 
apyvokos reikmenys" niekada nenušluos į šalį kliento". Mortonas 
ėmė stumti pelenų krūvelę ant popieriaus lapo. 

- Atrodo, teks dar ir dulkių. siurbliu pavalyti. Taip nieko 
nesušluosi. Maniau, kad peleninę pastačiau toliau nuo krašto. Net 
juokinga, kaip daiktai kartais nukrenta. - Jis susimušė galvą į stalą 

ir atsitiesė. - Sunku patikėti, kad mergina, prasimokiusi vidurinėje 
mokykloje - šioje ar kitoje - trejus metus, neturi supratimo apie 
menstruacijas, mis Dežardin.. 

- Man dar sunkiau, - pasakė ji. - Bet niekaip kitaip paaiškinti jos 
reakcijos aš negaliu. Be to, klasėje ji visada būdavo “atpirkimo 
ožys". | 

- Hm... - Mortonas išpylė nuorūkas bei pelenus į šiukšlių dėžę 
ir nusivalė rankas. - Atrodo, aš ją prisiminiau. Vait. Margaretos 
Vait duktė. Taip, gali būti. Tada viskas atrodo kur kas labiau 
įtikėtina. - Jis atsisėdo už savo stalo ir tarsi atsiprašydamas 
nusišypsojo. - Jų tiek daug. Praeina penkeri metai, ir visi susilieja 
į vieną bendrą veidą. Imi vadinti berniukus jų vyresniųjų brolių 
vardais ir panašiai. Visų neįsiminsi. 

- Taip, žinoma. | 

- Palaukite, kol išdirbsite mokykloje dvidešimt metų kaip aš... 
- tesė jis, niūriai žiūrėdamas į tamsią dėmelę po nagu. - Sutinku 
vaikus, kurie atrodo kažkur matyti, o paskui sužinau, kad mokiau 
jų tėvus, kai pradėjau mokytojauti. Margareta Vait baigė anks- 
čiau, negu atėjau aš, už ką aš didžiai dėkingas likimui. Kartą 
Margareta pareiškė amžinatilsei misis Bisent, kad Viešpats jau 
paruošęs jai pragare specialią degančią kėdę už tai, kad mokytoja 
paaiškino vaikams Darvino teorijos esmę. Mokydamasi čia, ji 
dukart buvo nušalinta nuo pamokų lankymo - kartą už tai, kad 
apdaužė krepšiu savo klasiokę. Buvo kalbama, kad Margareta 
užtikusi ją rūkant. Savotiškos religinės pažiūros. Labai savotiškos. 
- Staiga jis vėl tapo panašus į Džoną Veiną. - O kitos mergaitės? Jos 
tikrai juokėsi iš Kerės? 

- „Dar blogiau. Kai aš įėjau, jos šaukė choru ir svaidė į ją 
higieninius paketus. Svaidė kaip... kaip riešutus. 

- O! O, Dieve! - Džonas Veinas dingo. Misteris Mortonas 
skaisčiai išraudo. - Jūs įsidėmėjote, kas buvo dušinėje? 

- Taip. Ne visas, bet kai kurios išduos likusias. Atrodo, viską 
pradėjo Krisė Hargensen... Kaip visada. 

- Krisė ir jos “Pašėlusi kompanija", - sumurmėjo Mortonas. 

*- Taip. Tina Bleik, Reičelė Spais, Helena Šajers, Dona Tibodo 
ir jos sesuo Merė, Laila Greis, Džesika-Epšou. Ir Sju Snel. - Ji 
susiraukė. - Ir kas galėjo šito tikėtis iš Sju. Ji neatrodė linkusi į 
tokio pobūdžio... išdaigas. 

- Jūs pasikalbėjote su mergaitėmis? 

Mis Dežardin nelinksmai šyptelėjo. 

- Aš jas išvariau iš ten velniop. Buvau pernelyg įpykusi. Be to, 
Kere buvo ištikęs isterijos priepuolis. 

- Hm, - atsikrenkštė Mortonas ir sunėrė pirštus. - Bet ketinate 
pasikalbėti su jomis? 

- Taip, - atsakė ji be didelio noro. 

- Atrodo, jūs nelabai... 

- Taip, žinoma, - niūriai prisipažino mis Dežardin. - Supraskite, 
juk merginos matė ir mano reakciją. Aš puikiai suprantu, ką jos 
tuo metu jautė. Man norėjosi tik vieno - paimti tą mergaitę už 
pečių ir stipriai papurtyti. Galbūt koks nors su menstruacijomis 
susijęs instinktas verčia moteris pykti ir tyčiotis, nežinau. Bet aš 
kaip dabar matau Sju Snel veido išraišką. 

- Hm, - giliamintiškai pakartojo misteris Mortonas. Jis. niekada 
nesuprato moterų ir visai nenorėjo diskutuoti apie mėnesines. 

- Aš pakalbėsiu su jomis rytoj, - pažadėjo mis Dežardin, 
kildama nuo kėdės. - Užtaisysiu joms tikrą pragarą. 

- Gerai. Merginas reikia nubausti taip, kaip jos nusipelnė. O 
jeigu jums atrodys, kad reikėtų atsiųsti kurią iš jų pas... a-a-a... 
mane, nesivaržykite... 

- Taip, - geraširdiškai sutiko ji. - Beje, kai bandžiau nuraminti 
Kerę, perdegė elektros lemputė. 

- Aš tučtuojau nusiųsiu tenai ūkvedį, - prižadėjo Mortonas. - 
Ačiū už pastangas, mis Dežardin. Ar nepaprašytumėte mis Fiš 
įleisti čionai Bilą ir Henrį? 

- Žinoma, - atsakė ji ir išėjo. 

Mortonas atsilošė ir atsipalaidavo, išmesdamas iš galvos visą 
tą reikalą. Kai vidun įslinko užkietėję bėgiotojai iš pamokų Bilis 


20 


Delujis ir Henris Trenantas, jis patenkintas nužvelgė juos ir 
pasiruošė: svaidyti žaibus. 

Juk jis dažnai sakydavo Henriui Grailiui, kad mokinius, bėgan- 
čius iš pamokų, valgąs priešpiečiams. 


Užrašas ant suolo Čemberleno vidurinėje mokykloje: 
Rožės raudonos, 
 Melsvos žibutės, 
Kaštonas rudas, 
O Kerė Vait ėda šūdus. 


Kerė nuėjo Juveno aveniu ir ties sankryža pasuko į Karlino 
gatve. Ji žingsniavo nuleidusi galvą, stengdamasi apie nieką 
negalvoti. Spazmai pilve užeidavo bangomis, ir ji ėjo tai lėčiau, tai 
greičiau - kaip mašina su sugedusiu karbiuratoriumi. Kerė spok- 
sojo į šaligatvį sau po kojomis. Asfalte žėrėjo kvarco smiltelės. 
Kreida nubraižyti “klasių" langeliai jau paplauti lietaus. Sutrypti 
kramtomosios gumos gumuliukai. Folijos skiautelės ir pigių sal- 
dainių popieriukai. “Jos visos nekenčia manęs, ir tai niekada 
nesibaigs. Joms niekada tai nenusibos". Blykstelėjo vieno cento 
moneta, įstrigusi asfalto plyšyje. Kerė paspyrė ją. “Įsivaizduoju 
Krise Hargensen visą kruviną, klykiančią ir maldaujančią pasigai: 
lėjimo. O jos veidu ropoja žiurkės. Gerai. Gerai. Tai būtų gerai". 
Šuns išmatos su per vidurį įminta pėda. Juostelė pajuodavusių 
pistonų, kuriuos kažkoks vaikas išdaužė akmeniu. Cigarečių 
nuorūkos. “O, kad taip perskeltų jai galvą akmeniu, dideliu 
akmens luitu. Kad taip joms visoms suskaldytų galvas. Gerai. 
Gerai". 

(išganytojas Jėzus švelnus ir romus) 

Mamai gerai taip kalbėti. Jai nereikia kasdien vaikštinėti tarp 
vilkų, kai iš tavęs juokiasi, tyčiojasi, rodo pirštais, kikena. Argi 
mama nesakė, kad ateis Teismo Diena, | 

(žvaigždės vardas bus Metėlė, ir pasipils žemėn skėriai, ir 
jiems bus duota galia, kaip turi galią žemės skorpionai) 

ir pasirodys Angelas su kalaviju? 

O, kad tai būtų šiandien, ir Jėzus ateitų ne su avinėliu ir 
piemens lazda, bet laikydamas po akmens luitą kiekvienoje 
rankoje, kad sutraiškytų tuos, kurie tyčiojasi ir šaiposi, išrautų 
spiegiantį iš baimės blogį su šaknimis ir sunaikintų jį - baisusis 
Jėzus, kruvinas ir teisingas. | 

O, kad ji galėtų būti Jo kalaviju ir Jo ranka... 

Kerė visą laiką stengėsi būti tokia kaip visi. Šimtus kartų 
apgaudinėjo mamą, mėgindama ištrinti raudoną ratą, apibrėžtą 
aplink ją lyg sergančią maru nuo pat pirmos dienos, kai ji paliko 
mamos valdomą pasaulį mažame namelyje Karlino gatvėje ir 
nužingsniavo į pradinę mokyklą Barkerio gatvėje, pasikišusi po 
pažastim Bibliją. Kerė gerai prisiminė tą dieną - smalsius žvilgs- 
nius ir netikėtai stojusią siaubingą tylą, kai ji mokyklos bufete 
prieš valgydama priešpiečius atsiklaupė ant kelių. Tądien prasidė- 
jęs juokas daugiau nebenutilo. 

Raudonas maro ratas buvo kaip kraujas - gali trinti, trinti ir 
trinti, ir vis tiek neištrinsi, neišvalysi. Nuo tos dienos ji daugiau 
niekada nebesiklaupdavo ant kelių viešose vietose, tačiau mamai 
šito neprisipažino. Bet to įvykio neužmiršo nei ji, nei jie. Prieš 
kelerius metus Kerė "nagais ir dantimis išplėšė iš mamos leidimą 
važiuoti į krikščionių jaunimo vasaros stovyklą. Ir pinigų užsidir- 
bo pati, siūdama namuose. Mama paniurusi kartojo, kad tai 
nuodėmė, kad ten susirinks vien baptistai, metodistai ir kongre- 
gacionalistai, ir kad visa tai nuodėmė, nuosmukis. Ji griežčiausiai 
uždraudė Kerei maudytis stovykloje. Bet ji maudėsi. Ir juokėsi, kai 
vaikai laikė ją panardinę po vandeniu (paskui ji pradėjo dusti, o 
vaikai vis tiek laikė, tada ji išsigandusi ėmė blaškytis ir rėkti). Kerė 
stengėsi dalyvauti visuose žaidimuose ir pramogose, o jie nuola- 
tos tyčiojosi iš “maldininkės Kerės". Ji parvažiavo namo autobusu 
savaitę anksčiau, paraudusiomis ir užtinusiomis nuo ašarų aki- 
mis. Mama pasitiko dukterį stotyje ir iškilmingai pareiškė, kad ji 
turinti branginti šį skaudų prisiminimą kaip įrodymą, kad mama 
buvo teisi, kad mame viską žino, kad vienintelė išsigelbėjimo 

viltis slypi raudonojo rato viduryje. “Nes siauri yra dangaus 
vartai", - niūriai pridūrė mama, kai jos važiavo taksi. Paskui 
šešioms valandoms uždarė Kerę į sandėliuką. 

Žinoma, mama draudė jai ir praustis po dušu kartu su kitomis 
mergaitėmis. Kerė slėpė savo prausimosi reikmenis mergaičių 
rūbinėje ir vis tiek prausėsi, dalyvavo tame nuogalių rituale, 
gėdingame ir be galo varžančiame ją, tikėdamasi, kad raudonas 
ratas truputį išbluks, nors truputį... 

(bet šiandien o šiandien) 

Kita gatvės puse dviračiu važiavo Tomis Erbteris, smulkus, 
įdėmių akių penkiametis berniukas. Jis mynė nedidelį dviratį su 
ryškiai raudonais šoniniais ratukais ir niūniavo vaikišką dainelę. 
Pamatęs Kerę, Tomis nušvito ir kyštelėjo jai liežuvį. 

- Ei, plokščiasnuke! Maldininke Kere! 

Kerė piktai dėbtelėjo į jį, apimta ūmaus įtūžio. Dviratis susiū- 
bavo ir nuvirto, užgriūdamas Tomį. Berniukas suriko. Kerė nusi- 
šypsojo ir nuėjo toliau. Tomio aimanos rodėsi jai saldžia, skambia 
muzika. 

O, kad ji galėtų daryti tokius dalykus, vos tik panorėjusi. 

(bet juk padarė) 

Ji sustojo ir nejudėdama, beprasmiškai spoksodama į tuštumą, 
stovėjo už septynių namų nuo savojo. Už jos Tomis verkdamas 
trynėsi sumuštą kelį, paskui vėl užlipo ant dviračio. Jis kažką 
Šūktelėjo Kerei, bet ji neatkreipė dėmesio - dar ne tokių dalykų 
tekdavo išgirsti. 

Kerė prisiminė, kad ką tik galvojo: 

(nukrisk nuo dviračio vaikiūkšti nulėk nuo to dviračio ir 
prasiskelk savo supuvusią makaulę) 
ir kažkas iš tiesų įvyko. 

Jos protas tą akimirką kažkaip... kažkaip... kaip čia išsireiš- 
kus... kažkaip sulinko. Ne visai tikslu, bet arti tiesos. Jos psichika 
tarsi persilenkė - beveik taip, kaip susilenkia ranka per alkūnę, 
keliant svarstį. Palyginimas taip pat nebuvo tikslus, bet nieko kito 
ji negalėjo sugalvoti. Ranka be jėgos. Silpnas vaiko raumuo. 

Linkt! | 

Kerė nuožmiai dėbtelėjo į į didelį misis Jorati verandos langą ir 
pagalvojo: 

(kvaila šlykšti sena kalė lange sudužk) | 

Nieko. Misis Jorati verandos langas ramiai blizgėjo gaivioje, 
rausvoje ryto šviesoje. Umai dar vienas skausmingas spazmas 
suspaudė Kerės pilvą, ir ji nuėjo toliau. 

Bet... 

Elektros lemputė... Ir peleninė, neužmiršk peleninės. 

Ji pažvelgė per petį | 

(sena kalė nekenčia mano mamos) 
atgal. Ir vėl jai pasirodė, tarsi kažkas sulinko... bet vos juntamai. 
Jos minčių tėkmė susidrumstė, lyg iš kažkokios povandeninės 
versmės būtų ėmę kilti burbuliukai. | 

Verandos langas tarsi suraibuliavo. Bet ne, nieko. Tikriausiai 
akys apgavo. Tikriausiai. 

Galva apsunko ir ėmė svaigti, smilkiniai skausmingai sutvink- 
sėjo. Akys karščiavo, lyg ji būtų vienu prisėdimu perskaičiusi visą 
Apokalipse. | 

Kerė nužingsniavo gatve link mažo balto namuko š su u mėlyno- 
mis langinėmis. Širdies gelmėje krustelėjo įprastas meilės, neapy- 
kantos ir baimės mišinys. Vakarinė bungalo siena buvo apaugusi 
vijoklinėmis gebenėmis (jos vadindavo savo namą bungalo, nes 
Vaitų namas skambėjo kaip politinis sąmojis“, mama visada 
kartodavo, kad visi politikai - sukčiai ir nusidėjėliai, ir galiausiai 
parduos šalį bėdieviams raudoniesiems, kurie sustatys visus, kas 
tiki Jėzų, - net ir katalikus - prie sienos). Tos gebenės labai puošė 
namą. Kerė tai suprato, bet kartais vis tiek bjaurėjosi jomis. 
Kartais, kaip dabar, tankūs žali vijokliai jai priminė groteskišką 
milžino ranką su didžiulėmis išsišovusiomis venomis, išlendančią 
iš žemės ir griebiančią namą. Kerė sulėtino žingsnį. 

Žinoma, prisiminė ji, juk buvo dar ir akmenys. 


* White house (angl.) - Vaitų namas ir Baltieji rūmai. 

Kerė vėl sustojo, mirksėdama akimis nuo ryškios šviesos. 
Akmenys. Mama niekada nekalbėjo apie tai. Kerė nežinojo, ar 
mama vis dar prisimena tą dieną. Keista, kad ji pati prisimena. Juk 
tada ji buvo labai maža. Kiek jai buvo metų? Treji? Ketveri? Iš 
pradžių buvo mergina su baltu maudymosi kostiumėliu, o paskui 
ėmė lyti akmenimis. O daiktai namuose ėmė skraidžioti. Ir staiga 
Kerė viską prisiminė aiškiai ir ryškiai. Lyg tas prisiminimas visą 
laiką būtų glūdėjęs šalia, po pačiu atminties paviršiumi, ir laukęs, 
kol Kerė pakankamai dvasiškai subres. 

Laukes galbūt šiandienos. 


< 


Iš Džeko Geiverio straipsnio “Kerė: juodoji TK 
aušra" (“Eksvair megezin'“, 1980 m. rugsėjo 12 d.): 

“Estelė Horan jau dvylika metų gyvena gražiame San Diego 
priemiestyje Periše ir atrodo kaip tipiška mis Kalifornija: dėvi 
ryškius lengvus drabužius, nešioja dūminius akinius nuo saulės, 
jos plaukai šviesūs su tamsiomis sruogomis. Ji važinėja dailiu 
kaštoninės spalvos “Folksvagen Formula Vi" su nupiešta šypsena 
ant benzino bako dangtelio ir žaliu ekologiniu lipduku ant 
užpakalinio stiklo. Misis Horan vyras - Amerikos banko Perišo 
filialo valdytojas, sūnus ir duktė - tipiški Pietų Kalifornijos saulės 
ir linksmybių genties nariai, rudai įdege paplūdimio vaikai. 
Nedideliame, gražiai sutvarkytame galiniame kieme įrengtas 
grilis, o durų skambutis groja kelis taktus iš Bitlų “Hey, Jude" 
priedainio. 

Tačiau giliai savyje misis Horan vis dar nešioja vos žymų, bet 
neištrinamą Naujosios Anglijos antspaudą, o kai ji kalba apie Kere 
Vait, jos veidas įgauna keistą, skausmingą išraišką, būdingą 
greičiau Lavkrafto herojams nei kalifornietiškiems Keruako per- 
sonažams. | | 

- Aišku, ji buvo keista, - pasakoja man Estelė Horan, prisideg- 
dama antrą “Virdžinija Slim" cigarete, vos surūkiusi pirmąją. - 

Keista buvo visa jų šeima. Ralfas buvo statybininkas, ir žmonės 
kalbėdavo, kad jis kasdien su savimi į darbą nešiojasi Bibliją ir 38- 
to kalibro revolverį - tam atvejui, jei sutiktų darbe Antikristą. 
Bibliją aš pati prisimenu, o revolveris - kas žino?.. Ralfas buvo 
stambus, tamsiaveidis, plaukus visada kirpdavosi trumpai, “ežiu- 
ku". Ir visada būdavo piktas. Žmonės stengdavosi nežiūrėti jam į 
akis. Ralfo akys žvelgdavo taip įdėmiai, kad, rodėsi, žėrėjo. 
Pamačiusi jį, visada pereidavau į kitą gatvės puse. Ir niekam iš 
vaikų neateidavo į galvą mintis parodyti jam liežuvį. Taip vai- 
duokliškai jis atrodė. 

Mano pašnekovė nutyla, išpūsdama cigaretės dūmų debesį į 
lubas su imituoto raudonmedžio sijomis. Stela Horan gyveno 
Karlino gatvėje iki dvidešimties metų, kasdien važinėdavo į 
Levino verslo miokyklą Motone. Bet atsitikimą su akmenimis ji 
prisimena labai gerai. 

- Kartais, - sako ji, - aš galvoju, ar tik ne aš buvau to akmenų 
lietaus priežastis. Vaitų galinis kiemas ribojosi su mūsų kiemu. 
Misis Vait pasodino gyvatvorę, bet tada ji dar nebuvo spėjusi 
užaugti. Margareta nuolat keldavo skandalus mano mamai dėl 
nepadorių "šou", kuriuos aš neva demonstruoju galiniame kieme. 
Mano maudymosi kostiumėlis, turiu pasakyti, buvo labai kuklus 
- netgi pernelyg kuklus, vertinant pagal šiuolaikinius standartus, 
- paprastas, vientisas, senas “Janseno" firmos kostiumėlis. Bet 
misis Vait be paliovos piktindavosi, kad tai “gėdingas pavyzdys jos 
kūdikiui". Mano motina... Ji žinoma, stengdavosi būti mandagi, 
bet jos temperamentas toks karštas... Nežinau, ką misis Vait 
pasakė mamai tą kartą - tikriausiai pavadino mane Babilono 
kekše, - bet mamos kantrybė trūko, ir ji pareiškė, kad mūsų kiemas 
yra mūsų kiemas, ir aš, jei tik noriu, galiu strapalioti jame ir plikai 
išsirengusi. Ji dar išvadino misis Vait šlykščia boba su kirmėlių 
puodyne vietoje smegenų. Žodžiu, buvo didžiulis skandalas, bet 
esme aš jau papasakojau: 

Aš nusprendžiau daugiau nebesideginti saulėje. Nemėgstu 
vaidų - tai trikdo virškinimą. Bet mama, kai smarkiai supyksta, 

būna baisi. Kitą dieną ji nuėjo į “Džordano Marčo" parduotuvę ir 
grįžo su mažyčiu baltu bikini. Mama pasakė, kad apsivilkus juo 
man būsią kur kas maloniau degintis. “Pagaliau, - pridūrė ji, - 
mūsų kiemas yra mūsų asmeninė valda". 

Stela Horan šypteli, tai prisiminusi, ir užgesina cigaretę. 

- Aš bandžiau ginčytis su ja, sakiau, kad nenoriu naujų 
nemalonumų, nenoriu būti pėstininku jų patvorio kare. Bet jokie 
atsikalbinėjimai nepadėjo. Sustabdyti mano mamą, kai ją pagau- 
na šišas - tas pats, kas plikomis rankomis sustabdyti dyzelinį 
sunkvežimį, riedantį nuo kalvos. Bet buvo ir kita problema. Aš 
siaubingai bijojau Vaitų. Tikri religiniai fanatikai - su tokiais 
menki juokai. Ralfas Vaitas, aišku, buvo jau mires, bet kuo viskas 
būtų galėję baigtis, jei Margareta vis dar būtų turėjusi jo 38-to 
kalibro revolverį?.. 

Tačiau šeštadienio popietę aš vis dėlto pasitiesiau kieme 
užtiesalą, išsitepiau kūną specialiu losjonu ir atsiguliau, įsijungusi 
radiją. Tuo metu paprastai transliuodavo populiarių dainų ketu- 
riasdešimtuką. Mama tokios muzikos negalėdavo pakęsti ir visa- 
da šaukdavo man, kad pritildyčiau, kol ji neišprotėjo. Bet tą dieną 
ji pati net du kartus pagarsino muziką. Aš iš tiesų ėmiau jaustis 
Babilono kekše. | 

Bet iš Vaitų namo niekas nepasirodė. Net šeimininkė neišėjo 
džiauti skalbinių. Beje, štai jums dar viena ypatybė: ji niekada 
nedžiaudavo kieme apatinių baltinių. Net Kerės, nors jai tebuvo 
treji metukai. Tik namuose. 

Aš truputį nusiraminau. Tikriausiai, pamaniau, Margareta 
nusivedė Kerę į parką - pasimelsti po atviru dangumi ar panašiai. 
Šiaip ar taip, po valandėlės aš apsiverčiau ant nugaros, užsiden- 
giau akis ranka ir užsnūdau. 

O kai pabudau, Kerė stovėjo šalia ir apžiūrinėjo mano kūną... 

Misis Horan nutyla ir suraukusi kaktą žvelgia tiesiai priešais 
save. Gatve be paliovos lekia mašinos. Girdžiu, kaip tyliai dūzgia 
mano magnetofonas. Bet visa tai atrodo taip netikra, apgaulinga 

- tik plonas apnašų sluoksnis, slepiantis kitą realybę - tą, kurioje 
vyksta košmarai. 

- Ji buvo tokia gražutė, - tęsia Stela Horan, prisidegusi dar 
vieną cigaretę. - Aš mačiau kelias jos mokyklines nuotraukas ir tą 
siaubingą, miglotą juodai baltą nuotrauką “Njusvik" viršelyje. 
Žiūrėjau ir galvojau: “Dieve mano, kas jai nutiko? Ką ta moteris su 
ja padarė?" Mane apėmė kartu ir baimė, ir gailestis. Juk Kerė buvo 
tokia gražutė, rausvais skruosteliais ir spindinčiomis rudomis 
akimis, plaukai šviesūs, bet iš jų atspalvio nesunku buvo nuspėti, 
kad vėliau patamsės. Meilutė - taip ją galima būtų apibūdinti. 
Meilutė, supratinga ir tyra. Pragaištinga motinos įtaka dar nebuvo 
palikusi joje savo žymės, tada dar nebuvo. 

Aš pakėliau galvą ir pabandžiau jai nusišypsoti. Nežinojau, 
kaip elgtis. Buvau apsnūdusi nuo karščio, galva visai tuščia. 
Pasakiau: “Labas". Ji vilkėjo geltoną suknytę, gana mielą, bet 
siaubingai ilgą tokiai mažai mergytei, ypač vasarą. Suknytė siekė 
Kerei beveik iki blauzdų. 

Ji nenusišypsojo, tik parodė pirštu į mane ir paklausė: 

- Kas čia? . | 

Aš pažvelgiau žemyn ir pamačiau, kad kol miegojau, mano 
liemenėlė nuslinko. Pasitaisiau ją ir atsakiau: 

- Tai mano krūtys, Kere. 

Tada Kerė labai rimtai pareiškė: 

- Ir aš tokių noriu. 

- Tau reikia dar palaukti, Kere, - pasakiau. - Ir tu tokias turėsi 
už kokių... na, aštuonerių ar devynerių metų. 

- Ne, neturėsiu, - atsakė ji. - Mamytė sako, kad geros mergaitės 
neturi. - Sakydama tai, ji atrodė taip keistai, taip neįprastai mažai 
mergytei - buvo liūdna ir kartu patenkinta savimi. 

Aš nepatikėjau savo ausimis ir leptelėjau pirmą mintį, šovusią 
į galvą: 

- Na, bet aš juk gera mergaitė. O argi tavo mama neturi krūtų? 

Kerė nuleido galvą ir sušnibždėjo kažką taip tyliai, kad aš 
neišgirdau. Kai paprašiau pakartoti, ji provokuojančiai pažvelgė 

į mane ir paaiškino, kad mamytė buvo labai bloga, kai padarė ją, 
ir todėl dabar turinti krūtis. Kerė pavadino jas “purvopagalvėmis" 
ir taip, lyg tai būtų vienas žodis. 

Aš negalėjau tuo patikėti. Tiesiog žado netekau. Nesugalvo- 
jau, ką atsakyti. Mes tik žiūrėjome viena į kitą, ir aš troškau tik 
vieno - čiupti tą vaikutį ir bėgti su juo kur nors toli toli. 

Ir tada pro duris išėjo Margareta ir pamatė mudvi. 

Akimirką ji apstulbusi spoksojo į mus, lyg būtų negalėjusi 
patikėti savo akimis. Paskui prasižiojo ir užstaugė. Šlykštesnio 
garso aš gyvenime negirdėjau - tai buvo panašu į aligatoriaus 
riaumojimą pelkėje. Ji būtent užstaugė. Įtūžis. Baisus, beprotiškas 
įtūžis. Jos veidas tapo raudonas kaip gaisrinė mašina, rankos 
susigniaužė į kumščius. Margareta visa drebėjo ir šaukė užvertusi 
galvą į dangų. Pamaniau, kad tą moterį tuoj ištiks apopleksija: jos 
veidas persikreipė kaip pabaisos. 

O Kerė, rodėsi, nualps ar numirs vietoje. Iš siaubo jai užgniau- 
žė kvapą, o mažas veidukas net pažaliavo.- 

Jos motina suklykė: 

- KEEEERRREEEEEE!!! 

Tada aš pašokau ir taip pat surikau: 

- Nešaukite ant jos taip! Kaip jums negėda! 

Žodžiu, kažkokią nesąmonę. Dabar jau nebeprisimenu tiksliai. 
Kerė žengė žingsnį link savo kiemo, sustojo, paskui vėl nuėjo. 
Žengdama nuo mūsų pievelės ant savosios ji atsisuko ir pažiūrėjo 
į manė. Jos žvilgsnis buvo... o, kraupus! Aš net nemoku apsakyti. 
Jame buvo ir prisirišimas, ir baimė, ir neapykanta... ir kančia. 
Tarsi pats gyvenimas būtų užgriuvęs ją lyg akmuo, ją - trejų metų 
vaiką. 

Tą akimirką mano motina išėjo į užpakalinę verandą ir net 
išsigando, pamačiusi mergytę. O Margareta... O, ji šaukė kažką 
apie pasileidėles, kales ir tėvų nuodėmes, už kurias bus baudžia- 
mi palikuonys iki septintos kartos. Man liežuvis susitraukė kaip 
sudžiuvęs lapas. 


Kokią sekundę Kerė stovėjo tarp dviejų kiemų, svyruodama 
pirmyn ir atgal, o Margareta Vait pakėlė veidą aukštyn ir, prisiekiu 
Viešpaties vardu, sulojo ant dangaus. O paskui... paskui ji ėmė 
mušti ir draskyti save. Ji draskė nagais sau veidą ir kaklą, 
palikdama kruvinus dryžius, persiplėšė suknelę. 

Kerė suklykė: “Mamyte!" ir nubėgo pas ją. 

 Misis Vait pritūpė kaip varlė ir plačiai išskėtė rankas. Pama- 
niau, kad ji nori sutraiškyti mergyte, ir surikau. Bet toji moteris tik 
šypsojosi. Šypsojosi ir seilėjosi. Seilės tekėjo jai per smakrą. Mane 
supykino. Jėzau, kaip man buvo šleikštu. 

Ji paėmė Kerę į glėbį ir nusinešė vidun. Aš išjungiau radiją, ir 
mes girdėjome, kas ten dėjosi. Ne viską, tik atskirus žodžius. Bet 
to užteko, kad nuspėtum, kas ten vyksta. Maldos, raudojimas, 
klyksmai. Kažkokia beprotybė. Margareta liepė mergytei eiti į 
sandėliuką ir melstis. Mergaitė verkė ir šaukė, kad ji netyčia, kad 
ji daugiau taip nedarys. Paskui stojo tyla. Mudvi su mama 
pažiūrėjome viena į kitą. Dar niekad mama neatrodė taip prastai, 
netgi tada, kai mirė tėtė. Ji pratarė: “Vaikutis..." ir nutilo. Mes 
įėjome vidun. | | 

Misis Horan atsistoja ir prieina prie lango - graži moteris 
geltona vasarine suknele sti atvira nugara. 

- Žinote, pergyvenu viską tarsi iš naujo, - neatsisukdama sako 
ji. - Vėl susijaudinau. - Ji nelinksmai šypteli ir apsikabina rankomis 
pečius. - O ji buvo tokia meilutė. Pažiūrėjęs į tas nuotraukas, 
niekada nepasakytum... 

Už lango ūžia mašinos, skubėdamos į vieną pusę ir į kitą, o aš 
sėdžiu ir laukiu, kolji ims pasakoti toliau. Tą akimirką misis Horan 
man kažkuo primena šuolininką, kuris žiūri į kartį ir galvoja, ar ne 
per aukštai ji iškelta. 

- Mama išvirė mudviem škotiškos arbatos, stiprios, su pienu, 
kokią visada virdavo, kai aš vaikystėje dūkdama su vaikais 
įkrisdavau į dilgėlyną arba nudribdavau nuo dviračio. Ta arbata 
siaubinga. Bet mes vis tiek gėrėme, sėdėdamos virtuvėje viena 
priešais kitą. Mama vilkėjo seną naminę suknelę su prairusia 

nugaroje siūle, o aš buvau su Babilono kekšės maudymosi kostiu- 
mėliu. Norėjau verkti, bet viskas buvo pernelyg tikroviška - ne 
taip, kaip kine. Kartą, būdama Niujorke, mačiau, kaip senas 
girtuoklis tempėsi už rankos mergyte žydra suknele. Mergytė taip 
verkė, kad jai iš nosies ėmė bėgti kraujas. Girtuoklis turėjo gūžį, 
ir jo kaklas atrodė kaip automobilio kamera. Vidury kaktos jam 
buvo iššokes raudonas guzas, o per mėlyną vilnonį švarką ėjo ilgas 
baltas dryžis. Visi skubėjo pro juos - juk kuo greičiau praeisi, tuo 
greičiau nebematysi... Tai taip pat buvo labai tikroviška. 

Aš norėjau kažką pasakyti mamai, bet vos tik prasižiojau, 
atsitiko tai... tai, apie ką jūs tikriausiai ir norite išgirsti. Lauke 
kažkas dusliai bumptelėjo ant žemės. Nuo smūgio suskambo 
stiklinės indaujoje. Tai buvo ne tik garsas, bet ir garso pojūtis - lyg 
kas būtų nustūmeęs nuo stogo sunkų geležinį seifą. 

*"Misis Horan prisidega naują cigaretę ir kelis kartus greitai 
užsitraukia. 

- Aš priėjau prie lango ir pažvelgiau laukan, tačiau nieko 
nepamačiau. Jau ketinau nusisukti, bet tą akimirką dar kažkas 
nukrito. Blykstelėjo saulė. Iš pradžių pamaniau, kad tai didelis 
stiklinis rutulys. Jis atsitrenkė į Vaitų stogo kraštą ir sutrupėjo. Tai 
nebuvo stiklas. Tai buvo didelis ledo luitas. Aš norėjau pasisukti, 
pasakyti mamai, ir tada jie pradėjo kristi vienas po kito kaip kruša. 

Jie krito ant Vaitų namo stogo, ant priekinės ir užpakalinės 
pievelės, ant durų į rūsį. Tos durys buvo skardinės, ir, kai pirmas 
luitas trenkėsi į jas, skarda sugaudė visai kaip bažnyčios varpas. 
Mudvi su mama surikome iš baimės ir prisispaudėme viena pri2 
kitos kaip dvi mažos mergaitės griaustinio metu. | 

Paskui kruša liovėsi. Iš Vaitų namo nebuvo girdėti nė garso, 
ledas greitai tirpo saulėje, vanduo tekėjo nuo stogo. Vienas ledo 
luitas įstrigo prie kamino. Jis taip akinančiai spindėjo, kad žiūrint 
| jį skaudėjo akis. .. , 

Mama paklausė manęs, ar jau viskas baigėsi, ir tą akimirką 
suklykė Margareta. Mes girdėjome labai aiškiai. Klyksmas buvo 
dar kraupesnis negu anksčiau, jame galėjai justi siaubą. Paskui iki 

mūsų atsklido skambesys ir dūžių garsai, lyg ji būtų svaidžiusi į 
mergytę visus namuose buvusius puodus. 

Vaitų durys atsilapojo ir vėl užsitrenkė. Pro jas niekas neišėjo. 
Tada - vėl klyksmas. Mama liepė man iškviesti policiją, bet aš 
negalėjau pasijudinti iš vietos. Stovėjau kaip prikalta prie grindų. 

Misteris Kirkas ir jo žmona Virdžinija išėjo į savo pievelę 
priešais namą. Smitai irgi. Netrukus visi kaimynai, buve namie, 
išėjo laukan. Net ir senoji misis Vorvik, nors buvo kurčia viena 
ausimi. 

Vaitų name pradėjo dužti indai. Buteliai, stiklinės ir visa kita. 
Paskui išdužo šoninis langas, ir pro jį iki pusės išvirto virtuvinis 
stalas. Garbės žodis! Tai buvo didžiulis raudonmedžio stalas, 
svėręs ne mažiau trijų šimtų svarų. Krisdamas jis išdaužė langines. 
Kaip galėjo moteris - netgi stambi moteris - padaryti tokį dalyką? 

Čia aš klausiu misis Horan, ką ji turinti omeny. | 

„- Aš tik pasakoju jums, - pabrėžia ji, staiga suirzusi. - Aš 
neprašau jūsų tikėti... | 

Ji susivaldo ir jau ramiau tesia: 

- Paskui bemaž penkias minutes buvo tylu. Iš lietvamzdžių 
varvėjo vanduo, p visoje Vaitų pievelėje žėrėjo ledas. Jis greitai 
tirpo. - Misis Horan trumpai, dusliai nusijuokia ir užgesina 
nuorūką. - O kodėl gi ne? Juk buvo rugpjūtis. 

Ji susimąsčiusi prieina prie sofos, apsisuka ir grįžta atgal prie 
lango. 

- O paskui ėmė kristi akmenys. Iš žydro žydro dangaus. 
Švilpdami ir kaukdami tarsi bombos. Mano mama suriko: “Vieš- 
patie, kas gi čia dedasi!" ir susiėmė už galvos. O aš negalėjau 
pajudėti. Tik žiūrėjau ir negalėjau pajudėti iš vietos. Tačiau tai 
neturėjo reikšmės. Akmenys krito tik ant Vaitų sklypo. 

"Vienas iš jų atsitrenkė į vandens lataką ir numušė jį ant 
pievelės. Kiti, pramuše skyles stoge, krito į mansardą. Kas kartą, 
kai akmuo atsitrenkdavo į stogą, pasigirsdavo garsus bumptelėji- 
mas ir pakildavo dulkių kamuolys. Kai kurie krito ant žemės, 

drebindami viską aplinkui. Jutau, kaip virpa grindys po mano 
kojomis. 

Indai skambėjo, virtuvės spintelė drebėjo, mamos puodelis su 
arbata nukrito ant grindų ir sudužo. | “ 

Akmenys krisdami išmušė Vaitų pievelėje didžiules duobes. 
Kraterius. Vėliau misis Vait pasamdė sendaiktininką iš kito miesto 
galo, kad tas išvežtų akmenis, o Džeris Smitas sumokėjo jam 
dolerį, kad leistų nusiskelti nuo vieno gabaliuką. Jis nuvežė tą 
gabalėlį į Bangoros universitetą, ten pažiūrėjo ir pasakė, kad tai 
paprasčiausias granitas. 

Vienas iš paskutiniųjų akmenų sudaužė į šipulius mažą staliu- 
ką, stovėjusį Vaitų galiniame kieme. | 

Bet niekas niekas už jų sklypo ribų nebuvo paliesta. 

Misis Horan nutyla, nusisuka nuo lango ir pažvelgia į mane. Iš 
veido išraiškos nesunku nuspėti, kaip smarkiai sujaudino ją šie 
prisiminimai. Moteris viena ranka išsiblaškiusi taršo madingą 
pašiauštą šukuoseną. 

- Vietiniame laikraštyje pasirodė tik trumpa „žinutė apie šį 
įvykį. Kai atvyko Bilis Harisas, Čemberleno laikraščio korespon- 
dentas, stogas jau buvo sutaisytas. Ir kai žmonės sakė jam, kad 
akmenys buvo pramušę stogą kiaurai, Harisas tikriausiai manė, 
jog mes iš jo šaipomės. | 

Niekas nenori tuo tikėti, netgi dabar. Žmonės, kurie skaitys 
jūsų straipsnį, mielai pasijuoks iš jo ir išvadins mane dar viena 
persikaitinusia saulėje pakvaišėle. Bet taip iš tiesų buvo. Daugelis 
mūsų kvartalo gyventojų savo akimis matė, kaip tai atsitiko. Tai 
buvo taip pat tikroviška, kaip girtuoklis, vedantis mergytę kruviną 
nosimi. Bet dabar, po šito antrojo įvykio... Dabar jau niekam 
nebesinori juoktis. Pernelyg daug žmonių žuvo. Ir šįkart nuken- 
tėjo ne tik Vaitų sklypas... | 

Misis Horan nusišypso, bet toje šypsenoje nėra nė lašelio 
linksmybės. Ji sako: 

- Ralfas Vaitas buvo apsidraudęs. Jam žuvus, Margareta gavo 
apvalią sumelę... net dvigubą kompensaciją. Namą jis taip pat 


buvo apdraudęs, bet po to įvykio ji negavo nė cento, mat nuosto- 
liai buvo padaryti “Dievo valia". Poetiškas teisingumas, ar ne? 
Ji nusijuokia, bet ir vėl nelinksmai." 


Įrašas, kelis kartus pasikartojantis Juveno bendrosios viduri- 
nės mokyklos sąsiuvinyje, priklausiusiame Kerei Vait: 
. Ir nesunku tai pamatyti: 
Nebus palaiminta mergytė, 
Kol nesupras, kad ji tokia, kaip visos kitos... 


Kerė įėjo vidun ir uždarė paskui save duris. Ryškią dienos 
šviesą pakeitė rudi šešėliai, vėsa ir slogus talko miltelių kvapas. 
Vienintelis garsas namuose - laikrodžio su gegute tiksėjimas. 

lama kadaise nupirko tą laikrodį už labdaros kuponus. Kartą, 
mokydamasi dar šeštoje klasėje, Kerė norėjo paklausti mamos, ar 
tai nuodėmė, bet neišdrįso. 

Ji įėjo į prieškambarį ir pakabino paltą drabužinėje. Ant sienos 
kabančiame švytinčiame paveiksle buvo pavaizduotas vaiduokliš- 
kas Jėzus, niūriai palinkęs virš šeimos, sėdinčios virtuvėje prie 
pietų stalo. Apačioje buvo užrašas, taip pat švytintis: “Nematomas 
svečias". 

Svetainėje Kerė sustojo vidury seno, kai kur visai pratrinto 
kilimo, užsimerkė ir ėmė stebėti mažyčius šviesos taškelius, 
sklandančius tamsoje. Galvą skaudėjo iki šleikštulio, smilkiniai 
skausmingai tvinksėjo. 

Viena. 

Mama dirbo prie skalbinių lyginimo ir lankstymo mašinos 
skalbykloje “Žydrasis kaspinas" Čemberleno centre. Ji dirbo tenai 
nuo tada, kai Kerei sukako penkeri metai, mat baigėsi kompensa- 
cija, kurią ji gavo po vyro mirties. Pamaina prasidėdavo pusę 
aštuonių ryto ir baigdavosi puse keturių popiet. Mama nuolat 
kartodavo, kad skalbykla - bedieviška vieta, o pats didžiausias 
bedievis - jos viršininkas, misteris Eltonas Motas. Anot mamos, 

šėtonas pragare paruošęs Eltui, kaip jį paprastai vadindavo “Žyd- 
rajame kaspine", specialią žydrą kertę. 

Viena. | 

Kerė atsimerkė. Svetainėje stovėjo dvi kėdės su tiesiomis 
atkaltėmis. Siuvimo stalelis, prie kurio Kerė kartais siūdavo 
drabužius, o mama tuo tarpu nerdavo servetėles ir kalbėdavo apie 
pasaulio pabaigą bei Paskutiniojo teismo dieną. Ant galinės 
sienos kabėjo laikrodis su gegute. 

Svetainėje buvo daug paveikslų religinėmis temomis, bet 
Kerei labiausiai patiko tas, kuris kabėjo ant sienos virš jos kėdės. 
Jame buvo pavaizduotas Jėzus, genantis ėriukus į kalvą, tokią 
žalią ir lygią kaip golfo aikštelė Riversaide. Kitų paveikslų siužetai 
nebuvo tokie taikūs: Jėzus, vejantis pinigų keitėjus iš šventyklos; 
Mozė, metantis ant auksinio veršio garbintojų akmenines lenteles 
su Dievo įsakymais; abejojantis Tomas, dedantis ranką prie 
Kristaus žaizdos (o, koks tai buvo siaubingas ir kartu žavus 
reginys, ir kokius baisius košmarus jis keldavo Kerei vaikystėje!); 
Nojaus laivas, plaukiantis virš skestančių, besiblaškančių agonijo- 
je nusidėjėlių; Lotas su šeima, bėgantis iš pasmerktų žūti Sodo- 
mos ir Gomoros. | 

Ant mažo stalelio stovėjo lempa, šalia jos gulėjo pluoštelis 
religinių brošiūrų. Pačios viršutinės viršelyje buvo nupieštas 
nusidėjėlis (jo sielos būseną aiškiai rodė kančios išraiška veide), 
bandantis užlįsti už didžiulės uolos. Užrašas apačioje skelbė: “Tą 
dieną net uola jo nepaslėps!" | 

Bet svarbiausia svetainės detalė buvo keturių pėdų aukščio 
gipsinis krucifiksas, kabąs ant galinės sienos. Mama atsisiųsdino 
jį paštu iš Sent Luiso. Prikaltas prie kryžiaus Jėzus buvo groteskiš- 
kai persikreipęs iš skausmo, lūpose - sustingusi dejonė. Nuo 
erškėčių vainiko per kaktą ir smilkinius tekėjo ryškiai raudonos 
kraujo srovelės. Akys pakeltos aukštyn - viduramžiais paplitęs 
kančios vaizdavimo stereotipas. Abi Jėzaus rankos buvo kruvi- 
nos, o kojos prikaltos prie gipsinio stovo. Šis krucifiksas buvo 
daugelio Kerės naktinių košmarų priežastis: ji sapnuodavo, kad 

sužalotas Kristus vaikosi ją koridoriais su plaktuku ir vinimis 
rankose, maldaudamas prisiimti savo kryžių ir sekti paskui Jį. 
Tačiau pastaruoju metu Kerės sapnai tapo daug miglotesni ir 
kraupesni. Kristus norėdavo ne nužudyti ją, bet padaryti kažką 
dar baisiau. 

Viena. 

Skausmas šlaunyse, papilvėje ir lyties organuose kiek atlėgo. 
Ji jau nebegalvojo, kad mirs nukraujavusi. Tai vadinosi “menst- 
ruacija" ir buvo logiška bei neišvengiama. Tiesiog jos “mėnesi- 

ės". Kerė baimingai sukikeno, sutrikdydama niūrią svetainės 
tylą - tas žodis kažkodėl priminė jai kvailos televiktorinos rekla- 
mą: “Šį mėnesį jūs galite laimėti nemokamą kelionę į Bermudus!" 
Kaip ir prisiminimas apie akmenų lietų, žinojimas apie menstrua- 
ciją, rodėsi, visuomet slypėjo jos sąmonėje, laukdamas savo 
valandos. 

Kerė apsisuko ir greitai užkopė laiptais į antrą aukštą. Ant 
medinių vonios kambario grindų, iššveistų beveik baltai (švara - 
šventumo sesuo), stovėjo didelė vonia su žemomis kojelėmis. Iš 
chromuoto čiaupo ant baltos sienelės varvėjo vanduo ir per ilgą 
laiką paliko rūdžių dryžį. Dušo nebuvo: mama sakydavo, kad 
praustis po dušu - nuodėmė. 

Kerė įėjo, atsidarė rankšluosčių spintelę ir ėmė tikslingai bei 
atsargiai raustis po ją, viską dėdama atgal į savo vietas, kad mama 
nieko nepastebėtų. | 

Žydra dėžutė buvo pačiame kampe, už senų nebenaudojamų 
rankšluosčių krūvos. Ant dangtelio nupiešta moteris su ilga 
permatoma suknele. | . 

„Kerė išėmė iš dėžutės vieną higieninę servetėle i ir ėmė smalsiai 
apžiūrinėti. O juk ji visai nesislėpdama tokiomis valydavosi nuo 
lūpų dažus, kuriuos slėpė nuo mamos mokykliniame krepšyje. 
Kartą netgi gatvėje. Dabar prisiminė (ar įsivaizdavo, kad prisime- 
na) sumišusius, nustebusius praeivių žvilgsnius. Kerė išraudo. Jos 
juk sakė jai. Raudonis išnyko, ir veidas pabalo iš pykčio. | 

"Mergina nuėjo į savo mažytį miegamąjį. Čia kabėjo dar dau- 
giau religinių paveikslų, bet jie daugiausiai vaizdavo avinėlius, o 
ne šventojo pykčio scenas. Virš komodos buvo pakabintas Juveno 
vimpelas. Ant pačios komodos gulėjo Biblija ir gipsinis Jėzus, 
švytintis tamsoje. 

Kerė ėmė nusirenginėti: iš pradžių palaidinę, paskui nekenčia- 
mą sijoną, siekiantį Žemiau kelių, apatinius marškinius, korsetą, 
kojines iki kelių - ir su pasibjaurėjimu pažiūrėjo į krūvą sunkių 
drabužių su sagomis ir gumelėmis. Mokyklos bibliotekoje buvo 
pluoštas senų “Septyniolikmetės" numerių, ir Kerė dažnai varty- 
davo juos, stengdamasi išlaikyti veide idiotiško nerūupestingumo 
išraišką. Manekenės su trumpais madingais sijonėliais, plonytė- 
mis kaproninėmis kojinėmis ir ryškiaspalviais nėriniuotais apati- 
niais baltiniais atrodė tokios patrauklios ir lengvos. Lengvos, tai 
yra “lengvai prieinamos" - taip mama visada sakydavo apie jas. 
Kerė, aišku, žinojo, ką į jos svajones atrėžtų mama. Ji ir pati 
suprato, kad su tokiais drabužiais jaustųsi siaubingai nejaukiai. 
Nuoga, nedora, sutepta baisios nuodėmės - noro atkreipti į save 
dėmesį, o lengvas vėjelis, gašliai glamonėjantis šlaunis, sukeltų 
geidulius. Bet jos tikrai suprastų, kaip Kerė jaučiasi. Jos visada 
suprasdavo. Ir sugalvotų, kaip ją sutrikdyti, išjuokti, pažeminti. 
Kaip visada. | 

Kerė žinojo, kad galėtų būti 

(kokia) | 
kitokia. Taip, ji buvo stora per liemenį, bet tik todėl, jog kartais 
jausdavosi tokia nelaiminga ir vieniša, o užpildyti tą juodą 
tuštumą, žiojėjančią jos sieloje, padėdavo tik vienas būdas - 
valgyti, valgyti ir valgyti. Bet labai stora Kerė nebuvo. Organizmas 
pats nelėisdavo peržengti tam tikros ribos. O jos kojos buvo netgi 
dailios, beveik tokios pat dailios kaip ju Snel ar Vikės Henskom. 
Ji galėtų būti 

(o kokia o kokia o kokia) 
galėtų liautis valgiusi šokoladą, ir spuogai išnyktų. Tikrai išnyktų. 
Ji galėtų madingai apsikirpti. Nusipirkti kapronines kojines ir 

siauras žalias arba mėlynas kelnes, glaudžiai aptempiančias ko- 
jas. Prisisiūti trumpų sijonukų ir suknelių pagal iškarpas iš madų 
žurnalų. Juk tai kainuotų ne brangiau už autobuso ar traukinio 
bilietą. Ji galėtų būti, galėtų būti, galėtų būti | 

Gyva. | | 

Mergina nusisegė sunkią medvilninę liemenėlę ir numetė ją 
ant grindų. Jos krūtys buvo pieno baltumo, stangrios ir lygios, su 
balintos kavos spalvos speneliais. Kerė perbraukė per jas delnais 
ir pajuto, kaip kūnu nubėgo lengvas virpulys. Tai buvo nuodėmė, 
taip, tai buvo blogis. Mama dažnai kalbėdavo jai apie Kažką. Tas 
Kažkas - pavojingas, senas kaip pasaulis, neapsakomai nuodėmin- 
gas. Jis gali susilpninti ją. “Saugokis, - kartą perspėjo mama. - Jis 
atsėlina naktimis. Jis verčia tave galvoti apie nuodėmes, kurios 
daromos mašinų stovėjimo aikštelėse ir pakelės moteliuose". 

Ir nors buvo dar rytas, tik dvidešimt minučių po devynių, Kerė 
suprato, kad tas Kažkas atėjo pas ją. Ji vėl perbraukė delnais per 
krūtis - | 

(purvopagalvės) S 
jos buvo vėsios kaip ir anksčiau, tačiau speneliai tapo kieti ir 
karšti. Tada Kerė švelniai suspaudė juos pirštais ir pajuto svaigi- 
nantį silpnumą. Taip, tai buvo Kažkas. || 

Ant kelnaičių raudonavo kraujo dėmės. 

Dabar ji turėtų pravirkti, surikti, išplėšti tą Kažką iš savo kūno 
ir sutraiškyti jį, sutrypti, užmušti. 

Higieninė servetėlė, įdėta mis Dežardin, buvo jau permirkusi, 
ir Kerė atsargiai ją pakeitė nauja. Ji suprato, kad elgiasi blogai, 
kadjos elgėsi blogai, ir nekentė už tai irjų, ir savęs. Tik mama buvo 
gera. Mama kovėsi su Juoduoju žmogumi ir nugalėjo jį. Kartą Kerė 
matė tai sapne. Mama išvarė jį su šluota pro duris, ir Juodasis 
žmogus nubėgo Karlino gatve tolyn į tamsą, kanopomis skelda- 
mas iš asfalto raudonas žiežirbas. 

Mama išplėšė Kažką iš savęs ir todėl buvo skaisti. 

Kerė nekentė jos. | 

Ji pastebėjo savo pačios veidą mažyčiame veidrodyje ant durų 
- mažame, tinkančiame tik šukuotis, veidrodyje pigiuose žaliuose 
plastmasiniuose rėmuose. 

Kerė nekentė savo veido, bereikšmio, kvailo, buko veido, 
blausių akių, ryškių raudonų spuogų, inkštirais nusėtos odos. 
Labiausiai ji nekentė savo veido. 

Umai atvaizdą perkirto dantytas tviskantis įtrūkimas. Veidro- 
dis nukrito ant grindų Kerei po kojomis ir sudužo į smulkias šukes. 
Ant durų liko tik apvalus plastmasinis rėmelis, žvelgiantis į 
merginą tarsi tuščia akis. 


+ 


Iš “Ogilvio fizikos terminų žodyno?: 

“Telekinezė - gebėjimas minties jėga judinti daiktus arba 
sukelti juose įvairius pokyčius. Šis reiškinys dažniausiai pastebi- 
mas kritinių ar stresinių situacijų metu. Pavyzdžiui, žinomi atve- 
jai, kai nuo prispaustų žmonių pakildavo į orą automobiliai arba 
sugriuvusių namų skeveldros. 

Šis reiškinys dažnai klaidingai tapatinamas su poltergeistais, 
t.y. žaismingomis dvasiomis. Reikia pažymėti, kad poltergeistai 
yra astralinės būtybės, kurių egzistavimas dar neįrodytas, tuo 
tarpu telekinezė, kaip manoma, yra elektrocheminė smegenų 
savybė..." 


Kai jie baigė mylėtis ant 1963 m. modelio “Fordo", priklausiu- 
sio Tomiui Rosui, užpakalinės sėdynės, Sju Snel ėmė lėtai tvarky- 
tis savo drabužius, ir jos mintys vėl ėmė suktis apie Kere: Vait. 

Buvo penktadienio vakaras, ir Tomis (dabar jis sėdėjo su 
nusmukusiomis ant kulkšnių kelnėmis ir susimąstęs žvelgė pro 
užpakalinį stiklą - reginys buvo gana komiškas ir net savotiškai 
mielas) pakvietė ją pažaisti kėgliais. Tačiau tai buvo tik pretekstas 
- jie abu nuo pačios pirmos minutės galvojo tik apie seksą. 


Sju daugmaž pastoviai susitikinėjo su Tomiu nuo spalio mėne- 
sio (dabar buvo gegužė), bet mylėjosi jie tik dvi savaites. Tiksliau, 
septynis kartus. Šitas - septintas. Kol kas dar be tušo ir fejerverkų, 
bet kažkas jau išeina. 

Pirmą kartą skaudėjo velniškai. Jos draugės, Helena Šajers ir 
Džina Golt, jau darė Tai, ir abi užtikrino, kad kokią minutę 
paskaudės - kaip suleidus penicilino, - o paskui bus tikras rojus. 
Bet Sju pirmą kartą jautėsi taip, lyg ją būtų pramušinėję kauptuko 
kotu. Vėliau Tomis šypsodamasis prisipažino, kad ir jis neteisingai 
užsimovė gumą. 

Šįvakar buvo tik antras kartas, kai ji pradėjo jausti kažką 
panašaus į malonumą, bet tą akimirką viskas baigėsi. Toinis 
laikėsi, kiek galėjo, bet paskui viskas tiesiog... pasibaigė. Žodžiu, 
siaubingai daug trynimo dėl lašelio šilumos. 

Todėl Sju jautėsi prislėgta, ir jos mintys, .paveiktos tokios 
nuotaikos, ėmė suktis apie Kerę. Ją, ir taip jau nusiminusią, 
užplūdo gėdos banga. Todėl, kai Tomis, pagaliau nusukes akis 
nuo Brikjardhilo panoramos, atsigręžė, jis pamatė, kad Sju verkia. 

- Ei, - sunerimęs pratarė jis ir nevikriai apglėbė Sju. - Ei, ei. 

- Viskas gerai, - vis dar verkdama atsakė ji. - Tai ne dėl tavęs. 
Aš šiandien neypatingai gerai pasielgiau ir dabar prisiminiau... 

- Kas atsitiko? - paklausė Tomis, švelniai glostydamas jai kaklą. 

Ir mergina ėmė pasakoti jam apie rytinį įvykį, sunkiai tikėda- 
ma, kad tai ji pati kalba. Sju neslėpė nuo savęs, kad atsidavė 
Tomiui tik todėl, kad buvo | 

(įsimylėjusi jį? susižavėjusi? nesvarbu, pasekmės vis tiek buvo 
tos pačios) | 

ir tai, kad pasakoja jam, kaip drauge su kitomis tyčiojosi iš 
Kerės mergaičių rūbinėje, vargu ar buvo geriausias būdas pririšti 
prie savęs vaikiną. O Tomis, be kita ko, buvo Populiarus. Ji pati 
visą gyvenimą buvo laikoma Populiaria, ir jai iš anksto buvo lemta 
įsimylėti tokį pat Populiarų vaikiną. Sju buvo beveik tikra, kad 
juos išrinks mokyklos Pavasario baliaus karaliumi ir karaliene, o 
vyresnioji klasė jau paskelbė juos geriausia metų pora. Jie tapo 

tarsi pastoviai šviečiančia žvaigžde kintančiame mokyklinių san- 
tykių skliaute, visų pripažintais Romeo ir Džiuljeta. Staiga Siuza- 
nai atėjo į galvą nemaloni mintis: juk kiekvienoje Amerikos 
baltųjų vidurinėje mokykloje buvo tokia pati pora kaip ir jiedu su 
Tomiu. 

Gavusi tai, ko visada troško - tikrumo, pripažinimo, saugumo 
pojūtį, Siu staiga suvokė, kad jis turi ir tamsiąją pusę - nerimą. 
Tikrovėje viskas buvo ne taip, kaip ji anksčiau įsivaizdavo. Už 
šilto, šviesaus rato klaidžiojo kažkokie tamsūs šešėliai. Pavyz- 
džiui, įkyri mintis, kad ji leidžia Tomiui ją dulkinti 

(ar būtinai reikėjo šitaip išsireikšti taip šįkart reikėjo) 
todėl, kad jis tiesiog Populiarus. Arba todėl, kad jie tiesiog tinka 
vienas kitam ir, žiūrėdama į jųdviejų atspindį parduotuvės vitri- 
noje, ji gali galvoti: “Štai eina graži pora". Sju buvo įsitikinusi, 

(arba tik vylėsi) 
kad jai užteks jėgų ir savarankiškumo nevykdyti garbėtroškų 
tėvų, draugų ir net savo pačios siekių. O dabar štai tas įvykis 
rūbinėje: ji tyčiojosi iš Kerės drauge su visomis kitomis - energin- 
gai, žiauriai ir ne be pasitenkinimo. Išsireiškimas, kurio Sju dabar 
stengėsi išvengti - “būti tokia kaip visi", - kėlė jai nemalonias 
asociacijas: plaukų suktukai, ilgos, nuobodžios popietės prie 
lyginimo lentos ar žiūrint reklamas per televizorių, kol vyrelis 
prakaituoja savo pilkoje įstaigoje; įstojimas į “Tėvų ir pedagogų 
asociaciją", o vėliau, kai pajamos pasieks penkiaženklį skaičių, į 
užmiesčio klubą; apvalios geltonos dėžutės su nesibaigiančiomis 
tabletėmis, apdraudžiančiomis nuo išaugimo iš mergaitiškų dy- 
džių ir kaip galima ilgiau apsaugančiomis nuo mažų bjaurių 
įsibrovėlių, darančių į kelnes ir klyksmais prašančių pagalbos 
antrą valandą nakties; desperatiška kova už Švarų Miestą be 
nigerių petys į petį su Tere Smit (Mis Bulvės Žiedas'75) ir Vike 
Džons (Moterų lygos viceprezidente), apsiginklavus peticijomis, 
transparantais ir saldžiomis, kiek beviltiškomis šypsenomis. 

Ir viskas per Kere, tą prakeiktą Kere. Galbūt anksčiau Sju ir 
girdėjo tolimus žingsnius, sukančius ratus aplink jų šviesos ratą, 

bet šįvakar, klausydamasi savo pačios nemalonaus pasakojimo, 
mergina aiškiai išvydo visus tuos šešėlius ir jų geltonas akis, 
švytinčias tamsoje lyg žibintai. | 

Sju jau buvo nusipirkusi balinę suknele. Žydrą. Labai gražią. 

- Tu teisi, - tarė Tomis, kai ji baigė pasakoti. - Bjauri istorija. 
Panašūs pokštai visai tau nebūdingi. 

"Tomis pasakė tai labai rimtai, ir Sju akimirką pajuto šaltą 
baimės prisilietimą. Bet paskui jis nusišypsojo - Tomis visad 
kerinčiai šypsodavosi, - ir tamsa truputį atsitraukė. 

- Kartą aš paspyriau vieną berniūkštį, kai tas gulėjo be sąmo- 
nės. Aš tau niekada nepasakojau? 

Sju papurtė galvą. 

- Taip... - Tomis susimąstęs pasitrynė nosį, ir jo skruostas 
sutrukčiojo - visai kaip tada, kai jis prisipažino, kad blogai 
užsimovė gumą. - Jis vadinosi Denis Patrikas. Kartą, dar šeštoje 
klasėje, jis mane smarkiai prikūlė. Aš nekenčiau jo, bet ir bijojau. 
Laukiau patogaus momento atkeršyti. Žinai, kaip tai būna? 

Sju nežinojo, bet vis tiek linktelėjo. 

- Žodžiu, maždaug po metų ar kiek vėliau į jis galiausiai ne ant 
to užsišoko. Mokėsi su mumis toks Pitas Teiberis. Mažiukas, bet 
stiprus. Denis dėl kažko prikibo prie jo, ir Piteris neištvėręs skėlė 
jam į kaktą... Tai atsitiko Kenedžio praditės mokyklos sporto 
aikštelėje. Denis krisdamas susitrenkė galvą ir atsijungė. Visi 
pabėgo - mes pagalvojome, kad jis galbūt negyvas. Aš taip pat 
pabėgau, bet prieš tai smarkiai spyriau jam į šonkaulius. Paskui 
buvo baisiai gėda... Ar tu neketini jos atsiprašyti? 

Klausimas užklupo Sju netikėtai, ir ji sugebėjo tik tyliai išste- 
nėti: 

- O tu atsiprašei? , 

- Aš? Ne, po velnių. Aš turėjau malonesnių užsiėmimų nei 
kvaršinti sau galvą tokiomis kvailystėmis. Bet čia visai kas kita, 
Siuze. | 

- Tu manai? 

- Mes jau ne septintoje klasėje. Be to, aš turėjau priežastį taip 
pasielgti, kad ir kokią sumautą. O ką tau padarė ta nelaiminga, 
kvaila drimba? 

Sju neatsakė - neturėjo ką atsakyti. Per visą gyvenimą ji 
nepersimetė su Kere daugiau negu šimtu žodžių ir trečdalį iš jų 
pasakė šiandien. Nuo to laiko, kai baigė Čemberleno pradinę 
mokyklą, jos susitikdavo tik per fizinio lavinimo pamokas. Kerė 
mokėsi komercijos-verslo klasėje, o Sju, suprantama, ruošėsi stoti 
į koledžą. | 

| Staiga ji pasišlykštėjo pati savimi. 

Negalėdama to ištverti, Sju užsipuolė Tomį: 

- Nuo kada tu pasidarei toks teisuolis? Nuo tada, kai pradėjai 
dulkinti mane? 

Gera Tomio nuotaika akimirksniu dingo, ir Sju tuoj pat pasi- 
gailėjo savo žodžių. | 

- Man nereikėjo to sakyti, - tarė jis ir ėmė mautis kelnes. 

- Tu čia niekuo dėtas, - Sju suspaudė jo ranką. - Tiesiog man 
gėda, supranti? 

- Suprantu, - atsakė Tomis. - Bet man nereikėjo tavęs mokyti. 
Aš tam nelabai tinku. | 
“*- Tomi, tau niekada nebūna bjauru tas... na, tas tavo Populia- 
rumas? 

- Man? - nuoširdžiai nustebo Tomis. - Tu turi omeny tai, kad 
aš futbolo komandos kapitonas ir klasės seniūnas, ir panašiai? 

- Taip. 

 - Ne. Man tai nėra labai svarbu. Supranti, vidurinė mokykla 
nėra svarbiausias dalykas gyvenime. Kol mokaisi, galvoji, kad 
viskas, kas ten vyksta, labai reikšminga. Bet paskui niekas net 
neprisimena apie ją, nebent, kai susitikę prisipliumpia alaus. Bent 
jau taip yra mano broliui ir jo draugams. 

Tačiau Tomio žodžiai nenuramino Sju, tik dar labiau įbaugino. 
Štai ji, mažoji Siuzė iš Juveno vidurinės mokyklos, žaviausioji tarp 
žaviausių. Balinė suknelė polietileniniame užvalkale, metų me- 
tais saugoma spintoje. 


Prieblanda už aprasojusių automobilio langų greitai tirštėjo. 

- Viskas tikriausiai baigsis tuo, kad aš nueisiu dirbti į tėvo 
autoremonto dirbtuvę, - leidosi fantazuoti Tomis. - Penktadienio 
ir šeštadienio vakarus leisiu “Pas dėdę Bilį" arba “Kavalieriuje", 
gersiu alų ir pliurpsiu, kaip gavau gerą pasą iš Sanderso, ir mes 
įveikėme Dorčersterio komandą. Vesiu kokią nors bambeklę ir 
visada važinėsiu praeitų metų modeliu, balsuosiu už demokra- 
tus... - | 
- Nereikia... - pertraukė jį Sju, staiga pajutusi burnoje tamsaus, 
saldaus siaubo skonį, ir prisitraukė Tomį prie savęs. - Mylėk mane. 
Man taip negera šiandien. Mylėk mane. Mylėk mane. 

Ir Tomis mylėjo ją, ir šįkart viskas buvo kitaip, šįkart pagaliau 
pasidarė erdviau, ir nebuvo varginančios trinties, tik nuostabus 
lygus ritmas, visą laiką kilęs, kilęs ir kilęs. Tomis, sunkiai alsuo- 
damas, du kartus sustojo, kad susilaikytų, paskui tęsė | 

(iki manes jis nieko neturėjo ir prisipažino tai bet aš būčiau 
patikėjusi net jeigu jis būtų ir sumelavęs) 
toliau, vis smarkiau ir smarkiau, ji ėmė kvėpuoti greitai ir nelygiai, 
paskui pradėjo šaukti, apsikabinusi jo nugarą ir nebegalėdama 
sustoti, bloga nuotaika dingo, kiekviena ląstelė, rodėsi, pasiekė 
savo orgazmą, kūnas prisipildė saulės šviesos, galvoje suskambo 
muzika ir suplasnojo drugeliai. 

Vėliau, pakeliui į namus, Tomis pakvietė ją eiti su juo į 
Pavasario balių. Sju sutiko. Jis paklausė, ar ji jau apsisprendė, kaip 
pasielgs su Kere. Sju atsakė, kad dar ne. Tomis pridūrė, kad tai 
nesvarbu, bet ji manė kitaip. Siuzanai ėmė atrodyti, kad tai 
svarbiau už viską. | 

Iš Dino D.L.Makgafino straipsnio “Telekinezė. 
Analizė ir pasekmės? (1981): | 

“Žinoma, dar ir šiandien yra tyrinėtojų - deja, Djuko universi- 
teto mokslininkai yra vieni iš aktyviausių, - nesutinkančių su 

bauginančiomis išvadomis, išplaukiančiomis iš Kerės Vait istori- 
jos. Kaip “plokščios žemės" teorijos šalininkai, rozenkreiceriai ir 
Korlio pasekėjai Arizonoje, tvirtinę, kad atominė bomba negali 
sprogti, taip ir šitie nelaimingieji į nepaneigiamus faktus žiūri 
sukiše galvas į smėlį it stručiai - teatleidžia man skaitytojai už 
tokią neįprastą metaforą. | 

Be abejo, galima suprasti mokslininkų išgąstį, nepatenkintus 
balsus, piktus laiškus ir nesiliaujančius ginčus mokslinėse konfe- 
rencijose. Net pačią telekinezės idėją mokslinė visuomenė nurijo 
tarsi karčią piliulę - juk čia ir mediumai, ir dvasios, ir skraidantys 
stalai, ir sklandančios virš galvos diademos - žodžiu, viskas kaip 
siaubo filmuose. Suprasti galima, bet pateisinti mokslinį neatsa- 
kingumą - ne. “ 

Kerės Vait istorijos pasekmės kelia rimtas ir sudėtingas prob- 
lemas. Jos tarsi žemės drebėjimas sugriovė mūsų supratimą apie 
tai, kas ir kaip turi vykti gamtoje. Tad ar galima kaltinti tokį garsų 
fiziką kaip Džeraldas Liupone, kuris, net susipažinęs su komisijos, 
nagrinėjusios Kerės Vait atvejį, pateiktais įrodymais, vis tiek 
tvirtina, kad visa ši istorija - gryna mistifikacija? Nes jeigu Kerė 
Vait - tiesa, tai kas gi tada Niutonas?.." 


Jos sėdėjo svetainėje ir klausėsi, kaip Tenesis Ernis Fordas 
dainuoja “Tegu dega denio šviesos". Jos turėjo seną “Vebkoro" 
gramofoną, kurį mama vadindavo “viktrola", o ypač gerai nusitei- 
kusi - “vika". Kerė mynė siuvimo mašinos paminą - siuvo rankoves 
prie naujos suknelės. Mama sėdėjo po gipsiniu krucifiksu, nėrė 
servetėlę ir trepsėjo koja į dainos taktą. Tai buvo viena jos 
mėgstamiausių dainų. Misteris P.P.Blisas, parašęs šį himną ir dar 
daugybę kitų, mamai buvo vienas iš ryškiausių Dievo darbų 
žemėje pavyzdžių. Kadaise jis buvo jūreivis ir nusidėjėlis (šituos 
du žodžius mama vartodavo kaip sinonimus), šventvagys, šaipę- 
sis iš Aukščiausiojo visagalybės. Kartą j jūroje kilo audrą, bangos 
grasino užlieti valtį. Tą akimirką P.P.Blisas išvydo regėjimą - 
pragarą, atsivėrusį jūros dugne, kad prarytų jį. Jis suklupo ant 

kelių ir ėmė melstis. Misteris P.P.Blisas prisiekė, kad jeigu Dievas 
jį išgelbės, pašvęs Jam visą likusį savo gyvenimą. Audra, supran- 
tama, tuoj pat nurimo. 


Šviečia Viešpaties malonė 
Žmogui tarsi švyturys, 

Bet patiems šviesas pakrantės 
Saugoti įsakė Jis. 


Visuose misterio P.P.Bliso himnuose dominavo jūros tema. 

Suknelė, kurią Kerė siuvosi, buvo tikrai graži: tamsaus vyno 
spalvos (artimiausios raudonai, kurios negalėjo pakesti mama), 
pūstomis rankovėmis. Ji stengėsi galvoti tik apie siuvimą, bet į 
galvą lindo visokiausios mintys. 

Lermputė palubėje skleidė ryškiai geltoną, akį rėžiančią šviesą, 
maža dulkėta pliušinė sofa, aišku, buvo tuščia (pas Kerę niekada 
neateidavo į svečius vaikinai), ant galinės kambario sienos krito 
dvigubas šešėlis: nukryžiuotas Jėzus, o po Juo mama. 

Mamai paskambino į darbą iš mokyklos, ir ji grįžo namo 
vidurdienį. Pro langą pamačiusi, kad ji ateina, Kerė sudrebėjo. 

Mama buvo labai stambi moteris ir visada nešiojo skrybėlę. 
Paskutiniu metu jai pradėjo tinti kojos ir atrodė, kad pėdos tuoj 
išvirs iš batų. Ji dėvėjo ploną juodą paltą su juoda kailine 
apykakle. Žydros akys už bifokalių berėmių akinių stiklų atrodė 
didžiulės. Ji visada nešiojosi didelį juodą portfelį, o jame dvi 
pinigines - smulkioms monetoms ir banknotams, - abi juodas, be 
to, didele Bibliją (taip pat juodą) su savo vardu, įspaustu viršelyje 
auksinėmis raidėmis, ir pluoštą brošiūrų, perrištų gumele. Brošiū- 
ros dažniausiai būdavo oranžiniais viršeliais ir vos įskaitomai 
atspausdintos. 

Kerė žinojo, kad anksčiau mama ir tėvelis Ralfas buvo bap- 
tistai, bet paliko šią bažnyčią supratę, kad ji tarnauja Antikristui. 
Nuo to laiko visos pamaldos vykdavo namuose. Mama laikydavo 
mišias antradieniais, penktadieniais ir sekmadieniais. Tos dienos 

buvo vadinamos Šventomis. Mama atlikdavo dvasininko vaidme- 
nį, Kerė - parapijos. Pamaldos trukdavo nuo dviejų iki trijų 
valandų. 

Mama atidarė duris ir neskubėdama įėjo vidun. Akimirką jos 
stovėjo viena prieš kitą ankštame prieškambaryje, ir jų žvilgsniai 
susikirto - kaip dvikovininkų prieš lemiamą šūvį. Tokios akimir- 
kos paprastai atrodo | 

(baimė nejaugi mamos akyse šmėkštelėjo baimė) 
ilgesnės, negu yra iš tikrųjų. : 

Mama uždarė paskui save duris. 

- Tu esi moteris, - tyliai pratarė ji. 

Kerė juto, kaip dreba jos lūpos ir persikreipia veidas, bet nieko 
negalėjo padaryti. 

- Kodėl tu man nieko nepasakei? - sušuko ji. - Oi, mama, aš taip 
išsigandau! O mergaitės juokėsi iš manęs, mėtė į mane... 

Kol ji šaukė, mama artėjo prie jos ir staiga užsimojusi savo 
kieta, raumeninga, pūslėta ranka trenkė Kerei per veidą. Kerė 
nukrito svetainės tarpduryje ir pratrūko garsiai raudoti. | 

- Ir Dievas sutvėrė Ievą iš Adomo šonkaulio, - tarė mama. 

Jos akys, padidintos berėmių akinių stiklų, buvo panašios į 
kiaušinius, išvirtus be lukšto. Mama spyrė Kerei į šoną, ir Kerė 
suriko. 

- Stokis, moterie! Eikime ir melskimės. Melskimės Kristui už 
savo silpnas, nedoras, nuodėmingas moteriškas sielas. 

- Mama... 

Kerė taip smarkiai kūkčiojo, kad nieko daugiau negalėjo 
pasakyti. Užslėpta isterija pagaliau prasiveržė, šaipydamasi ir 
kažką neaiškiai murmėdama. Kerė nepajėgė atsistoti. Ji keturpės- 
čia nuropojo į svetainę, šluodama grindis ant veido užkritusiais 
plaukais ir garsiai, kimiai kūkčiodama, beveik lodama, o mama 
ragino ją spyriais į šoną. Taip jos perėjo svetainę ir pasuko prie 
altoriaus, pastatyto buvusio miegamojo vietoje. 

- O Ieva buvo silpna ir... kartok, moterie. Kartosi? 

P Ne,-4ama. Prašau, padėk man. 

Dar vienas spyris. Kerė suriko. 

- O Ieva buvo silpna ir paleido į pasaulį varną, - tęsė mama. - 
O tas varnas vadinosi Nuodėmė, ir pirmoji nuodėmė buvo Santy- 
kiavimas. Už tai Viešpats prakeikė Ievą, ir pirmasis prakeikimas 
yra Kraujo Prakeikimas. Adomas ir Ieva buvo išvaryti iš Rojaus 
Sodo į žemę, ir Ieva pamatė, kad jos pilvas auga nuo vaiko. 

„Mama pakėlė koją ir spyrė dukrai į užpakalį. Kerė ant nosies 
nučiuožė medinėmis grindimis ir atsidūrė priešais altorių, kurį 
atstojo kryžius, pastatytas ant šilkine siuvinėta staltiese uždengto 
stalo. Abipus kryžiaus stovėjo baltos žvakės. Virš stalo kabėjo keli 
Jėzaus ir Apaštalų atvaizdai. O į dešinę nuo altoriaus buvo pati 
baisiausia vieta, juodas urvas, kuriame užgesdavo visos viltys, 
dingdavo bet koks noras priešintis Dievo - ir mamos - valiai. 
Sandėliuko durys buvo lyg tyčia praviros. Viduje, apšviesta krau- 
pios mėlynos elektros lemputės, niekuomet neišjungiamos, kabė- 
jo Dero reprodukcija - paveikslas, kurį dailininkas nutapė įkvėptas 
garsaus Džonatano Edvardso pamokslo “Nusidėjėliai rūstaus Die- 
vo rankose". 

- Ir Ieva buvo prakeikta antrą kartą, tas prakeikimas yra 
Gimdymo Prakeikimas. Ir pagimdė Ieva Kainą kančioje ir kraujy- 
je. : . ž 

Dabar mama nutempė nespėjusią atsistoti Kerę prie altoriaus, 
kur jos abi suklupo ant kelių. Mama stipriai sugriebė dukterį už 
riešo. | 

- Opo Kaino Ieva pagimdė Abelį, nes neatgailavo dėl Santykia- 
vimo Nuodėmės. Ir tada Viešpats prakeikė ją trečią kartą, ir tai 
buvo Žudymo Prakeikimas. Kainas užmušė Abelį akmeniu. Bet ir 
po to Ieva neatgailavo, neatgailavo ir Ievos dukterys, ir tada 
Klastingasis Žaltys įkūrė Ievoje ištvirkavimo ir nedorybių karalys- 
tę. | | 
- Mama! - suspiegė Kerė. - Mama, prašau, paklausyk! Aš 
nekalta! | 

- Nulenk galvą, - liepė mama. - Melskimės! 

- Tu turėjai man pasakyti! 

Mama uždėjo ranką Kerei ant kaklo ir suspaudė jį galingais 
raumenimis, kuriuos išvystė vienuolika metų tampydama sunkių 
skalbinių ryšulius ir stumdydama vežimėlius su drėgnomis paklo- 
dėmis. Kerė išsprogino akis ir trenkėsi kakta į altorių taip, kad net 
žvakės sudrebėjo, o ant kaktos liko raudona žymė. 

- Melskimės, - tyliai, nepermaldaujamai pakartojo mama. 

Ašarodama ir šniurkščiodama, Kerė nulenkė galvą. Iš nosies 
siūbuodamas tarsi švytuoklė nukaro snarglys, ir Kerė nusišluostė 
jį | | 

(jei gaučiau po penkis centus už kiekvieną kartą kai ji versdavo 
mane čia verkti) . 
atgalia ranka. 

- O, Visagali, - iškilmingai pradėjo mama, užvertusi galvą į 
lubas, - padėk šitai nuodėmingai moteriai, klūpančiai šalia manęs, 
suprasti savo gyvenimo ir minčių nuodėmingumą. Parodyk jai, 
kad jeigu ji būtų išlikusi tyra, Kraujo Prakeikimas nebūtų kritęs 
ant jos. Gaibūt ji nusidėjo Geidulingomis Mintimis. Galbūt klau- 
sėsi per radiją rokenrolo. Galbūt ją gundė Antikristas. Parodyk jai, 
Viešpatie, kad tai Tavo kerštingų, bet maloningų rankų darbas ir.. 

- Ne! Paleisk mane! 

Kerė pamėgino atsistoti, bet mamos ranka, tvirta ir negailes- 
tinga kaip geležiniai antrankiai, vėl parklupdė ją. 

- „Ir Tavo ženklas, kad dabar ji turi eiti siauru ir tiesiu keliu, 
jei nori išvengti amžinų kančių pragaro liepsnose. Amen. - Ji 
pažiūrėjo į dukterį blizgančiomis, akinių padidintomis akimis ir 
pridūrė: - O dabar eik į savo sandėliuką. 

- Ne! - Kerė pajuto, kaip siaubas užgniaužė jai kvapą. 

- Eik į savo sandėliuką. Melskis vienatvėje. Maldauk Viešpaties 
atleidimo už savo nuodėmes. 

- Aš nenusidėjau, mama. Tu nusidėjai. Tu man nieko nepasa- 
kei, ir jos juokėsi. | 

Ir vėl Kerei pasirodė, kad pastebėjo mamos akyse baime, 
blykstelėjusią taip greitai ir be garso kaip žaibas vasarą. Mama 
ėmė stumti Kerę į sandėliuką, žėrintį mėlyna šviesa. 


49 


- Melskis; ir Viešpats atleis tavo nuodėmes. 

- Paleisk mane, mama. 

- Melskis, moterie. 

- Mama, aš vėl užleisiu akmenis. * 

Mama sustingo. 

 Akimirką ji net kvėpuoti nustojo. O paskui j jos ranka sugniaužė 
Kerei kaklą ir smaugė tol, kol švytinčios raudonos dėmės pradėjo 
plaukti Kerei prieš akis, mintys aptemo ir liko kažkur toli. 

Priešais Kerę išniro didžiulės mamos akys. 

- Tu, Šėtono išpera! - sušnibždėjo mama. - Ir už ką Dievas mane 
taip nubaudė? 

Apsvaigusi Kerė karštligiškai ieškojo atmintyje pakankamai 
svaraus žodžio, kad išreikštų savo kančią, gėdą, neapykantą, 
baimę. Visas jos gyvenimas, rodėsi, susikoncentravo į vieną 
apgailėtina, leisgyvę maišto akimirką. Kerė išvertė akis kaip 
pamišėlė ir pražiojo pilną seilių burną. 

-KALĖ!- suriko ji. 

Mama sušnypštė kaip apsvilusi katė: 

- Nuodėmė! Nuodėmė! 

Ji ėmė mušti dukterį per nugarą, kaklą, galvą, nepaliaudama 
stumti ją į žydros šviesos užlietą kambariuką. 

- ŠLIUNDRAI - suklykė Kerė. | 

(taip taip jai ir reikia o kaip kitaip tu manai ji tave pasidarė O 
ee šventas taip) 

Kerė įlėkė į sandėliuką galva pirmyn, atsimušė į sieną ir beveik 
be sąmonės nukrito ant grindų. Durys užsitrenkė, spynoje pasisu- 
ko raktas. 

Ji liko viena su rūsčiuoju mamos Dievu. 

Mėlyna šviesa apšvietė paveikslą, kuriame buvo pavaizduotas 
milžiniškas barzdotas Jahvė, svaidantis klykiančius žmones į 
miglų aptrauktą prarają, kurios gelmėje šėlo ugnis. Kraupios 
juodos figūros veržėsi link tų nelaimirigųjų pro pražūties liepsnas, 
o ant milžiniško ugninio sosto sėdėjo pats Juodasis Žmogus su 

trišakiu rankoje. Jis turėjo žmogaus kūną, bet šakalo galvą ir 
smailą uodegą. 

Šįkart ji nepaluš. 

“Bet, aišku, palūžo. Iškentėjo šešias valandas, bet paskui pasi- 
davė - ėmė verkti ir šaukti mamą, kad atidarytų duris ir išleistų ją. 
Kerei reikėjo į tualetą, ir kentėti daugiau ji nebegalėjo. Prašiepęs 
savo šakališkus nasrus į ją raudonomis akimis žiūrėjo Juodasis 
Žmogus, suprasdamas visas moterų kraujo paslaptis. 

Praėjus valandai po to, kai Kerė pradėjo šaukti, mama išleido 
ją. Kerė kaip pamišusi nulėkė į tualetą. 

Dabar, po trijų valandų, palinkusi svetainėje prie siuvimo 
mašinos lyg atgailaujanti nusidėjėlė, Kerė vėl prisiminė mamos 
akyse šmėkštelėjusią baimę ir, atrodo, suprato jos priežastį. 

Mama ir anksčiau laikydavo ją užrakintą sandėliuke, kelis 
kartus netgi visą dieną be pertraukos - kai Kerė pavogė iš Šuberio 
krautuvėlės “5 ir 10" žiedelį už keturiasdešimt devynis centus ir 
kai rado po Kerės pagalve aktoriaus Bobio Piketo nuotrauką. 
Kartą Kerė net nualpo iš alkio ir savo pačios šlapimo smarvės. Bet 
ji niekada, niekada neatsikalbinėdavo. O šiandien ji net pasakė 
Nepadorų Žodį. Tačiau mama išleido Kerę beveik tuoj pat, kai tik 
ji pasidavė. | 

Štai. Suknelė baigta. Kerė nukėlė pėdas nuo paminos ir 
pažiūrėjo į suknelę, iškėlusi ją prieš save. Ilga. Bjauri. Kerė tiesiog 
nekentė jos. 

Ji suprato, kodėl mama ją išleido. 

- Mama, aš galiu eiti miegoti? 

- Taip, - atsakė mama, nepakeldama akių nuo nėrinio. 

Kerė persimetė suknelę per ranką ir dėbtelėjo į siuvimo 
mašiną. Pamina pati nusileido. Adata ėmė šokinėti aukštyn že- 
myn, sublyksėjo plieno atšvaitai. Ritė truktelėjo ir ėmė suktis. 
Šoninis ratas taip pat pasisuko. 

Mama staigiai pakėlė galvą ir išplėtė akis. Raštas, išnertas 

“- 1ėles pakraštyje, nepaprastai sudėtingas, bet labai tikslus ir 

«S, uUmai iširo. , 

- Aš tik išimu siūlą, - tyliai tarė Kerė. 

- Eik gulti, - paliepė mama, ir jos akyse vėl pasirodė baimė. 

- Gerai, | 

(ji išsigando kad aš nukelsiu nuo vyrių sandėliuko duris) 
mama. | 

(ir aš manau kad galėjau manau kad galėjau taip manau kad 
galėjau) 


+ 


Iš knygos “Susprogdintas šešėlis" (38 psl.): 

“Margareta Vait gimė ir užaugo Motone, mažame miestelyje, 
neturinčiame savos vidurinės mokyklos, todėl jo jaunimas mokosi 
kaimyniniame Čemberlene. Jos tėvai gyveno pasiturinčiai: jie 
laikė klestinčią naktinę užeigą už Motono ribų, kuri vadinosi 
“Linksmoji smuklė". Margaretos tėvas, Džonas Braihemas, žuvo 
1959-ųjų vasarą per susišaudymą bare. | 

Margareta Braihem, kuriai tada buvo jau beveik trisdešimt 
metų, ėmė lankyti fundamentalistų pamaldas ir susirinkimus. Jos 
motina Džudita susidėjo su kitu vyru (Haroldu Elisonu, už kurio 
vėliau ištekėjo), ir Margareta jiems ėmė trukdyti: mat duktė 
manė, kad jos motina ir Haroldas Elisonas gyvena nuodėmėje, ir 
dažnai gražbyliaudavo ta tema. Džudita Braihem buvo įsitikinusi, 
kad jos duktė liks senmerge. Anot jos būsimo patėvio, mėgusio 
vaizdingai išsireikšti, “Margaretos veidas buvo kaip benzovežio 
užpakalis ir atitinkama figūra." Be to, Elisonas dažnai vadindavo 
ją “mažuoju jėzuliuku". 

Margareta nesutiko išvažiuoti iš namų iki 1960 metų, kai 
religiniame susirinkime susipažino su Ralfu Vaitu. Tų pačių metų 
rugpjūčio mėnesį ji išsikėlė iš Braihemų namo Motone ir apsigy- 
veno mažame butelyje Čemberleno centre. 

1962 metų kovo 2 dieną Margareta Braihem ir Ralfas Vaitas 
susituokė. 1962 metų balandžio 3 dieną Margareta Vait t buvo 
trumpam paguldyta į Vestoverio ligoninę. 

“Ne, ji nepasakė mums, kas jai atsitiko, - pasakoja Haroldas 
Elisonas. - Vienintelį kartą, kai atėjome jos aplankyti, Margareta 
pareiškė, kad mudu esame svetimautojai, nors jau buvome vedę, 
ir kad degsime pragare. Tvirtino, kad Dievas pažymėjęs mūsų 
kaktas nematomu ženklu, bet jinai tą ženklą matanti. Žodžiu, 
buvo galutinai pakvaišusi. Jos motina stengėsi su ja kalbėti 
švelniai, mėgino sužinoti, kuo ji serga. Tada Margareta puolė į 
isteriją ir ėmė šaukti apie angelą su kalaviju, kuris pereis per 
motelius bei mašinų stovėjimo aikšteles ir išgalabys visus ištvirkė- 
lius. Mes išėjome". 

Tačiau Džudita Elison įtarė, kas galėjo atsitikti jos dukteriai: ji 
manė, kad Margareta persileido. Jei spėjimas buvo teisingas, tai 
ji pastojo dar prieš vedybas. Šio spėjimo patvirtinimas atskleistų 
gana netikėtą Kerės motinos charakterio pusę. 

Ilgame ir isteriškame laiške motinai, parašytame 1962 metų 
rugpjūčio 19 dieną, Margareta sako, kad ji ir Ralfas gyvena 
skaisčiai, be “Santykiavimo Prakeikimo". Ji ragino Haroldą ir 
Džuditą Elisonus uždaryti savo “nuodėmių lizdą" ir gyventi taip, 
kaip juodu su Ralfu. “Tai vienyntėlis (sic!) būdas, - rašo Margareta 
laiško pabaigoje, - tau ir Tam Žmogui išvengti Kraujo Lietaus, 
kuris greitai užtvindys žemę. Mudu su Ralfu, kaip Marija su 
Juozapu, niekada nepažynsime (sic!) ir neišniekinsime vienas 
kito kūno. Jeigu mums lemta turėti palikuonį, tebūnie jis Dieviš- 
kas." | 

Tačiau kalendorius liudija, kad tais pačiais metais buvo pradė- 
ta Kerė." 


Pirmadienio rytą mergaitės tyliai, be įprasto pokštavimo, 
plepėjimo, šūkavimo persirenginėjo fizinio lavinimo pamokai. Ir 
nė viena iš jų per daug nenustebo, kai rūbinės durys staiga 
atsilapojo ir vidun įėjo mis Dežardin. Sidabrinis švilpukas tabala- 
vo tarp mažų krūtų, ir jeigu jos šortai buvo tie patys, kuriuos ji 
dėvėjo penktadienį, tai kruvino Kerės rankos antspaudo juose 
nebeliko nė žymės. 

Mergaitės toliau niūriai rengėsi, nežiūrėdamos į į mokytoją. 


55 


- O štai ir būrelis abiturienčių, - ramiai prabilo mis Dežardin. 
- Kada išleistuvės? Už mėnesio? O Pavasario balius netgi dar 
anksčiau. Daugelis iš jūsų, manau, jau pakviestos, ir sukneles jau 
nusipirkote. Tu, Sju, eisi su Tomiu Rosu. Helena su Rojumi 
Evartsu. O tu, Krise, tikriausiai turi iš ko rinktis. Kas gi tas 
laimingasis? 

- Bilis Nolanas, - burbtelėjo Krisė Hargensen. 

- Ach, kaip jam pasisekė, ar ne? - pabrėžė Dežardin. - Ką tu 
ketini padovanoti jam prisiminimui tą vakarą, Krise? Kruviną 
tamponą? O gal panaudotą tualetinio popieriaus skiautę? Kiek 
suprantu, pastaruoju metu tai tavo labiausiai mėgstami daiktai. 

Krisė išraudo. | 

- Aš išeinu, - pareiškė ji. - Aš neprivalau klausytis įžeidinėjimų. 

Dežardin visą savaitgalį negalėjo išmesti šio įvykio iš galvos. 
Prieš akis nuolatos stovėjo Kerė - klykianti, kažką be sąryšio 
vapanti, su drėgnu tamponu, prilipusiu prie plaukų papilvėje. Ir 
dar jos pačios reakcija - pyktis ir pasišlykštėjimas. 

Todėl dabar, kai Krisė pamėgino išeiti pro duris, mis Dežardin 
čiupo ją už peties ir pastūmė į gelsvai nudažytų spintelių, išrikiuo- 
tų palei sieną, eile. Krisė išplėtė iš nuostabos akis. Jos veidą 
perkreipė beprotiškas įtūžis. 

- Tu neturi teisės liesti mane! - suriko ji. - Tu atsidursi už grotų! 
Tu dar pamatysi, tu, kale! 

Mergaitės aiktelėjo ir sulaikiusios kvapą įsmeigė žvilgsnius į 
grindis. Krisė peržengė bet kokią ribą ir pasekmės buvo nebenus- 
pėjamos. Sju akies krašteliu pastebėjo, kad Dona ir Merė Tibodo 
laikosi už rankų. 

- Manes tai nejaudina, Hargensen, - tarė mis Dežardin: - Jeigu 
tu ar bet kuri kita galvojate, kad dabar aš elgiuosi kaip mokytoja, 
tai jūs labai klystate. Aš tik noriu, kad visos suprastumėte, jog 
penktadienį pasielgėte šūdinai. Būtent šūdinai. 

Krisė Hargensen pašaipiai šypsojosi, nudelbusi akis žemyn. 
Likusios mergaitės žvelgė visur, tik ne į savo fizinio lavinimo 
mokytoją. Sju staiga suvokė, kad žiūri į vieną dušinės skyrių - 

nusikaltimo vietą, ir greitai nusuko žvilgsnį. Nė vienai iš jų dar 
nebuvo teke girdėti, kad mokytojas būtų ką nors pavadinęs 
šūdinu. 

- Ar nors viena iš jūsų pagalvojo, kaip tuo metu jautėsi Kerė 
Vait? Ar jūs iš viso kada nors galvojate? Sju? Ferna? Helena? 
Džesika? Jūs visos? Jūs laikote Kerę šlykščia. Bet tą penktadienio 
rytą aš pamačiau, kad jūs esate kur kas šlykštesnės. 

Krisė Hargensen sumurmėjo kažką apie savo tėvą advokatą. 

- Užsičiaupk! - riktelėjo jai į veidą Dežardin. 

Krisė taip staiga atšlijo, kad susitrenkė pakaušį į spintelę už 
nugaros. Ji suriko ir ėmė trinti sumuštą vietą. 

- Dar vienas žodis, - ramiai pridūrė Dežardin, - ir aš tau taip 
užtvosiu, kad skrisi per visą rūbinę. Nori įsitikinti, kad nemeluo- 
ju? | 

Krisė, matyt, nusprendusi, kad su beprote neverta prasidėti, 
nieko neatsakė. 

Mis Dežardin įsirėmė rankomis į šonus ir pareiškė: 

- Mokyklos direkcija nusprendė nubausti jus visas. Deja, ne 
taip, kaip aš norėčiau. Aš siūliau trims dienoms nušalinti jus nuo 
pamokų ir neleisti dalyvauti baliuje. 

Kelios mergaitės susižvalgė, pasigirdo nesmagus murmesys. 

- Tai būtų jums smūgis į jautriausią vietą, - tesė Dežardin. - 
Deja, Juveno mokyklos administracijoje vieni vyrai. Aš manau, 
kad jie tiesiog nesuprato viso jūsų poelgio šlykštumo. Taigi, 
sprendimas toks: viena savaitė papildomų pamokų. 

Mergaitės lengviau atsiduso. | 

- Bet mano pamokų! Sporto salėje. Ir aš iš jūsų paskutinį 
prakaito lašą išspausiu. 

- Aš neateisiu, - pareiškė Krisė ir paniekinančiai sučiaupė 
lūpas. 

- Kaip nori, Krise. Tai kiekvienos iš jūsų reikalas. Bet praleidu- 
sios papildomas pamokas bus trims dienoms nušalintos nuo 
pamokų ir negaus bilietų į balių. Aišku? 

Niekas nepratarė nė žodžio. 


- Puiku. Renkitės. Ir pagalvokite apie tai, ką jums pasakiau. 

Mis Dežardin išėjo. 

Kurį laiką visos priblokštos tylėjo. Paskui Krisė Hargensen 
šaižiu, isterišku balsu suriko: | 

- Jai tai geruoju nesibaigs! - Mergina atidarė pirmą pasitaikiu- 
sią spintele, ištraukė sportbačius ir sviedė į kitą rūbinės galą. - 
Velnio boba! Velnio boba! Aš jai parodysiu! Jeigu mes visos 
kartu... | 

- Užsičiaupk, Krise, - tarė Sju ir nustebo, išgirdusi savo balsą - 
bejausmį ir negyvą tarsi suaugusio žmogaus. - Dėl Dievo meilės, 
užsičiaupk. | | 

- Tai dar ne viskas, - pareiškė Krisė Hargensen ir staigiu 
truktelėjimu atsisegusi sijono užtrauktuką siektelėjo savo žalių 
sportinių šortų su madingais apspurusiais kraštais. - Tai dar toli 
gražu ne viskas... 

Ir ji buvo teisi. 


+ 


Iš knygos “Susprogdintas šešėlis" (60-61 psl.): 

“Mano nuomone, daugelis žmonių, rinkusių medžiagą apie 
Kere Vait, - tiek moksliniams žurnalams, tiek populiariajai spau- 
dai - visiškai be reikalo taip atkakliai ieškojo telekinezės pasireiš- 
kimų mergaitės vaikystėje. Tai daugmaž tas pats, kas metų metus 
tyrinėti ankstyvus onanizmo atvejus prievartautojo vaikystėje. 

Aišku, išmuša iš vėžių įspūdinga istorija su akmenų liūtimi. 
Dauguma tyrinėtojų klaidingai mano, kad jeigu aptiktas vienas 
toks incidentas, tai turi būti ir kiti. Pateiksiu dar vieną palyginimą 
- tai tas pats, kas išsiųsti stebėtojų grupe į Kraterio nacionalinį 
parką vien todėl, kad ten prieš 2 milijonus metų nukrito didžiulis 
asteroidas. | 

Kiek aš žinau, daugiau TK pasireiškimo atvejų Kerės vaikystėje 
neužfiksuota. Jeigu Kerė nebūtų buvusį vienintelis vaikas, galbūt 

tyrinėtojus ir būtų pasiekę gandai apie kokius nors nereikšmin- 
gesnius įvykius. 

Iš Andrėjos Kolinz atvejo (išsamesnį aprašymą žr. II Priede) 
mes sužinome, jog jai gavus pylos už tai, kad užlipo ant stogo, 
“vaistinėlės durys pačios atsidarė, vieni buteliukai iškrito ant 
grindų, kiti nulėkė į kitą vonios galą, atsilapojo ir užsitrenkė 
laukujės durys. Galiausiai apsivertė stereoaparatūra, svėrusi ne 
mažiau trijų šimtų svarų, plokštelės išlakstė po kambarį, bombar- 
duodamos jame buvusius žmones ir dūždamos į sienas". 

Turiu pažymėti, kad tai Andrėjos brolių pasakojimas, atspaus- 
dintas žurnalo “Lait" 1955 m. rugsėjo 4 d. numeryje. Vargu ar šį 
žurnalą galima laikyti patikimiausiu ir moksliškiausiu informaci- 
jos šaltiniu, bet yra ir daugiau šį pasakojimą patvirtinančių 
pranešimų. Tai, manau, leidžia suprasti, kokie svarbūs tokiais 
atvejais būna liudininkų parodymai. 

Kerės Vait atveju vienintelis žmogus, galėjęs papasakoti apie 
kokius nors įvykius, tapusius vėlesnės tragedijos prologu, buvo 
Margareta Vait, bet ji, kaip žinote, jau nebegyva..." 


Henris Grailis, Juveno vidurinės mokyklos direktorius, laukė 
Krisės Hargensen tėvo visą savaitę, bėt tas pasirodė tik penktadie- 
nį, kitą dieną po to, kai Krisė taip ir neatėjo į paskirtus papildomus 
užsiėmimus su griežtąja mis Dežardin. 

- Taip, mis Fiš? - paklausė jis oficialiu tonu per vidinio ryšio 
telefoną, nors puikiai matė tą žmogų pro langą sienoje, skiriančio- 
je jo kabinetą nuo priimamojo, ir gerai pažinojo jo veidą iš 
nuotraukų vietiniame laikraštyje. 

- Jus nori matyti Džonas Hargensenas, misteri Graili. 

- Pakvieskite jį, prašau (velniai griebtų, Fiš, argi būtina kalbėti 
tokiu susijaudinusiu balsu?). | 

Grailis buvo nepataisomas sąvaržėlių lankstytojas, servetėlių 
plėšytojas ir puslapių kampučių užlenkinėtojas. Susitikimui su 
Džonu Hargensenu jis pasiruošė sunkiąją artileriją - visą dėžutę 
didelių sąvaržėlių. 

Hargensenaš buvo aukštas, įspūdingas vyras savimi pasitikin- 
čio Žmogaus eisena ir judesiais. Visa jo išvaizda bylojo apie 
sugebėjimą įveikti priešininką bet kokiose socialinėse kolizijose. 

"Jis dėvėjo griežtą “Sevil Rou" eilute, rudą su vos pastebimais 
žaliais ir auksiniais šilkiniais blyksniais audinyje - Grailio kostiu- 
mas, pirktas vietinėje parduotuvėje, su ja net lygintis negalėjo. 
Portfelis iš plonos natūralios odos su tviskančiomis nerūdijančio 
plieno juostelėmis šonuose. Nepriekaištinga šypsena, pilna auk- 
sinių dantų - šypsena, nuo kurios moteriškos lyties prisiekusiųjų 
tarėjų širdys tirpsta lyg sviestas keptuvėje. Ir aukščiausios katego- 
rijos rankos paspaudimas - tvirtas, geranoriškas, ilgas. 

- Misteri Graili, aš norėčiau pasikalbėti su jumis. 

- Man visada malonu matyti mokinių tėvus, kurie domisi 
mokyklos reikalais, - sausai šypsodamasis atsakė Grailis. - Štai 
kodėl kiekvieną spalį mes skelbiame atvirų durų dienas tėvams. 

- O, taip, - atsakydamas nusišypsojo Hargensenas. - Bet aš 
suprantu, kad jūs užsiėmęs žmogus, o ir aš už keturiasdešimt 
penkių minučių turiu būti-teisme. Tad gal iš karto eikime prie 
reikalo? | 

- Žinoma, - Grailis kyštelėjo ranką į dėžute ir pradėjo žaloti 
pirmąją sąvaržėlę. ' Numanau, kad jūs atėjote dėl disciplinarinės 
nuobaudos jūsų dukteriai Kristinai. Turiu jums pranešti, kad 
mokyklos požiūris į panašius atvejus nustatytas jau seniai. Kaip 
žmogus, kovojantis už teisingumą, jūs turėtumėte suprasti, kad 
išimtys iš šių taisyklių vargu ar įmanomos ir... 

Hargensenas nekantriai mostelėjo ranka. 

- Jūs neteisingai supratote mano atėjimo tikslą, misteri Graili. 
Aš esu čia todėl, kad jūsų fizinio lavinimo mokytoja, mis Rita 
Dežardin, grubiai elgėsi su mano dukterimi ir, bijau, įžeidė ją 
žodžiu. Kiek aš žinau, mis Dežardin pavartojo mano dukters 
atžvilgiu žodį “šūdinas". 

Grailis širdyje atsiduso. 

- Mis Dežardin pareikštas papeikimas. 

Hargenseno šypsena atvėso trisdešimčia laipsnių. 

- Bijau, kad šiuo atveju papeikimo negana. Kiek suprantu, 
jaunoji, a-a-a... dama dirba mokykloje pirmus metus? 

- Taip. Ir mes patenkinti jos darbu. | 

- Vadinasi, jūs patenkinti ir tuo, kad ji stumdo mokines į 
drabužių spinteles ir keikiasi kaip jūreivis? 

Grailis, išsisukinėdamas nuo tiesaus atsakymo, pareiškė: 

- Kaip teisininkas, jūs turėtumėte žinoti, kad šioje valstijoje 
galioja mokyklos teisė elgtis “in loco parentis" - tai yra pamokų 
metu mes ne tik pilnai atsakome už mokinius, bet ir turime visas 
tėvų teises. Jeigu jūs to nežinote, galiu parekomenduoti “Monon- 
doko mokyklinė apygarda prieš Kreinpulą" arba... 

- Ši koncepcija man žinoma, - nutraukė jį Hargensenas. - Bet 
aš taip pat žinau, kad nei Kreipulo byla, kuria jūs, mokyklų 
administratoriai, taip mėgstate remtis, nei Friko byla neturi nieko 
bendro su fiziniu ar žodiniu įžeidimu. Tačiau yra dar kita byla - 
“Ketvirtoji mokyklų apygarda prieš Deividą". Ji jums girdėta? 

Grailiui ji buvo girdėta. Direktoriaus pavaduotoju Ketvirtosios 
apygardos vidurinėje mokykloje anksčiau dirbo Džordžas Krame- 
ris, vienas iš nuolatinių Grailio pokerio partnerių. Tačiau dabar 
Džordžas beveik nebelošdavo pokerio. Jis dirbo draudimo kom- 
panijoje - po to, kai pats savo nuožiūra apkirpo vienam mokiniui 
plaukus. Mokinių apygarda sumokėjo nukentėjusiajam septynis 
tūkstančius dolerių - maždaug po tūkstantį už kiekvieną čekšte- 
lėjimą žirklėmis. | 

Grailis ėmėsi antrosios sąvaržėlės. 

- Bet necituokime vienas kitam bylų, misteri Graili. Mes abu - 
užsiėmę žmonės. Aš nenoriu nemalonumų. Nenoriu bereikalingų 
rūpesčių. Šiandien mano duktė liko namie ir pasiliks ten dar 
pirmadienį bei antradienį. Tokiu būdu jūsų paskirta bausmė - trys 
dienos nušalinimo nuo pamokų - bus atlikta. Su šia bausme aš 
sutinku. - Jis vėl valdingai mostelėjo ranka. 

* (paimk fidai geras šuniukas štai tau ir skanus kauliukas) 

- O štai kokie mano reikalavimai, - tęsė Hargensenas. - Pirma, 

bilietas į balių mano dukteriai. Paskutinis mokyklos balius - 

svarbus įvykis mergaitės gyvenime, ir Krisė labai pergyvena. 
Antra, jūs nepratesite sutarties su ta mis Dežardin antriems 
metams. Šito aš reikalauju. Esu tikras, kad padavęs mokyklos 
apygardą į teismą, išeičiau iš ten su nutarimu ją atleisti ir dar su 
stambia kompensacija už padarytą žalą kišenėje. Bet aš nenoriu 
pasirodyti kerštingas. 

' - Vadinasi, jeigu aš nesutiksiu sujūsų reikalavimais, vienintelė 
alternatyva - teismas? 

- Kiek žinau, prieš tai turėtų įvykti Mokyklų komiteto posėdis, 
bet tai tik formalumas. O paskui - taip, teismas. Žadantis jums vien 
nemalonumus. | 

Dar viena sąvaržėlė. 

- Už įžeidimą žodžiu ir veiksmu, taip? 

-Iš esmės, taip. 

- Misteri Hargensenai, ar jūs žinote, kad jūsų duktė ir apie 
dešimt jos bendraamžių svaidė higieninius tamponus į mergaitę, 
kuriai prasidėjo pirmosios mėnesinės? Į mergaitę, kuri manė, kad 
miršta? 

Hargensenas truputį susiraukė lyg isiklausydamas, kas šneka- 
ma gretimame kambaryje. | 

- Vargu ar tai kuo nors susiję su svarstomu klausimu. Aš 
kalbėjau apie veiksmus prieš... 

- Nesvarbu, - pertraukė jį Grailis. - Nesvarbu, apie ką jūs 
kalbėjote. Ta mergaitė, Kerieta Vait, buvo išvadinta “žiopla drim- 
ba", žeminama įvairiais nepadoriais gestais, jai buvo liepiama 
“užsikišti". Šią savaitę mis Vait taip ir nepasirodė mokykloje. Ar 
jums tai neatrodo panašu 1 įžeidimą žodžiu ir veiksmu? Man 
atrodo. 

- Aš nesiruošiu, - pareiškė Hargensenas, - sėdėti čia ir klausytis 
jūsų niekuo nepagrįstų tvirtinimų ar banalios pedagoginės pas- 
kaitos, misteri Graili. Aš pakankamai gerai pažįstu savo dukterį, 
kad... | | 

- Tikrai? - Grailis įkišo ranką į dokumentų dėžutę, stovėjusią 
šalia jo bloknoto, ir numetė ant stalo pluoštą rausvų kortelių. - 

labai abejoju, ar jūs bent kiek pažįstate savo dukterį. Tokią, Kaip 
ją apibūdina šitos kortelės. Jeigu pažinotumėte, seniai būtumėte 
suprates, kad jai reikia gerai iškaršti kailį. Ir kuo greičiau, kol ji 
nepacarė kur kas rimtesnio nusikaltimo. 

- Jus... o | 

- Ketveri metai Juvene, - Grailis užbėgo į jam už : akių. - Baigs 
1979 metų birželį, tai yra, kitą mėnesį. Maksimalus intelektualinis 
koeficientas - 140. Bendras vidurkis tik 83. Ir vis dėlto, kaip 
matau, ji priimta į Oberlino koledžą. Tikriausiai kažkas - greičiau- 
siai jūs, misteri Hargensenai, - truktelėjo reikalingas virveles. 
Septyniasdešimt keturis kartus ji buvo papildomai palikta po 
pamokų. Dvidešimt kartų - už tai, kad tyčiojosi iš mokinių, 
kuriems ir taip sunku pritapti mokykloje, kuriuos ji ir jos kompa- 
nija vadina “penktomis šunų kojomis". Joms tai atrodo labai 
sąmojinga. Į penkiasdešimt vieną iš šių papildomų užsiėmimų 
Kristina neatėjo. Čemberleno pradinėje mokykloje ji buvo nušalinta 
nuo pamokų už tai, kad įdėjo klasiokei į batelį petardą... Kortelėje 
pažymėta, kad šitas “pokštas" vos nekainavo mergaitei, vardu 
Irma Svoup, dviejų kojos pirštų. Mis Svoup, kiek suprantu, turėjo 
“kiškio lūpą". Aš kalbu apie jūsų dukterį, misteri Hargensenai. 
Jums tai nieko nesako? 

- Sako, - stodamasis nuo kėdės, atšovė Hargensenas. Lengvas 
raudonis užliejo jo veidą. - Tai sako man, kad mes pasimatysime 
teisme. Ir kai aš susidorosiu su jumis, misteri Graili, jūs džiaugsi- 
tės gaves bent žurnalų išnešiotojo darbą. 

Įtūžęs Grailis taip pat atsistojo, ir akimirką j jie per stalą Ž žiūrėjo 
vienas į kitą. 

- Ką gi, tebūnie teismas, - tarė jis. 

Jis pastebėjo nuostabos šešėlį, šmėkštelėjusį Hargenseno vei- 
de, sunėrė pirštus ir pareiškė tai, kas, jo manymu, turėtų išsaugoti 
darbą mis Dežardin ir jei ne nokautuoti, tai bent atvėsinti šitą 
pasipūtusį asilą Hargenseną: 

- Aš matau, kad jūs vis tiek nesupratote visų “in loco parentis" 
principo niuansų. Šiuo atveju jis gina ne tik jūsų dukterį, bet ir 

Kere Vait. Ir kai jūs kreipsitės į teismą dėl kompensacijos už 
įžeidimą žodžiu ir veiksmu, mes iškelsime atsakomąją bylą jūsų 
dukteriai tuo pačiu pagrindu - Kerės Vait vardu. 

Hargensenas išsižiojo, vėl susičiaupė ir išstenėjo: 

- Toks pigus triukas nepadės jums, jūs... jūs... 

- Sukčius? Jūs šito žodžio ieškojote? - Grailis niūriai nusišyp- 
sojo. - Išėjimą, manau, rasite pats, misteri Hargensenai. Bausmė, 
paskirta jūsų dukteriai, lieka ta pati. Jeigu norite toliau aiškintis 
per teismą, ką gi, tai jūsų reikalas. 

Hargensenas perėjo per kabinetą, sustojo lyg norėdamas dar 
kažką pridurti, bet paskui išėjo, sunkiai įveikęs norą trenkti 
durimis. 

Grailis atsiduso. Nesunku buvo nujausti, kur nuves Krisę 
Hargensen jos savavališkas ir užsispyręs charakteris. 

Po minutės į kabinetą įėjo Mortonas. 

- Na ir kaip? 

- Laikas parodys, Mortai, - atsakė Grailis ir susiraukęs pažvelgė 
į sulankstytų sąvaržėlių krūvelę. - Septynios sąvaržėlės. Savotiš- 
kas rekordas. 

- Jis paduos mus į teismą? 

- Nežinau. Jis apstulbo, kai pasakiau, kad mes iškelsime 
atsakomąjį ieškinį. 

- Aš manau! - Mortonas žvilgtelėjo į telefoną ant Grailio stalo. 
- Laikas būtų supažindinti su šia istorija apygardos mokyklų 
valdytoją, ar ne? 

- Taip, - sutiko Grailis, imdamas telefono ragelį. - Ačiū Dievui, 
aš jau įmokėjau visus nedarbingumo draudimo įnašus. 

- Aš taip pat, - ištikimu tonu tarė Mortonas. 


+ 


Iš knygos “Susprogdintas šešėlis* (III Priedas): 
“Septintoje klasėje gavusi eilėdaros užduotį, Kerieta Vait 
>arašė toliau pateikiamą trumpą eilėraštį. Misteris Edvinas Kin- 

gas, dėstęs tuomet Kerei anglų kalbą, pasakė: “Nežinau, kodėl jį 
išsaugojau. Kerė tikrai neįsiminė man kaip labai gera mokinė, ir 
šis eilėraštukas taip pat nėra ypatingai geras. Klasėje Kerė būdavo 
labai tyli, be to neatsimenu, kad ji nors kartą būtų pakėlusi ranką. 
Ir vis dėlto jame kažkas yra". | 

Nuo sienos Jėzus žvelgia į mane, 

Bet veidas jo bejausmis kaip uola. 

Jei jis myli mane, 

Kaip sako mama, 

Kodėl aš jaučiuosi tokia vieniša? 

Popieriaus lapo, kuriame užrašytas šis eilėraštis, paraštėse 

pripiešta daugybė nukryžiuotųjų - figūrėlės atrodo taip, tarsi 
šoktų..." | 


Pirmadienį po pietų Tomis buvo beisbolo treniruotėje, ir Sju 
nusprendė palaukti jo “Keli Frut Kompani" bare. 

Kelio kavinukė buvo įprasta miesto vyresniųjų klasių mokslei- 
vių susitikimų vieta - vienintelė “sava" kavinė Čemberlene nuo 
tada, kai šerifas Doilis uždarė vietinį poilsio centrą, kur paprastai 
rinkdavosi narkomanai ir prekiautojai narkotikais. Kavinukėje 
šeimininkavo niūrus storulis Hubertas Kelis, kuris juodai dažyda- 
vosi plaukus ir nuolatos skųsdavosi, kad jo elektroninis širdies 
stimuliatorius tuoj jį nutrenks. 

“Keli Frut" buvo bakalėjinė krautuvėlė, vaisvandenių baras ir 
degalinė vienu metu - mat. priešais stovėjo surūdijusi benzino 
kolonėlė su iškaba “Dženio degalinė", kurią Kelis patingėjo pa- 
keisti. Be to, čia dar galėjai gauti alaus, pigaus vyno, nepadorių 
knygiūkščių ir kažkokių negirdėtų pavadinimų cigarečių, tokių 
kaip “Murads", “King Sano" ir “Marvel Straits". 

Viduje buvo vaisvandenių baras su tikro marmuro prekystaliu 
ir keturi ar penki atitverti staliukai paaugliams - nelaimingiems ar 
vienišiems, neturintiems kur ir su kuo pasilinksminti ar nusigerti. 
Kampe, šalia lentynos su nepadoriomis knygiūkštėmis, stovėjo 

senoviškas biliardo automatas, kuris visada užsikirsdavo po trečio 
ėjimo. | 

Vos įėjusi, Sju pastebėjo Krisę Hargensen. Toji sėdėjo vienoje 
iš galinių būdelių, o jos eilinis kadras, Bilis Nolanas, prie žurnalų 
lentynos vartė naujausią “Populiariosios mechanikos" numerį. 
Sju niekaip negalėjo suprasti, ką tokia prašmatni, nestokojanti 
vaikinų dėmesio mergina kaip Krisė rado tame Nolane, kuris 
atrodė tarsi kažkoks keliautojas per laiką, atsibeldęs čionai iš 6- 
ojo dešimtmečio: ilgi blizgantys plaukai, juoda odinė striukė su 
daugybe užtrauktukų ir blerbiantis kledaras “Ševrole". 

- Sju! - pašaukė Krisė. - Eikš čionai! 

Sju linktelėjo ir pamojavo ranka, nors gerklėje lyg popierinė 
gyvatė slystelėjo nemalonus pojūtis: žiūrėti į Krisę, rodės, buvo 
tas pat, kas žvelgti pro praviras duris į dušinę, kur sėdi nuoga Kerė 
Vait - susigūžusi, užsidengusi rankomis veidą. O jos pačios 
veidmainiškumas (tas linktelėjimas ir mostas ranka) niekuo nepa- 
teisinamas ir šleikštus. Kodėl ji negalėjo tiesiog nepastebėti 
Krisės? | 

- Aromatizuoto alaus už dešimt centų, + tarė Sju Hubiui. 

Hubis visada turėjo tikro, statinėse laikomo alaus ir pilstė jį į 
didžiulius atšaldytus bokalus, iš kokių gerdavo dar 1890 metais. 
Kol ji skaitė žurnalą, laukdama Tomio, prieš akis taip ir stovėjo 
didelis bokalas šalto alaus - veido spalvą jis, aišku, gadina, bet Sju 
nepajėgė atsispirti. Tačiau dabar ji visai nenustebo, kad staiga 
dingo bet koks noras gerti. | 

- Kaip tavo širdelė, Hubi? - paklausė Sju. 

- Ech, vaikiukai, - atsiduso Hubis, nugriebdamas peiliu alaus 
putas nuo Sju bokalo ir pripildydamas jį iki viršaus. - Nieko jūs 
nesuprantate. Šįryt aš įsijungiau elektrinį skustuvą ir žybt! - 
šimtas dešimt voltų tiesiai per šitą stimuliatorių. Jūs, vaikiukai, 
nesuprantate, ką tai reiškia, argi ne? 

- Tikriausiai ne. | 

- Tikrai ne. Ir neduok tu Dieve, kad -jums tektų ką nors 
panašaus patirti. Kažin, kiek dar ištvers visa tai mano senas 

motoriukas? Kai aš vieną dieną atsuksiu letenas į duris, o šitie 
sumauti miesto perstatinėtojai sulygins čia viską su Žeme ir 
padarys mašinų stovėjimo aikštelę, jūs iškart sužinosite... Dešimt 
centų. | 

Sju stumtelėjo jam monetą per marmurinį prekystalį. | 

- Penkiasdešimt milijonų voltų ir vis per seną motoriuką, - 
subambėjo Hubis, niūriai spoksodamas į mažą iškilumą vidinėje 
savo švarko kišenėje. 

Sju nuėjo nuo baro ir įsispraudė į laisvą vietą prie Krisės 
staliuko. Toji atrodė be galo patraukliai: persirišusi juodus plau- 
kus ryškiai žalia juostele ir apsivilkusi prigludusią prie kūno 
palaidinę, išryškinančią jos standžias, stačias krūtis. 

- Kaip sekasi, Krise? | 

- Tiesiog velniškai gerai, - perdėtai linksmai atsakė Krisė. - 
Girdėjai paskutines naujienas? Mane išmetė iš baliaus. Na, bet tas 
senas vištgaidis Grailis išlėks iš darbo, galvą dedu. 

Sju, žinoma, tai žinojo. Kaip ir, beje, visas Juvenas. 

- Tėtušis paduos juos į teismą, - tęsė Krisė, paskui pašaukė per 
petį: - Bili-1-i! Eikš čionai ir pasisveikink su Sju. 

Bilis numetė žurnalą ir atsliūkino pas jas - nykščiai užkišti už 
plataus kareiviško diržo, pirštai tabaluoja ties išsipūtusiu džinsų 
klynu. Jis pasirodė Sju toks netikras - gyva karikatūra, - kad 
mergina vos susivaldė neužsidengusi veido rankomis ir nenusik- 
vatojusi. 

- Labas, Siuze, - sumurmėjo Bilis. | 

Jis įsmuko į būdele šalia Krisės, apsikabino ją viena ranka ir 
tuoj pat ėmė minkyti jai petį. Tačiau Bilio veido išraiška liko 
visiškai bereikšmė, lyg jis būtų čiupinėjęs jautienos gabalą. 

- Tačiau mes sužlugdysime visą tą balių, - kalbėjo toliau Krisė. 
- Protesto vardan ar panašiai. 

- Tikrai? - nuoširdžiai nustebo Sju. 

- Ne, dar nežinau, - atsakė Krisė, galvodama jau apie kažką 
kitą. Staiga jos veidas persikreipė iš įtūžio, netikėto kaip tornado 

sūkurys. - Ir viskas per tą prakeiktą Kere Vait! Imčiau ir sugrūsčiau 
visas tas sumautas maldaknyges jai į subinę! 

- Ne pasaulio pabaiga, kaip nors išgyvensi, - atsakė Sju. 

- Jeigu jūs visos būtumėte man pritarusios... Jėzau, Sju, kodėl 
tu nebėgai iš tų papildomų pamokų? Mes būtume juos prirėmę 
prie sienos! Nemaniau, kad tu - mokytojų pastumdėlė. 

Sju pajuto, kad jos skruostai kaista. | 

- Nežinau, kaip kitos, bet aš niekada nebuvau niekieno pas- 
tumdėlė. Aš atlikau paskirtą bausmę, nes manau, kad jos nusipel- 
niau. Mes tikrai pasielgėme šlykščiai. Ir užteks apie tai. 

- Nesąmonė! Ta šliundra Kerė pliurpia ant kiekvieno kampo, 
kad visi, išskyrus ją ir jos brangiausią mamytę, degs pragare, o tu 
dar gini ją? Mums reikėjo sukišti tuos tamponus jai į gerklę. 

- Taip, taip... Na, iki, Krise, - Sju atsistojo ir išėjo iš būdelės. 

Šįkart nukaito Krisė, kraujas plūstelėjo jai į veidą taip staigiai, 
tarsi koks raudonas debesis būtų ūmai užtemdęs jos vidinę saulę. 

- Jūs tik pamanykit, Žana d'Ark atsirado! Galiu priminti, kad ir 
tu tyčiojaisi iš Kerės kartu su visomis kitomis. 

- Taip, - drebančiomis lūpomis atsakė Sju. - Tik a aš nustojau. 

- Ach, nejaugi? - apsimetė nustebusi Krisė. - Tu tiesiog šventoji. 
Pasiimk savo alų, nes aš dar netyčia prisiliesiu ir pavirsiu auksine 
statula. 

Sju nepasiėmė alaus. Ji apsisuko ir klupdama išbėgo laukan. Ją 
apėmęs susijaudinimas buvo toks stiprus, kad negalėjo išsilieti nei 
ašaromis, nei pykčiu. Sju sugebėdavo su visais sugyventi taikiai, 
ir tai buvo pirmas jos kivirčas su klasės drauge nuo tų laikų, kai 
jos tampydavo viena kitą už kasyčių. Be to, pirmą kartą savo 
gyvenime ji pasielgė principingai. 

Ir, žinoma, Krisė pataikė jai į pačią jautriausią vietą: juk ji iš 
tiesų veidmainiavo, ką čia bekalbėti. Giliai širdyje slypėjo tikslus 
atsakymas, kurio Sju taip nekentė ir vengė: tai; kad ji ėjo į 
papildomas mis Dežardin pamokas ir prakaitavo bėgiodama 
aplink sporto aikštele, nieko bendro neturėjo su sąžine. Tiesiog jai 

bet kokia kaina reikėjo patekti Į į savo paskutinį mokyklinį balių. 
Bet kokia kaina. 

Tomis vis dar nepasirodė. 

Sju leidosi atgal link mokyklos. Iš susijaudinimo trūkčiojo ir 
virpėjo pilvo raumenys. Mažoji Mis Moterų Draugija, Lėlytė 
Siuzė, Gera Mergaitė, kuri daro Tai tik su berniuku, už kurio 
galvoja ištekėti - suprantama, su. priderančia tokiais atvejais 
žinute ir nuotrauka vietinio laikraščio sekmadieniniame priede. 
Du vaikučiai. Kuriuos reikės lupti, kad gyvos vietos neliktų, jeigu 
ims rodyti nors kokius garbingumo požymius: pyksis, pešis arba 
atsisakys šypsotis kokiam nors visuotiniam korifėjui. 

Pavasario balius. Žydra suknelė. Korsažinė puokštelė, visą 
popietę išlaikyta šaldytuve. Tomis su baltu smokingu, juoda 
kaklajuoste, juodomis kelnėmis, juodais batais. Tėvai, spragsintys 
svetainėje savo “Kodakais" ir “Polaroidais". Krepiniu popieriumi 
uždangstytos sporto salės lubų sijos. Dvi muzikantų grupės: viena 
groja roką, kita - lėtą balinių šokių muziką. “Penktoms šunų 
kojoms" čia nėra vietos. Ir tokios kaip Krisė, eikite šalin! Čia 
renkasi tik būsimieji užmiesčio klubų nariai ir Švaraus Miesto 
gyventojai. | 

Ašaros pagaliau prasiveržė, ir Sju leidosi bėgti. 


+ 


Iš knygos “Susprogdintas šešėlis" (60 psl.): 

“Pateikiame ištrauką iš Kristinos Hargensen laiško Donai 
Kelog. Mis Kelog 1978-ųjų rudenį persikėlė iš Čemberleno į 
Providensą, Rod Ailendo valstiją. Ji, matyt, buvo viena iš arti- 
miausių ir patikimiausių Krisės Hargensen draugių. Laiškas išsiųs- 
tas 1979 metų gegužės 17 dieną. 

“Žodžiu, mane išmetė iš baliaus, o mano kinkadrebys tėtušis 
sako, kad negali pasielgti su jais taip, kaip jie to nusipelnė. Bet 
jiems geruoju nesibaigs. Aš dar tiksliai nežinau, ką padarysiu, bet 
užtikrinu tave, kad visų jų laukia velniškas siurprizas..." 

Septyniolikta. Gegužės septyniolikta. Vos užsivilkusi ilgus, 
baltus naktinius marškinius, Kerė išbraukė tą dieną kalendoriuje. 
Ji užbraukdavo kiekvieną praėjusią dieną storu juodu flomaste- 
riu, nes buvo aišku, kad į gyvenimą ji žiūri toli gražu ne optimis- 
tiškai. Tačiau ne tas jai rūpėjo. Dabar Kere jaudino tik vienas 
dalykas - rytoj mama išvarys ją į mokyklą, i ir jai vėl teks susitikti 
su. Jomis. 

Ji atsisėdo į mažą supamąjį krėslą (kurį nusipirko už savo 
pačios pinigus) prie lango, užsimerkė ir ėmė šluoti iš galvos visas 
mintis apie Jas, visas kankinančias, chaotiškas mintis - visai kaip 
šluojant grindis: pakeli pasąmonę tarsi kilimėlį kojoms valyti) ir 
sušluoji visas šiukšles po juo. Viso geriausio. 

Kerė atmerkė akis ir pažvelgė į plaukų šepetį gulintį ant 
komodos. 

Linkt! 

Ji ėmė kelti plaukų šepetį. Sunkus. Kaip metalinė štanga. O-0- 
och. 

Šepetys slystelėjo link komodos krašto, pračiuožė tą „tašką, kur 
jau turėjo nukristi ant grindų, ir pakibo ore lyg ant nematomo 
siūlo. Kerė taip primerkė akis, kad liko tik siauri plyšeliai. Smilki- 
niuose tankiai sutvinksėjo pulsas. Gydytojams tikriausiai būtų 
įdomu sužinoti, kas tuo metu vyko jos organizme - jo pokyčiai 
buvo neįtikėtini. Kvėpavimas sulėtėjo iki šešiolikos įkvėpimų per 
minutę. Kraujo spaudimas pakilo iki 190/100. Pulsas - šimtas 
keturiasdešimt - dažnesnis negu kosmonauto startinės perkrovos 
metu. Temperatūra nukrito iki 34,6. Organizmas degino energiją, 
atsirandančią iš niekur ir išnykstančią taip pat niekur. Elektroen- 
cefalograma būtų parodžiusi alfa bangas, kurios, tiesą sakant, au 
buvo nebe bangos, bet dideli dantyti smaigaliai. 

Kerė atsargiai padėjo šepetį į vietą. Gerai. Vakar jis nukrito 
žemėn. Kaip “Monopolijos" žaidime - kas praranda visus taškus, 
sėda į kalėjimą. 

Ji vėl užsimerkė ir ėmė suptis krėsle. Organizmo būklė ėmė 
normalizuotis, kvėpavimas greitėjo, kol virto beveik šnopavimu. 

Supamasis krėslas tyliai girgždėjo, tačiau tai Kerės neerzino. 
Greičiau ramino. Pirmyn - atgal. Pirmyn - atgal. Galvoje tuščia, nė 
vienos minties. | 

- Kere? - Iš apačios atsklido kiek sunerimęs mamos balsas. 

(smegenyse atsiranda trukdymai tarsi traškesys radijo aparate 
kai įjungi mikserį gerai gerai) 

- Tu jau pasimeldei, Kere? 

- Meldžiuos, - atsiliepė ji. 

Taip. Ji meldžiasi. Nesijaudink. 

Kerė pažiūrėjo į savo mažą sofą-lovą. 

Linkt. 

Milžiniškas svoris. Didžiulis. Nepakeliamas. 

Lova sudrebėjo, ir vienas galas pakilo nuo grindų per tris 
colius. 

Po akimirkos jis su trenksmu nukrito. Kerė šypsodamasi laukė, 
kol mama ims piktai šaukti iš apačios. Tačiau mama tylėjo. Tada 
Kerė atsistojo, priėjo prie lovos ir slystelėjo tarp vėsių paklodžių. 
Galva skaudėjo ir svaigo kaip visada po tokių pratimų. Skausmin- 
gai, bauginančiai greitai plakė širdis. 

“ Kerė siektelėjo jungiklio, išjungė šviesą ir vėl išsitiesė ant 
nugaros. Tiesiai ant čiužinio. Mama neleido miegoti ant pagalvės. 

Į galvą lindo mintys apie velnius, raganas ir visokias piktas 
dvasias, 

(aš esu ragana mama aš esu velnio išpera) 
kurios naktimis trankosi po namus, raugina pieną, apverčia 
sviesto plaktuves, užleidžia ligas ant javų, o Jos gūžiasi savo 
namuose, braižo ant durų kryžius, kad apsigintų nuo nelabojo. 

Kerė užsimerkė ir užmigo. Ji sapnavo didžiulius gyvus akme- 
nis, skrodžiančius nakties dangų, ieškančius mamos ir visų Jų. Jos 
bandė bėgti, bandė slėptis. “Bet nepaslėps j jų uola, negyvas medis 
nesuteiks prieglobsčio." 


69 


Iš Siuzanos Snel knygos “Aš vadinuosi Siuzana 
Sne?l' (Niujorkas, “Saimon end Šuster", 1986) įvado: 

“Tragedija, įvykusi Čemberlene Baliaus naktį, turi vieną nie- 
kieno taip ir nesuprastą aspektą. Nesuprato jo žurnalistai, nesup- 
rato Djuko universiteto mokslininkai, nesuprato Deividas Kon- 
gresas, nors jo “Susprogdintas šešėlis" yra, mano manymu, vienin- 
telė bent iš dalies sąžininga knyga iš visų parašytųjų šia tema ir, 
aišku, nesuprato Komisija, nagrinėjusi Kerės Vait atvejį. Ir todėl 
pavertė mane atpirkimo ožiu. 

Niekas nesuprato pačio svarbiausio dalyko - mes buvome 
vaikai. 

Kerei buvo septyniolika, Krisei Hargensen - septyniolika, man 
- septyniolika, Tomiui Rosui - aštuoniolika, Biliui Nolanui (devin- 
toje klasėje jis liko antriems metams, bet paskui, matyt, išmoko 
apgaudinėti mokytojus per egzaminus) buvo devyniolika... 

Vyresnių vaikų elgesys, žinoma, socialiai labiau priimtinas 
negu jaunesnių, bet vis tik ir jie dažnai klysta, kažko neįvertinda- 
mi ar pervertindami. 

Pirmajame skyriuje aš pasistengsiu įrodyti šią tezę: savo pačios 
pavyzdžiu. Tačiau tai, ką ketinu papasakoti, turi nepaprastai 
didelę reikšmę mano vaidmens Baliaus nakties įvykiuose supra- 
timui. Todėl, norėdama susigrąžinti gerą vardą, turėsiu prisiminti 
scenas, kurios man ypatingai skaudžios... 

Aš jau pasakojau Komisijai, nagrinėjusiai Kerės Vait atvejį, bet 
ji išklausė mano pasakojimą nepatikliai. Kai žūsta keturi šimtai 
žmonių ir sugriaunamas visas miestas, labai lengva užmiršti vieną 
faktą - mes buvome vaikai. Mes buvome vaikai. Mes buvome 
vaikai, kurie norėjo kuo geriau..." 


- Tu ką, išprotėjai? 

Tomis žiūrėjo į ją, nenorėdamas tikėti savo ausimis. Jie sėdėjo 
Rosų namuose įsijungę televizorių, bet užmiršę apie jį. Tomio 
mama svečiavosi pas kaimynę misis Klein. Tėvas meistravo inkilą 
dirbtuvėje, įrengtoje rūsyje. | 

Sju atrodė sutrikusi, bet nepalaužiama. 

- Aš taip noriu, Tomi. 

- Bet aš to nenoriu. Gyvenime nieko kvailesnio nesu girdėjęs. 
Tu elgiesi taip, lyg būtum su kuo nors susilažinusi. 

Sju paniuro. 

- Taip? Oarne tuanądien išrėžei tokią kalbą apie teisingumą? 
Pasirodo, kai reikia pereiti nuo kalbų prie darbų... 

- Ei, ei, palauk! - Tomis šypsojosi, nė kiek neįsižeidęs. - Aš juk 
neatsisakiau. Bent jau dar neatsisakiau. 

„- Tu... 

- Palauk. Patylėk. Leisk man pasakyti. Tu nori, kad pakviesčiau 
Kerę Vait į Pavasario balių. Gerai, tai aš suprantu. Bet aš nesup- 
rantu dviejų dalykų... 

- Kokių? 

- Visų pirma, kokia iš to bus nauda? Antra, kodėl tu galvoji, kad 
ji sutiks eiti su manim? 

- Kaip tai - kodėl sutiks? Na... - Sju sumišo. - Na, tu esi... Tu 
visiems patinki ir.. 

- Mes abu puikiai ž žinome, kad Kerė neturi priežasčių mėgti tų, 
kurie patinka visiems. 

- Ji eitų su tavimi. 

- Kodėl? 

Nebegalėdama išsisukti nuo atsakymo, Sju pažvelgė į Tomį 
įžūliai ir kartu išdidžiai. 

- Aš mačiau, kaip ji žiūri į tave. Ji tave įsimylėjusi. Kaip ir pusė 
Juveno mergaičių. | 

Tomis užvertė akis aukštyn. 

- Aš tau sakau, kaip yra, - teisindamasi pridūrė Šju. - Ji negalės 
atsakyti tau. 

- Na; gerai, tarkime, aš tavimi patikėjau. O kaip dėl pirmojo 
dalyko? 

- Turi galvoje, kokia iš to bus nauda? Na... tai padės jai išlįsti 
iš savo kiauto. Padės tapti... - Sju nebaigė. 

-- Tokia kaip visi? Na tesk, Siuze. Tu pati netiki tuo, ką paistai. 

- Taip, gal ir taip. Bet aš vis dar jaučiuosi jai nusikaltusi. 

- Kalbi apie tą įvykį dušinėje? 

- Ne tik apie jį. Jeigu tas kartas būtų vienintelis, galbūt aš 
galėčiau jį užmiršti ir daugiau nebepergyvenčiau. Bet iš Kerės visi 
tyčiojasi nuo pat pirmos klasės. Daugelyje tų pokštų aš nedalyva- 
vau. Bet jeigu būčiau mokiusis vienoje grupėje su Kere, tikrai 
būčiau dalyvavusi ir kituose. Tai atrodė... na, labai smagu. 
Mergaitės tokiais atvejais būna piktos ir negailestingos, tačiau 
vaikinai to nesupranta. Jie kartais paerzindavo Kerę - ir viskas, 
užmiršdavo. Bet mergaitės... Tos patyčios tęsėsi, tesėsi ir tęsėsi be 
galo, ir aš jau nebeprisimenu, nuo ko viskas prasidėjo. Jei būčiau 
Kerės vietoje, tikrai neištverčiau. Susirasčiau didžiulį akmenį ir 
pasislėpčiau už jo nuo viso pasaulio. 

- Jūs gi buvote dar mažos, - tarė Tomis. - Vaikai nesupranta, ką 
daro. Jie nesupranta, kad jų poelgiai gali skaudinti kitus žmones. 
Jie nesugeba užjausti. Supranti? 

Sju suprato, bet Tomio žodžiai jos nepaguodė. Atvirkščiai, 
įkvėpė jai kitą mintį - daug svarbesnę, daug reikšmingesnę net už 
tą įvykį dušinėje, - iškylančią virš jo;kaip dangus kad iškyla virš 
kalno. 

- Tačiau, iš esmės, žmonės juk taip niekada ir neįsisąmonina, 
kad jų poelgiai gali skaudinti kitus. Kai tampi protingesnis, 
nenustoji traukinėti musėms sparnelių - tiesiog sugalvoji tam 
geresnį pasiteisinimą. Daugelis iš mūsų sako, kad jiems gaila 
Kerės Vait - daugiausia mergaitės, ar ne juokinga? - bet galvą 
dedu, kad niekas nesupranta, ką reiškia būti Kerės Vait kailyje 
kiekvieną dieną, kiekvieną sekunde. Visiems į tai, tiesą sakant, 
nusispjaut. | 

- Ir tau? | 

- Nežinau! - sušuko Sju. - Bet kažkas juk turi pasigailėti jos iš 
tikrųjų... na, taip, kad iš to būtų kažkokia nauda. 

- Gerai. Aš pakviesiu ją. | 

- Tikrai? - užlūžusiu balsu paklausė Sju. Ji nesitikėjo, kad 
Tomis sutiks. | | 

- Taip. Bet nemanau, kad ji eis. Tu pervertini mano išvaizdą. 
O tos kalbos apie Populiarumą - gryna nesąmonė. Tiesiog tau šita 
mintis galvoje užsiciklino. . 

- Ačiū, - pratarė Sju kažkaip keistai, lyg būtų dėkojusi inkvizi- 
toriui už kankinimą. 

- Aš myliu tave. 

Sju nustebusi pakėlė akis. Tomis sakė jai tai pirmą kartą. 


+ 


Iš knygos “Aš vadinuosi Siuzana Snel' (6 psl.): 

“Daugelio žmonių - dažniausiai vyrų - visai nestebina faktas, 
kad aš paprašiau Tomio pakviesti Kerę į Pavasario balių. Tačiau 
juos stebina tai, kad jis sutiko - matyt, vyrai nelinkę laukti 
altruistinių poelgių iš savo lyties atstovų. 

Tomis pakvietė Kere todėl, kad mylėjo mane, todėl, kad aš taip 
norėjau. “Iš kur, - paklaus skeptiškas skaitytojas, - jūs žinote, kad 
jis iš tikrųjų mylėjo jus?" O aš į tai atsakysiu: “Žinau, nes jis taip 
man pasakė, misteri. Ir jeigu jūs būtumėte pažinojęs Tomį, jums 
taip pat būtų užtekę vien jo žodžių." . 


Tomis nusprendė pasikalbėti su Kere ketvirtadienį po priešpie- 
čių ir jaudinosi kaip vaikas, pirmą kartą einantis su tėvais į didelį 
pokylį. Per penktą pamoką Kerė sėdėjo už kelių suolų nuo jo, ir 
pamokai pasibaigus Tomis ėmė brautis prie merginos pro skuban- 
čius link išėjimo klasiokus. Prie mokytojo stalo misteris Stivensas, 
aukštas, pradedantis pilnėti vyras, neskubėdamas rinko popierius 
į savo nušiurusį rudą portfelį. 

- Kere? 

- Uhu? | | 

Ji susigūžė lyg laukdama smūgio ir pakėlė galvą nuo knygų. 
Diena buvo apsiniaukusi, o lubose įtaisytų fluorescencinių lempų 
šviesa negailestingai paryškino Kerės veido blyškumą. Bet Tomis 
pirmą kartą pastebėjo (nes pirmą kartą įdėmiai pažiūrėjo), kad ji 

visai nebjauri. Kerės veidas buvo greičiau apvalus, negu ovalus, 
o akys tokios tamsios, kad, rodėsi, metė paakiuose šešėlius, 
panašius mėlynes. Plaukai pilkai rusvi, kiek šiurkštoki, surišti 
viršugalvyje į kuodą, kuris jai visai netiko. Pilnos, beveik sodrios 
lūpos, lygūs, balti dantys. Kerės figūra po apdribusiu, karančiu lyg 
maišas megztiniu atrodė nenuspėjama: apie krūtis galėjai pasaky- 
ti tik tiek, kad jos yra. Sijonas, tiesa, spalvingas, bet vis tiek 
bjaurus: iki pat blauzdų vidurio, senamadiškai platėjantis į apačią 
- tokius dėvėdavo 6-ojo dešimtmečio pabaigoje. O blauzdos - 
stiprios, apvalios ir dailios (šiurkščios kojinės iki kelių atrodė 
keistai, bet kojų dailumo vis tiek negalėjo paslėpti). 

Pakeltose aukštyn Kerės akyse galėjai įskaityti ne tik išgąstį, 
bet ir dar kažką. Ir Tomis buvo tikras, kad žino, kas tas “dar 
kažkas". Sju buvo teisi. Akimirką jis suabejojo, ar judviejų st suma- 
nymas neatneš tik dar daugiau bėdos. 

- Jeigu tu dar nepakviesta į balių, gal norėtum eiti su manimi? 

Kerė tik sumirksėjo, ir Tomį persmelkė keistas pojūtis, jis truko 
tik dalį sekundės, bet įsiminė labai aiškiai - taip būna su sapnais 
ir deja vu: galva apsvaigo ir daugiau nebekontroliavo kūno - toks 
nemalonus bejėgiškumo jausmas, šiek tiek primenantis būseną, 
kai padaugini ir pradeda pykinti. 

Bet po akimirkos viskas praėjo. 

- Ką? Ką? 

"Gerai, kad ji bent nesupyko. Tomis bijojo, kad Kerė įnirš, o 
paskui pratrūks raudoti ir pabėgs. Bet ji nesupyko - rodėsi, dar 
nesuvokė to, ką išgirdo. Dabar jie buvo dviese klasėje: vieni 
mokiniai jau išėjo, kiti dar nepradėjo rinktis. 

- Ar nenorėtum eiti su manimi į Pavasario balių? - sutrikęs 
pakartojo Tomis. - Balius kitą penktadienį. Aš suprantu, kad laiko 
liko nebedaug, bet... 

- Man nepatinka tokie pokštai, - tyliai tarė Kerė ir nuleido 
galvą. Sekundę padvejojusi ji praėjo pro Tomį, bet paskui sustojo 
ir atsisuko. Tomis išvydo jos akyse išdidumą - tokį natūralų, kad 

vargu ar pati Kerė suvokė jį esant. - Negi jūs visi manote, kad iš 
manęs galima šaipytis be galo? Aš juk žinau, su kuo tu draugauji. 

- Aš draugauju tik su tais, su kuo noriu draugauti, - kantriai 
atsakė Tomis. - Ir kviečiu tave todėl, kad noriu pakviesti. 

Jis nemelavo. Jeigu Sju norėjo tokiu būdu tik išpirkti savo 
kalte, tai Tomis, vykdydamas jos norą, elgėsi nuoširdžiai. 

Į klasę pradėje rinktis mokiniai smalsiai žvilgčiojo į juodu. 
Deilas Ulmanas kažką pasakė vaikinui, kurio Tomis nepažinojo, ir 
jie abu sukikeno. 

- Eime iš čia, - tarė Tomis Kerei. 

Jie kartu nuėjo beveik iki ketvirto korpuso, nors Tomio klasė 
buvo visai kitoje pusėje, ir Kerė tyliai, vos girdimai pratarė: 

- Aš norėčiau. Labai norėčiau. 

Tomis suprato, kad tai dar ne sutikimas, ir abejonės vėl apėmė 
jį. Tačiau pradžia padaryta. 

- Tai kodėl nesutinki? Pamatysi, viskas bus gerai. Juk tai tik 
nuo mūsų priklauso. | | 

- Ne, - liūdnai atsakė Kerė. Tą akimirką jos mąslų veidą galėjai 
pavadinti netgi gražiu. - Tai būtų košmaras. 

- Aš dar nenupirkau bilietų, - tęsė Tomis lyg neišgirdęs 
merginos žodžių. - Šiandien paskutinė pardavimo diena. 

- Ei, Tomi, tu eini ne įtą puse! - šūktelėjo prabėgdamas pro šalį 
Brentas Džilianas. | 

Kerė sustojo. 

- Tu pavėluosi. 

- Tai sutinki? | 

- Tu pavėluosi, - visai sutrikusi pakartojo Kerė. - Tuoj skambu- 
tis. 

- Sutinki? 

- Taip, - atsakė ji bejėgiškai ir persibraukė ranka per akis. - Tu 
juk žinojai, kad sutiksiu. | 

- Ne, - papurtė galvą Tomis. - Bet dabar žinau. Aš atvažiuosiu 
paimti tavęs pusę aštuonių, gerai? 

- Gerai, - sušnibždėjo Kerė. Atrodė, kad ji tuoj nualps. - Ačiū. 

Ir tada, dar labiau sumišes negu anksčiau, Tomis atsargiai 
paėmė merginą už rankos. 


+ 


Iš knygos “Susprogdintas šešėlis" (74-76 psl.): 

“Tikriausiai nė vienas Kerės Vait istorijos aspektas nesukėlė 
tiek prieštaringų spėlionių, kaip vaidmuo, kurį suvaidino Tomis 
Everetas Rosas, nelaimingasis Kerės palydovas Juveno mokyklos 
Pavasario baliuje. 0 

Mortonas Kračbarkenas savo kreipimesi į pernai vykusį Nacio- 
nalinį kolokviumą psichinių reiškinių klausimais, be abejo, norė- 
damas padaryti įspūdį auditorijai, pareiškė, kad du labiausiai 
pribloškiantys dvidešimto amžiaus įvykiai yra Džono F. Kenedžio 
nužudymas 1963-aisiais ir Čemberleno sugriovimas 1979-ųjų 
gegužę. Kračbarkenas pažymi, kad abu šie įvykiai buvo nepapras- 
tai plačiai nušviesti masinės informacijos priemonių ir abu sukėlė 
nesugrąžinamus pokyčius mūsų gyvenime. Tik neaišku, į blogąją 
ar į gerąją pusę. Lyginant abi šias tragedijas išeitų, kad Tomis 
Rosas suvaidino Li Harvio Osvaldo vaidmenį, t.y. katastrofos 
detonatoriaus vaidmenį. Bet lieka vienas klausimas: tyčia ar 
netyčia jis tai padarė? 

Kaip prisipažino Siuzana Snel, į kasmetinį mokyklos balių 
Tomis Rosas turėjo eiti su ja. Mis Snel tvirtina, kad tai ji įkalbėjo 
Rosą pakviesti Kerę, kad išpirktų savo kaltę incidente, įvykusiamę 
mokyklos dušinėje. Tie, kurie bando paneigti šią versiją, - pasta- 
ruoju metu iš jų tarpo ypač išsiskiria Džordžas Džeromas iš 
Harvardo universiteto - teigia, kad mis Siuzanos Snel tvirtinimas 
yra arba perdėm romantiškas įvykių iškraipymas, arba grynas 
melas. Džeromas karštai ir iškalbingai įrodinėja, kad vargu ar 
mokyklinio amžiaus jaunuoliams būdinga galvoti, jog jie privalo 
“atpirkti savo kaltę", - ypač įžeidus tokį pat paauglį, atstumtą visų 
mokykloje susidariusių grupuočių. 

“Mūsų nuomonė apie žmoniją labai pagerėtų, jei galėtume 
patikėti, jog paauglys sugeba panašiu kilniu gestu išgelbėti “užka- 
poto paukščio" garbę ir gerą vardą, - rašo Džeromas savo straips- 
nyje naujausiame žurnalo “Atlantik mansli" numeryje. - Bet mes, 
deja, žinome, kaip iš tiesų būna gyvenime. Užkapoto paukščio 
bendrai nekelia jo švelniai prilaikydami iš dulkių - jie greitai ir 
negailestingai jį pribaigia." 

Džeromas, be abejo, visiškai teisus - bent jau paukščių atžvil- 
giu. Tai jo iškalbingumo dėka visuomenėje taip paplito “grubaus 
pokšto" versija, kurią svarstė, bet taip ir nepatvirtino Komisija, 
nagrinėjusi Kerės Vait bylą. Ši versija teigia, kad Rosas ir Kristina 
Hargensen susimokė atvilioti Kerę Vait į Pavasario balių, kad ten 
galėtų galutinai ją pažeminti. Kai kurie šios versijos šalininkai 
(dažniausiai kriminalinių romanų autoriai) tvirtina, kad tame 
suokalbyje aktyviai dalyvavo ir Siuzana Snel. Taip traktuojant 
įvykius išeitų, kad misteris Rosas apgalvotai įviliojo merginą su 
jautria psichika į stresinę situaciją, kad pasityčiotų iš jos visų 
akyse. | 
Bet šios knygos autorius atmeta panašius kaltinimus, remda- 
masis tuo, kad toks elgesys buvo visai nebūdingas Tomio Roso 
charakteriui. Beje, šis aspektas liko visiškai neištirtas jo kaltintojų, 
kurie apibūdina Rosą kaip protu nepasižymintį atletą ir mokyklos 
chuliganų lyderį. “Bukaprotis mulas" - taip trumpai būtų galima 
išreikšti jų nuomonę apie Tomį Rosą. 

Tomis Rosas iš tiesų išsiskyrė iš bendraamžių savo atletišku 
mandos narys. Dikas O'Konelas, generalinis Bostono klubo “Red 
Soks" menedžeris, pažymėjo, kad Tomiui Rosui buvo ketinama 
pasiūlyti kontraktą, kurį pasirašęs jis būtų gavęs tikrai nemenką 
pinigų sumą. 

Bet Rosas buvo ir vienas iš pažangiausių mokinių (vargu ar tai 
būdinga “bukagalviams mulams"). Jo tėvai tvirtina, kad jis nusp- 
rendė atidėti beisbolininko karjerą, kol baigs koledžą, kur ketino 
studijuoti anglų kalbą ir gauti mokslinį laipsnį. Be to, Tomis 

domėjosi ir poezija - vienas jo eilėraštis, parašytas šešis mėnesius 
prieš mirtį, buvo išspausdintas žurnale “Everlit" (žr. V Priedą). 

Išlikę gyvi Tomio Roso bendraklasiai taip pat labai palankiai 
atsiliepia apie jį, ir tai labai reikšmingas faktas. Po tragedijos, 
spaudos pakrikštytos “Baliaus naktimi", jų išliko tik dvylika. 
Atsiminkime, kad tie, kurie nedalyvavo baliuje, daugiausia buvo 
"atstumtieji" vyresniųjų ir jaunesniųjų klasių moksleiviai. Tačiau 
netgi jie prisimena Rosą kaip draugišką, geraširdį vaikiną (dauge- 
lis apibūdina jį kaip “savą bičą"") - argi tai negriauna profesoriaus 
Džeromo versijos iš pagrindų? | 

Iš mokyklinių duomenų apie Roso pažangumą (valstijos įsta- 
tymai neleidžia čia pateikti jų fotokopijos), iš bendraklasių prisi- 
minimų, giminių, kaimynų ir mokytojų atsiliepimų kyla įspūdis, 
kad Tomis Rosas buvo išskirtinis jaunuolis - toli gražu ne veidmai- 
nis, klastingas chuliganas, kaip jį vaizduoja profesorius Džero- 
mas. Pakankamai savarankiškas ir nepriklausomas nuo mokyklos 
draugų nuomonės, jis ryžosi pakviesti Kerę į balių, nepaisydamas 
apkalbų ir įžeidinėjimų. Iš viso to galime padaryti išvadą, kad 
Rosas buvo gana retai sutinkama asmenybė - socialiai sąmoningas 
jaunuolis. | | 

Aš neketinu skelbti jo šventuoju. Jis toks nebuvo. Bet nuodug- 
nūs tyrinėjimai mane įtikino, kad nebuvo jis ir viščiukas, kuris 
negalvodamas padeda savo bendrams užkapoti silpnesnę vištą..." 


Ji gulėjo 

(aš nebijau nebijau nebijau) | 
savo lovoje, užsidengusi ranka akis. Buvo šeštadienio vakaras. 
Jeigu ji nori pasisiūti tokią suknele, kokią sugalvojo, reikės 
pradėti jau rytoj, | 

(aš nebijau tavęs mama) 
nes kitaip nespės. Medžiagą Kerė nusipirko “Džonso" parduotu- 
vėje Vestoveryje. Sunkų, švelnų aksomą, kurio prašmatnumas net 
baugino. Kaina taip pat buvo bauginanti, kaip ir erdvus parduo- 
tuvės salonas, elegantiškos damos lengvomis pavasarinėmis suk- 


78 


nelėmis, vaikštinėjančios tarp prekystalių ir apžiūrinėjančios 
medžiagų rietimus. Kokia bedugnė skyrė tą nepažįstamą pasaulį 
nuo Čemberleno “Vulvorts", kur ji paprastai pirkdavo medžiagas! 

Kerė išsigando, bet nepasidavė. Juk panorėjusi ji būtų galėjusi 
visas tas damas išgrūsti į gatvę: paklusdami jos valiai imtų virsti 
manekenai, dužti šviestuvai, skraidyti medžiagu rietimai, išsivy- 
niodami ore lyg serpantinas. Kaip Samsonas šventykloje ji būtų 
galėjusi sukelti griūtį, jeigu tik būtų panorėjusi. 

(aš nebijau) 

Medžiaga, suvyniota į popierių, dabar buvo paslėpta rūsyje, 
viršutinėje lentynoje, ir Kerė ketino atsinešti ją (n namus. Šįvakar. 

Ji atsimerkė. 

Linkt! 

Komoda pakilo į orą kelis colius, sudrebėjo ir ūžtelėjo iki pat 
lubų. Po minutės Kerė nuleido ją ant grindų. Pakėlė. Nuleido. 
Paskui ėmė kilnoti lovą kartu su savimi. Aukštyn. Žemyn... 
Aukštyn. Žemyn. Visai kaip lifte. 

Ji visai nepavargo. Na, gal truputį. Vos vos. Galia, prieš dvi 
savaites buvusi tokia nežymi, dabar skleiste išsiskleidė. Stiprėjo 
taip sparčiai, kad... 

Kad buvo net baugu. 

Be to, staiga vienas po kito pradėjo plūsti prisiminimai - 
nekviesti, neprašyti, kaip mėnesinės. Sakytum, sąmonėje būtų 
sugriuvusi kažkokia užtvanka. Migloti, iškraipyti mažos mergai- 
tės prisiminimai, bet visiškai tikri. Apie paveikslus, šokančius ant 
sienos, vandens čiaupus, atsuktus iš kito kambario galo. Arba štai 
kitas prisiminimas: mama liepia kažką padaryti, rodos 

(kere uždaryk langą pradeda lyti) 

... taip, ir visame name langai patys bildėdami užsitrenkia, o kartą 
ji nusuko nuo misis Makaferti “Folksvageno" ratų ventilius, ir 
visos keturios padangos iškart subliuško, arba tas atsitikimas su 
akmenimis... 


„Bet dabar ji jau nebegalėjo pabėgti nuo prisiminimų, kaip 

negalėjo išvengti mėnesinių. O šitas prisiminimas nebuvo miglo- 
tas, ne, šitas nebuvo. Jis blykstelėjo atmintyje ryškiai ir aiškiai 
kaip žaibas - maža mergytė 

(mama liaukis mama nereikia aš nebegaliu kvėpuoti o mano 
gerklė mama atleisk aš daugiau nežiūrėsiu mama o mano liežuvis 
kraujas burnoje) 
vargšė maža mergytė 

(klyksmas: ach tu mažoji pasileidėle aš viską apie tave Žinau 
aš Žinau ką reikia daryti) | 
vargšė maža mergytė guli ant sandėliuko slenksčio, ojai prieš akis 
sukasi juodos žvaigždės ir girdėti tolimas melodingas zvimbimas, 
ištines liežuvis tabaluoja tarp lūpų, ant kaklo, toje vietoje, kur 
mama smaugė, raudonuoja ryškus antkaklis - pirštų palikta žymė; 
o paskui mama grįžta, eina prie jos, laikydama ilgą peilį, kuriuo 
tėvelis Ralfas pjaustydavo mėsą, 

(išpjauti reikia išpjauti tą blogą tą šlykštų kūnišką nuodėmin- 
gumą o aš viską Žinau akys aš išpjausiu tau akis) 
dešinėje rankoje, o kairėje - tėvelio Ralfo Bibliją, mamos veidas 
persikreipęs iš įtūžio, per smakrą varva seilės, 

(tu daugiau niekada neišvysi nepridengtos gėdos) 
ir tada kažkas sulinko, ne sulinko, bet SULINKO, kažkas didžiulis, 
beformis, titaniškas išsiveržė galingu energijos srautu, kuris jau 
nebepriklausė jai ir niekada daugiau nebepriklausys, kažkas 
bumptelėjo į stogą, mama suklykė ir išmetė iš rankos tėvelio Ralfo 
Bibliją, ir tai buvo gerai, o paskui smūgiai pasipylė vienas po kito, 
namas sudrebėjo, baldai pradėjo važinėti iš vieno galo į kitą; 
mama išmetė peilį, krito ant kelių ir ėmė melstis, iškėlusi rankas 
aukštyn, siūbuodama visu kūnu, o koridoriumi tuo tarpu švilpė 
kėdės, iš antro aukšto virto lovos, virtuvės stalas iki pusės išgriuvo 
pro langą; mama sprogino akis ir pirštu rodė į mažą mergytę, 

(tai tu tai tu velnio išpera ragana šėtono vaike tu tai darai) 
ir tada ėmė kristi akmenys, stogas traškėdamas įlūžo, lyg juo būtų 
ženges pats Dievas, ir mama nualpo, o paskui... 

O paskui Kerė pati nualpo. Daugiau panašių atvejų ji neprisi- 
minė. Mama niekada nekalbėjo apie tai. Peilis vėl gulėjo savo 
stalčiuje. Mama aprišo bintu didžiules juodas mėlynes ant Kerės 
kaklo. Kerė, atrodo, paklausė, iš kur jos atsirado, bet mama 
sučiaupė lūpas ir nieko neatsakė. Palaipsniui viskas užsimiršo. 
Prisiminimai grįždavo tik sapnuose. Paveikslai daugiau nebešok- 
davo ant sienų. Langai nebeužsidarinėdavo patys. Kerė net buvo 
užmiršusi, kad taip kažkada buvo. Ir prisiminė tik dabar. 

Ji gulėjo lovoje, žiūrėdama į lubas, visa išpilta prakaito. 

- Kere! Eik vakarieniauti! 

- Ačiū, 

(aš nebijau) 
mama. | 

Ji atsikėlė, susirišo plaukus tamsiai mėlyna juostele ir nulipo 
žemyn. 

“ Iš knygos “Susprogdintas šešėlis" (59 psl.): 

“Ar dažnai pasireikšdavo Kerės “laukinis talentas", ir ką galvo- 
jo apie jį Margareta Vait, kurios religinės pažiūros visada buvo 
ypač radikalios? Šito, matyt, mes niekada nesužinosime. Bet 
nesunku įsivaizduoti, kad misis Vait reakcija į dukters galią buvo 
taip pat radikali..." 


-- Tu net neparagavai pyrago, Kere, - mama pakėlė galvą nuo 
brošiūros, kurią skaitinėjo, gerdama arbatą. - Aš pati kepiau. 

- Man nuojų atsiranda spuogai, mama. 

- Spuogais tave baudžia Viešpats. Valgyk. | 

- Mama? 

- Ką? 

Kerė pagaliau ryžosi. 

- Tomis Rosas pakvietė mane į Pavasario balių kitą penktadie- 
nį... 

Mama tučtuojau užmiršo apie brošiūrą, išpūtė akis ir įsispok- 
sojo į Kere, negalėdama patikėti tuo, ką išgirdo. Jos šnervės 
virpėjo kaip arklio, išgirdusio sausą barškuolės tarškėjimą. 

Kerė stengėsi nuryti baimės gumulą, gniaužusį gerklę, 

(aš nebijau jos vis dėlto bijau) 
tačiau nesėkmingai. 

-... Tomis - šaunus vaikinas. Jis prižadėjo prieš tai užsukti pas 
mus ir prisistatyti tau, ir... 

- Ne. 

„. ir atvežti mane namo iki vienuoliktos. Aš... 
- Ne, ne, ne! | 
„sutikau. Mama, suprask, prašau, kad man laikas pradėti... 
bent pamėginti pritapti prie pasaulio. Aš ne tokia kaip tu. Aš 
juokinga, tai yra visi laiko mane juokinga. Bet aš nenoriu, kad jie 
taip galvotų. Aš noriu tapti normaliu žmogumi, kol nevėlu... 

Misis Vait šliūkštelėjo savo arbatą Kerei į veidą. 

Arbata buvo drungna, bet ir verdantis vanduo nebūtų ūmiau 
užčiaupęs Kerei burnos. Kerė sustingo ant savo kėdės, gintarinis 
skystis varvėjo nuo jos škruostų ir smakro ant baltos palaidinės, 
plėsdamasis į į dideles dėmes - lipnias i ir kvepiančias cinamonu. 

Misis Vait drebėjo, suakmenėjusiame veide piktai virpčiojo 
šnervės. Staiga ji užvertė galvą į lubas ir suriko, po kiekvieno 
žodžio taukštelėdama dantimis: 

- Dieve! Dieve! Dieve! 

Kerė net nekrustelėjo. 

Misis Vait apėjo aplink stalą. Jos drebančios rankos su sug- 
niaužtais pirštais buvo panašios į plėšraus paukščio nagus. Veidą 
iškreipė beprotiška grimasa - gailestis, sumišęs su neapykanta. 

- Į sandėliuką! - paliepė ji: - Eik į sandėliuką ir melskis! 

- Ne, mama. | 

- Bernai... Taip, po to pasirodo bernai! Po kraujo pasirodo 
bernai. Kaip rujojantys šunys, jie šniukštinėja aplink, šiepdami 
dantis ir varvindami seiles, ir atseka pagal kvapą. Tą... kvapą! 

Ji plačiai užsimojo ir trenkė Kerei per veidą, garsiai, 

(o dieve dabar aš taip bijau) 
tarsi pliaukštelėdama ore odiniu diržu. Kerė susverdėjo, bet liko 
sėdėti. Ant skruosto atsiradusi balta žymė pamažu pritvinko 
kraujo. 

- Žymė, - sušnibždėjo misis Vait. 

Ji spoksojo į Kerę tuščiu, beprasmišku žvilgsniu, garsiai šnopa- 
vo, mėšlungiškai gaudydama orą, ir kalbėjo, rodėsi, pati su 
savimi. Tuo pat metu ranka, panaši į paukščio nagus, įsikibo į 
dukters petį ir ėmė kelti ją nuo kėdės. 

- Aš viską mačiau, taip. O taip. Bet. Aš. Niekada. To. Nedariau. 
Tik su juo. Jis. Paėmė. Mane. Jėga... - Margareta nutilo. Bukas 
žvilgsnis be tikslo klaidžiojo po lubas. 

Kerė nutirpo iš siaubo. Jai pasirodė, kad mamą apėmė kažko- 
kia klaiki ekstazė, galinti ją sunaikinti iš vidaus. 

- Mama... 

- Mašinose. O, aš žinau, kur jie nusiveža! Už miesto! Į motelius. 
Viskis. Jo kvapas... Jie kvėpuoja viskio tvaiku tau į veidą! - Jos 
balsas peraugo į spiegimą. Ant kaklo išsipūtė venos, į lubas 
užversta galva tabalavo ir sukosi ratu. 

- Liaukis, mama. 

Tie žodžiai grąžino misis Vait į jos įsivaizduojamą tikrovę. Ji 
prasižiojo iš nuostabos ir sustingo vidury virtuvės, dairydamasi 
aplink, tarsi ieškodama šiame naujame pasaulyje k ko nors pažįsta- 
mo, į ką galėtų įsitverti. 

- Į sandėliuką, - sumurmėjo ji. - Eik į savo sandėliuką ir melskis. 

- Ne. | 

Mama užsimojo ranka, ketindama vėl trenkti Kerei. 

- Ne! | 

Iškelta ranka apmirė ore. Mama apstulbusi dėbtelėjo į ją lyg 
negalėdama patikėti, jog ranka dar vis vietoj ir vis dar sveika. 

Lėkštė su pyragu staiga pakilo nuo stalo, perskrido per virtuvę 
ir tėkštelėjo į sieną šalia svetainės durų. Ant sienos liko dėmė nuo 
mėlynių uogienės. 

- Aš eisiu į balių, mama! 

Apverstas mamos arbatos puodelis šoktelėjo į orą, pralėkė 
šalia jos galvos ir sudužo virš viryklės. Mama suspiegė ir suklupo 
ant kelių, užsidengusi rankomis galvą. 

- Šėtono vaike, - sudejavo ji. - Šėtono vaike, velnio išpera... 

- Stokis, mama. | 

- Gašlumas ir pasileidimas, kūniški geiduliai... 

- Stokis! ž | 

Mama nutilo, bet atsistojo, vis dar iškėlusi rankas virš galvos 
kaip karo belaisvė. Jos lūpos be garso krutėjo. Kerei pasirodė, kad 
ji kalba “Tėve mūsų". 

- Aš nenoriu pyktis su tavimi, mama, - pasakė Kerė užsikertan- 
čiu, nepaklusniu balsu. Paskui šiaip taip susivaldė. - Aš noriu tik 
vieno - kad netrukdytum man gyventi savo gyvenimo. Tavasis... 
tavasis man nepatinka. 

Kerė nutilo, išsigandusi savo žodžių. Galutinė šventvagystė 
pagaliau buvo pasakyta, šventvagystė, tūkstantį kartų baisesnė 
net už Nepadorų Žodį. | 

- Ragana, - sumurmėjo mama. - O juk pasakyta Šventoje 
Knygoje: “Kerėtojų nepalik gyvų". Tavo tėvas buvo pasišventęs 
Dievui... | | | | | 

- Aš nieko nenoriu girdėti apie jį, - nutraukė Kerė. Ją visada 
apimdavo nerimas, kai mama pradėdavo kalbėti apie tėvą. - Aš 
noriu, kad tu suprastum vieną dalyką, mama. Nuo šiol viskas 
mūsų namuose bus kitaip. - Ji nutilo ir po akimirkos pridūrė, 
žybtelėjusi akimis: - Ir joms taip pat teks tai suprasti. 

Tačiau mama vėl ėmė murmėti kažką sau po nosimi. 

Nejausdama jokio pasitenkinimo, tik įstrigusį gerklėje nusivy- 
limo gumulą, prislėgta ir nelaiminga Kerė nusileido į rūsį pasiimti 
ten paslėptos medžiagos suknelei. 

Tačiau net barnis buvo geriau, negu sėdėti sandėliuke. Nepa- 
lyginamai geriau. Bet kas buvo geriau už sandėliuką, užlietą 
žydros šviesos ir troškaus prakaito bei nuodėmingumo tvaiko. Bet 
kas. Viskas. | 


84 


Kerė sustojo, prispaudusi prie krūtinės į popierių suvyniotą 
ryšulėlį, ir užsimerkė, vengdama plikos, aptrauktos voratinkliais 
lemputės šviesos. Ji, žinoma, suprato, kad Tomis Rosas nemylėjo 
jos. Tikriausiai tai buvo savotiškas būdas atpirkti savo kaltę. Kerė 
suprato tai ir įvertino. Kas jau kas, o ji gerai žino, kas yra atgaila, 
- dar nuo vaikystės. 

Tomis pasakė, kad viskas bus gerai, kad tai tik nuo jų pačių 
priklauso. O ji tikrai padarys viską, kas priklauso nuo jos. Ir 
neduok Dieve, kad tai būtų eilinis pokštas. Neduok Dieve. Kerė 
nežinojo, kas suteikė jai nepaprastą galią - šviesos dievas ar 
tamsos, tačiau jai, tiesą pasakius, buvo nesvarbu. Dabar mergina 
pagaliau tai suprato ir pajuto neapsakomą palengvėjimą - lyg būtų 
nusimetusi nuo pečių milžinišką kalną. 

Mama viršuje vis dar nesiliovė murmėjusi. Tik šįkart tai buvo 
nebe malda, bet piktų dvasių išvarymo užkeikimas. 


< 


Iš knygos “Aš vadinuosi Siuzana Sne!'* (23 psl.): 

“Galų gale apie tai net filmą pastatė. Aš mačiau jį pernai 
balandžio mėnesį. Kai išėjau iš kino teatro, mane pykino. 

Ir taip visada: kai tik Amerikoje atsitinka koks nors svarbus 
įvykis, būtinai reikia visa tai paauksuoti ir papuošti kaspinėliais, 
kad būtų lengviau užmiršti. Tačiau vargu ar kas nors supranta, 
kokia būtų didelė klaida užmiršti Kerę Vait..." 


"Pirmadienio rytą mokyklos direktorius Grailis ir jo pavaduoto- 

jas Pitas Mortonas direktoriaus kabinete gėrė kavą. | 

- Iš Hargenseno nieko negirdėti? - paklausė Mortonas, nusi- 
šypsodamas Džono Veino šypsena, tačiau lūpų kampučiai nera- 
miai virptelėjo, išduodami jo susijaudinimą. 

- Nė garso. Ir Kristina liovėsi tauškusi, kad jos tėvas paleis mus 
elgetomis, - atsakė Grailis susirūpinusiu veidu ir papūtė kavą. 

- Bet neatrodo, kad tu džiūgautum. 

- Ne, man visai nelinksma. Ar žinai, kad Kerė Vait eina į balių? 

Mortonas nustebęs sumirksėjo. 

- Su kuo? Su Snapu? | 

Snapu visi vadino Fredį Holtą, dar vieną iš Juveno “atstumtų- 
jų". Jis svėrė nemažiau šimto svarų, bet pažiūrėjęs į jį, lengvai 
patikėtum, kad šešiasdešimt iš jų teko nosiai. 

 - Ne, - atsakė Grailis. - Su Tomiu Rosu. 

Mortonas užspringo kava ir užsikosėjo. 

- Taip pat pasijutau ir aš, kai sužinojau, - tarė Grailis. 

- O kaipgi jo draugė? Mažytė Snel? 

- Aš manau, kad tai ji įkalbėjo Tomį pakviesti Kerę. Kai 
kalbėjausi su Siuzana, man pasirodė, kad ji jaučiasi kalta dėl to 
įvykio su Kere. Dabar Sju puošia salę ir atrodo baisiausiai laiminga 
- tarytum jai visai nesvarbu, jog nepateks į savo išleistuvių balių. 

- Hm, - giliamintiškai numykė Mortas. 

- O Hargensenas... Manau, jis pasitarė su nusimanančiais 
žmonėmis ir suprato, kad mes, jei panorėsime, tikrai galime 
iškelti jam bylą Kerės Vait vardu. Tačiau aš nerimauju dėl jo 
dukters. 

- Manai, penktadienį gali būti nemalonumų? 

- Nežinau. Žinau tik, kad daug Krisės draugių dalyvaus baliuje. 
Be to, ji valkiojasi su tuo nevėkšla Biliu Nolanu, o tas taip pat turi 
daug draugų. Tokių, kurie savo išvaizda gąsdina gatvėse nėščias 
moteris. Kiek girdėjau, jis šoka pagal Krisės Hargensen dūdelę. 

- Įtari ką nors konkrečiai? 

Grailis susirūpinęs numojo ranka. 

- Konkrečiai? Ne. Betašjau pakankamai ilgai dirbu mokykloje, 
kad suprasčiau, jog padėtis pavojinga. Prisimeni varžybas su 
Stadlerio mokykla 1976 metais? 

Mortonas linktelėjo. Per trejus metus neįmanoma buvo už- 
miršti skandalo, įvykusio per Juveno-Stadlerio varžybas. Briusas 
Trevoras mokėsi gana prastai, bet fantastiškai žaidė krepšinį. 
Treneris Geinsas jo nemėgo, bet su Trevoro pagalba Juveno 
mokykla pirmą kartą per dešimt metų galėjo patekti į regioninį 

turnyrą. Ir vis tik, likus savaitei iki atrankinių varžybų su Stadlerio 
“Bobkets", Trevoras buvo pašalintas iš komandos, nes rūbinės 
spintelių patikrinimo metu (beje, paskelbto iš anksto) už Trevoro 
knygų buvo rastas marichuanos paketas. Juveno komanda pralai- 
mėjorezultatu 104:48 ir, aišku, į turnyrą nepateko. Šito niekas jau 
nebeprisiminė, bet iš atminties dar neišblėso peštynės tribūnose, 
nutraukusios ketvirtą varžybų kėlinį. Jų iniciatorius buvo Briusas 
Trevoras, kuris tvirtino, esą narkotikus jam pakišę tyčia. Viskas 
baigėsi tuo, kad keturi žmonės atsidūrė ligoninėje. Vienas iš jų 
buvo Stadlerio komandos treneris, kuriam kažkas trinktelėjo per 
galvą pirmosios pagalbos vaistinėlė. 

- Nujaučiu, kad įvyks kažkas panašaus, - tęsė Grailis. - Kas nors 
atsineš supuvusių obuolių ar panašiai. 

- Galbūt tu aiškiaregys, - sutiko Mortas. 


< 


Iš knygos “Susprogdintas šešėlis" (92-93 psl.): 

“Dabartiniu metu daugelis mokslininkų sutinka, kad TK feno- 
menas yra genetinis-recesyvinis reiškinys, - bet priešingas tokiai 
ligai kaip hemofilija, kuria serga tik vyrai. Hemofilijos atveju - 
kadaise ši liga buvo vadinama “karalių prakeikimu" - recesyvinį 
geną, nekenkiantį sveikatai, perneša moterys. Tačiau vyrai, turin- 
tys jį, paprastai serga kraujo nekrešėjimu. Ši liga paveldima tik 
tada, kai ja sergantis vyras veda moterį, turinčią recesyvinį geną. 
Jeigu iš jų santuokos gimsta berniukas, jis sirgs hemofilija. Jeigu 
gimsta mergaitė, ji bus geno pernešėja. Reikia pažymėti, kad 
rėtais atvejais recesyvinio hemofilijos geno pernešėjais gali būti ir 
vyrai. Bet jeigu toks vyras vės moterį, turinčią tokį pat “nusikaltė- 
lišką" geną, jų vyriškos lyties palikuonis sirgs hemofilija. 

Karališkose šeimose, kur vedybos tarpusavyje buvo įprastos, 
galimybė platinti gena, kartą patekusį į šeimos ratą, buvo labai 
didelė - todėl ši liga buvo vadinama “karalių prakeikimu". Hemo- 
filija dažnai sirgdavo Apalačių gyventojai šio amžiaus pirmoje 

pusėje. Susirgimai paprastai pastebimi tose kultūrose, kur papli- 
tusi kraujomaiša bei vedybos tarp pirmos eilės pusbrolių ir 
pusseserių. | 

TK fenomeno atveju recesyvinio geno pernešėjai yra vyrai. 
Tiesa, recesyvinį geną gali turėti ir moterys, bet dominuojantį - tik 
moterys. Dabar aišku, kad Ralfas Vaitas buvo telekinezės geno 
pernešėjas. Margareta Braihem, visai atsitiktinai, taip pat buvo šio 
geno nešėja, bet mes esame visiškai tikri, kad joje šis genas buvo 
recesyvus, o ne dominuojantis - mat nepavyko rasti jokios infor- 
macijos, nurodančios, kad ji taip pat kaip ir duktė turėjo telekine- 
zės galią. Dabar mokslininkai atidžiai studijuoja Margaretos 
Braihem močiutės, Sedės Kochran, gyvenimą - jeigu dominuojan- 
čių ir recesyvinių požymių pasireiškimo seka telekinezės atveju 
yra tokia pati kaip ir hemofilijos atveju, tai misis Kochran galėjo 
turėti dominuojantį TK geną. 

Jeigu iš Vaitų santuokos būtų gimęs berniukas, jis būtų TK 
geno pernešėjas. Tikimybė, kad su jo mirtimi šio mutacinio geno 
pernešimas-pasibaigtų, būtų labai didelė, nes nei iš Ralfo Vaito, 
nei iš Margaretos Braihėm pusės jis nebūtų turėjęs pusseserių 
tokio amžiaus, kad būtų galėjęs vesti vieną iš jų. O tikimybė sutikti 
ir vesti moterį, turinčią TK geną, iš šalies būtų buvusi nepaprastai 
maža. Nė vienai iš mokslininkų grupių, tyrinėjančių šią problemą, 
dar nepavyko išskirti TK geno. 

Po katastrofos, įvykusios Meino valstijoje, niekas neabejoja, 
kad TK geno išskyrimas turi tapti svarbiausia medicinos proble- 
ma. Žmogus, sergantis hemofilija, arba H genas, susilaukia vyriš- 
kos lyties palikuonių su nepakankamu trombocitų kiekiu kraujy- 
je. Telekinetikui, arba TK genui, gimsta duktė, kuri, kaip “Šiltinės 
Merė", gali griauti ir naikinti vien panorėjusi..." 


Trečiadienio popietė. 
Siuzana ir dar keturiolika mokinių - “Salės puošimo Pavasario 
baliui komitetas", taip jie dabar vadinosi - triūsė prie didžiulio 


88 


pano, turėjusio kabėti penktadienio vakarą už dvigubos estrados. 
Vakaro tema buvo “Pavasaris Venecijoje" (ir kas tik sugalvoja tas 
kvailas temas, stebėjosi Sju. Ji mokėsi Juvene ketverius metus, 
dalyvavo dviejuose baliuose, tačiau vis tiek nežinojo. Kam, po 
galais, išvis reikalinga kažkokia tema? Kodėl negalima papras- 
čiausiai pašokti?). Džordžas Čizmaras, gabiausias dailei Juveno 
mokinys, kreidelėmis nupiešė nedidelį eskizą: besileidžiančios 
saulės nurviekstas kanalas, jame plūduriuojančios gondolos, gon- 
doljeras su plačiabryle šiaudine skrybėle, palinkęs prie vairalaz- 
dės, ir rožiniai, oranžiniai bei raudoni spinduliai, užlieję dangų ir 
vandenį. Gražu, nieko nepasakysi. Eskizą Džordžas anglimi per- 
piešė ant didžiulės keturiolikos pėdų aukščio ir dvidešimties pėdų 
pločio drobės ir pažymėjo skaičiais vietas, kurias reikėjo nuspal- 
vinti atitinkama spalvota kreida. Ir dabar visas komitetas šliaužio- 
damas keliais spalvino drobę tarsi milžinišką spalvinimo knygos 
puslapį. Taip, darbo daug, tarė sau Sju, žvelgdama į savo delnus, 
išteptus rausva kreida. Tačiau balius bus gražesnis negu kada nors 
anksčiau. 

Šalia jos klūpėjusi Helena Šajers pasirąžė ir sudejavo, kai 
skausmas nudiegė nutirpusią nugarą, paskui atgalia ranka nusib- 
raukė nuo kaktos plaukų sruogą, palikdama rausvą dryžį. 

- Ir kaip, po velnių, tu mane įkalbėjai įsirašyti į šitą komitetą? 
- suaimanavo ji. 

- Negi tu nenori, kad viskas būtų gražu? - paklausė Sju, 
mėgdžiodama mis Gir - senmergę, vadovavusią “Salės puošimo 
komitetui" (mokiniai ją pravardžiavo Usuotąja mis). 

- Taip, bet mes galejome įsirašyti į kitus komitetus - sudarinėti 
programą arba meniu. Ten bent kupros lenkti nereikia. Protinis 
darbas - štai mano sritis. Be to, tu pati net ne... - Helena prikando 
liežuvį. 

- Net neisiu į balių? - Sju gūžtelėjo pečiais ir vėl paėmė savo 
kreidele. Nutirpę pirštai siaubingai gėlė. - Ne, bet aš vis tiek noriu, 
kad būtų gražu - Tomis eis, - droviai pridūrė ji. 

Kurį laiką jos dirbo tylėdamos, paskui Helena vėl atsitiesė. 
Šalia jų nieko nebuvo. Arčiausiai sėdėjo Holė Maršal - ji kitame 
pano gale spalvino gondolos priekį. | 

- Ar galiu tavęs paklausti, Sju? - neištvėrė Helena. - Žinai, visi 
tik apie tai ir šneka... 

- Žinoma, - Sju nustojo spalvinti i ir ėmė mankštinti ranką per 
riešą. - Tikriausiai reikėtų kam nors papasakoti - vien todėl, kad 
nebūtų apkalbų. Žodžiu, aš paprašiau Tomio pakviesti į balių 
Kerę. Tikiuosi, kad tai padės jai pritapti prie visų... Na, įveikti 
kažkokį vidinį barjerą. Man atrodo, kad privalau bent tiek pada- 
ryti jos labui. 

- O kaip tada jaustis mums, visoms kitoms? - paklausė Helena, 
tačiau be apmaudo. 

Sju vėl gužtelėjo pečiais. | 

- Kiekvienas sprendžia už save, Helena. Aš neturiu jokios teisės 
jums priekaištauti. Bet žinai, nenoriu, kad visi galvotų, jog aš.. 

- Vaizduoji kankinę. 

- Na, maždaug taip. 

- Tr Tomis sutiko? - paklausė Helena. Tai, rodėsi, labiausiai ją 
stulbino. , 

- Taip, - trumpai atsakė Sju ir patylėjusi pridūrė: - Visi 
tikriausiai galvoja, kad aš maivausi, riečiu nosį? 

- Na, taip, beveik visi taip kalba, - pagalvojusi atsakė Helena. 
- Bet daugelis ir toliau laiko tave savu žmogumi. Kaip tu ir sakei, 
galvoja, kad tai tavo pačios reikalas. Tačiau, žinoma, yra ir kitaip 
manančių, - ji nelinksmai šyptelėjo. | 

- Krisės Hargensen kompanija. | 

- Ir Bilio Nolano. Viešpatie, koks šlykštus tipas... 

- Aš jai nelabai patinku, - tarė Sju lyg klausdama, lyg tvirtinda- 
ma. 

- Ji tiesiog nekenčia tavęs, Siuze. 

Siuzana linktelėjo ir pati nustebo supratusi, kad tai ne tik 
nuliūdino j ją, bet ir nudžiugino. 

- Girdėjau, jos tėvas ketino paduoti mokyklą į teismą, bet 
paskui pėrsigalvojo. 

Helena patraukė pečiais. 

- Taijai nepadėjo įsigyti daugiau draugų, - tarė ji. - Nesuprantu, 
kas mums visoms tada užėjo. Man dabar ima atrodyti, kad aš pati 
savęs iki galo nepažįstu. 

Jos nutilo ir dirbo toliau. Kitoje salės pusėje Donas Baretas 
statė sudedamas kopėčias, ketindamas uždangstyti plikas lubų 
sijas krepiniu popieriumi. 

- Žiūrėk, Krisė ateina, - staiga tarė Helena. 

Siuzana pakėlė galvą kaip tik tą akimirką, kai Krisė įėjo į mažą 
kambarėlį kairėje sporto salės durų pusėje. Ji mūvėjo bordo 
spalvos velvetines kelnes, buvo su baltais šilkiniais marškiniais, 
be liemenėlės, sprendžiant iš to, kaip po jais viskas šokinėjo. 
“Seno sutenerio svajonių fėja", - susiraukusi pagalvojo Sju, o 
paskui nusistebėjo, ko galėjo prireikti Krisei kambarėlyje, kur 
įsikūrė organizacinis komitetas. Ach, tiesa, komitete buvo Tina 
Bleik, o jų abiejų vandeniu neperliesi. 

“Liaukis, - subarė save Sju. - Negi nori, kad ji vaikščiotų 
užsivilkusi ašutinę ir pasibarsčiusi galvą pelenais?" 

Taip, širdies gilumoje ji norėjo būtent šito. 

- Helena? 

- Mmm? 

- Jie kažką rezga? 

Helenos veidas akimirksniu sustingo. 

- Nežinau, - atsakė ji nerūpestingai, pernelyg nekaltu balsu. 

- Na, na, - sumurmėjo Sju. 

(tu žinai tu kažką žinai po velnių ryžkis pasakyk man) 

Jos dirbo toliau, daugiau nebesikalbėdamos. Sju suprato, kad 
draugų nuomonė apie ją buvo toli gražu ne tokia gera, kaip sakė 
Helena. Ir jau niekada nebebus: savo bendraklasių akyse ji 
niekada nebebus “auksinė mergaitė". Ji pasielgė pavojingai, 
įžūliai, nusimesdama kaukę ir parodydama savo veidą. | 

Pro aukštus, skaidrius sporto salės langus įkypai krito popie- 

tinės saulės spinduliai, šilti ir skaistūs kaip vaikystė. 
< 
Iš knygos “Aš vadinuosi Siuzana Snel' (40 psl.): 
“Aš iš dalies galiu suprasti, kaip ir kodėl buvo suregztas 

sąmokslas prieš Kere Vait, tapęs Baliaus nakties įvykių priežasti- 
mi. Kad ir koks jis buvo šlykštus, nesunku susiprotėti, kodėl jame 
sutiko dalyvauti tokie kaip, pavyzdžiui, Bilis Nolanas. Tiesiog 
Krisė Hargensen vedžiojosi jį už pavadėlio. O Nolano draugai 
lygiai taip pat besąlygiškai paklusdavo jam. Stivas Deiganas, 
aštuoniolikos metų išmestas iš mokyklos, skaitė prasčiau už 
trečiaklasį. Kenis Garsonas klinikine prasme buvo beveik idiotas. 
Likusieji jau ne kartą turėjo reikalų su policija: vienas iš jų, Džekas 
Talbotas, pirmą kartą buvo areštuotas dar devynerių metų am- 
žiaus už automobilių padangų vagystę. Jeigu jūs mąstote sociali- 
nių darbuotojų kategorijomis, tai galite netgi užjausti juos kaip 
nelaimingas aukas. | | 

Bet kaip galima pateisinti pačią Krisę Hargensen? 

Aš manau, kad ji nuo pat pradžios siekė vienintelio tikslo - 
šlykščiai pažeminti ir sunaikinti Kere Vait..." 


- Aš neturiu teisės, - sunerimusi tarė Tina Bleik, smulki 
simpatiška mergina su rudų plaukų kupeta, į kurią reikšmingumo 
dėlei buvo įbestas pieštukas. - Jei Norma grįš ir pamatys tave, ji 
visiems išplepės. 0 | | 

- Nedėk į kelnes, - nuramino ją Krisė. - Ji šikinyke. 

Tina sukikeno, truputį šokiruota tokio vulgarumo, bet paklau- 
sė, tarsi vis dar priešindamasi: | 

- O kam tau? Tu juk nedalyvausi. 

- Ne tavo reikalas, - atsakė Krisė su jai būdinga niūria šypsena. 

- Štai, - Tina stumtelėjo per „stalą popieriaus lapą, įdėtą į 
minkštą permatomą aplanką. - Einu, nusipirksiu “Kokos". Jeigu ta 
širšė Norma Vatson grįš ir supakuos tave, aš nieko nežinau. 

- Gerai, - sumurmėjo Krisė, jau įnikusi į salės planą. Ji net 
negirdėjo, kaip užsidarė durys. 

Planą braižė irgi Džordžas Čizmaras, tad brėžinys buvo ypač 
tikslus. Ryškiu kontūru išskirta šokių aikštelė. Dvi estrados. 
Pakyla, ant kurios bus karūnuoti baliaus karalius ir karalienė 

(aš tokią karūną užvožčiau tai kalei snel ir išgamai kerei) 
pačioje vakaro pabaigoje. Palei salės sienas stovėjo trys eilės 
staliukų baliaus dalyviams. Tiesą sakant, tai paprasti kortų staliu- 
kai, tik jie bus uždengti krepiniu popieriumi ir papuošti kaspinais, 
ant kiekvieno bus padėtos dovanėlės prisiminimui, programa bei 
karaliaus ir karalienės rinkimų biuletenis. | 

Krisė perbraukė nulakuotu, užaštrintu nageliu per staliukų 
eilę kairėje šokių aikštelės pusėje, paskui per eilę dešinėje. Štai 
“Tomis R. ir Kerė V.". Vadinasi, tai tiesa. Krisė sudrebėjo iš pykčio, 
nenorėdama patikėti. Negi jie.mano, kad jiems tai išdegs? Jos 
lūpos piktai susičiaupė. | 

Krisė piktai apsidairė: Normos Vatson dar nesimatė. 

Ji padėjo planą į vietą ir greitai peržiūrėjo kitus popierius, 
gulinčius ant subraižyto, inicialais išraižyto stalo: parduotuvės 
čekiai (daugiausia už krepinį popierių ir vinutes), tėvų, paskoli- 
nusių staliukus, sąrašas, įvairūs kvitai, sąskaita iš “Star Printers", 
kur buvo atspausdinti baliaus bilietai, karaliaus ir karalienės 
rinkimų biuletenio pavyzdys... 

Biuletenis! Krisė ištraukė jį iš popierių šūsnies. 

Šiaip jau galutinio karaliaus ir karalienės cinkimų biuletenio 
niekas neturėjo matyti iki penktadienio, kai kandidatų pavardės 
bus paskelbtos. per mokyklos radijo tašką. Juos rinks tie, kurie 
dalyvaus baliuje, tačiau pasiūlymų blankai buvo išdalinti visai 
mokyklai beveik prieš mėnesį. Paslaptyje turėjo likti tik galutiniai 
rezultatai. 

Mokykloje jau seniai buvo kalbama, kad laikas baigti visas 
šitas nesąmones su karaliaus ir karalienės rinkimais. Kai kurios 
mergaitės tvirtino, kad panašios “varžybos" jas žemina, o vaikinai 
manė, kad tai tiesiog kvaila ir daugelį varžanti išmonė. Iš visko 

sprendžiant atrodė, kad toks formalus ir tradiciškas šokių vakaras 
mokykloje rengiamas paskutinį kartą. 

Bet Krisei rūpėjo tik šitas kartas. Ji įsisiurbė akimis į biuletenį. 

Džordžas ir Frida. Jokiais būdais: Frida Džeison - žydė. 

Piteris ir Mira. Taip pat ne. Mira buvo viena iš tų, kurios 
pasisakė prieš šitas “žirgų lenktynes". Ji atsisakytų, netgi jei ją ir 
išrinktų. Be to, ji tokia graži kaip senos kumelės pasturgalis. 

"Frenkas ir Džesika. Gali būti. Frenkas Griras šįmet pateko į 
Naujosios Anglijos futbolo rinktine. Bet Džesika... Ji tik pilka 
pelytė ir turi daugiau spuogų negu smegenų. 

Donas ir Helena. Nė velnio. Helenos Šajers neišrinktų net 
valkataujančių šunų gaudyti. 

Ir paskutinė pora: Tomis ir Sju. Tik Sju, žinoma, buvo išbraukta 
ir įrašytas Kerės vardas. Liuks porelė! Krisė kimiai nusikvatojo ir 
susigriebusi užsidengė delnu burną. 

Vidun įlėkė Tina. . 

- Jėzau, Krise, tu dar čia? Ji jau ateina! 

- Nedėk į kelnes, pupyte, - tarė Krisė ir padėjo popierius ant 
stalo. ŠU | 
Ji išėjo vis dar šypsodamasi, stabtelėjusi pašaipiai pamojavo 
Sju Snel, kuri zulino savo nusususį užpakalį į tą idiotišką pano. 

Išėjusi į vestibiulį Krisė susiieškojo rankinuke dešimties centų 
monetą, įmetė ją į telefono automatą ir paskambino Biliui Nola- 
nui. 


+ 


Iš knygos “Susprogdintas šešėlis" (100-101 psl.): 

“Mums telieka tik spėlioti, kaip buvo paruošta akcija prieš Kerę 
Vait: ar tai buvo iš anksto sumanytas, daug kartų pergalvotas 
planas, ar tiesiog staiga į galvą šovusi idėja. 

Aš labiau linkes tikėti pastarąja versija. Įtariu, kad suokalbio 
organizatorė buvo Kristina Hargensen, bet vargu ar ji pati aiškiai 
'sivaizdavo, kaip “pribaigti? Kerę. Tikriausiai tai ji pasiūlė Vilja, 

mui Nolanui ir jo bičiuliams nuvažiuoti į Irvino Henčio fermą Nort 
Cemberlene. O tos kelionės rezultatas, Krisės manymu, turėjo 
atstatyti teisingumą..." 


Mašina kaukdama lėkė link Nort Čemberleno šešiasdešimt 
penkių mylių per valandą greičiu, beje, mirtinai pavojingu, va- 
žiuojant tokiu duobėtu, „neastaltuotu keliu, gumburiuotu kaip 
skalbimo lenta. Kartkartėmis žemesnės pakelės medžių šakos 
jaunais lapais brūkštelėdavo per 1961 m. laidos “Biskeino" stogą. 
Mašinos sparnai buvo įlenkti ir aprūdiję, bagažinė sudaužyta, 
vienas priekinis žibintas nedegė visai, kitas mirkčiojo vidurnakčio 
tamsoje po kiekvieno smarkesnio mašinos krestelėjimo. 

Už vairo, aptraukto rausva pūkuota medžiaga, sėdėjo Bilis 
Nolanas. Be jo į vidų vargais negalais buvo įsigrūdę Džekas 
Talbotas, Henris Bleikas, Stivas Deiganas ir broliai Garsonai - 
Kenis ir Lu. Ratu keliavo trys cigaretės su marichuana, žibančios 
tamsoje tarsi bėgiojančio aplinkui Cerberio akys. 

- Tu tikrai žinai, kad Henčio nebus? - paklausė Henris. - Man 
visai nesinori atgal į cypę. Ten šūdais maitina. | 

Keniui Garsonui, visai apdujusiam nuo marichuanos, tai pasi- 
rodė nepaprastai sąmojinga, ir jis spigiai sukikeno. 

- Jo nebus, - burbtelėjo Bilis. Net tuos kelis žodžius jis ištarė 
piktai, lyg nenorom. - Laidotuvės. | 

Krisė sužinojo apie tai visai atsitiktinai. Seniui Henčiui priklau- 
sė viena iš kelių klestinčių fermų Čemberleno apylinkėse. Jis nė 
kiek nebuvo panašus į įnoringą, bet geraširdišką seną fermerį, 
kokie vaizduojami pastoraliniuose romanuose. Senis Hentis buvo 
nagas kokių reta. Kai pradėdavo nokti obuoliai, jis užsitaisydavo 
savo šautuvą ne druska, bet šratais. Kelis vagišius jis net į teismą 
padavė. Vienas iš jų, nelaimėlis benkartas, vardu Fredis Overlo- 
kas, buvo šių vaikinų draugas. Senis Hentis užtiko jį savo vištidėje 
ir pykštelėjo dvigubą šešto numerio šratų užtaisą į tą vietą, kurią 
gerasis Dievulis perskėlė į dvi dalis. Vargšelis keturias valandas 
keikdamasis ir vaitodamas išgulėjo ant pilvo ligoninės priimama- 

jame, kol jaunas gydytojas praktikantas juokdamasis išiminėjo 
jam iš sėdynės mažyčius žirnelius ir mėtė į metalinį indelį. Be to, 
Fredžiui priteisė baudą už vagystę ir įsibrovimą į asmeninę valdą. 
Taigi, didelės meilės tarp Irvino Henčio ir Čemberleno ilgaplau- 
kių gaujos nebuvo. | 

- O kur Redas? - paklausė Stivas. 

- Bando pakabinti kažkokią naują padavėją “Kavalieriujė", - 
atsakė Bilis, sukdamas visu greičiu lekiantį “Biskeiną" į šoninį 
kelią, vedantį Henčio fermon. Redas Trelonis buvo Henčio sam- 
dinys, visai prasigėręs ir toks pats greitas šaudyti šratais, kaip ir 
jo darbdavys. - Jis sėdės ten iki uždarymo, 

- Velniškai rizikingas pokštas, - sumurmėjo Džekas Talbotas. 

- Nori nusiplauti? - lediniu balsu paklausė Bilis. 

- Ne, ką tu, - skubiai atsakė Džekas. Bilis gavo visiems 
penkiems geros žolės, be to, jie jau buvo už devynių mylių nuo 
miesto. - Aš nieko nesakau, tai geras pokštas, Bili. 

Kenis atidarė lentynėlę mašinos priekyje, ištraukė įmantrų, 
spirale susuktą plaukų segtuką (paliktą Krisės) ir įspraudė į jį 
svilinančią pirštus čigaretės nuorūką. Tas darbas pasirodė jam 
labai smagus, ir jis vėl spigiai sukikeno. | 

Pro langą šmėkštelėjo du ženklai “Važiuoti draudžiama! As- 
meninė valda!“, įkalti abiejose kelio pusėse, ir spygliuota viela, 
paskui nusitęsė naujai išarti laukai. Šiltame gegužės ore tvyrojo 
šviežias žemės kvapas, sodrus ir salsvas. 

Bilis užgesino priekinį žibintą, o kai tik jie užvažiavo į kalvą, 
išjungė bėgį ir degimą. Gremėzdiška mašina iš inercijos nuriedėjo 
fermos link. 

Bilis be vargo įsuko į siaurą keliuką. Mašina, užlipusi į dar 
vieną aukštumą, lėtai pravažiavo tamsų tuščią namą. Priešais 
iškilo didžiulis tvartas, o už jo matėsi ganykla ir sodas, nutviekstas 
vaiduokliškos mėnesienos. 

Dvi kiaulės iškišo knysles pro gardo kuolus. Tvarte tyliai, 
tikriausiai per miegus, sumykė karvė. 

Bilis sustabdė mašiną rankiniu stabdžiu. Tam, tiesą sakant, 
nebuvo jokio reikalo (degimas buvo jau išjungtas), tačiau taip 
elgdavosi pašėlę vyrukai filmuose. Visi išlipo laukan. 

Lu Garsonas stumtelėjo Kenį į šalį ir paėmė kažką iš lentynėlės 
priekyje. Bilis ir Henris apėjo mašiną ir atidarė bagažinę. 

- Tas benkartas apsišiks vietoj, kai grįžęs pamatys mūsų 
dovanėlę, - piktai nusišaipė Stivas. 

- Tai jam bus už Fredį, - atsakė Henris, imdamas iš bagažinės 
sunkų kūjį. | | 

Bilis nieko nepasakė, bet į Fredį Overloką jam buvo nusispjaut 
- tas buvo asilas ir tiek... Tačiau šito norėjo Krisė Hargensen, o Bilis 
vykdė visus jos norus nuo tos dienos, kai ši nusileido iš savo 
mokyklinio Olimpo aukštumų ir tapo prieinama jam. Jis būtų 
galėjęs ir žmogų užmušti dėl tos merginos. 

Henris pamojavo kūju, sveriančiu gerus devynis svarus. Sun- 
kus juodas metalinis galas grėsmingai ūžtelėjo tamsoje. Likusieji 
susirinko aplink Bilį. Tas atidarė šaldiklį su sausu ledu ir išėmė iš 
jo du cinkuotus kibirus. Kibirų paviršius buvo pasidengęs šerkšnu. 

- Gerai, - "sumurmėjo Bilis. | 

Visi šeši nuėjo prie kiaulių gardo, iš susijaudinimo greitai ir 
nelygiai kvėpuodami. Dvi storos kiaulės nė kiek nesunerimo, o 
senas kuilys miegojo išsidrėbęs kitame gardo gale. Henris dar 
kartą užsimojo kūju, bet šįkart be didelio entuziazmo, ir padavė 
įrankį Biliui. 

- Negaliu, - tarė jis persikreipusiu veidu. - Geriau tu. 

Bilis paėmė kūjį ir klausiamai pažiūrėjo į Lu, laikantį rankoje 
platų peilį. | 

- Tvarkelė, - linktelėjo tas ir palietė nykščiu išgaląstus ašmenis. 

- Per gerklę, - priminė Bilis. . 

- Žinau. 

„Kenis šaipydamasis š šėrė kiaulėms bulvinių traškučių likučius 
iš praplėšto pakelio. 

- Ramiau, kiaulytės, ramiau. Dėdė Bilis tuojau perskels jums 
makaules ir galėsite daugiau nebebijoti atominio karo. 


97 


Jis pakasė joms šeriuotus snukius, ir kiaulės patenkintos 
sukriuksėjo, nepaliaudamos žiaumoti. | 

- Na, pradedam, - tarstelėjo Bilis ir smogė kūju. 

Smūgio garsas priminė Biliui tą atsitikimą, kai jiedu su Henriu 
numetė moliūgą nuo pėsčiųjų tilto-virš 495 gatvės. Viena kiaulė 
nudribo negyva - liežuvis išvirtęs, akys atviros, prie knyslės prilipę 
bulvinių traškučių trupiniai. 

- Net nusipersti nespėjo, - sukikeno Kenis. 

- Paskubėk, Lu, - paragino Bilis. 

Kenio brolis peršoko per aptvarą, užvertė kiaulės galvą į viršų 
- sustingusios akys spoksojo į į mėnulį tarsi pakerėtos J jo grožio - ir 
rėžė peiliu. | 

Kraujas švirkštelėjo čiurkšle, aptaškiusia arčiau stovėjusius 
vaikinus. Tie šūktelėjo pasišlykštėję ir atšoko. | 

Bilis pasilenkė ir pakišo vieną kibirą po smarkiausia čiurkšle. 
Kibiras greitai prisipildė, ir Bilis, pastatęs jį į šalį, pakišo antrą. Kai 
čiurkšlė suplonėjo ir visai išseko, antrasis kibiras buvo pripildytas 
tik iki pusės. | 

- Kitą, - paliepė jis. 

“ Baik, Bili, - suinkštė Džekas. - Negi vieno ne... 

- Čiuke, čiuke, čiuke... - pašaukė Kenis šypsodamasis ir šiugž- 
dendamas tuščią traškučių pakelį. 

Kiaulė grįžo prie tvoros. Švystelėjo. kūjis. Antrasis kibiras 
prisipildė, o likęs kraujas ištekėjo ant žemės. Ore pasklido stiprus 
tvaikas, primenantis vario kvapą. Bilis pastebėjo, kad jo rankos iki 
alkūnių išteptos krauju. Nešdamas kibirus atgal į bagažinę, staiga 
pagalvojo, kad visa tai turi ir simbolinę prasmę. Kiaulės kraujas... 
Gerai. Krisė buvo teisi. Tiesiog.puiku. Kiekvienas privalo žinoti 
savo vietą. 

Kiaulei - kiaulės kraujas. 

„Jis uždengė cinkuotus kibirus dangčiais, apdėliojo suskaldytu 
ledu ir užtrenkė šaldiklio viršų. | 

- Važiuojam, - paragino jis. 

Bilis atsisėdo už vairo ir atleido rankinį stabdį. Kiti penki 
įsirėmė rankomis į bagažinę. Mašina be garso apsisuko ir ėmė 
šliaužti aukštyn į kalvą pro Henčio namą. 

„Kai ji pradėjo pati riedėti nuo šlaito, vaikinai pribėgo prie 
durelių ir garsiai šnopuodami sulipo vidun. 

Mašina riedėjo vis greičiau ir net slystelėjo į šalį ties posūkiu 
iš siaurojo keliuko į Henčio kelią. Kalvos papėdėje Bilis nuspaudė 
sankabą ir įjungė trečią bėgį. Variklis sučiaudėjo ir atgijo. 

Kiaulei - kiaulės kraujas. Taip, tai bus gerai. Labai gerai. Jis 
nusišypsojo. Tai išvydęs, Lu Garsonas apstulbo ir net išsigando. 
Jis neprisiminė, kad būtų matęs besišypsantį Bilį Nolaną. Nei jis, 
nei kuris kitas. | 

- Oį kieno laidotuves išvažiavo senis Hentis? - paklausė Stivas. 

- Motinos, - burbtelėjo Bilis. 

- Motinos? - nustebęs pakartojo Džekas Talbotas. - Viešpatie, 
bet juk ji tada turėtų būti senesnė už patį Dievą! 

Kvapnioje artėjančios vasaros tamsoje vėl nuskardėjo spigus 
Kenio juokas. 


AnTRA dalis 
BALIAUS NAKTIS 


Pirmą kartą Kerė užsivilko suknelę gegužės 27-osios rytą savo 
kambaryje. Ji nusipirko specialią liemenėle, kuri prilaikė krūtis 
(nors Kerei to dar nereikėjo), bet jų viršų paliko nepridengtą. 
Merginą apėmė keistas jausmas: gėda, sumišusi su džiaugsmingu 
jauduliu. 

Suknelė siekė beveik iki žemės, ties juosmeniu buvo suimta, į 
apačią platėjanti ir krentanti laisvai. Nepažįstamas brangios me- 
džiagos prisilietimas švelniai dirgino odą, pratusią tik prie med- 
vilnės ir vilnos. 

Ilgis geras - bus geras, kai apsiaus naujus batelius. Kerė įkišo 
į juos kojas, pasitaisė kraštus ir priėjo prie lango. Lange galėjo 
matyti tik vaiduoklišką savo atspindį, bet suknelė, atrodo, gulėjo 
gerai. Galbūt vėliau ji... 

Vos girdimai barkštelėjo rankena ir kambario durys plačiai 
atsivėrė. Kerė atsisuko į savo motiną. | 

Mama jau buvo susiruošusi į darbą. Vilkėjo baltą megztinį, 
vienoje rankoje laikė plokščią juodą portfelį, kitoje - tėvelio Ralfo 
Bibliją. | 

Akimirką jos tylėdamos žiūrėjo viena į kitą. 

Kerė pajuto, kaip jos pečiai nevalingai atsitiesė. Ji stovėjo, 
apšviesta ankstyvos pavasario saulės spindulių, krentančių pro 
langą. 

- Raudona, - sumurmėjo mama. - Taip ir žinojau, kad bus 
raudona. 

Kerė nieko neatsakė. 

- Aš matau tavo purvopagalves. Ir visi matys. Jie žiūrės į tavo 
kūną. Biblijoje sakoma... 

- Tai mano krūtys, mama. Jas turi visos moterys. 

- Nusivilk tą suknelę, - liepė mama. 

- Ne.. 

- Nusivilk, Kere. Mes nulipsime į apačią ir kartu sudeginsime 
ją krosnyje, o paskui melsime Dievą atleidimo. - Mamos akys 
suspindo bauginančiu, fanatišku blizgesiu, atsirasdavusiu visada, 
kai ji manydavo, kad Dievas bando jos tikėjimo tvirtumą. - Aš 
liksiu namie ir neisiu į darbą, o tu neisi į mokyklą. Mes. melsimės. 
Melsime Visagalį atsiųsti pranašišką ženklą. Mes pulsime -ant 
kelių ir melsime Apvalančios Ugnies. 

- Ne, mama. 

Mama pakėlė ranką ir įsignybo sau į veidą. Ant skruosto liko 
raudona žymė. Pamačiusi, kad Kerė niekaip į tai nereaguoja, 
Margareta dešinės rankos nagais išakėjo sau skruostą iki kraujo. 
Ji suinkštė ir susverdėjo. Akys suspindo laukiniu blizgesiu. 

- Liaukis žalojusi save, mama. Tai manęs nesustabdys. 

Mama suklykė. sugniaužė dešinę ranką ir smogė kumščiu sau 
į veidą. Iš praskeltos lūpos pasirodė kraujas. Margareta nusivalė 
kraują pirštais, pažiūrėjo į jį apsiblaususių žvilgsniu i ir prispaudė 
pirštus prie Biblijos viršelio. 

- Nuplauta Avinėlio krauju, - sušnibždėjo mama. - Daug kartų. 
Daug kartų mudu su juo... 

- Išeik, mama. 

Ji įsispoksojo į Kerę blizgančiomis akimis, veide pasirodė 
kraupi teisuoliško pykčio išraiška. 

- Dievo neapgausi, - vėl sušnibždėjo ji. - Baisi bausmė ištiks 
tave už šią nuodėme. Sudegink ją, Kere! Nusimesk šitą šėtonišką 
raudoną rūbą ir sudegink! Sudegink! Sudegink! Sudegink! | 

Durys su trenksmu pačios atsilapojo. 

- Išeik, mama. 

Mama išsivėpė kruvinomis lūpomis. 

- Tegu tave ištinka Jezabelės likimas, - tarė ji. - Jezabelė 
nukrito nuo bokšto, subėgo š sunys ir ėmė laktijos kraują. Taip sako 
Biblija! Taip... | | | | 

Mamos pėdos slystelėjo grindimis, ir ji I išsigandusi pažiūrėjo 
žemyn. Medinės grindys tarsi pavirto ledu. 

- Liaukis! - suspiegė Margareta. 

Ji buvo jau koridoriuje. Akimirką dar laikėsi, įsikabinusi 
rankomis į durų staktą, bet paskui pirštai patys atsileido. 

- Aš myliu tave, mama, - tyliai tarė Kerė. - Atleisk. 

Ji įsivaizdavo mintyse, kaip užsitrenkia durys, ir durys užsit- 
renkė lyg nuo skersvėjo. Atsargiai, kad nesužeistų mamos, Kerė 
atitraukė įsivaizduojamas-rankas, kuriomis išstūmė ją iš kamba- 
rio. * | | 

Po sekundės Margareta prišokusi ėmė belsti kumščiais į duris. 
Kerės lūpos drebėjo, bet mergina tebelaikė jas uždarytas. 

- Išmuš teismo valanda! - siautėjo Margareta. - Aš nusiplaunu 
rankas. Aš padariau viską, ką galėjau! 

- Tai Piloto žodžiai, - atsiliepė Kerė. 

Mama pasitraukė nuo durų. Po minutės Kerė pro langą pama- 
tė, kaip ji perėjo gatvę ir nuėjo į darbą. 

- Mamyte, - sušnibždėjo Kerė ir prigludo kakta prie stiklo. 


+ 


Iš knygos “Susprogdintas šešėlis" (129 psl.): 

“Prieš pradėdami įšsamiau analizuoti Baliaus nakties įvykius, 
susumuokime viską, ką žinome apie Kerę Vait kaip asmenybę. 

Žinome, kad Kerė tapo savo motinos religinio fanatizmo auka. 
Žinome, kad ji turėjo slaptą telekinezės galią, paprastai trumpina- 
mą TK. Taipogi žinome, kad šį vadinamąjį “laukinį" talentą 
perduoda paveldėjimo keliu nepaprastai retas recesyvinis genas. 
Mokslininkai spėja, kad TK išsivysto, sutrikus kai kurių liaukų 
veiklai. Žinome, kad Kerė pademonstravo savo galią mažiausiai 
vieną kartą ankstyvoje vaikystėje, patekusi į ekstremalią stresinę 
situaciją. Antrą kartą panašų stresą Kerė patyrė mokyklos dušinė- 
je įvykusio incidento metu. Kai kurie. mokslininkai, pavyzdžiui, 
Viljamas G. Trouberis ir Džulija Givens iš Bėrklio universiteto, 
spėja, kad TK galios atgimimą šiuo atveju nulėmė du faktoriai: 
psichologinis, t.y. Kerės bendraklasių ir pačios Kerės reakcija į 

pirmąsias mėnesines, ir fiziologinis - įžengimas į lytinės brandos 
etapą. | 

Ir pagaliau paskutinis mums žinomas faktas: trečioji ekstrema- 
li situacija, tapusi siaubingos tragedijos priežastimi, susiklostė 
Baliaus naktį. Šiuos įvykius mes dabar ir turime aptarti. Pradėsi- 
me nuo..." | 0 


(aš nesijaudinu nė kiek nesijaudinu) 

Kiek anksčiau Tomis atvežė jai korsažinę puokštelę, ir dabar 
Kerė pati priseginėjo gėles prie suknelės. Be abejo, padėti jai ir 
pažiūrėti, ar gerai prisegta, nebuvo kam. Mama jau dvi valandas 
klūpojo užsirakinusi namų koplytėlėje ir isteriškai meldėsi. Jos 
balsas tai garsėjo, tai vėl tilo, savo nelygiu bangavimu keldamas 
Kerei šiurpą. | 

(atleisk mama bet aš negaliu kitaip atleisk) 

Kerė pagaliau prisisegė gėles taip, kaip norėjo, nuleido rankas 
ir kelias sekundes stovėjo nejudėdama, užmerkusi akis. Namuose 
nebuvo didelio veidrodžio, kur galėtum pamatyti save visu ūgiu, 

(tuštybių tuštybė visa tai tuštybė) ||| 
bet ji tikėjosi, kad atrodo gerai. Turėjo atrodyti gerai. Ji... 

Kerė atsimerkė. Laikrodis su gegute rodė dešimt minučių po 
septynių. | 

(jis atvažiuos už dvidešimties minučių) 

Ar atvažiuos? 

Galbūt visa tai - tik dar vienas pokštas, sumanytas tam, kad 
galutinai pažemintų ir pribaigtų visų nekenčiamą Kere? Ji sėdės 
čia viena pusę nakties, pasipuošusi aksomine suknele su išryškin- 
ta talija, plačiomis rankovėmis, paprastu laisvai krentančiu sijonu 
ir arbatinėmis rožėmis, prisegtomis prie kairiojo peties. 

Iš apačios atsklido garsėjantis bambėjimas: | 

- . Šventojoje žemėje. Mes žinome, kad Viešpaties akis 
budriai sergsti mus, kad nebetoli ta valanda, kai nuskardės 
juodieji trimitai, ir mes atgailaujame savo širdyse... 

Vargu ar kas nors sugebėtų suprasti, kiek Kerei reikėjo drasos, 
kad pasiryžtų šiam žingsniui, kad pasisuktų veidu į baugią neži- 
nomybę; juk tiek baisybių galėjo nutikti jai šį vakarą! Likti apgauta 
- tai dar ne pati blogiausia iš jų. Ar tikrai nebūtų geriau, jeigu ji... 

(ne liaukis taip galvojusi) 

Žinoma, likti namie su mama būtų kur kas paprasčiau. Kerė 
žinojo, ką Jie galvoja apie jos mamą. Taip, galbūt mama iš tiesų 
fanatikė, nenormali, bet jos elgesį galima bent jau nuspėti. 
Namuose negali įvykti jokių netikėtumų. Čia nėra kvatojančių, 
spiegiančių mergiūkščių, svaidančių į ją tamponus. 

O jeigu Tomis neatvažiuos? Arba pati Kerė išsigąs ir neis su 
juo? Iki mokyklos baigimo liko mėnuo. Ką ji veiks paskui? Tūnos 
šiame niūriame, slegiančiame name išlaikoma motinos, žiūrės 
viktorinas ir reklamas per televizorių pas misis Garison - vienintelį 
žmogų, kurį mama leisdavo lankyti (misis Garison ėjo aštuonias- 
dešimt septintus metus), po vakarienės vaikščios į centrą suvalgy- 
ti porcijos ledų “Keli Frut" bare - tik būtinai prieš pat uždarymą, 
kai jau ten nebūna žmonių, ir vis storės ir storės, netekdama visų 
vilčių, prarasdama net sugebėjimą mąstyti. 

Ne, Viešpatie Švenčiausias, tik ne tai. 

(prašau padaryk taip kad viskas baigtųsi laimingai) 

„. apgink mus nuo Ožiakojo, tykojančio tamsiose alėjose, 
moteliuose i ir mašinų stovėjimo aikštelėse, o Išganytojau... 

Septynios dvidešimt penkios. 

Nejučiomis Kerė ėmė minties jėga kilnoti ir stumdyti i iš vietos 
į vietą įvairius kambaryje esančius daiktus - panašiai kaip moteris, 
laukdama susitikimo su kuo nors restorane, nervingai lanksto 
servetėlę. Ji galėjo vienu metu pakelti į orą pustuzinį daiktų, 
nejausdama jokio nuovargio ar galvos skausmo. Kerė visą laiką 
manė, kad nepaprastoji galia ims pamažu nykti, bet ji nė kiek 
nesusilpnėjo. Užvakar, grįždama iš mokyklos namo, Kerė be jokių 
pastangų pastūmė paliktą prie šaligatvio mašiną | 

(Viešpatie maldauju padaryk taip kad viskas nebūtų tik pokš- 
tas) 

per dvidešimt pėdų. Žmonės, stoviniavę prie Teismo rūmų, 
spoksojo akis išsproginę; ji, aišku, taip pat dėjosi nustebusi, bet 
širdyje juokėsi. | | 

Iš laikrodžio iššoko gegutė ir vieną kartą sukukavo. Pusė 
aštuonių. 

Laikui bėgant, Kerė ėmė nerimauti dėl siaubingo krūvio, kuris 
tekdavo jos širdžiai, plaučiams ir vidiniam organizmo termosta- 
tui, kai ji naudodavosi savo galia. Širdis nuo tokios įtampos galėjo 
sprogti tikra to žodžio prasme. Kerė kartais jausdavosi taip, lyg 
pati būtų kitame kūne ir negailestingai verstų jį bėgti, bėgti ir 
bėgti - pačiai už tai juk nereikės mokėti, reikės tam kitam kūnui. 
Mergina ėmė suprasti, kad ji tikriausiai niekuo per daug nesiskyrė 
nuo Indijos fakyrų, kurie vaikštinėdavo basi per žarijas, smaigsty- 
davosi adatas į akis arba leisdavo juos gyvus palaidoti šešioms 
savaitėms. O materijos palenkimas proto valiai, nesvarbu, kokia 
forma jis reikštųsi, nepaprastai greitai alina organizmą. 

Septynios trisdešimt dvi. 

(jis neatvažiuoja) | 

(negalvok apie tai stebimas puodas ilgai neužverda jis atva- 
žiuos) 

(ne neatvažiuos jis dabar juokiasi iš manes su savo draugais ir 
po minutės jie visi pravažiuos pro čia savo greitomis triukšmingo- 
mis mašinomis šūkaudami ir kvatodami) | 

Puolusi į neviltį, Kerė pradėjo kilnoti aukštyn-žemyn siuvimo 
mašiną, siūbuodama ją ore kas kartą vis platesniu lanku. 

- . ir apsaugok mus nuo savavališkų dukterų, užsikrėtusių 
šėtonišku maištingumu... 

- Užsičiaupk! - suriko Kerė. 

Akimirką stojo tyla, paskui bambėjimas vėl ėmė garsėti ir tilti. 

Septynios trisdešimt trys. 

Neatvažiuos. 

(tada aš sugriausiu namą) 

Kerė staiga aiškiai įsivaizdavo, kaip tai padarys. Iš pradžių per 
svetainės sieną išgrūs siuvimo mašiną. Paskui išmes pro langą 

sofą. Po visą namą skraidys stalai, kėdės, knygos, religinės 
brošiūros, išrauti iš sienų, tarsi išplėštos iš gyvo kūno kraujagys- 
lės, vis dar liejantys vandenį vamzdžiai. Ir stogą pakels, jeigu tik 
pajėgs: senos stogo čerpės iššaus į dangų lyg pabaidyti balan- 
džiai... 

Langu slystelėjo ryški šviesa. 

Pro šalį gatve visą laiką važiavo mašinos, olykstelėdamos į 
langus šviesomis, ir kas kartą jos širdis pašokdavo, bet veltui. 
Tačiau šita artėjo daug lėčiau. 

(0) | | 
Kerė pribėgo prie lango, nepajėgdama susivaldyti. Taip, tai 
buvo jis, Tomis. Jis kaip tik lipo iš mašinos ir net blausioje gatvės 
žibintų šviesoje atrodė toks gražus, energingas ir beveik... žaiža- 
ruojantis. Kerė šyptelėjo, pralinksminta tokio neįprasto palygini- 
mo. | | 

Mama nutilo. 

Kerė čiupo nuo kėdės atkaltės lengvą šilkinę skraistę ir apsi- 
gaubė ja nuogus pečius. Prikando lūpą, pasitaisė plaukus į ir būtų 
sielą pardavusi už veidrodį. Koridoriuje šaižiai Sudžeržgė durų 
skambutis. | 

Stengdamasi suvaldyti drebančias rankas, Kerė prisivertė 
palaukti,kol skambutis nuskambės dar kartą. Tada lėtai, šiugždė- 
dama švelniu aksomu, nuėjo. į 

Ji atidarė duris. Už jų stovėjo Tomis, vilkintis akinančiai baltą 
smokingą ir juodas kelnes. | | 

Jie tylėdami žiūrėjo vienas į kitą. 

Kerė juto, kad jai sprogs širdis, jeigu Tomis nepatenkintas 
susirauks, kad numirs vietoje, jeigu jis nusijuoks. Mergina staiga 
fiziškai pajuto, kaip visas jos gyvenimas subėgo į vieną tašką ir 
arba baigsis jame, arba platėjančiu spinduliu nusidrieks tolyn. 

Pagaliau ji vos girdimai ištarė: | 

- Aš tau patinku? 

- Tu nuostabiai graži. 

"Ir tai buvo tiesa. 

Iš knygos “Susprogdintas šešėlis" (131 psl.): 

“Tuo metu, kai Juveno Pavasario baliaus dalyviai rinkosi prie 
mokyklos arba ėjo iš kavinukių, kur užkandžiavo prieš iškilmes, 
Kristina Hargensen ir Viljamas Nolanas susitiko viename iš už- 
miesčio tavernos “Kavalierius" antrojo aukšto kambarių. Yra 
žinoma, kad jie jau kuris laikas reguliariai susitikinėdavo ten; tai 
nurodyta komisijos, nagrinėjusios Kerietos Vait bylą, ataskaitose. 
Neaišku tik viena - ar jųdviejų sumanymas jau tada buvo supla- 
nuotas iki galo ir nebepakeičiamas, ar jie veikė pagal situaciją..." 


- Jau laikas? - paklausė ji tamsoje. 

Bilis pažiūrėjo į laikrodį. 

- Dar ne. 

Buvo girdėti, kaip apačioje muzikinis automatas groja Rėjaus 
Praiso “Tikriausiai ji šventoji". Krisei staiga atėjo į galvą, kad 
“Kavalieriuje" plokštelės nekeistos nuo to laiko, kai ji prieš porą 
metų pirmąkart atvažiavo čionai su suklastotais dokumentais. 
Aišku, tada ji buvo salėje, apačioje, o ne viename iš “specialiųjų" 
Semo Deveo kambarių. 

Tamsoje lyg išsigandusio demono akis žybčiojo Bilio cigaretė. 
Krisė, paskendusi savo mintyse, stebėjo ugnele. Ji atsisakinėjo 
gulėti su Biliu iki praeito pirmadienio, kai tas prižadėjo, kad kartu 
su savo draugeliais padės Krisei nusodinti Kereę Vait, jeigu toji 
tikrai išdrįs eiti į balių su Tomiu Rosu. Bet jiedu ir anksčiau 
atvažiuodavo čionai, laižydavosi, glamžydavosi. Krisė tai vadin- 
davo “škotiška meile", o Bilis, kaip niekas kitas mokantis išsireikš- 
ti taikliai ir vulgariai, - “sausu pasigraibymu". | 

Krisė ketino taip žaisti su savo draugužiu tol, kol j jis pasiryš dėl 
jos tikrai rimtam poelgiui, 

(ir jis tai. padarė gavo kraujo) 
bet kas dieną buvo vis sunkiau priversti jį laukti. Jeigu pirmadienį 
Krisė nebūtų atsidavusi Biliui savo noru, jis būtų paėmęs merginą 

Bilis, aišku, nebuvo pirmas, su kuriuo ji gulėjo, bet užtat 
pirmas, kuris nešoko pagal jos dūdelę. Iki šiol visi Krisės draugu- 
žiai buvo tiesiog protingos marionetės skaisčiais, nespuoguotais 
veidais, kurių tėveliai užėmė aukštą padėtį visuomenėje ir buvo 
užmiesčio klubų nariai. Jie važinėdavo “Folksvagenais", “Džave- 
linais" arba “Dodž-Čardžeriais", mokėsi Masačiusetso universite- 
te arba Bostono koledže. Rudenį dėvėdavo studentiškas striukes, 
o vasarą - ryškius dryžuotus marškinėlius, išryškinančius musku- 
latūrą. Rūkydavo marichuaną ir pasakodavo apie juokingus į įvy- 
kius, į kuriuos patekdavo pernelyg užkaifavę. 

Iš pradžių jie elgdavosi su Krise globėjiškai (visos merginos, 
besimokančios vidurinėje, net ir pačios gražiausios, buvo priski- 
riamos žemesnei kategorijai, kaip dar nepatyrusios meilėje), 
tačiau galiausiai pradėdavo lakstyti paskui ją iškišę liežuvius kaip 
rujojantys šunys. Jeigu toks bernelis lakstydavo pakankamai ilgai 
ir išleisdavo pakankamai daug pinigų, - Krisė paprastai leisdavo 
jam pasismaginti su ja. Bet dažniausiai ji tik pasyviai gulėdavo 
lovoje, nepadėdama ir netrukdydama, kol viskas užsibaigdavo, o 
vėliau pati patirdavo orgazmą, peržiūrėdama įvykio detales at- 
mintyje tarsi filmą. | 

Su Biliu Nolanu Krisė pradėjo susitikinėti netrukus po polici- 
jos kratos viename iš Portlendo butų. Keturi studentai, tarp jų ir 
tuometinis Krisės draugužis, buvo suimti už narkotikų laikymą. 
Krisė ir kitos tuo metu ten buvusios merginos buvo sulaikytos. 
Misteris Hargensenas, aišku, užglaistė tą reikalą, bet paskui 
paklausė dukters, ar ji suprantanti, kaip toks skandalas galėjo 
pakenkti jo praktikai ir žmonių nuomonei apie ją pačią. Į tai Krisė 
atsakė, kad vargu ar galima dar labiau sugadinti i ir viena, ir kita. 
Tada tėvas atėmė iš dukters mašiną. 

"Praėjus savaitei po to įvykio, Bilis pasisiūlė parvežti ją po 
pamokų namo, ir Krisė sutiko. | 
“Bilis Nolanas buvo iš tų, kuriuos paprastai pravardžiuoja 
“dildėmis", nes jie daugiausia laiko praleidžia mechaninėse dirb- 
tuvėse. Tačiau kažkuo šitas “dildė" vis tik padarė Krisei įspūdį. 

Dabar, tingiai išsitiesusi lovoje (bet jausdama kylantį jaudulį ir 
maloniai dirginančią baimę), ji pagalvojo, kad tada tikriausiai 
susižavėjo Bilio mašina. | 

"Seną “Biskeiną" skyrė tikra praraja nuo vienodų, beveidžių 
automobilių, kokiais važinėjo Krisės draugužiai studentai - auto- 
mobilių su automatiškai nusileidžiančiais stiklais, patobulintais 
vairais ir erzinančiomis plastikinėmis sėdynėmis bej tirpiklio 
kvapu. J 

Bilio mašina buvo sudaužyta, pajuodusi, bauginanti. Priekinis 
stiklas pakraščiuose pabales tarsi akis, traukiama valkčio. Sėdy- 
nės slankiojo po visą saloną, po grindis skimbčiodami ritinėjosi 
tušti alaus buteliai (Krisės draugužiai studentai paprastai gerdavo 
“Badvaizerį", o Bilis ir jo kompanija mėgo “Reingoldą"). O kojas 
sėdinčiajam šalia vairuotojo tekdavo statyti abipus didelės, tepa- 
luotos ir neuždengtos įrankių dėžės. Tie įrankiai buvo iš įvairių 
rinkinių, ir Krisė įtarė, kad dauguma jų vogti. Salone trenkė alyva 
ir benzinu. Per plonas grindis puikiai girdėjosi išmetamojo vamz- 
džio ūžimas. Po prietaisų skydu ant laidų tabalavo ciferblatai, 
rodantys amperus, tepalo slėgį ir “tach" (kas tas “tach", Krisė 
nežinojo). Užpakaliniai ratai buvo pakelti aukščiau už priekinius, 
ir todėl kapotas atrodė nutaikytas tiesiai į kelio paviršių. 

Ir, žinoma, Bilis lakstydavo visu greičiu. 

Kai jis trečią kartą vežė Krise namo, sprogo viena iš priekinių 
padangų. Mašina, lėkdama šešiasdešimties mylių per valandą 
greičiu, slystelėjo į šalį. Sužviegė stabdžiai. Krisė suklykė, aki- 
mirksniu įsivaizdavusi savo mirtį. Galvoje lyg nuotrauka pirmame 
laikraščio puslapyje šmėkštelėjo vaizdas: prie telefono stulpo guli 
sudaužytas, kruvinas jos kūnas, panašus į krūvą senų skudurų 
sąvartyne. O Bilis tuo metu keikėsi ir sukinėjo į visas puses vairą, 
aptrauktą rausva pūkuota medžiaga. 

Pagaliau mašina sustojo prie kairiojo kelkraščio. Kai Krisė 
drebančiomis kojomis klupdama kiekviename žingsnyje išsigavo 
iš mašinos, išvydo ant asfalto vingiuotą septyniasdešimties pėdų 
ilgio nutrintos gumos pėdsaką. | 

Bilis atidarė bagažinę ir, kažką murmėdamas panosėje, ėmė 
traukti domkratą. Jam ant galvos nė plaukas nesujudėjo. Lūpų 
kampe kyšojo cigaretė. | 

- Atnešk įrankių dėžę, katyte, - neatsisukdamas burbtelėjo jis 
Krisei. " 

Krisė apstulbo. Kelis kartus žioptelėjo lyg išmesta į krantą 
žuvis, paskui pagaliau išstenėjo: 

- Aš... aš... nesulauksi! Tu vos neužmu... tu... vos... tu trenktas 
šunsnuki! Beje, ta dėžė purvina! 

"Bilis atsisuko ir niūriai dėbtelėjo į ją. 
"- Arba atneši, arba aš nesivešiu tavęs rytoj į boksą. 

- Aš nekenčiu bokso! 

Tiesą pasakius, ji niekada nematė bokso varžybų, bet įtūžis ir 
neapykanta reikalavo besąlygiško atsakymo. Draugai studentai 
nuolatos tampydavosi Krisę į roko koncertus, kurių ji tikrai 
nekentė: ten visada atsidurdavai šalia kokio nors tipo, jau kelias 
savaites nesipraususio. 

Bilis gūžtelėjo pečiais, priėjo prie nuleistos padangos ir ėmė 
statyti domkratą. I 

Krisė atnešė įrankių dėžę, išsitepliodama alyva naują megztu- 
ką. Bilis kažką sumurmėjo, nepasukdamas galvos. Jo marškiniai 
išsipešė iš džinsų, apnuogindami lygią, įdegusią, raumeningą 
nugarą. Krisė žiūrėjo į tą odos lopinėlį, negalėdama atitraukti nuo 
jo akių, ir jautė, kaip liežuvis limpa prie gomurio. 

Ji padėjo Biliui nuimti padangą ir juodai išsipurvino delnus. 
Mašina grėsmingai siūbavo ant domkrato, o atsarginė padanga 
buvo dviejose vietose pratrinta iki pagrindo. 

Kai Krisė pagaliau įlipo į mašiną, pamatė, kad jos megztinis ir 
brangus raudonas sijonas ištepti didžiulėmis tepalo ir alyvos 
dėmėmis. | 

- Jeigu tu manai... - pradėjo ji, kai Bilis atsisėdo už vairo. 

Jis staiga pasilenkė ir ėmė bučiuoti merginą, rankomis gniau- 
žydamas jos krūtis. Nuo Bilio trenkė tabaku ir prakaitu, Krisė šiaip 
taip išsivadavo iš jo glėbio ir gaudydama kvapą įsistebeilijo į į savo 

drabužius. Ant megztinio juodavo dar ir purvo dėmės. Pirktas 
“Džordon Mari" parduotuvėje už dvidešimt septynis penkiasde- 
šimt, jis dabar tiko tik šiukšlių dėžei. Umai Krisę apėmė smarkus, 
beveik skausmingas susijaudinimas. 

- Ir kaip tu galvoji visa tai paaiškinti? - paklausė Bilis i ir vėl 
įsisiurbė į jos lūpas. Krisė juto, kad jis šypsosi. 

- Glamonėk mane, - sušnabždėjo ji Biliui į ausį. - Glamonėk 
mane visą. Išpurvink mane visą. 

Jis taip ir padarė. Viena Krisės kojinė plyšo. Sijonas, ir taip ne 
per ilgiausias, atsidūrė ant juosmens. Bilis grubiai, be jokio 
rafinuotumo, maigė ir glamonėjo jos kūną. Ir kažkodėl - gal būtent 
tokio grubumo sujaudinta, o gal todėl, kad ką tik buvo atsidūrusi 
ant mirties slenksčio - Krisė beveik iš karto patyrė orgazmo 
trukčiojimą. | | 

Kitą dieną ji nuėjo su Biliu į bokso varžybas... 


- Po aštuonių penkiolika, - burbtelėjo Bilis ir atsisėdo lovoje. 

Jis įjungė lempą ir ėmė rengtis. Jo kūnas tebejaudino Krisę 
kaip ir anksčiau. Mergina prisiminė praėjusio pirmadienio vakarą, 
ir kaip viskas tada įvyko. Bilio... 

(ne) 

Galima bus prisiminti ir vėliau, kai iš to bus kažkokia nauda, 
o ne vien beprasmis savęs dirginimas. Krisė permetė kojas per 
lovos kraštą ir užsimovė savo permatomas kelnaites. 

- O gal ta idėja nieko neverta, - tarė ji, pati nežinodama, ką 
tikrina - save ar savo draugužį. - Galbūt būtų geriau grįžti į lovą 
ir... | | 

- Idėja liuks, - atkirto Bilis, ir pašaipos šešėlis šmėkštelėjo jo 
veidu. - Kiaulei - kiaulės kraujas. 

- Ką? | | 

- Nieko, renkis. Eime. 

Ji pakluso. Kai jiedu išėjo pro atsarginį išėjimą, Krisė pajuto, 
kaip stiprus jaudulys kyla joje, auga ir pražysta tarsi plėšrus 
naktinis vijoklis. 

Iš knygos “Aš vadinuosi Siuzana Snel?* (45 psl.): 

“Žinote, aš visai nepergyvenu dėl įvykusios tragedijos taip 
smarkiai, kaip daugelio manymu turėčiau. Ne, niekas man nesako 
šito atvirai į akis. Tačiau daugumai žmonių atrodo, kad jie patys 
labai apgailestauja dėl to, - taip jie sako prašydami iš manęs 
autografo. Todėljie galvoja, kad ir aš turiu labai gailėtis. Jie mano, 
kad aš nuolatos verkiu, rengiuosi visada juodai, daug geriu arba 
vartoju narkotikus. Žmonės dažniausiai kalba taip: “O, tai siau- 
binga. Bet jūs juk žinote, ką jai teko pergyventi..." Ir taip toliau, 
ir panašiai. | 

Bet gailestis - tai tik šaltas kompresas, dedamas ant visų 
emocijų. Gaila būna, kai paliejate kavą arba nepataikote į taikinį, 
žaisdamas su mergaitėmis kėgliais. Tikra užuojauta taip retai 
sutinkama, kaip ir tikra meilė. O aš jau nebepergyvenu dėl Tomio 
žūties. Dabar prisimenu jį tarsi seną sapną. Jūs tikriausiai pagal- 
vosite, kad tai žiauru, bet juk po Baliaus nakties jau tiek daug 
vandens nutekėjo... Aš nesigailiu to, ką papasakojau komisijai, 
nagrinėjusiai Kerės Vait atvejį. Aš pasakiau tiesą - tiek, kiek 
žinojau. | 

Man gaila tik Kerės. 

Juk visi užmiršo ją. Padarė iš jos kažkokį simbolį ir užmiršo, 
kad ji buvo žmogus, toks pat žmogus kaip ir jūs, šios knygos 
skaitytojai, žmogus, turėjęs savo viltis, svajones ir visa kita. 
Tačiau tikriausiai beviltiška jums tai aiškinti. Po to, kai laikraščiai 
pavertė ją beveide būtybe, jau niekas nebeatvers jos į žmogų. Bet 
Kerė buvo žmogus, ir ji kentėjo. Ji kentėjo labiau, negu bet kuris 
iš mūsų gali įsivaizduoti. | 

Todėl man gaila Kerės, ir aš tikiuosi, kad ji buvo laiminga 
baliuje, iki prasidėjo tas košmaras. Tikiuosi, jog iki tol jai viskas 
atrodė puiku, nuostabu ir stebuklinga..." 

Tomis įvažiavo į automobilių stovėjimo aikštelę priešais nau- 
jajį mokyklos korpusą ir, sekundę palaukęs, išjungė variklį. Kerė 
sėdėjo šalia, viena ranka prilaikydama skraistę, gaubiančią jos 
nuogus pečius. Jai staiga pasirodė, kad visa tai tik sapnas, kuriame 
pildosi slaptos svajonės, tačiau dabar ji pradeda busti. Ką gi ji 
padarė? Paliko mamą vieną. . 

- Jaudiniesi? - paklausė Tomis, ir Kerė krūptelėjo iš netikė- 
tumo. | 

- Taip. 

Tomis nusijuokė ir išlipo iš mašinos. Kerė jau norėjo atsidaryti 
dureles, bet Tomis aplenkė ją ir atidarė pats. 

- Nesijaudink, - tarė jis. - Tu šiandien tarsi Galatėja. 

- Kas? 

- "- Galatėja. Mes skaitėme apie ją per misterio Iverso pamoką. Ji 
iš varguolės pavirto į tokią nuostabią moterį, kad jos niekas 
neatpažino. | | | 

Kerė akimirką susimąstė. . 

- Aš noriu, kad visi mane atpažintų, - pagaliau pratarė ji. 

- Savaime suprantama. Eime. 

Prie “Koka kolos" automato stovėjo Džordžas Dosonas ir Frida 
Džeison. Fridos apdarą iš oranžinio tiulio-sunku buvo pavadinti 
suknele - su juo mergina buvo panaši į tūbą. Prie įėjimo bilietus 
tikrino Dona Tibodo ir Deividas Breikenas. Abu jie buvo Naciona- 
linės pirmūnų draugijos nariai, priklausė mis Gir “asmeniniam 
gestapui" ir abu dabar dėvėjo raudonus švarkus bei baltas kelnes 
- raudona ir balta buvo Juveno mokyklos spalvos. Tina Bleik ir 
Norma Vatson dalino programas ir rodė dalyviams jiems skirtas 
vietas salėje. Abi merginos buvo apsirengusios juodai. Kerė 
pagalvojo, kad jos tikriausiai mano esančios labai elegantiškos, 
tačiau Kerei jos atrodė panašios į cigarečių pardavėjas iš senų 
filmų apie gangsterius. 

Visi atsisuko pažiūrėti į įeinančius Tomį ir Kere, ir kelias 
sekundes stojo nejauki tyla. Kerė pajuto sunkiai nugalimą norą 

apsilaižyti lūpas, bet susivaldė. Paskui Džordžas Dosonas šūkte- 
lėjo: | | 

- Tu pritrenkiančiai atrodai, Rosai! 

Tomis nusišypsojo: | 

- O tu atrodai-kaip neseniai iš medžio išlipęs, Bomba. 

Dosonas šoko ant jo sugniaužęs kumščius, ir Kerę persmelkė 
siaubas. Dar kiek, ir ji būtų pakėlusi Džordžą į orą ir nusviedusi 
per visą vestibiulį, bet laiku susivokė, kad tai tik įprastas dviejų 
senų bičiulių žaidimas. 

Jiedu tarsi boksininkai šokinėjo ratu vienas apie kitą ir mojavo 
kumščiais. Pagaliau Džordžas, jau du kartus gavęs į šonkaulius, 
suspiegė plonu balseliu: 

- Pirmyn, vietkongai! Muškit jį, geltonskūriai! Užkapokite jį 
bambukais! Sušerkite jį tigrams! 

Tomis nuleido rankas ir nusijuokė. 

- Nesijaudink, - tarė Frida, eidama prie Kerės ir linksėdama 
nosimi, panašia į kanceliarinį peiliuką. - Jeigu jie užmuš vienas 
kitą, aš šoksiu su tavimi. 

“- Jie atrodo pernelyg kvaili, kad sugebėtų ką nors užmušti, - 
ryžosi pajuokauti Kerė. - Kaip dinozaurai. | 

Frida nusišypsojo, ir Kerė pajuto, kaip nutrūko senos surūdi- 
jusios grandinės, kausčiusios jos sielą, ir širdį užliejo šiluma - 
raminanti ir atpalaiduojanti. | 

- Kur tu pirkai šitą suknelę? - paklausė Frida. - Labai graži. 

- Pati pasisiuvau. 

- Pati pasisiuvai? -  Fridos akys išsiplėtė iš nuostabos. - Nieko 
sau! Tikrai? 

Kerė skaisčiai nuraudo. 

- Taip, pasisiuvau. Man... aš mėgstu siūti. Medžiagą nusipirkau 
Vestoveryje, “Džonso" par duotuvėje. O sukirpimas visai nesudė- 
tingas. 

- Eime į salę, - pakvietė visus Džordžas. - Tuojau pradės groti. 
- Jis užvertė galvą į lubas ir vėl ėmė spiegti: - Blem, blem, blem! 
Mes, geltonskūriai, liabai patinka didelės giiitaros! 

Jie nuėjo į sale. Džordžas vėl ėmė vaipytis, mėgdžiodamas 
Bobį Piketą. Kerė pasakojo Fridai apie savo suknelę, o Tomis 
žingsniavo šypsodamasis, susikišes rankas į kišenes. Sju būtų 
pasakiusi, kad taip jis ištamipys smokingą, bet velniai nematė to 
smokingo. Svarbiausia, kad viskas gerai. Kol kas viskas einasi 
gerai. 

Jam, Džordžui ir Fridai buvo like gyventi mažiau "kaip dvi 
valandos. 


+ 


Iš knygos “Susprogdintas šešėlis" (132 psl.): 

“Kerės Vait atvejį nagrinėjusios komisijos nuomonė apie tai, 
kaip-ant lubų sijos virš scenos atsidūrė du kibirai kiaulės kraujo, 
nulėmę visus tolesnius įvykius, atrodo neįtikima ir niekuo nepa- 
grįsta netgi turint omenyje, kad trūksta konkrečių įrodymų. Jeigu 
tikėsime artimiausių Viljamo Nolano draugų žodžiais (atvirai 
kalbant, jie neatrodo pakankamai protingi, kad sugebėtų įtikina- 
mai meluoti), išeitų, kad Nolanas perėmė sąmokslo iniciatyvą iš 
Kristinos Hargensen ir toliau veikė savarankiškai..." 


Vairuodamas jis niekada nekalbėdavo. Bilis mėgo vairuoti. 
Mašina suteikdavo jam galios pojūtį, kuriam negalėjo prilygti 
niekas, net mergų dulkinimas. 

Priešais driekėsi kelias, juodai baltas tarsi nesibaigianti nuot- 
rauka, spidometro rodyklė virpėjo už atžymos “70". Bilis augo 
vadinamoje “nepilnavertėje" šeimoje: tėvas išnešė muilą, kai 
bankrutavo jo degalinė (Biliui tada buvo dvylika metų), o motina 
nuo to laiko pakeitė keturis sugyventinius. Dabartinė jos “meilė" 
- Briusas išvis niekada neišsiblaivydavo. Motina taip pat baigė 
prasilakti. | 

O mašina - visai kas kita! Iš jos paslaptingų vidinių šaltinių jis 
sėmėsi galios ir išdidumo. Vairuodamas Bilis jausdavosi žmogu- 
imi, su kuriuo visi privalo skaitytis, savotišku palaimintuoju. Ir 
visai neatsitiktinai daugelį savo panų jis dulkino čia, ant užpaka- 

linės sėdynės. Mašina buvo jo vergė ir jo deivė. Mašina duodavo, 
bet galėdavo ir atimti. Bilis dažnai smaginosi “atiminėdamas": 
ilgomis, bemiegėmis naktimis, kai motina ir Briusas pradėdavo 
rietis, Bilis pasiimdavo maišelį “Popkorno" ir važiuodavo ieškoti 
valkataujančių šunų. Kartais, grįžęs paryčiu, jis išjungdavo variklį 
ir įvarydavo mašiną į garažą, kurį pats pasistatė už namo, taip ir 
nenuvalęs kraujo, lašančio nuo priekinio buferio. 

Krisė jau gerai žinojo.visus Bilio įpročius ir nebandė užmegzti 
pašnekesio, nes jis vis vien nebūtų jai nieko atsakęs. Mergina 
sėdėjo šalia, parietusi po savimi koją, ir nervingai graužė rankos 
krumplius. Mašinos, atvažiuojančios iš priekio 302-uoju greitke- 
liu, pralėkdamos pro šalį nutvieksdavo jos plaukus sidabru. 

Ar ilgai dar jie bus kartu, mąstė Bilis. Tikriausiai ne, ypač po 
šitos nakties. Viskas tarsi ir vedė į tai nuo pat pradžių. Nuo šiol 
ryšiai tarp jųdviejų ims silpti ir galiausiai visai nutruks. Paskui jie 
tik stebėsis, kaip išvis tarp jų galėjo užsimegzti kokie nors 
santykiai. Palaipsniui Krisė jo akyse iš deivės pavirs eiline aukš- 
tuomenės kale, kokia ji ir buvo iš tikrųjų, ir jam neišvengiamai kils 
noras kartelį kitą perlieti ją diržu. Arba daug kartų. Išplakti ją ap 
reikiant. | 

Mašina užvažiavo į Brikjardhilą. Iš čia vidurinė matėsi kaip ant 
delno. Mašinų stovėjimo aikštelė buvo sausakimšai prigrūsta 
aptakių, žvilgančių mašinų, pasiskolintų šiam vakarui iš tėvelių. 
Bilis pajuto, kaip gerklėje kyla pažįstamas neapykantos ir pasiš- 
lykštėjimo gumulas. O, mes jus šiandien taip palinksminsime 

(jie ilgai prisimins šią naktį) 
kaip niekad. Nė neabejokite. 

Tas mokyklos galas, kur buvo klasės, dunksojo tamsoje tylus 
ir tuščias. Vestibiulyje švietė standartinės geltonos elektros lem- 
putės. Bet stiklinė siena rytinėje sporto salės pusėje žėravo švelnia 
oranžine nežemiška, vaiduokliška šviesa. Bilis vėl pajuto kartėlį ir 
norą išdaužyti jiems langus akmenimis. 

“Ten žėri šviesos, ten žėri šventės šviesos", - sumurmėjo jis. 

- A? - krūptelėjo paskendusi mintyse Krisė. 

- Nieko, - Bilis prisilietė ranka prie jos nuogo kaklo.- Manau, 
kad leisiu tau patraukti už virvės. | 


„Bilis viską paruošė pats, nes seniai suprato, jog nieku kitu 
negalima pasitikėti. Tai buvo sunki pamoka, daug sunkesnė už 
tai, ko moko mokykloje, bet Bilis ją gerai įsisąmonino. Draugai, 
aną naktį kartu su juo važiavę į Henčio fermą, nė nenumanė, kam 
Nolanui reikalingas kraujas. Jie, aišku, įtarė, kad tai kažkuo susije 
su Krise, bet nieko tikro nežinojo. | 

Bilis privažiavo prie mokyklos, vos tik ketvirtadienio naktis 
virto penktadienio rytu, ir dukart apsuko aplink pastatą, kad 
įsitikintų, jog viduje tikrai nieko nėra, o aplinkui nešmirinėja nė 
viena iš dviejų Čemberleno policijos mašinų. 

 Išjungęs šviesas, jis įvairavo į stovėjimo aikštelę ir užsuko už 
mokyklos pastato. Už kelių metrų prasidėjo futbolo laukas, užties- 
tas plona, švytinčia rūko plėvele. | 

Bilis atrakino bagažinę ir atidarė šaldiklį. Kraujas buvo sušalęs 
į ledą, bet tai ne bėda - per dvidešimt dvi valandas spės atitirpti. 

Jis iškėlė kibirus ant žemės, tada pasiėmė iš dėžės reikalingus 
įrankius. Susikišęs juos į užpakalinę džinsų kišenę, apgraibomis 
susiieškojo ant sėdynės rudą odinį krepšį. Viduje sužvangėjo 
varžtai ir vinys. 

Bilis dirbo neskubėdamas, susikaupęs ir ramus, lyg niekas 
nebūtų galėjęs jam sutrukdyti. Sporto salė, kurioje turėjo vykti 
balius, buvo ir mokyklos aktų salė. Eilė nedidelių langų už scenos 
žvelgė kaip tik į tą puse, kur Bilis pastatė mašiną. ' | 

Jis išsitraukė mažą laužtuvėlį su plokščiu galu ir įkišo jį į tarpą 
tarp lango rėmų. Naudingas instrumentas - Bilis pats pasigamino 
jį Čemberleno metalo dirbtuvėje. Kiek pasukinėjęs laužtuvėlį, jis 
išgirdo, kaip atšoko velkė, tada stumtelėjo langą ir įlindo vidun. 

Viduje buvo labai tamsu. Stipriai kvepėjo senais dažais - čia 
buvo sudėtos dramos studijos scenos dekoracijos. Palei sieną tarsi 
sargybiniai stovėjo tušti muzikos draugijos piupitrai ir instrumen- 
tų dėklai. Kampe dunksojo misterio Daunerio pianinas. 

Bilis išsiėmė iš krepšio kišeninį žibintuvėlį, pasišviesdamas juo 
prasibrovė prie scenos ir pralindo pro raudono aksomo uždangą. 
Lygios sporto salės grindys su krepšinio aikštelės linijomis žvilgė- 
jo tarsi kokia gintarinė įlanka. Bilis nukreipė žibintuvėlio spindulį 
į avansceną. Ant jos grindų bolavo nežymios, kreida nubraižytos 
linijos - čia rytoj pastatys baliaus karaliaus ir karalienės sostus. O 
paskui visą avansceną nubarstys popierinėmis gėlėmis - kuriam 
galui, vienas Dievas težino. 

Bilis užvertė galvą ir nukreipė žibintuvėlį aukštyn, kur tamsa- 
vo kryžmai susikertančios lubų sijos. Tos, kurios ėjo virš šokių 
aikštelės, buvo uždangstytos krepiniu popieriumi, tačiau jų galai 
virš avanscenos liko pliki. Virš scenos krašto nuo lubų kabėjo 
trumpa užuolaida, ir iš salės sijų nebuvo matyti. Užuolaida slėpė 
ir lempas, kurios apšvies pano su gondolomis. 

Bilis užgesino žibintuvėlį, priėjo prie kairiojo avanscenos 
krašto ir ėmė lipti plieninėmis kopėtėlėmis, pritvirtintomis prie 
sienos. Varžtai rudajame krepšyje, kurį jis užsikišo už marškinių, 
kad netrukdytų dirbti, tuščioje sporto salėje žvangėjo aidžiai ir 
džiaugsmingai. , 

Kopėtėlių viršuje buvo nedidelė platforma. Bilis pasisuko į 
avansceną: dabar užkulisiai buvo į į dešine nuo jo, o salė - į kairę. 
Užkulisiuose buvo sukrautas dramos studijos turtas. Kai kurios 
dekoracijos dulkėjo čia jau nuo 1920 metų. Paladės biustas iš E. 
Po “Varno" inscenizacijos dabar gulėjo ant surūdijusios geležinės 
lovos ir dėbsojo į Bilį tuščiavidurėmis akimis. Tiesiai prieš jį virš 
avanscenos tęsėsi plati plieninė sija. Prie jos buvo pritvirtintos 
lempos, apšviečiančios sceną. 

Bilis atsistojo ant sijos ir nužingsniavo ja be jokios baimės ir 
valios pastangų. Siją dengė colio storumo dulkių sluoksnis, ir 
jame liko ilgos šliūžės. Pusiaukelėje Bilis sustojo, atsiklaupė ir 
pažvelgė žemyn. 

Pasišvietęs žibintuvėliu, jis įsitikino, kad linijos, kreida pažy- 
mėtos avanscenoje, dabar kaip tik po juo. Jis tyliai švilptelėjo 

(gelbėkitės bomba) 


118 


ir toje vietoje nubrėže dulkėse kryžiuką, tada grįžo ant platfor- 
mos. Niekas nelips čionai iki penktadienio vakaro. Lempos, 
turinčios apšviesti pano ir avansceną, kur bus karūnuoti karalius 
ir karalienė, | 

(och kaip puikiai bus karūnuoti) 
įjungiamos ir išjungiamos užkulisiuose. Ir tos pačios lempos 
apakins bet ką, kas pasižiūrės iš avanscenos aukštyn. Taigi Bilio 
įrengimai būtų pastebėti tik tuo atveju, jeigu kas nors užliptų 
kopėčiomis ant platformos. Bet vargu ar kas nors lips. Žodžiu, 
rizika buvo nedidelė. 

Bilis išsiėmė iš rudojo krepšio porą guminių pirštinių ir užsi- 
movė jas. Tada išsitraukė du nedidelius skridinius, kuriuos įsigijo 
dar vakar - dėl visa ko pirko ne Čemberlene, bet Luistone, metalo 
dirbinių krautuvėlėje. Suspaudęs lūpomis tarsi cigaretes keletą 
vinių, jis susirado krepšyje plaktuką ir prikalė skridinį kampe per 
pėdą nuo platformos. Šalia pritaisė varžtą su skylute. 

Nusileidęs žemyn, Bilis užkulisiais apėjo sceną ir užlipo kito- 
mis kopėčiomis, stovėjusiomis netoli tos vietos, pro kur jis įsigavo 
vidun. Ten buvo palėpė, pilna visokio mokyklinio šlamšto: senų 
klasės žurnalų, kandžių sukapotų sportinių uniformų ir pelių 
apgraužtų vadovėlių. 

Kairėje. pusėje žibintuvėlio spindulys išplėšė iš tamsos dalį 
užkulisių ir ką tik Bilio pritaisytą skridinį. O iš dešinės pro 
ventiliacijos angą sienoje dvelkė gaivus nakties vėjelis. Tebeniū- 
niuodamas tą pačią melodiją, Bilis prikalė antrąjį skridinį. 

* Nusileidęs žemyn, jis vėl išlipo pro langą ir nuėjo atsinešti 
kibirų. Praėjo jau geras pusvalandis, bet kraujas dar nepradėjo 
tirpti. Bilis pasiėmė kibirus ir grįžo prie lango - tamsoje būtum 
galėjęs palaikyti jį fermeriu, grįžtančiu po rytinio melžimo, - įkėlė 
juos vidun, paskui įlipo pats. 

Eiti sija, laikant kiekvienoje rankoje po kibirą, buvo daug 
lengviau. Pasiekęs vietą, kur dulkėse pasižymėjo kryžiuką, Bilis 
pastatė kibirus, dar kartą žvilgtelėjo į į kreidos linijas avanscenoje, 

linktelėjo ir grįžo prie platformos. Iš pradžių jis ketino nušluostyti 
kibirus, kad ant jų neliktų Kenio, Dono ir Stivo pirštų atspaudų, 
bet paskui persigalvojo. Galbūt šeštadienio rytą jiems teks nema- 
loniai nustebti... Bilis niūriai šyptelėjo. 

Paskutinis iš rudojo krepšio ištrauktas daiktas buvo virvės 
ritinys. Bilis grįžo prie kibirų ir laisvai aprišo rankenas virve, 0 jos 
galą prakišo pro varžtą, paskui per skridinį. Tada permetė ritinį į 
palėpę ir ten taip pat pervedė virve per skridinį. Salės tamsoje, 
išsitepęs dešimtmečių dulkėmis, su pilkais voratinkliais, prikibu- 
siais prie varnų lizdą primenančios ševeliūros, jis buvo panašus į 
pamišusį išradėją, tobulinantį spąstus pelėms. Tačiau vargu -ar 
toks palyginimas būtų jam patikęs. 

Numetęs virvės galą ant dėžių krūvos taip, kad jį būtų galima 
ištraukti pro ventiliacijos angą iš lauko pusės, Bilis paskutinį kartą 
nusileido Ž žemyn į užkulisius ir nusivalė nuo rankų dulkes. Darbas 
atliktas. 

Priėjęs prie lango, jis iš pradžių apsidairė, tada išlipo laukan. 
Langą uždarė, vėl įstatė laužtuvėlį ir kaip galėdamas toliau 
užstumė velke. Tada grįžo į mašiną. | 

Krisė tvirtino, kad po kibirais greičiausiai atsidurs Tomis Rosas 
ir ta išgama- Vait. Ji tuo pasirūpino, paslapčia susitarusi su 
draugėmis. Gerai, jeigu taip. Bet pačiam Biliui visai neturėjo 
reikšmės, kas būtent pateks po jais. Jam būtų tikęs bet kas. 

Dabar jis ėmė galvoti, kad būtų visai neblogai, jei po kibirais 
su krauju atsidurtų pati Krisė. 

Jis nuvažiavo namo. 


< 


Iš knygos “Aš vadinuosi Siuzana Snel" (48 psl.): 

“Kerė buvo susitikusi su Tomiu dieną prieš balių. Ji laukė 
Tomio prie klasės durų ir, anot jo, atrodė labai išsigandusi, lyg 
būtų galvojusi, kad Tomis supyks, kam trinasi aplinkui ir lenda 
prie jo. | 

Kerė pasakė, kad penktadienį turės grįžti namo ne vėliau pusės 
dvyliktos, kitaip jos mama jaudinsis. Ji, aišku, nenorinti gadinti 
Tomiui vakaro, bet negražu versti mamą nerimauti. | 

Tomis pasiūlė po baliaus užsukti į “Keli Frut" ir ten išgerti 
aromatizuoto alaus su hamburgeriais „Visi kiti važiuos į Vestoverį 
arba Luistoną, o jiedu galėtų atšvęsti atskirai. Tai išgirdusi Kerė, 
anot Tomio, tiesiog nušvito. Tai būtų puiku, pasakė ji. Tiesiog 
puiku. | | 
Štai tokia buvo toji mergina, kurią jūs visi atkakliai vadinate 
pabaisa. Aš noriu, kad jūs įsidėmėtumėte visiems laikams - tai 
mergina, kuri po vienintelio jos gyvenime šokių vakaro būtų 
pasitenkinusi hamburgeriu ir alaus bokalu už dešimt centų, kad 
tik jos mama nesijaudintų..." 


Vos įžengusi į sale, Kerė sustojo, priblokšta Prašmamumo. Ne 
"prašmatnumo", bet “Prašmainumo". Grakštūs siluetai, šlamantys 
šilku, atlasu, aksomu ir nėriniais. Oras prisotintas svaiginančio 
gėlių aromato. Merginos, apsiavusios aukštakulniais bateliais, 
dėvinčios sukneles iki žemės - gilios iškirptės nugaroje, vos 
dengiantys krūtinę korsažai, išryškintos talijos. Akinančiai balti 
vaikinų smokingai, kaklajuostės, juodi batai, išblizginti iki spin- 
desio. | | | 

Šokių aikštelėje jau sukosi kelios poros, švelnioje salės prieb- 
landoje atrodančios tarsi bekūniai vaiduokliai. Kerė net nenorėjo 
galvoti apie tuos šokėjus kaip apie savo mokyklos draugus. Daug 
maloniau įsivaizduoti, kad visi jie - nuostabūs nepažįstamieji. 

Tomis tvirtai laikė ją už parankės. 

- Labai gražus pano, - tarė jis. 

- Taip, - vos girdimai atsakė Kerė. 

Iš apačios pano apšvietė neryškios oranžinės lemputės. Pari- 
męs ant vairalazdės, sustingo gondoljeras, aplink jį žėrėjo saulė- 
lydžio nutviekstas vanduo, pastatai kanalo pakrantėje glaudėsi 
vienas priė kito, tarsi šnabždėdamiesi tarpusavyje. Kerė staiga 

pajuto, kad ši stebuklinga akimirka visada išliks jos atmintyje 
tokia pat ryški ir aiški, kokia buvo dabar. 

Vargu ar ir kiti j jaučia tą patį, galvojo ji, juk jiems visiems teko 
ir ne tokių dalykų matyti. Bet net Džordžas nutilo, įžengęs vidun. 
Šviesa, kvapas, net kažkokia girdėta melodija, kurią grojo orkest- 
ras, įsismelkė į Kerės sąmone ir amžiams pasiliko joje. Sujaukta 
merginos siela akimirkai išsilygino, pažinusi ramybę, kaip išsily- 
gina suglamžytas audinys po karštu lygintuvu. 

- Nieko saaauuu, - nutęsė Džordžas ir nusitempė Fridą į šokių 
aikštelę. Jis ėmė strapalioti ir raityti kojas pagal bigbendo grojamą 
melodiją, ir kažkas salėje sušvilpė. Džordžas, pažvelgęs ton 
pusėn, apsimestinai piktai šūktelėjo, paskui sukryžiavo rankas ant 
krūtinės, pritūpė ir pasileido šokti "Kazoką", bet vos netėkštelėjo 
ant užpakalio. 

Kerė nusišypsojo: 

- Juokingas tas Džordžas. 

- Aha, savas žmogus, - atsakė Tomis. - Čia šiandien daug gerų 
žmonių. Nori atsisėsti? 

- Taip, - dėkingai Hnktelėjo Kerė. 

Tomis nuėjo prie durų ir grįžo su Norma Vatson, kuri baliaus 
proga buvo taip susišiaušusi plaukus, kad kitaip nei “sprogimas" 
tos šukuosenos negalėjai pavadinti. | 

- Jūsų staliukas kitoje pusėje, - paaiškino ji ir įsisiurbė savo 
šviesiomis akimis į Kere, ieškodama kokio nors defekto jos 
išvaizdoje: raukšlės suknelėje ar matomiausioje vietoje iššokusio 
spuogo, - - ko nors, apie ką galėtų pranešti, sugrįžusi prie durų. - 
Kokia GRAŽI suknelė, Kere. Kur tu ją nusipirkai? 

Ir Kerė paaiškino, kol Norma vedė ją ir Tomį aplink šokių 
aikštelę prie jųdviejų staliuko. Nuo Normos sklido brangaus 
muilo, kvepalų ir vaisinės kramtomosios gumos kvapas. 

„Prie staliuko stovėjo dvi sulankstomos kėdės, aprišinėtos 
krepinio popieriaus kaspinais. Staliukas taip pat buvo uždengtas 
raudonu ir baltu krepiniu popieriumi. Ant jo buvo žvakė, įstatyta 

į tuščią butelį, vakaro programa, plonytis pieštukas ir du suveny- 
rai - mažučiukės sondolo? prikrautos kepintų riešutėlių. | 

- Negaliu ATSITOKĖTI, - kalbėjo Norma. Ji kažkaip keistai 
žvilgtelėjo Kerei į veidą, ir toji kažkodėl sunerimo. - Tu taip 
PASIKEITEI. Tu tiesiog ŠVYTI. Atskleisk savo PASLAPTĮ. 

- Aš esu slapta Dono Maklino meilužė, - atsakė Kerė. 

Tomis prunkštelėjo, bet tučtuojau nutaisė rimtą miną. Normos 
šypsena persikreipė. O Kerė liko patenkinta savo pačios sąmojin- 
gumu ir drąsa. Tai štai kaip atrodo žmogus, kai iš jo juokiamasi, 
- taip, tarsi bitė būtų įgėlusijam į antrą galą. Kerė staiga pagalvojo, 
kad jai labai patinka, jog Norma taip atrodo. Nors taip galvoti, 
aišku, nuodėmė. 

- Na, man laikas eiti, - tarė Norma. - Argi čia ne ŽAVU, Tomi? 
- Ji užjaučiamai nusišypsojo. - O kaip būtų žavu, jeigu... 

- Aš taip sužavėtas, kad šaltas prakaitas upėmis srūva nuo 
manęs, - rimtai pareiškė Tomis. 

„Norma sutriko ir dirbtinai šypsodamasi nuėjo sau. Ji tikrai 
nesitikėjo, kad viskas taip pakryps - argi galima buvo ko nors 
panašaus tikėtis iš Kerės? Tomis vėl prunkštelėjo. 

- Norėtum pašokti? - paklausė jis Kerės. 

Kerė nemokėjo šokti, bet dar nedrįso prisipažinti. 

 - Gal truputį pasėdėkime. 

Sėsdama į Tomio pristumtą kėdę, Kerė pastebėjo ant stalo 
žvakę ir paprašė ją uždegti. Tomis uždegė. Jų akys susitiko virš 
liepsnos. Tada Tomis truputį pasilenkė ir paėmė Kerę už rankos. 
O muzika vis skambėjo. 


+ 


Iš knygos “Susprogdintas šešėlis" (133-134 psl.): 
“Galbūt kada nors, kai pačios Kerės tema taps labiau akademiš- 
ka, kas nors parašys rimtą studiją apie Kerės motiną. Galbūt jos 
imsiuosi aš pats, jeigu man pavyks sudaryti Braihemų šeimos 

genealoginį medį. Būtų labai įdomu sužinoti, kokios keistenybės 
dėjosi šeimoje prieš dvi ar tris kartas. 

O mums liko dar vienas klausimas: kodėl Baliaus naktį Kerė 
grįžo namo? Dabar sunku pasakyti, kas tuo metu sąlygojo Kerės 
elgesį. Galbūt ji ieškojo paguodos ir atleidimo, o gal troško tik 
vieno - "nužudyti motiną. Kad ir kaip ten būrų, £ faktai rodo, kad 
Margareta jos laukė... 


Namas skendėjo tyloje. 

Ji išėjo. 

Naktį. 

Išėjo. 

Margareta Vait lėtai perėjo iš savo miegamojo į svetainę. Iš 
pradžių prasidėjo kraujosrūva, po to - gašlios fantazijos, Šėtono 
siunčiamos kartu su krauju. Ir dar ta pragariška galia, taip pat 
suteikta Šėtono. Ir atėjo ji kaip tik tuomet, kai pasirodė kraujas, 
0 gal ir dar anksčiau, kai pradėjo augti plaukai ant kūno. Marga- 
reta puikiai žinojo, kokia ji, ta Šėtoniška Galia. Ją turėjo ir 
Margaretos močiutė, kuri gebėdavo užkurti židinį nesikeldama iš 
savo supamojo krėslo prie lango. Ir akys jos tada žėrėdavo 

(nepalik kerėtojų gyvų) 
kažkokia raganiška ugnimi. O kartais, valgant vakarienę, cukrinė 
imdavo pašėlusiai suktis ant stalo. Močiutė tada kikendavo kaip 
beprotė, seilėdavosi ir pirštu brėždavo ore aplink save Blogos 
Akies ženklus. Arba imdavo lekuoti, iškišusi liežuvį kaip šuo 
karštą dieną. Ji mirė nuo širdies smūgio, būdama jau visai 
kvaištelėjusi, nors ėjo tik šešiasdešimt septintuosius metus. Kerei 
tada dar nebuvo nė metų. Praėjus keturioms savaitėms po močiu- 
tės laidotuvių, Margareta kartą įėjo į dukters kambarį ir pamatė, 
kad jos mergytė guli savo lovelėje ir juokdamasi žiūri į buteliuką, 
šokčiojantį ore virš jos. 

Ji tada vos neužmušė dukters. Sutrukdė Ralfas. 

O gaila... 

Margareta Vait sustojo svetainės viduryje. Kristus žvelgė į ją 
nuo kryžiaus priekaištingomis, kupinomis kančios akimis. Tiksėjo 
laikrodis su gegute. Buvo dešimt minučių po aštuonių. 

"Margareta visada jautė, tikra to žodžio prasme jautė, kaip 
Šėtoniška Galia skverbiasi į Kerę - aplimpa, kelia, traukia lyg maži, 
gašlūs pirščiukai. Antrą kartą ji pasiryžo įvykdyti savo pareigą, kai 
Kerei buvo treji metai - ji užklupo mergytę, nuodėmingai žiūrinčią 
į tą pasileidėlę, Šėtono tarnaitę iš kaimyninio kiemo. Ir štai dabar, 
po keturiolikos metų, pragariškoji jos dukters galia vėl pasireiškė. 
Dievo neapgausi. 

Iš pradžių kraujas, paskui galia, 

(išvedžiok savo vardą išvedžiok jį krauju) 

o dabar vaikinas ir šokiai, o po to jis nusiveš ją į motelį arba į 
mašinų stovėjimo aikštele, nusitemps ant užpakalinės sėdynės ir 
paims ją... 

Kraujas, šviežias kraujas. Kraujas visada buvo nuodėmės pa- 
grindas, ir tik kraujas gali išpirkti nuodėmę. 

Margareta Vait buvo stambi moteris tokiomis raumeningomis 
rankomis, kad alkūnių beveik nesimatė, tačiau galva ant tvirto, 
gysloto kaklo atrodė neproporcingai maža. Kadaise jos veidas 
buvo gana gražus. Dar ir dabar išliko savotiškai patrauklus - 
aistringas, fatališkas. Bet žvilgsnis neramiai klaidžiojo aplinkui, o 
apie tvirtą, tačiau bevale burną buvo įsirėžusios raukšlės, išduo- 
dančios žiaurų būdą. Plaukai, dar prieš metus juodi, dabar buvo 
visai pražilę. 

Užmušti nuodėmę, tikrą nuodėmę, galima tik vienu būdu: 
nuskandinti ją atgailaujančios širdies 

(kerė turi būti paaukota) 
kraujyje. Dievas, ne kas kitas, nori šitos aukos. Argi ne Jis liepė 
Abraomui nuvesti sūnų Izaoką ant kalno? 

Margareta nušlepseno savo senomis, išklypusiomis šlepetėmis 
į virtuvę ir ištraukė spintelės stalčių, kuriame gulėjo virtuvės 
įrankiai. Peilis, skirtas pjaustyti mėsai, buvo ilgas, aštrus, per 
vidurį plonesnis nuo nuolatinio galandinimo. Misis Vait atsisėdo 

ant aukštos taburetės, aliuminiame dubenėlyje susirado galąstu- 
vą ir ėmė brūžinti juo per blizgančius ašmenis - bukai, bet 
tikslingai kaip pamišėlė. | | 
Laikrodis su gegute vis tiksėjo ir tiksėjo, paskui iššoko paukštė 
ir vieną kartą sukukavo. Buvo pusė devynių. 
Burnoje Margareta juto alyvuogių skonį. 


ABITURIENTAI SKELBIA “"PAVASARIO BALIŲ-79" . 
1979 m. gegužės 27 d. | 
Groja "Bili Bosnan Bend" ir 'Džozi end Munglouz" 
PROGRAMA | 
"Kabaretas" - žongliruoja Sandra Stenčfild: 
“500 mylių", "Citrinmedis", “Misteris Tamburinas" - atlieka 
Džonas Svitenas ir Morina Kovan; 


“Gatvė, kurioje tu gyveni", “O lietus vis lyja", “Tiltas virš 
audringų vandenų" - atlieka Juveno vidurinės mokyklos choras. 


Vakarą padėjo organizuoti: 
Misteris Stivensas, mis Grin, misteris ir misis Lablinai, mis 
Dežardin. | 


Baliaus karaliaus ir karalienės karūnavimas 22.00 val. 


Atmink: tai TAVO vakaras, tik nuo TAVES priklauso, I koks jis 
bus! 


Kai Tomis trečią kartą pakvietė ją šokti, Kerei teko prisipažinti, 
kad ji nemoka. Mergina nepridūrė, kad dabar, kai estradą pusva- 
landžiui užėmė roko grupė, jai būtų gėda kraipytis šokių aikšte- 
lėje. 

(ir nuodėmė) 

Taip, ir nuodėmė. 

Tomis linktelėjo, paskui šypsodamasis pridūrė, kad jis siaubin- 
sai nemėgstąs šokti. O gal Kerė norėtų pasivaikščioti ir aplankyti 

sėdinčius prie kitų staliukų? Kerė nutirpo iš baimės, bet linktelėjo. 
Taip, tai būtų puiku. Tomis elgėsi su ja galantiškai, ir ji taip pat 
privalėjo rodyti dėmesį jam (net jeigu jis visai to nesitikėjo). 
Tokios buvo žaidimo taisyklės. Kerė juto, kaip ją svaigina vakaro 
žavesys, ir troško tik vieno - kad niekas nepakištų kojos, nepritvir- 
tintų prie nugaros raštelio “spirk man" ar nešliūkšteltų į veidą 
vandens, visai salei kvatojant, šaukiant ir rodant į ją pirštais. 

Taip, žavesys, tačiau ne dieviškas, o pagoniškas, 

(mama atleisk vadeles aš jau suaugau) 
ir Kerė džiaugėsi tuo. | 

Keli mokiniai išnešė iš užkulisių karaliaus ir karalienės sostus, 
o misteris Lavoji vadovavo jiems, rodydamas, kaip statyti sostus 
kreida pažymėtose avanscenos viėtose. Sostai atrodė tarsi atga- 
benti iš karaliaus Artūro pilies: aptraukti akinančiai balta medžia- 
ga, apkaišioti gyvomis gėlėmis, virš atkalčių didžiuliai krepiniai 
vimpelai. 

- Gražu, - sušnibždėjo Keėrė. 

- Tai tu graži, - atsakė Tomis. 

Ir Kerei staiga ėmė atrodyti, kad šįvakar negali atsitikti nieko 
blogo. O galbūt juos netgi išrinks baliaus karaliumi ir karaliene... 
Ji nusijuokė mintyse iš savo kvailumo. 

Buvo lygiai devynios. 

- Kere? - pašaukė kažkas neryžtingai. 

Kerė taip įdėmiai stebėjo muzikantus, šokių aikštele ir kitus 
staliukus, kad nepastebėjo, kaip kažkas prie jos prisiartino. Tomis 
buvo nuėjęs atnešti punšo. 

Ji pasisuko ir pamatė mis Dežardin. 

Kelias sekundes jos žiūrėjo viena į kitą, o tarp jų pirmyn atgal 
švytavo prisiminimas, 

(ji matė mane matė mane nuogą verkiančią kruviną) 
siejantis jas be žodžių. Viskas buvo aišku iš akių. 

Pagaliau Kerė droviai pratarė: 

- Jus labai gražiai atrodote, mis Dežardin. 


Ji tikrai gražiai atrodė. Prigludusi prie kūno suknelė labai tiko 
prie šviesių mis Dežardin plaukų, sušukuotų aukštyn. Ant kaklo 
kabėjo paprastutis kulonas. Mokytoja atrodė labai jauna - jai 
labiau būtų tikę šokti, o ne žiūrėti tvarkos. | 

- Ačiū, - mis Dežardin padvejojusi uždėjo pirštinėtą delną Kerei 
ant rankos. - Tu nuostabi, - ištarė ji, pabrėždama kiekvieną žodį. 

Kerė pajuto, kad vėl rausta, ir nudelbė akis žemyn. | 

- Labai malonu girdėti tai iš jūsų. Aš žinau... kad aš... iš tiesų 
nesu... tokia... bet vis tiek ačiū. 

„Ne, tai tiesa, - užtikrino mis Dežardin. - Kere, viskas, kas buvo 
prieš tai... na, viskas užmiršta. Noriu, kad tu tai žinotum. 

- Aš negaliu to užmiršti, - atsakė Kerė ir pažvelgė mokytojai į 
akis. Merginai norėjosi pasakyti: “Aš nieko nekaltinu". Bet ji 
nepasakė. Tai buvo netiesa, o šiandien jai labiau negu bet kada 
norėjosi būti sąžiningai. Tačiau Kerė laikė kaltais juos visus, ir 
niekada jiems to neatleis. Bet viskas praeity. Dabar viskas praeity. 

Mis Dežardin nusišypsojo, blykstelėdama akimis, kuriose at- 
sispindėjo švelnus įvairiaspalvių salės šviesų žėravimas. Ji pažvel- 
gė į šokių aikštelę, ir Kerė taip pat pasisuko į tą pusę. 

- Prisimenu savo išleistuvių balių, - tyliai prabilo Dežardin. - 
Apsiavusi aukštakulniais bateliais, aš buvau dviem coliais aukš- 
tesnė už vaikiną, kuris mane pakvietė. Korsažinė puokštelė, kurią 
jis man padovanojo, visai netiko prie mano suknelės. O duslintu- 
vas jo mašinoje buvo sugedes, ir variklis... na, tiesiog siaubingai 
griaudėjo. Bet vis tiek viskas, atrodė stebuklinga. Nežinau, kodėl. 
Ir takio: puikaus pasimatymo aš daugiau niekada neturėjau, 
daugiau niekada. - Ji pasisuko į Kerę. - Ar tau dabar ne taip 
atrodo? 

- Čia labai gražu, - atsakė Kerė. 

- Ir viskas? 

- Ne. Ne viskas. Tačiau šito aš negaliu pasakoti. Niekam. 

Dežardin nusišypsojo ir lengvai spustelėjo Kerei ranką. 

- Tu niekada neužmirši šito vakaro, - tarė ji. - Niekada. 

- Tikriausiai jūs teisi. 
- Linkiu maloniai praleisti laiką, Kere. 
.- Ačiū. 
Vos Dežardin nuėjo per šokių aikštele prie mokytojų staliuko, 
grįžo Tomis, nešinas dviem plastmasiniais puodeliais. 
- Ko ji norėjo? - paklausė jis, atsargiai statydamas punšą ant 
staliuko. 
Kerė, žiūrėdama mokytojai ikandin, atsakė: 
“- Manau, ji norėjo atsiprašyti. 


Sju Snel tyliai sėdėjo svetainėje, apsiuvinėjo suknelės apačią ir 
klausėsi “Džeferson Eirplein" albumo “Long Džon Silver". Plokš- 
telė buvo sena ir subraižyta, bet muzika veikė raminančiai. 

Tėvai buvo išėję į svečius. Jie, žinoma, suprato, kas atsitiko, 
bet nepradėjo kvailų kalbų apie tai, kaip jie didžiuojasi Savo 
Mergaite, kokie jie laimingi, kad jų dukrelė jau suaugusi. Sju 
džiaugėsi, kad tėvai nusprendė verčiau palikti ją ramybėje, nes ji 
pati toli gražu nebuvo tikra dėl savo poelgio motyvų ir bijojo giliau 
juos nagrinėti - bijojo išvysti juodame pasąmonės aksome žėruo- 
jančią savanaudiškumo ugnelę. 

Na, bet gana apie tai galvoti. Ji džiaugiasi, kad taip pasielgė. 

(o jeigu tomis įsimylės kerę) | 

Sju pakėlė galvą, lyg tuos žodžius būtų ištaręs kažkas kitas, ir 
jos lūpose virptelėjo išgąstinga šypsena. O, tada būtų visai kaip 
pasakoje: princas pasilenkia prie Miegančiosios Gražuolės ir 
bučiuoja ją į lūpas. 

ju, aš nežinau, kaip tau tai pasakyti, bet... 

Šypsena dingo. 

Jos mėnesinės vėlavo. Beveik savaite. Nors anksčiau prasidė- 
davo tiksliai kaip pagal laikrodį. | 

Klanktelėjo plokštelių keitimo mechanizmas, įstatydamas kitą 
plokštelę. Netikėtai stojusioje trumpoje tyloje Sju išgirdo, kaip 
kažkas joje apsivertė. Galbūt tai tik siela. 

Buvo penkiolika minučių po devynių. 

Bilis įvairavo į aikštelę ir apsisukes pastatė mašiną prie pat 
išvažiavimo į gatvę. Krisė jau norėjo lipti lauk, bet Bilis truktelėjo 
ją už rankos. Jo akys blizgėjo tamsoje tarsi laukinio Ž žvėries. 

- Ko nori? - piktai paklausė Krisė. 

- Karalių ir karalienę paskelbs per garsintuvus. Kai muzikantai 
ims groti mokyklos himną, jie jau sėdės sostuose - ten, kur reikia. 

- Pati žinau. Paleisk, man skauda. 

Bilis dar stipriau suspaudė merginos riešą ir patenkintas 
pajuto, kaip trakštelėjo smulkūs kauliukai. Bet Krisė nė necypte- 
lėjo. Išdidi, kad ir ką besakytum. 

- Klausyk. Aš noriu, kad tu suprastum, į ką įsiveli. Trauk už 
virvės, kai tik išgirsi himną. Trauk stipriai. Virvė tarp abiejų 
skridinių bus truputį nukarusi. Kai pajusi, kad kibirai apsivertė, 
bėk. Nestovėk ir nelauk, kol salėje pradės šaukti ar panašiai. Tai 
tau ne paprastas pokštas. Tai jau nusikaltimas. Ir jei pakliūsi, tau 
nepriteis piniginės baudos. Tiesiog pasodins į cypę ir raktą išmes, 
- baigė Bilis tokią jam nebūdingą ilgą kalbą. 

Krisė tik piktai dėbtelėjo | į jį. 

- Įkirtai? 

- Taip. 

- Gerai. Kai tik kibirai apsivers, aš nešiu muilą. Sėsiu į mašiną 
ir pirmyn. Jeigu spėsi atbėgti, važiuosi su manimi. Jei ne, aš tave 
paliksiu. O jeigu sučiupta nelaikysi liežuvio už dantų, a aš tave 
užmušiu. Tiki? | 

- Taip. Patrauk nuo manęs savo purviną leteną. 

Bilis pakluso, nejučia šyptelėjęs. 

- Na, eime. Viskas bus gerai. 

Jie išlipo iš mašinos. 

Buvo beveik pusė dešimtos. 


Vikas Munis, abiturientų klasės seniūnas, geraširdišku balsu 
pranešė į mikrofoną: 
“ - Dėmesio, ledi ir džentelmenai! Prašome grįžti į savo vietas. 
Atėjo laikas balsuoti. Dabar mes išrinksime baliaus karalių ir 
karalienę! | 

- Šitas konkursas žemina moterų orumą! - truputį varžydamasi 
šūktelėjo Mira Kruz. 

- Ir vyrų taip pat! - tučtuojau atsiliepė Džordžas Dosonas. 

Visi nusijuokė. Mira tylėjo. Ji jau pareiškė protestą, vadinasi, 
savo principams nenusižengė. 

- Grįžkite, prašau, į savo vietas! - pakartojo Vikas, droviai 
šypsodamasis, rausdamas ir maigydamas pirštu spuogą ant smak- 
ro. Milžiniškas Venecijos gondoljeras mieguistai žvelgė per jo petį 
į sale. - Laikas balsuoti. 

Kerė ir Tomis atsisėdo. Tina Bleik ir Norma Vatson išdalino 
mimeografu padaugintus biuletenius. Kai Norma, numetusi biu- 
letenį ant jų staliuko, šnibžtelėjo: “Sėkmės!", Kerė permetė lapelį 
akimis ir išsižiojo iš nuostabos. | 

- Tomi, ir mes čia esame! 

- Taip, mačiau, - atsakė Tomis. - Siūlomi atskiri kandidatai, ir 
tie, su kuriais jie ateina, savaime pakliūna į sąrašą. Taip kad sveika 
atvykusi. O gal nori atsisakyti? 

Kerė prikando lūpą ir pažiūrėjo į jį. 

- O tu nori? 

- Ne, po velnių, - nusijuokė Tomis. - Laimėjusiems reikia tik 
pasėdėti tuose sostuose, kol visi dainuoja mokyklos himną, o 
paskui šoka vieną šokį. Sėdi sau, mojuoji skeptru ir atrodai kaip 
paskutinis idiotas. O tave dar nufotografuoja ir įdeda nuotrauką 
į mokyklos metraštį, kad visi matytų, jog išties atrodei kaip 
paskutinis idiotas. | 

-Oužką mes balsuosime? - Kerė neryžtingai nukreipė žvilgsnį 
nuo biuletenio į ploną pieštuką, gulintį šalia jos laivelio su 
riešutais. - Visi jie - greičiau tavo draugai, negu mano. - Ji liūdnai 
šyptelėjo. - Tiesą sakant, aš net ir neturiu draugų. 

Tomis gūžtelėjo pečiais. 

- Balsuokime už save. Velniop veidmainišką kuklumą. 

Kerė garsiai nusijuokė ir tuoj pat užsidengė delnu burną - tas 
garsas buvo toks neįprastas, visiškai jai svetimas. Greitai, kad 

nespėtų persigalvoti, ji čiupo pieštuką ir apvedė jų vardus, įrašy- 
tus trečioje eilutėje nuo viršaus. Plonas pieštukas staiga lūžo, ir 
Kerė aiktelėjo: iš piršto, pradrėksto aštrios nuolaužos, pasirodė 
kraujas. | 

- Susižeidei? 

- Ne, nieko, - per prievartą nusišypsojo mergina. Kraujo 
vaizdas jai buvo nemalonus. Paskui nusivalė kraujo lašelį serve- 
tėle ir pridūrė: - Bet aš sulaužiau pieštuką, o tai juk atminimo 
dovanėlė. Kokia aš kvaiša. 

- Nepergyvenk, tu juk dar turi laivelį, - nuramino ) Tomis ir 
pastūmė jai gondolą su riešutais. - Tutū-ū-ū.. 

Ašaros užgniaužė Kerei gerklę. Pagalvojusi, kad sadess iš 
gėdos, jeigu dabar pravirks, ji susivaldė. Tik akys sužvilgo lyg 
krištolas, ir Kerė nulenkė galvą, kad Tomis to nepamatytų. 

Kol Pirmūnų (raugijos nariai rinko perpus sulenktus biulete- 
nius, bigbendas grojo kažkokią sentimentalią melodiją. Netrukus 
visi lapeliai atsidūrė ant mokytojų stalo, kur Vikas, misteris 
Stivensas ir Lablinų pora ėmė juos skaičiuoti. Mis Gir įdėmiai sekė 
tą procedūrą. 

Kerė pajuto, kaip nepastebėtai įšliaužusi įtampa sutraukė jai 
pilvo bei nugaros raumenis, ir stipriai suspaudė Tomio ranką. 
Žinoma, tai absurdas. Niekas nebalsuos už juos. Už eržilą tikriau- 
siai balsuotų, bet tik ne viename kinkinyje su tokia karve kaip ji. 
Greičiausiai išrinks Frenką ir Džesiką, arba Doną Farnhemą ir 
Heleną Šajers. Arba... a, velniop! 

Dvi biuletenių krūvelės augo greičiau už kitas. Kai misteris 
Stivensas baigė dalinti lapelius į krūveles, visi keturi paeiliui 
perskaičiavo dvi didžiausias, kurios atrodė lygios. Paskui moky- 
tojai, sukišę galvas, pasitarė ir perskaičiavo dar kartą. Misteris 
Stivensas linktelėjo, perbraukė nykščiu per biuletenių pluoštelį 
lyg per kortų kaladę ir padavė juos Vikui. Tas vėl užlipo į sceną ir 
priėjo prie mikrofono. Bilio Bostono. bigbendas sugrojo tušą. 
Vikas nervingai šyptelėjo, atsikosėjo į mikrofoną ir nustebęs 

atšlijo, garsintuvams šaižiai sucypus. Iš netikėtumo jis vos.neiš- 
metė biuletenių ant grindų, per kurias raitėsi stori elektros 
kabeliai. Salėje kažkas pašaipiai prunkštelėjo. 

- Iškilo šiokia tokia problema, - paprastai pradėjo Vikas. - 
Misteris Lablinas sako, kad tai pirmas kartas mokyklos istorijoje... 

- Nuo kada? Nuo aštuoniolikto amžiaus? - sumurmėjo kažkas 
už Tomio nugaros. “ 

„kai dvi poros surenka vienodai balsų... 

Salė suūžė. Džordžas Dosonas paleido repliką. Vikas tik bejė- 
giškai šyptelėjo ir vėl vos neišmetė biuletenių. 

- Šešiasdešimt trys už Frenką Grirą ir Džesiką Maklin, ir 
šešiasdešimt trys už Tomį Rosą ir Kerę Vait. 

„ Sekundę stojo tyla, paskui sugriaudėjo plojimai. Tomis pažvel- 
gė į Kere. Toji sėdėjo nuleidusi galvą, tarsi susigėdusi, ir Tomį 
staiga persmelkė jausmas, 

„"(kere kere kere) 
labai panašus į tą, kurį jis patyrė, kai kvietė Kerę į balių: tarsi 
kažkoks svetimas balsas būtų brovęsis į jo sąmonę, be paliovos 
kartodamas Kerės vardą. Tarsi... 

- Dėmesio! - sušuko Vikas. - Prašau dėmesio! 

Plojimai nutilo. 

- Pradėsime finalinį rinkimų turą! Kai gausite popieriaus 
lapelius, užrašykite juose iš šių dviejų tą porą, kuri jums labiau 
patinka. | 

„Lengviau atsidusęs, Vikas nuėjo nuo mikrofono. 

Pagalbininkai vėl išdalino biuletenius, tai yra bet kaip suplė- 
šytas tuščiąsias atliekamų programų puses. Muzika tebegrojo, bet 
niekas nekreipė į ją dėmesio - visi susijaudinę aptarinėjo rinkimų 
rezultatus. 0 

- Jie plojo ne mums, - pratarė Kerė, pakeldama akis. Keistas 
pojūtis, apėmęs Tomį, i iš karto išnyko (arba j jam viskas tik pasivai- 
deno). - Tikrai ne mums: 

- O gal plojo būtent tau. 


Kerė žiūrėjo į jį, negalėdama ištarti nė žodžio. 


- Na, ko jie tempia gumą? - sušnypštė Krisė Biliui. - Girdėjau, 
kaip plojo. Galbūt tada ir karūnavo. Jeigu tu pražiopsojai... 

Tarpjų tabalavo virvės galas - nė vienas neprisilietė prie jo nuo 
tada, kai Bilis ištraukė jį ilga lazda iš ventiliacijos angos. | 

- Nesijaudink, - ramiai atsakė Bilis. - Iš pradžių sudainuos 
himną. Taip visada būna. 

- Bet... 

- Užčiaupk žabtus. Tu per daug plepi. - Jo cigaretės galiukas lyg 
niekur nieko žybčiojo tamsoje. 

Krisė nutilo, bet | 

(kai viskas pasibaigs tu lėksi velniop gyvuly šūdinas dar 
šįvakar) 

nesiliovė niršusi. Šito ji Biliui niekados neatleis. Niekas nešne- 
kėdavo su Krise tokiu tonu - juk jos tėvas buvo advokatas. 

Buvo be septynių minučių dešimt. 

Tomis paėmė sulaužytą pieštuką ir jau pasilenkė rašyti, bet 
Kerė lengvai prisilietė prie jo rankos. | 

- Nereikia... 

- Ką?.. | 

- Nebalsuok už mus, - pagaliau ištarė ji. 

"Tomis nustebęs pakėlė antakius. 

- Kodėl? Jei pradėjai, tai ir užbaik. Taip sako mano mama. 

(mama) | 

Kerei prieš akis akimirksniu iškilo vaizdas: mama, suklupusi 
ant kelių, nepaliaujamai meldžiasi milžiniškam beveidžiui dievui, 
žingsniuojančiam po mašinų stovėjimo aikšteles su ugniniu kala- 
viju rankoje. Kerei teko pasitelkti visą valią, kad įveiktų siaubą, 
stingdantį kraują gyslose. Ji negalėjo paaiškinti Tomiui savo 
baimės ir blogos nuojautos, todėl tik bejėgiškai nusišypsojo ir 
pakartojo: ' | 

- Nereikia. Prašau. 

Mis Gir pagalbininkai iš Pirmūnų draugijos jau ėjo atgal, 
rinkdami per pusę sulenktus lapelius. Tomis sekundę padvejojo, 
paskui greitai išvedžiojo ant popieriaus skiautės: “Tomis ir Kerė". 

-Tai dėl tavęs, - tarė jis. - Tebūnie šįvakar tau skirta viskas, kas 
geriausia. 

Kerė nieko negalėjo atsakyti. Jai prieš akis tebestovėjo tas pats 
kraupus vaizdas - sustingęs besimeldžiančios mamos veidas. 


Peilis staiga nuslydo nuo galąstuvo ir čekštelėjo jai per delną. 
Margareta pažiūrėjo į žaizdą: išjos lėtai sunkėsi kraujas, tekėjo 
žemyn ranka ir lašėjo ant nusitrynusio virtuvės grindų linoleumo. 
Gerai. Labai gerai. Peilis paragavo kūno ir atsigėrė kraujo. Marga- 
reta nė nemanė tvarstyti žaizdos. Pakreipusi delną, ji užvarvino 
keletą kraujo lašų ant žvilgančių aštrių ašmenų, paskui vėl ėmė 
juos galąsti, nekreipdama dėmesio į kraują, varvantį jai ant 
suknelės. 
“Ir jeigu tavo akis gundo tave nusidėti, išlupk ją ir mesk šalin." 
Rūstus priesakas, bet teisingas. Tinkantis tiems, kurie vakarais 
stypso nakvynės namų tarpduriuose ar šlaistosi krūmuose už 
kėgelbanų. 
“Išlupk ją." 
(o ta jų nešvanki muzika) 
- “Išlupk ją." 
(mergos kraiposi su trumpais sijonais rodydamos savo apati- 
nes kelnes suprakaitavusias ir kruvinas) 
“Ir mesk šalin." 
Laikrodis su gegute išmušė dešimt. 
(išversiu jai žarnas tiesiai ant grindų) 
“Ir jeigu tavo akis gundo tave nusidėti, išlupk ją ir mesk šalin." 


Suknelė buvo baigta, ir Sju nebežinojo, kuo jai dabar užsiimti 
- nesinorėjo nei skaityti, nei žiūrėti televizoriaus ar skambinti 
Nensei. Neliko nieko kito, kaip sėdėti ant sofos, žiūrėti į juodą 

virtuvės langą ir jausti kylančią baimę - tarsi dabar, šią akimirką, 
turėtų įvykti kažkokia katastrofa. . i 

Sju atsiduso ir susimąsčiusi ėmė trinti rankas lyg norėdama į jas 
sušildyti. Rankos iš tiesų buvo šaltos, oda skausmingai dilgčiojo. 
Laikrodis rodė dvylika minučių po dešimtos, ir nebuvo jokių 
priežasčių - visai jokių priežasčių - jausti, kad artėja pasaulio 
pabaiga. | 


Šįkart biuletenių krūvelės buvo aukštesnės, bet ir vėl atrodė 
lygios. Ir vėl mokytojai tris kartus perskaičiavo jas, kad nebūtų 
klaidos. Tada Vikas Munis priėjo prie mikrofono, kiek patylėjo, 
tarsi džiaugdamasis salėje tvyrančia įtampa, paskui paprastai 
paskelbė: 

- Vieno balso persvara laimėjo Tomis ir Kerė. 

Iš pradžių stojo mirtina tyla. Paskui visi vėl ėmė ploti, kai kurie 
ne be perdėto smarkumo. Kerė mėšlungiškai atsiduso, ir Tomis 
vėl pajuto (bet tik sekundę) baugų svaigulį, 

(kere kere kere kere) 
naikinantį galvoje visas mintis, išskyrus vardą ir atvaizdą šitos 
keistos merginos, sų kuria jis atėjo čionai. Tomis apmirė, apimtas 
klaikios baimės. 

Kažkoks daiktas žvangtelėdamas. nukrito ant grindų, ir tą 
pačią akimirką žvakė tarp jų užgeso. 

Dabar jau “Džozi end Munglouz" sugrojo tušą, tiksliau, į tušą 
panašų rokenrolą. Prie Tomio ir Kerės staliuko kaip iš po žemių 
išdygo mis Gir pagalbininkai (visa ceremonija buvo dešimtis kartų 
repetuota; mis Gir, kaip buvo kalbama, lėtų apsisukimų pagalbi- 
ninkus valgydavo priešpiečiams). Tomio rankoje atsirado folija 
apvyniotas skeptras, ant Kerės pečių - mantija su gauruota šuns 
kailio apykakle. Paskui vaikinas ir mergina, apsivilkę baltais 
švarkais, nuvedė juos centriniu praėjimu į sceną. Muzika griaudė- 
jo. Žiūrovai pašėlusiai plojo. Mis Gir atrodė patenkinta. Tomis 
Rosas droviai š šypsojosi. 

Pagalbininkai užvedė juos laiptais į avansceną ir pasodino į 
sostus. Plojimai dar labiau pasmarkėjo, bet dabar juose nebeliko 
nė ženklo pašaipos. Žiūrovai plojo nuoširdžiai, audringai - toks 
smarkumas net baugino. Kerė apsidžiaugė, kai pagaliau atsisėdo, 
nes jai drebėjo kojos. Viskas įvyko taip greitai, kad mergina 
nespėjo net atsitokėti. Staiga jai ėmė atrodyti, kad jos krūtys 

(purvopagalvės) 
visai nuogos, nors iš tiesų jos suknelės iškirptė nebuvo labai gili. 
Nuo plojimų griausmo svaigo galva. Kažkuria sielos dalimi Kerė 
vis dar buvo įsitikinusi, kad visa tai - tik sapnas, po kurio liks 
kartėlis, bet užtat išnyks įtampa. | 

Vikas užbaubė į mikrofoną: | | 

- 1979 metų Pavasario baliaus karaliumi ir karaliene skelbiami 
Tomis Rosas ir Kerė Vait!! 

Ir vėl plojimai, dar garsesni, dar audringesni. Tomis Rosas, 
kurio gyvenimas strimgalviais artėjo prie pabaigos, paėmė Kerę 
už rankos ir nusišypsojo jai galvodamas, kad vis tik intuicija 
neapgavo Siuzės. Kerė taip pat prisivertė nusišypsoti. Tomis 

(sju buvo teisi ir aš myliu ją taip ir šitą kerę taip pat myliu ji 
graži viskas išėjo puikiai aš myliu juos visus šviesa ta šviesa jos 
akyse). | 

Kerė 

"(aš nematau jų šviesos per daug ryškios girdžiu juos bet 
nematau dušinė aš prisimenu kas buvo dušinėje o mama kam jie 
mane užkėlė taip aukštai mama aš noriu nulipti žemyn nejaugi jie 
dabar juokiasi iš manes ir tuojau pradės mėtyti į mane visokiau- 
sius daiktus kvatoti ir rodyti pirštais aš nematau jų aš nematau jų 
šviesos pernelyg ryškios) 
ir sija virš jų. 

Abi muzikantų grupės, ekspromtu suvienijusios elektrines 
gitaras ir pučiamuosius, užgrojo mokyklos himną. Žiūrovai salėje 
pašoko ir uždainavo, nepaliaudami ploti. 

Buvo septynios minutės po dešimtos. 


Bilis kelis kartus pritūpė, mankštindamas kelių sąnarius. Krisė 
Hargensen neramiai stypčiojo šalia jo, pirštais nesąmoningai 
čiupinėdama džinsų siūles ant šlaunų. Jos putni apatinė lūpa 
buvo sukramtyta beveik iki kraujo. 

- Manai, išrinks juos? - tyliai paklausė Bilis. 

- Išrinks, - atsakė Krisė. - Aš tuo pasirūpinau. Bet kiek j jie gali 
ploti? Kas ten, po velnių, dedasi? 

--Ko tu manęs klausi, pupyte? Aš... 

Staiga šilto gegužės vakaro tyloje nugriaudėjo mokyklos him- 
nas. Krisė net pašoko, tyliai šūktelėjusi į iš ; netikėtumo, 

- Na, trauk, - paragino, Bilis. - Jie jau bus sostuose. - Jo akys 
piktai sublizgo tamsoje, veidą iškreipė pašaipus šypsnys. 

Krisė apsilaižė lūpas. Abu stovėjo ir žiūrėjo į virvės galą. 

- Užsičiaupk, - sušnibždėjo Krisė, visa drebėdama. | 

Bilis pagalvojo, kad niekada dar jos kūnas neatrodė toks 
jaudinantis ir viliojantis, kaip dabar. Kai viskas bus baigta, jis taip 
pamaigys šitą kale, kad ankstesni kartai jai atrodys tik vaikų 
žaidimai. Duok Dieve, kad lova nelūžtų... 

- Ką, kinkos dreba, pupyte? - Bilis pasilenkė prie jos. - Aš už tave 
netrauksiu. Man vienodai šviečia - tie kibirai gali stovėti ten kad 
ir Iki pasaulio pabaigos. | 

Mergina mėšlungiškai žioptelėjo - be garso , šūktelėjo, o gal 
sudejavo, - čiupo už virvės abiem rankom ir stipriai patraukė 
žemyn. Virvė pasidavė taip lengvai, kad Krisė iš pradžių pagalvo- 
jo, kad Bilis pasityčiojo iš jos, ir viršuje nėra jokių kibirų. Bet 
paskui virvė įsitempė, akimirką stabtelėjo ir staigiai nėrė aukštyn, 
nutvilkydama Krisei rankas. 

- Aš... - pratarė ji, bet nebaigė. 

Muzika salėje išsiderino ir nutilo. Keli įsismaginę balsai dar 
tesė himną, bet po akimirkos taip pat nuščiuvo. Salėje „stojo 
mirtina tyla. Paskui kažkas veriančiai suspiegė, ir vėl tyla. 

Krisė ir Bilis nejudėdami spoksojo vienas į kitą, priblokšti to, 
ką padarė - tarsi būtų nesitikėję, kad įvykdys savo užmačią iki 
galo. Krisė jautė, kaip oras jos gerklėje stingsta tarsi stiklas. 

Paskui salėje kilo juokas. 


Virtuvės laikrodis rodė pusę vienuoliktos, ir bauginantis neri- 
mas vis labiau stiprėjo. Sju stovėjo prie dujinės viryklės laukdama, 
kol užvirs pienas, kad galėtų įberti tirpios kavos. Jau du kartus ji 
buvo užlipusi į savo miegamąjį antrame aukšte ir pradėjusi vilktis 
naktinius marškinius, bet abu kartus numetė juos ir grįžo į virtuvę 
- kažkokia nuojauta traukė prie virtuvės lango, pro kurį matėsi 
Brikjardhilas ir 6-asis greitkelis, vedantis į mokyklą. 

Tačiau kai Centrinėje gatvėje ant merijos stogo staiga paniškai 
sustaugė sirena, Sju iškart nepasisuko į langą, bet iš pradžių 
išjungė dujas, kad pienas neišbėgtų. 

"Merijos sirena paprastai trumpai švilptelėdavo kasdien lygiai 
vidurdienį. Ir dar rugpjūčio ir rugsėjo mėnesiais, kviesdama 
savanorius gaisrininkus gesinti degančios žolės. Ir viskas. Ji buvo 
skirta tik pavojaus atvejams. Tuščiame name sirenos kaukimas 
nuskardėjo ypač kraupiai. | 

Sju lėtai prisiartino prie lango. Sirena vienodais tarpais garsėjo 
ir tilo, garsėjo ir tilo. Kažkur netoliese ėmė pypsėti automobilių 
signalai - kaip per vestuves. Kurį laiką Sju matė tamsiame stikle 
savo atvaizdą - lūpos praviros, akys išplėstos, - bet paskui jis 
apsitraukė iškvepiamais garais. | 

Netikėtai iš atminties gelmių iškilo blankus prisiminimas: 
kartą pradinėje mokykloje visa klasė treniravosi, kaip elgtis oro 
pavojaus atveju. Kai mokytoja suplodavo rankomis ir pasakydavo: 
“Kaukia miesto sirena", reikėdavo lįsti po suolu, užsidengti ranko- 
mis galvą ir laukti, kol atšauks pavojų arba priešo bombos sumals 
tave į miltus. Dabar šitie mokytojos žodžiai nuskambėjo atmintyje 
garsiai ir aiškiai, 

(kaukia miesto sirena) 
tarsi buvo rūpestingai saugomi po polietilenine plėvele kaip 
žolynas herbariume. 


Toli apačioje, kairėje kelio pusėje, kur gelsvos žibintų šviesos 
rodė esant mokyklos mašinų stovėjimo aikštelę - paties mokyklos 
pastato tamsoje nesimatė - staiga blykstelėjo žiežirba, lyg Dievas 
būtų čirkštelėjes ten savo skiltuvu. | 

(ten juk mazuto cisternos) | 

Žiežirba suvirpėjo ir išsiliejo oranžine liepsna. Dabar buvo 
matyti ir mokykla - ji degė. 

Sju jau bėgo pasiimti striukės iš drabužinės, kai pirmas duslus 
sprogimas sudrebino grindis, ir indaujoje gailiai skambtelėjo 
mamos porcelianas. 


+ 


Iš Normos Vatson prisiminimų “Mes išlikome gyvi 
per Juodąjį Balių“ (“Riders "Daidžest": “Realaus 
gyvenimo dramos", 1980 m. rugpjūčio mėn.): 

“..„viskas įvyko taip greitai, kad niekas nespėjo suvokti, kas gi 
iš tiesų atsitiko. Mes visi stovėjome, plojome ir dainavome mokyk- 
los himną. Ir staiga - aš buvau prie pagalbininkų stalo šalia 
pagrindinio įėjimo ir žiūrėjau į scena - virš ryškiai apšviestos 
avanscenos žybtelėjo kažkoks metalinis daiktas. Šalia manęs 
stovėjo Tina Bleik ir Sandra Džeiks. Jos, manau, taip pat pastebėjo 
tą blyksnį. | 

Ir tuoj pat iš viršaus šliūkštelėjo raudonas skystis. Per pano 
nubėgo ilgos srovelės. Sandra Džeiks pamanė, kad tai dažai. Bet 
aš iškart, dar nespėjus apipilti sostų, supratau, kad tai kraujas. 
Tarsi nuojauta snibžtelėjo - kaip ir tada, kai mano brolį partrenkė 
sunkvežimis su šienu. 

Tomis ir Kerė buvo raudoni nuo galvos iki kojų. Kerei teko 
daugiau - ji atrodė lyg panardinta į kubilą su raudonais dažais. Bet 
ji liko sėdėti. Net nesujudėjo. “Džozi end Munglouz" muzikantai, 
stovėje arčiau sostų, taip pat buvo aptaškyti. Ant baltos jų gitaristo 
gitaros ryškėjo raudoni lašeliai. 

Aš pratariau: 

- O Viešpatie, juk tai kraujas! 

Ir tada Tina suspiegė - taip skardžiai, kad nuskambėjo visa 
salė. | 

Niekas jau nebedainavo, ir salėje buvo visiškai tylu. Aš nega- 
lėjau nė krustelėti. Stovėjau tarsi prikalta prie grindų. Tik pakė- 
liau akis aukštyn: virš sostų, daužydamiesi vienas į kitą, tabalavo 
du metaliniai kibirai. Iš jų vis dar lašėjo kraujas. Staiga jie nukrito, 
tempdami paskui save ilgą virvę. Vienas kibiras pataikė Tomiui 
Rosui į galvą. Dūžis nuaidėjo labai garsiai, tarsi gongas. f 

Kažkas nusijuokė. Nežinau, kas. Bėt tas juokas nebuvo pana- 
šus į juoką žmogaus, kuriam linksma, - jis buvo nenatūralus, 
isteriškas, išgąstingas. 

Tą akimirką Kerė plačiai atmerkė akis. 

Ir tada visa salė pratrūko juoktis. Aš taip pat juokiausi. 
Viešpatie aukščiausias, jos veidas buvo toks... toks juokingas. 

Vaikystėje aš turėjau Volto Disnėjaus pasakų knygelę, kuri 
vadinosi “Pietų giesmė". Ten buvo dėdės Remuso pasaka apie 
netikėlę mergaitę, o prie jos paveikslėlis: nevaleiva sėdi vidury 
kelio, panaši į valkataujantį negriuką - juodas veidas ir didelės 
apvalios baltos akys. Kai Kerė atsimerkė, atrodė visai kaip mergai- 
tė tame paveikslėlyje. Visame veide tik akys nebuvo raudonos. 
Atspindėdamos avanscenos šviesas, jos blizgėjo tarsi stiklinės. 
Viešpatie aukščiausias, tuo metu ji buvo tokia panaši į komiką Edį 
Kantorą, kai tas išpučia akis... | 

Būtent tas vaizdas ir prajuokino žmones. Mes nepajėgėme 
susivaldyti. Panašiais atvejais belieka tik juoktis, nes kitaip gali 
išprotėti. O Kerė jau daug metų buvo visos mokyklos pašaipų 
objektas. Tą vakarą daugelis jautėsi kažkokio ypatingo įvykio 
liudininkais - na, tarsi Kerė mūsų visų akivaizdoje prisijungtų prie 
visuomenės. Ir aš nuoširdžiai džiaugiausi tuo. O paskui šliūkšte- 
lėjo tas kraujas. 
Mums neliko nieko kito, tik verkti arba juoktis. O kas po ilgų 
niekinimo metų galėjo verkti dėl Kerės? 

O ji pati nejudėdama sėdėjo soste ir spoksojo į salę. Juokas 
nesulaikomai garsėjo. Žmonės kvatojo, laikydamiesi už pilvų, 
susilenkę dvilinkai, badydami į Kere pirštais. Visi, išskyrus Tomį. 
Jis sudribo soste, pasviręs į šoną tarsi miegotų. Tačiau iš karto 
niekas nesuprato, kad Tomis sužeistas - juk jis ir taip buvo visas 
kruvinas. | 

O paskui Kerės veidas staiga... įlūžo. Nežinau, kaip kitaip 
pasakyti. Ji užsidengė veidą rankomis ir sunkiai atsistojo, po to 
susverdėjo ir vos neparkrito. Žmonės ėmė dar garsiau kvatoti. 
Tada Kerė nušoko nuo scenos. Kaip didžiulė raudona varlė nuo 
lelijos lapo. Ji ir vėl susverdėjo, bet išsilaikė ant kojų. 

Mis Dežardin nustojusi juoktis metėsi prie Kerės, tiesdama į 
priekį rankas, bet ūmai nulėkė į šalį ir trenkėsi į sieną prie scenos. 
Tai buvo labai keista. Ji nesuklupo, neužkliuvo už jokio daikto - 
tiesiog nukrito lyg stipriai pastumta. Tačiau šalia jos nebuvo nė 
vieno Žmogaus. 

Kerė, vis dar užsidengusi delnais veidą, ėmė brautis per minią, 
ir kažkas jai pakišo koją. Aš nepastebėjau, kas. Ji slystelėjo ir 
išsitiesė visu ūgiu, palikdama ant grindų ilgą raudoną dryžį. Ir 
dar, atsimenu, šūktelėjo: “Uf!" Mane tas “uf" labai prajuokino. Iš 
pradžių Kerė keturpėsčia ropojo grindimis, paskui atsistojo ir 
išbėgo iš salės. Ji praėjo pro pat mane, ir aš užuodžiau kraujo 
kvapą - šleikštų ir troškų. | 

Kerė nusileido laiptais, šokdama iš karto per du laiptelius, ir 
išbėgo pro duris. 

Juokas palaipsniui nutilo, bet kai kurie vis dar kikeno arba 
prunkštė. Lenis Brokas didžiule balta nosine šluostėsi akis. Sara 
Makmanus buvo balta kaip popierius, atrodė, tuoj nualps, bet vis 
tiek krizeno, nepajėgdama susivaldyti. Bilis Bosnanas stovėjo su 
dirigento lazdele rankoje ir lingavo galva. Misteris Lablinas, 
tupėdamas šalia mis Dežardin, prašė, kad kas nors paduotų 
servetėle - mokytojai iš nosies bėgo kraujas. 

Turėtumėte suprasti, kad visa tai įvyko maždaug per dvi 
minutes. Niekas net nespėjo suvokti, kas atsitiko. Mes buvome 

apstulbę. Kai kurie vaikštinėjo po salę, kalbėdamiesi tarpusavyje, 
bet dauguma liko stovėti savo vietose. Helena Šajers pradėjo 
verkti, sukūkčiojo dar kelios merginos. 

“Paskui kažkas sušuko: | 

- Gydytoją! Ei, greičiau pakvieskite gydytoją! 

Šaukė Džozis Rekas. Jis klūpojo ant scenos šalia Tomio Roso, 
ir jo veidas buvo siaubingai išblyškęs. Džozis pamėgino pakelti 
Tomį, bet sostas apvirto, ir Tomis nukrito ant grindų. 

Niekas nepajudėjo iš vietos. Visi stovėjo ir žiūrėjo. Aš jaučiausi 
lyg suakmenėjusi. “Dieve mano, - tai viskas, ką aš galėjau galvoti 
tą akimirką. - Dieve mano, Dieve mano, Dieve mano". O paskui 
prasimušė kita mintis, bet tarsi iš šalies, tarsi visai ne mano mintis: 
aš ėmiau galvoti apie Kerę. Ir apie Dievą. Viskas galvoje klaikiai 
susipynė. 

Sandra pasisukusi pažvelgė man per petį ir tarė: 

- Kerė grįžo. 

"O aš aatsakiau: 
- Taip, tikrai. 

Staiga vestibiulio durys užsitrenkė - garsas priminė smarkų 
pliaukštelėjimą delnais. Kažkas salės gale suspiegė, ir prasidėjo 
grūstis. Žmonės veržėsi prie durų, stumdydami vieni kitus. O aš 
tebestovėjau apstulbusi. Miniai dar nespėjus susirinkti prie durų, 
aš pažvelgiau į tą pusę ir pamačiau už jų stovinčią Kerę. Ji žiūrėjo 
vidun. Jos veidas tebebuvo raudonas - tarsi indėno, išsidažiusio 
karo spalvomis. 

Kerė šypsojosi. 

O paskui žmonės ėmė stumti duris, daužyti jas kumščiais, bet 
jos net nepajudėjo. Spūstis didėjo, ir tie, kurie buvo gale, vos 
neuždusino esančių arčiau durų. Bet durys vis tiek neatsidarė. O 
juk jos net nebuvo rakinamos - mūsų valstijoje yra toks įstatymas. 

"Misteris Stivensas ir misteris Lablinas įsispraudė tarp žmonių 
ir ėmė traukti juos nuo durų, .tempdami už švarkų, už sijonų - 
žodžiu, kaip papuolė. Triukšmas buvo kurtinantis, visi stumdėsi 

kaip galvijų banda. Misteris Stivensas trenkė kelioms merginoms 
po antausį ir pamušė akį Vikui Muniui. Jis šaukė visiems eiti pro 
atsarginį išėjimą. Kai kurie pakluso - jie ir išliko gyvi. 

Paskui pradėjo lyti. Taip man iš pradžių pasirodė. Iš viršaus 
pasipylė vanduo. Pažvelgiau aukštyn - iš priešgaisrinių purkštuvų, 
įtaisytų sporto salės palubėje, švirkštė vanduo. Čiurkšlės tekėjo į 
krepšinio aikštele. Džozis Rekas šaukė savo vaikinams, kad tie 
išjungtų iš elektros tinklo mikrofonus, instrumentus ir garsintu- 
vus, bet jie visi jau buvo pabėgę. Džozis nušoko nuo scenos. 

Panika prie durų baigėsi. Žmonės traukėsi atgal, užverteę 
galvas į lubas. Išgirdau, kaip kažkas - rodos, Donas Farnhemas, - 
pasakė: 

- Galas krepšinio aikštelei. 

Keli žmonės užlipo ant scenos pažiūrėti, kas nutiko Tomiui 
Rosui. O aš staiga supratau, kad reikia iš čia bėgti. Stvėriau už 
rankos Tiną Bleik ir surikau: 

- Bėgam! Greičiau! 

Atsarginis išėjimas buvo kairėje scenos pusėje, trumpo korido- 
riuko gale. Virš jo taip pat buvo purkštuvai, tik jie neveikė. Durys 
buvo praviros - mačiau, kaip keli žmonės išbėgo pro jas į lauką. Bet 
dauguma ir toliau stoviniavo aplinkui, susimetę į būrelius, ir 
mirksėdami spoksojo vieni į kitus. Kai kurie žiūrėjo į raudoną 
šliūže, kurią krisdama paliko Kerė. Vanduo jau plovė kraują. 

Aš čiupau Tiną už rankos ir ėmiau tempti ją link atsarginio 
išėjimo. Po akimirkos plykstelėjo ugnis ir pasigirdo kraupus 
riksmas, kurį atkartojo visi garsintuvai. Atsisukusi pamačiau 
Džozį Reką, įsitvėrusį į mikrofono stovą ir nebegalintį jo paleisti 
- Džozio akys virto iš akiduobių, plaukai atsistojo piestu, jis 
šokinėjo ir kratėsi tarsi šoktų. Pėdos slysčiojo šlapiomis grindimis, 
iš po marškinių ėmė kilti dūmai. 

Džozis nukrito ant vienos iš garso kolonėlių - jos buvo didžiu: 
lės, penkių ar šešių pėdų aukščio, - ir kolonėlė nuvirto į vandenį. 
Aparatūra ėmė kaukti taip, kad ausų būgneliai, rodėsi, sprogs, 

paskui dar kartą plykstelėjo liepsna, ir viskas nuščiuvo. Džozio 
marškiniai liepsnojo. 

- Bėgam! - suriko man Tina. - Bėgam, Norma! Prašau! 

Mes išbėgome į koridoriuką. Užkulisiuose kažkas sprogo - 
tikriausiai elektros skydas. Aš sekundei grįžtelėjau atgal. Uždan- 
ga buvo pakelta, todėl gerai matėsi scena, kurios viduryje be 
sąmonės gulėjo Tomis Rosas. Stori, juodi elektros kabeliai maska- 
tavo ore, raitėsi ir šokčiojo tarsi gyvatės fakyro krepšyje. Paskui 
vienas iš jų nutrūko ir nukrito į vandenį. Plykstelėjo aukšta 
liepsna, ir visi, buvę salėje, suklykė. 

"Mudvi su Tina išlėkėme pro atsargines duris ir nubėgome per 
mašinų aikštelę. Tikriausiai aš klykiau bėgdama, dabar neprisi- 
menu. Po to, kai aukštos įtampos laidai nukrito ant vandens 
apsemtų grindų..." 


Aštuoniolikmetį Tomį Rosą mirtis nusinešė greitai, gailestin- 
gai ir beveik be skausmo. 

Jis net nesuvokė, kad įvyko nelaimė. Girdėjo klanksėjimą ir 
žvangėjimą, kuris jam asociavosi su 
"(veža pieno bidonus) 
vaikišku prisiminimu iš tų laikų, kai viešėjo dėdės Galeno fermoje, 
O paskui su 

(kažkas kažkam iškrito) 
muzikantais scenoje. Tomis pastebėjo, kad Džozis Rekas žiūri 
kažkur virš jo galvos, 

"(gal man aplink galvą atsirado aureolė). 
o paskui iš viršaus nukrito puspilnis kibiras kraujo. Aštrus dugno 
kraštas smogė Tomiui tiesiai į pakaušį, | 

(o velnias skauda) 
ir jis prarado sąmone. Jis tebegulėjo išsitiesęs visu ūgiu ant 
scenos, kai po elektrinės “Džozi end Munglouz" aparatūros spro- 
gimo užsiliepsnojo pano su gondoljeru, paskui sumestos palėpėje 
senos uniformos, knygos bei popieriai. 

Kai po pusvalandžio sprogo cisterna su mazutu, Tomis Rosas 
jau buvo miręs. 


Nacionalinės agentūros “Asošieitid pres" pranešimas iš Naujo- 
sios Anglijos, 22.46 val.: | 

ČEMBERLENAS, MEINO VALST. (AP) 

ŠIUO METU VISAS JUVENO VIDURINĖS MOKYKLOS 
PASTATAS APIMTAS GAISRO. UGNIS KILO, KAIP MANOMA, 
SUGEDUS ELEKTROS SISTEMAI. MOKYKLOJE TUO METU VYKO 
ŠOKIŲ VAKARAS. LIUDININKŲ TVIRTINIMU, SALĖS 
PRIEŠGAISRINĖ PURKŠTUVŲ SISTEMA SUVEIKĖ SAVAIME, TUO 
SUKELDAMA TRUMPĄ JUNGIMĄ ROKO GRUPĖS ELEKTRINĖJE 
APARATŪROJE. KAI KURIE LIUDININKAI SAKO MATĘ, KAIP 
NUTRŪKO AUKŠTOS ĮTAMPOS ELEKTROS KABELIAI. MANOMA, 
KAD DEGANČIOJE MOKYKLOS SALĖJE LIKO DAUGIAU KAIP 
ŠIMTAS DEŠIMT ŽMONIŲ. GAISRININKŲ KOMANDOS IŠ 
KAIMYNINIŲ VESTOVERIO, MOTONO IR LUISTONOMIESTELIŲ, 
GAVUSIOS PAGALBOS PRAŠYMUS, JAU IŠVYKO ARBA 
NETRUKUS IŠVYKS Į ČEMBERLENĄ. PRANEŠIMŲ APIE AUKAS 
KOL KAS NĖRA. PABAIGA. 

22.46 GEG 27 6904D AP 


Nacionalinės agentūros “Asošieitid pres" pranešimas iš Naujo- 
sios Anglijos, 23.22 val.: 


ČEMBERLENAS, MEINO VALST. (AP) 

SIAUBINGAS SPROGIMAS SUNAIKINO TOMO JUVENO 
VIDURINĘ MOKYKLĄ, ESANČIĄ NEDIDELIAME ČEMBERLENO 
MIESTELYJE MEINO VALSTIJOJE. TRYS CEMBERLENO 
GAISRINĖS MAŠINOS, ATVYKUSIOS UŽSILIEPSNOJUS 
MOKYKLOS SPORTO SALEI, KUR TUO METU VYKO IŠLEISTUVIŲ 
BALIUS, GAISRO UŽGESINTI NESUGEBĖJO. VISI TAME RAJONE 
ESANTYS GAISRINIAI HIDRANTAI BUVO SUGADINTI, IR 
VANDENS SLĖGIS VANDENTIEKIO LINIJOJE NUO SPRINGO 


146 


GATVĖS IKI CENTRINĖS AIKŠTĖS NUKRITO IKI NULIO. VIENAS 
IŠ MIESTO GAISRINĖS TARNYBOS ATSTOVŲ PAREIŠKĖ: 
“KAŽKAS NUPLĖŠĖ NUO PUMPAVIMO KOLONĖLIŲ VOŽTUVUS, 
IR VANDUO IŠ JŲ ŠVIRKŠTĖ FONTANAIS. TUO TARPU 
MOKYKLOJE DEGĖ VAIKAI". KOL KAS PRANEŠAMA APIE TRIS 
AUKAS. VIENAS IŠ ŽUVUSIŲJŲ ATPAŽINTAS: TAI TOMAS 
B.MIRSAS, GAISRININKAS IŠ ČEMBERLENO. KITI DU, KAIP 
MANOMA, IŠLEISTUVIŲ BALIAUS DALYVIAI. DAR TRYS 
ČEMBERLENO GAISRININKAI, SMARKIAI APDEGĘIR UŽTROŠKĘ 
NUO DŪMŲ, NUVEŽTI Į MOTONO GREITOSIOS PAGALBOS 
LIGONINĘ. MANOMA, KAD SPROGIMAS ĮVYKO, KAI UGNIS 
PASIEKĖ ŠALIA SPORTO SALĖS ESANČIOS KATILINĖS MAZUTO 
CISTERNĄ. PATS GAISRAS TIKRIAUSIAI KILO DĖL BLOGOS 
SCENOS APARATŪROS IZOLIACIJOS, SAVAIME ĮSIJUNGUS 
GAISRINIŲ PURKŠTUVŲ SISTEMAI. PABAIGA. 
23.22 GEG 27 70119E AP 


Sju neturėjo savo mašinos, tik vairuotojo teises, todėl čiupo 
nuo lentynėlės šalia šaldytuvo mamos “Plimuto" raktelius ir 
nubėgo į garažą. Virtuvės laikrodis rodė lygiai vienuoliktą. 

Iš pirmo karto mašinos užvesti nepavyko. Sju prisivertė kelias 
sekundes palaukti ir vėl pabandė. Šįkart variklis sučiaudėjo, 
suužė, ir mašina riaumodama iššoko iš garažo, sparnu užkliudžiu- 
si durų kampą. Sju apsisuko, užpakaliniais ratais barstydama 
žvyrą, ir “Plimutas-77" išlėkė į kelią, tik per plauką neįvažiavęs į 
pakelės griovį. Siuzanos vos nesupykino. Ir tik tada ji susivokė, jog 
visą tą laiką šaukia gerkliniu balsu lyg žvėris spąstuose. 

Ji nesustojo prieš ženklą “STOP" ties 6-ojo greitkelio ir Bek- 
Čemberlen-roud gatvės sankryža. Rytuose, kur Čemberlenas ri- 
bojosi su Vestoveriu, ir pietuose, iš Motono pusės, užkaukė 
gaisrinės sirenos. 

Sju buvo jau beveik kalvos papėdėje, kai sprogo mokykla. 

Ji nuspaudė stabdžių pedalus abiejomis kojomis ir trenkėsi į 
vairą kaip skudurinė lėlė. Padangos cypdamos brėžė asfaltą. Sju 

vargais negalais užčiuopė duris ir išlipo iš mašinos, prisidengda: 
ma rankomis akis nuo akinančios šviesos. 

Į dangų šovė liepsnos fontanas, apsuptas skardos lakštų, 
medžio nuolaužų ir popierių nimbo. Pasklido aitrus naftos kva- 
pas. Kelias akimirkas balta šviesa apšvietė visą Centrinę gatvę. 
Klaikioje prarajoje tarp sekundžių Siuzana išvydo, kad mokyklos 
sporto salės vietoje liepsnoja griuvėsiai. 

Beveik tuoj pat nugriaudėjusio sprogimo banga partrenkė 
merginą ant žemės. Virš galvos tartum šilto oro gūsis pralėkė 
dulkių debesis, kurio kvapas | 

(metro kvapas) | 
staiga priminė jai Bostoną, kur ji buvo prieš kelerius metus. “Keli 
Frut Kompani" ir “Bilio vaistinės" langai skambėdami išdužo. 

Sju nukrito ant šono ir liko gulėti. Gatvėje, apšviestoje praga- 
riškos ugnies, buvo šviesu kaip vidurdienį. O toliau viskas vyko 
lyg sulėtintame filme. Galvoje lėtai sukosi mintys, 

(žuvo nejaugi jie visi žuvo kerė kodėl pagalvojau apie kerę) 
į sprogimo vietą lėtai važiavo mašinos. Lėtai bėgo Žmonės, 
apsivilke chalatais, naktiniais marškiniais, pižamomis. Iš pastato, 
kuriame buvo Čemberleno policijos nuovada ir Teismo rūmai, 
lėtai išėjo kažkoks vyriškis. 

Sju matė, kaip tas Žmogus sustojo ant policijos nuovados 
laiptų, sudėjo delnus prie burnos ir kažką sušuko. Pro miesto 
sirenos kaukimą, gaisrinių mašinų signalus ir liepsnos ūžesį 
mergina negirdėjo, ką jis šaukė. Skambėjo maždaug šitaip: 

- Ei-sink-re! Stok-ei-zinas! 

Visa gatvė toje pusėje buvo šlapia. Balose prie “Tedis Amoko" 
degalinės šokinėjo liepsnos atspindžiai. 

- ... ei-stok-zinas! 

Ir tada pasaulis sprogo. 

Tomo Kvilano parodymai, duoti Meino valstijos 
komisijai, tiriančiai gegužės 27-28 dienų įvykius 
Čemberlene (pateikiame sutrumpintą ištrauką iš 
knygos “Juodasis balius: Kerietos Vait atvejį 
nagrinėjusios komisijos ataskaita", “Sainet Buks?, 
Niujorkas, 1980): | | 

K. Jūs gyvenate Čemberlene, misteri Kvilanai? 

A. Taip. | 

K. Jūsų adresas? | 

A. Aš nuomoju kambarį virš kavinės, šalia baseino. Toje 
kavinėje ir dirbu: plaunu grindis, valau stalus, aptarnauju auto- 
matus, na, tuos, lošimo automatus. 0 

K. Misteri Kvilanai, kur jūs buvote gegužės 27-ąją pusę vienuo- 
liktos vakaro? | 

A. Na... aš, tiesą pasakius, buvau policijos nuovados areštinėje. 
Suprantate, ketvirtadieniais man moka algą, ir tą dieną aš visada 
kur nors nusilaku. Dažniausiai einu į “Kavalierių", išgeriu alaus, 
palošiu pokerį. Bet kai padauginu, kartais tiesiog kvaišteliu. 
Žinot, tarsi žirgų lenktynės galvoje prasideda. Ūžia. Kartą aš netgi 
užvožiau su kėde vienam vyrukui per makaulę ir... 

K. Vadinasi, kas kartą, pajutes prasidedantį įsiūčio priepuolį, 
jūs pats einate į policijos nuovadą? 

A. Aha. Didysis Otis - mano geras draugas. 

K. Jūs turite omenyje apygardos šerifą Otį Doilį? 

A. Aha. Jis liepė man ateiti visada, kai tik pradės galvoje ūžti. 
Na, žodžiu, ketvirtadienį vakare mūsų kompanija pliekė kortomis 
“Kavalieriaus" galiniame kambaryje, ir man staiga ėmė atrodyti, 
kad Marselis Diubua sukčiauja. Blaivas aš taip nepagalvočiau - tas 
prancūzas doras žmogelis, - bet tada man ėmė taip atrodyti. 
Suprantat, buvau jau nemažai alaus išmaukęs. Taigi, padėjau 
savo kortas ant stalo ir nuėjau tiesiai į nuovadą. Tą naktį budėjo 
Plesis, ir jis užrakino mane kameroje Nr. 1. Plesis - šaunus 
vyrukas. Aš pažinojau jo mamą, bet tai buvo labai seniai... 

K. Misteri Kvilanai, galbūt mes pereikime prie to, kas įvyko 
gegužės 27-ąją puse vienuoliktos vakaro, 

A. Mes apie tai ir šnekame. 

K. Tikiuosi. Teskite, prašau. 

A. Taigi, Plesis užrakino mane apie pusę dviejų nakties, ir aš 
iškart užknarkiau. Atsijungiau, taip sakant. Pabudau ketvirtą 
valandą popiet, prarijau tris “Alka-zalcerius" ir vėl užmigau. 
Žinote, turiu tokią savybe - galiu miegoti, kol visai išsipagirioju. 
Didysis Otis sako, kad turėčiau išsiaiškinti, kaip man tai pavyksta, 
ir užpatentuoti. Jis sako, kad aš galėčiau išgelbėti žmoniją. 

"K. Neabejojame, misteri Kvilanai. Ir kada jūs vėl pabudote? 

A. Penktadienį vakare, apie dešimtą valandą. Buvau alkanas 
kaip vilkas, tai nusprendžiau nueiti į kokią kavinę ir nusipirkti ko 
nors kramtomo. 

K. Jūs paliko vieną atrakintoje kameroje? 

A. Žinoma. Aš auksinis žmogus, kai blaivas. Žinote, vieną 
kartą... | | 

K. Papasakokite, prašau, kas nutiko, kai j jūs išėjote iš kameros. 

A. Sirena pradėjo kaukti, štai kas. Aš iš baimės vos į kelnes 
nepridėjau. Ta sirena nekaukė naktimis nuo pat Vietnamo karo 
pabaigos. Užbėgau laiptais į viršų, o ten jų, šunsnukių, nėra nė 
vieno. Na, tariau sau, gaus Plesis už tai velnių. Mat prie telefono 
visada turi kas nors budėti. Tada priėjau prie lango ir pažiūrėjau 
į gatvę. 

K. Ar pro tą langą matėsi mokykla? | 

A. Žinoma. Ji už pusantro kvartalo nuo nuovados. Ten bėgiojo 
ir šūkavo daugybė žmonių. O paskui pamačiau Kerę Vait. 

K. Jūs buvote matęs Kerę Vait anksčiau? 

A. Ne-e. 

K. Tai kaipgi jūs ją atpažinote? 

A. Nežinau. Sunku pasakyti. 

K. Jūs aiškiai matėte Kerę? | 

A. Aha. Ji stovėjo po gatvės žibintu Centrinės ir Springo gatvių 
kampe, šalia gaisrinio hidranto. 

K. Kas tada atsitiko? 

A. Viešpatie švenčiausias... Visa viršutinė hidranto dalis išlėkė 
į orą trimis kryptimis - į kaire, į dešinę ir tiesiai į dangų. 

K. Kada įvyko šis mm... gedimas? 

A. Be dvidešimt vienuolika, ne vėliau. 

K. Kas buvo paskui? | 

A. Kerė nuėjo tolyn gatve. Oi, misteri, atrodė ji klaikiai. Vilkėjo 
balinę suknele, tiksliau, tai, kas iš jos liko, buvo nuo galvos iki kojų 
kruvina ir apsilaisčiusi vandeniu iš hidranto. Ir apskritai atrodė 
taip, lyg būtų ką tik iššliaužusi iš mašinos, patekusios į avariją. Bet 
ji šypsojosi. Niekada dar nemačiau tokios šypsenos. Visai kaip 
kaukolės. Kerė vis žvilgčiojo į savo delnus ir trynėsi juos į suknelę, 
bandydama nusivalyti kraują. Ji galvojo, kad niekada nenusiva- 
lys, kad paskandins visą miestą kraujyje ir kad jie jai už viską 
užmokės. Tai buvo siaubinga. 

K. Iš kur jūs žinote, ką Kerė Vait galvojo? 

"A. Pats nesuprantu. Negaliu paaiškinti. 
"K. Misteri Kvilanai, norėčiau, kad toliau kalbėtumėte tik apie 
tai, ką matėte. 

A. Na, gerai. Centrinės aikštės kampe irgi buvo hidrantas, ir jis 
taip pat išlėkė į orą. Jį aš mačiau dar geriau už pirmąjį. Šoniniai 
vožtuvai atsisuko patys. Savo akimis mačiau. O paskui šis hidran- 
tas sprogo kaip ir pirmasis. Kerė atrodė tiesiog laiminga. Ji kalbėjo 
sau: “Aš jums tuoj tokį dušą parodysiu, tokį dušą...", o, velnias, 
atleiskit. Tada pro šalį ėmė viena po kitos važiuoti gaisrinės, ir aš 
pamečiau Kere iš akių. Prie mokyklos atvežė naują pompą. Viena 
gaisrinė privažiavo prie hidranto, o vandens nėra. Bertonas, 
gaisrininkų šefas, ėmė rėkti ant jų, ir staiga mokykla sprogo. O 
Jėzau!.. | . 

K. Tada jūs išėjote iš nuovados? 

A. Aha. Norėjau surasti Plesį ir papasakoti apie tą trenktą 
mergą ir gaisrinius hidrantus. Išėjęs pro duris, pažvelgiau į 
“Amoko" degalinės puse ir pamačiau tokį vaizdą, kad man plaukai 
ant galvos pasišiaušė. Visos šešios pumpavimo kolonėlės veikė. 

Tedis Dačempas, amžiną atilsį, mirė dar 1968 metais, betjo sūnus 
kas naktį užrakindavo spynas, kaip išmokė jį Tedis. Dabar visos 
šešios spynos buvo nudaužtos, šlangai gulėjo ant Žemės, o auto- 
matinio pumpavimo rankenėlės buvo atsuktos. Benzinas liejosi 
ant šaligatvio ir tekėjo į gatvę. Šventoji Dievo Motina! Man net 
kraujas gyslose sustingo. O paskui žiūriu - gatve atbėga kažkoks 
vyrukas su uždegta cigarete. | 

K. Kaip jūs tada pasielgėte? 

A. Ėmiau jam šaukti: “Ei, užgesink cigaretę! Ei, stok, ten 
benzinas!" ar kažką panašaus. Bet jis neišgirdo. Kur čia išgirsi - 
miesto sirena kaukia, gaisrinės signalizuoja, gatve ūžia mašinos. 
Aš pamačiau, kad jis ketina numesti nuorūką, ir nėriau pro duris 
atgal. | 

K. Kas buvo paskui? | | 

A. Paskui? Paskui Čemberlene prasidėjo pragaras. 


Kai nukrito kibirai, Kerė iš pradžių išgirdo prasimušusį pro 
muziką garsų metalo žvangesį, o paskui ant jos šliūkštelėjo 
kažkoks lipnus ir šiltas skystis. Ji instinktyviai užsimerkė. Šalia 
pasigirdo duslus šūktelėjimas, ir kažkuria taip neseniai prabudu- 
sios sąmonės dalimi Kerė pajuto aštrų skausmą. 

(tomis) | | 

"Muzika išsiderino ir nutilo, keli balsai pakibo ore lyg nutrūku- 
sios stygos. Ir tą siaubingą tuščią akimirką tarp įvykio ir jo 
suvokimo kažkas aiškiai, lyg pati lemtis, ištarė: 

- O Viešpatie, juk tai kraujas! 

Ir tuoj pat, lyg patvirtindamas, kad tai tiesa, pasigirdo spiegi- 
mas. i Ė 

Kerė sėdėjo užsimerkusi, jausdama užplūstančią siaubo ban- 
gą. Vadinasi, mama buvo teisi. Jie vėl apgavo ją, pasityčiojo, 
pažemino. Tas košmaras turėjo prasidėti iš pat pradžių, vos jai 
įėjus, bet ne - reikėjo užtempti Kere ant pakylos prieš visą mokyklą 
ir tada pakartoti sceną dušinėje... Tačiau ką tik nuskambėję 
žodžiai : 

„o viešpatie juk tai kraujas) 
buvo tokie klaikūs, kad Kerė nedrįso jais patikėti. Jeigu ji atsi- 
merks ir pamatys, kad tai tiesa, kas bus tada? Kas bus tada? 

Kažkas nusijuokė - tarsi kiauktelėjo vieniša išgąsdinta hiena, 
- ir Kerė atsimerkė. Atsimerkė, norėdama pažiūrėti, kas juokėsi, 
ir pamatė, kad tai vis tik buvo tiesa, siaubinga žiauri tiesa - ji buvo 
visa raudona, nuo galvos iki kojų apipilta krauju prieš visą 
mokyklą. Padrikos mintys 

(o... aš... VISA... kruvina) | 
iš gėdos ir pasišlykštėjimo nusidažė numirėlišku melsvumu. Kerė 
užuodė kvapą, sklindantį nuo jos, - kraujo tvaiką, šleikštų, lipnų, 
varinį tvaiką. Atmintyje tarsi kaleidoskope sumirgėjo vaizdai: ji 
matė, kaip kraujas teka per jos nuogą šlaunį, juto minkštus 
tamponų ir higieninių paketų smūgius, girdėjo vandens srovių 
teškėjimą į grindų plyteles bei mergaičių balsus, skanduojančius: 
“Už-si-kišk!", ir vėl pajuto burnoje kartų siaubo skonį. 

Prie juoko prisijungė antras balsas, po to trečias - skardus 
mergaitiškas kikenimas, - ketvirtas, penktas, šeštas, dvyliktas... 
Visi, juokėsi visi. Vikas Munis juokėsi. Kerė iš savo vietos matė jį: 
veidas persikreipęs, sustingęs, bet vis tiek juokiasi. 

Kerė sėdėjo nejudėdama, o juokas plakė ją, skalavo tarsi bangų 
mūša. Jie visi tebebuvo gražūs, salėje tebeviešpatavo stebuklin- 
gas, pasakiškas žavesys, tačiau ji, Kerė, atsidūrė už šios pasakos 
ribos. Jos pasakoje karaliavo blogis ir kančia: čia mergaitė atsikąs 
užnuodyto obuolio, čia ją užpuls troliai, suės tigrai. 

(jie vėl pasijuokė iš manęs) 

Pasaulis tarsi sudužo. Kerė pagaliau suprato, kad vėl liko 
žiauriai apgauta, ir iš jos sielos gelmės išsiveržė klaikus begarsis 
riksmas. | 

(jie SPOKSO į mane) | . 

Ji užsidengė veidą rankomis ir susverdėjusi atsistojo. Norėjosi 
tik vieno - bėgti. Bėgti toliau nuo šviesos, į tamsą, kuri paslėptų 
nuo jų žvilgsnių. 

Tačiau judėti buvo sunku - tarsi plauktum per klampų sirupą. 
Išdavikas protas sustabdė laiką, ir sekundės šliaužė vos pastebi- 
mai. Sakytum, Dievas tarsi patefono plokštelę perjungė vyksmą 
nuo 78 apsisukimų į 33 1/3, Net juokas salėje, rodėsi, sulėtėjo, ir 
dabar riaumojo nuožmiu bosu. 

Kojos susipynė, ir Kerė vos nenukrito nuo scenos, bet atsitiesė 
ir nušoko žemyn. Dabar juokas griaudėjo ir dundėjo - tarsi uolos 
daužytųsi viena į kitą. 

Kerė nieko nėnorėjo matyti, bet matė. Ryškioje salės šviesoje 
matė visų jų veidus. Burnas, dantis, akis. Matė savo pačios 
kruvinus pirštus. 

Mis Dežardin bėgo artyn, nutaisiusi veidmainišką užuojautos 
išraišką. Tačiau po ta kauke Kerė puikiai matė tikrąją mis Dežar- 
din - gaižiai, iškrypėliškai kikenančią senmergę. Štai ji išsižioja, ir 
iki Kerės atsklinda balsas, lėtas, gaudus ir žemas: 

- Leisk, aš padėsiu tau, brangioji. O Dieve, kaip tai bai... 

Kerė mintyse smogė jai, 

(linkt) 
ir mis Dežardin, atsitrenkusi į į sieną prie scenos krašto, susmuko 
ant grindų. 

Kerė metėsi bėgti. Teko brautis pro minią. Nors buvo užsiden- 
gusi veidą rankomis, bet pro pirštus vis vien matė juos - gražius, 
šviesius, apsivilkusius ryškiais angeliškais rūbais, taip įprastais 
jiems. Skaistūs veidai, nepriekaištingos saloninės šukuosenos, 
žėrinčios suknios, lakuoti bateliai. Žmonės traukėsi nuo jos lyg 
nuo raupsuotosios, bet nesiliovė juoktis. Kažkas pakišo koją, 

(na žinoma šito ir reikėjo tikėtis) 
ir Kerė išsitiesė visu ūgiu, paskui ėmė keturpėsčia ropoti srindi- 
mis. Sulipe nuo kraujo plaukai nukaro ant veido, bet ji vis tiek 
šliaužė, kaip šliaužė Damasko keliu šventas Paulius, apakintas 
dangiškos šviesos. O dabar kas nors dar spirs jai į užpakalį... 

Bet ne, nespyrė, ir Kerė vėl atsistojo ant kojų. Veiksmas ėme 
greitėti. Ji išbėgo pro duris į vestibiulį, tada žemyn laiptais, kuriais 
jiedu su Tomiu taip iškilmingai užlipo prieš dvi valandas. 

(tomis negyvas užmokėjo už tai kad atvedė raupsuotąją į 
sviesos pasaulį) 

Kerė nulėkė žemyn dideliais nerangiais šuoliais, o juokas vijosi 
iš paskos i ir plasnojo aplinkui tarsi paukščiai. 

Pagaliau tamsa. 

Bėgdama per plačią veją priešais mokyklą, ji pametė abu 
batelius ir toliau nuskubėjo basa. Trumpai nukirpta rasota žolė 
buvo švelni kaip aksomas. Juokas pagaliau liko už nugaros. 
Mergina truputį apsiramino. 

Tada kojos vėl susipynė, ir Kerė nukrito prie vėliavos stiebo. Ji 
liko gulėti nejudėdama, tik greitai, mėšlungiškai alšavo, panardi- 
nusi įkaitusį veidą į vėsią žolę. Iš akių plūdo gėdos ašaros, karštos 
ir tirštos kaip pirmųjų mėnesinių kraujas. Ji pažeminta, suniekin- 
ta visiems laikams. Galas visoms viltims. | 

Dabar ji atsikels ir tamsiais skersgatviais nusigaus namo, 
stengdamasi laikytis šešėlio, susiras mamą, prisipažins, kad kly- 
do... | | 

(!!NE!!) 

Ji sukaupė visas jėgas - o jėgų dar buvo daug, - ir protestas 
nuskambėjo garsiai ir galingai. Vėl sandėliukas? Vėl begalinės, 
beprasmės maldos? Religinės brošiūros, krucifiksas ir mechaninis 
paukštis laikrodyje, skaičiuojantis praeinančias gyvenimo valan- 
das, dienas, metus ir dešimtmečius? 

Staiga galvoje įsijungė tarsi koks videoįrašas: štai mis Dežar- 
din bėga prie jos, ištiesusi rankas, o Kerė minties jėga sviedžia j ją 
šalin lyg skudurinę lėlę. 

Kerė apsivertė ant nugaros. Baltos akys raudoname veide 
nuožmiai įsmigo į žvaigždes. Ji visai užmiršo, kad turi 

(!IGALIĄ!!) | 

Atėjo laikas pamokyti juos. Laikas parodyti, kur pipirai dygsta. 
Kerė isteriškai sukikeno - tai buvo vienas iš mė gstamiausių mamos 
posakių. 

(mama pareina namo stato pirkinių krepšį ant stalo žybsi 
akinių stiklai na bet aš parodžiau tai šliundrai pardavėjai kur 
pipirai dygsta) | 
“Virš salės įtaisyta gaisrinių purkštuvų sistema. Ją nesunku 
ijungti, visai nesunku. Kerė vėl sukikeno, atsikėlė nuo žolės ir 
basa grįžo prie mokyklos durų. Ji įjungs purkštuvų sistemą ir 
uždarys visas salės duris, o pati kvatodama žiūrės pro stiklą, kaip 
liūtis pliaupia ant jų suknelių, smokingų, šukuosenų ir lakinių 
batelių. O jie matys ją, stovinčią už durų i ir kvatojančią. Gaila tik, 
kad tai bus vanduo, o ne kraujas. | 

Vestibiulis buvo tuščias. Kerė sustojo laiptų viduryje ir LINKT! 
- salės durys užsitrenkė, stumiamos sukoncentruotos minties 
energijos. Salėje kiles riksmas nuskambėjo tarsi saldi, širdį glos- 
tanti muzika. | | 

Akimirką buvo ramu, paskui Kerė pajuto, kaip žmonės stumia 
duris, mėgindami jas atidaryti. Bet spaudimas buvo vos juntamas. 
Jie spąstuose. 

(spąstuose) 

Širdis prisipildė svaiginančio džiaugsmo. Dabar visi jie Kerės 
valdžioje, priklausomi nuo jos galios. Galia! Koks nuostabus 
žodis! | | 

Kerė užkopė iki laiptų viršaus ir pažvelgė į duris: prie stiklo 
prispaustas Džordžas Dosonas stūmė duris iš visų jėgų, jo veidas 
buvo persikreipes iš įtampos. O už Džordžo grūdosi ir stumdėsi 
kiti, panašūs į žuvis akvariume. 

Kerė pakėlė akis aukštyn: taip, iš nedidelių angų žalioje 
sienoje išilgai lubų ėjo purkštuvų vamzdžiai su mažyčiais piltuvė- 
liais, panašiais į metalines ramunėles. Virš salės jų daugybė, 
prisiminė Kerė. Priešgaisrinės taisyklės ar kažkas panašaus. 

Priešgaisrinės taisyklės! Atmintyje šmėkštelėjo vaizdas: 

(juodi stori kabeliai raitosi kaip gyvatės) 
elektros kabeliai, išvedžioti po sceną. Žiūrovai iš salės jų nematė 
- trukdė rampa scenos pakraštyje, bet Kerei teko atsargiai žengti 

per laidus, kai ėjo prie sosto, ir Tomis tvirtai laikė j Ją už paran- 
kės. 

(ugnis ir vanduo) 

Kerė mintyse apžiūrėjo vamzdžius, pačiupinėjo, pasekė jų 
kelią. Šalti, pilni vandens. Burnoje atsirado geležies prieskonis, 
tarsi paragavus vandens i iš laistomosios daržo ž žarnos. | 

Linkt! | 

" Iš pradžių niekas nepasikeitė. Bet po kelių minučių žmonės 
ėmė trauktis nuo durų, dairydamiesi į lubas. Kerė priėjo prie 
vidurinių durų ir pažvelgė pro siaurą ovalų stiklą. 

Sporto salėje lijo. 

Kerė nusišypsojo. | 

Ji atsuko tik kelis čiaupus. Žiūrint į purkštuvus, buvo lengviau 
įsivaizduoti mintyse visą sistemą. Kerė ėmė atsukinėti čiaupus 
vieną po kito. Bet šito dar negana. Jie dar neverkia, vadinasi, dar 
negana. | | 

(tegu jie klykia iš skausmo tegu klykia iš skausmo) 

Ant scenos šalia Tomio stovėjęs vaikinas energingai mojavo 
rankomis ir kažką šaukė. Kerei bežiūrint, jis nubėgo prie roko 
grupės aparatūros, čiupo už mikrofono stovo ir sustingo. O po 
akimirkos jo kūnas ėmė pašėlusiai kratytis, šokdinamas elektros 
srovės. Pėdos slysčiojo vandeniu, plaukai stovėjo piestu, pravira 
burna žiopčiojo - visai kaip žuvies. Juokingas. Kerė ėmė kvatoti. 

(viešpatie tegu jie visi atrodo juokingi) 

Ir ji aklai smogė, sutelkusi visą energiją, kurią jautė savyje. 

Kai kur tučtuojau užgeso šviesos. Už scenos plykstelėjo balta 
liepsna, it plikas elektros laidas įkrito į balą. Kerės galvoje aidu 
atsiliepė pašėlęs saugiklių spragsėjimas. Tačiau tai nepadėjo. 
Vaikinas su mikrofonu nukrito ant garsintuvo, driokstelėjo spro- 
simas, pašoko violetinė liepsna, ir krepinio popieriaus juosta, 
ištiesta palei scenos kraštą, užsidegė. 

Priešais sostus ant grindų spragsėjo dvifazis elektros laidas, o 
šalia jo lyg pamišusi marionetė striksėjo Ronda Simard, apsivilku- 

si žalio tiulio baline suknele. Umai platus sijonas užsiliepsnojo, 
Ronda nukrito kniūbsčia ir liko gulėti, vis dar tebekrūpčiodama. 

Tikriausiai būtent tada Kerę ir užvaldė pamišimas. Ji atsišliejo 
į duris. Širdis pašėlusiai plakė, tačiau kūnas buvo šaltas kaip ledas. 
Veidas išbalo, tik ant skruostų išryškėjo karštligiško raudonio 
dėmės. Smilkiniai tankiai tvinksėjo, galvoje nebeliko nė vienos 
sąmoningos minties. | 

Kerė atsitraukė nuo durų, tačiau nepaliovė jų laikiusi. Salėje 
nušvito dar skaistesnė ugnis - kažkokia miglota nuojauta sakė, 
kad užsidegė venecijietiškasis pano. 

Kerė atsisėdo ant viršutinės laiptų pakopos ir pasidėjo galvą 
ant kelių, stengdamasi sulėtinti kvėpavimą. Žmonės salėje vėl 
ėmė stumti duris, tačiau Kerė be vargo atlaikė jų spaudimą. 
Neaiškus jausmas šnabždėjo, kad keliems pavyko ištrūkti pro 
atsarginį išėjimą. Tegu bėga. Atkeršys jiems vėliau. Visiems. 

Ji lėtai nulipo laipteliais ir išėjo į lauką, tebelaikydama sporto 
salės duris uždarytas. Tai nebuvo sunku. Reikėjo tik įsivaizduoti 
jas mintyse. | | 

Staiga užkaukė sirena ant merijos stogo. Kerė išsigandusi 
suriko ir užsidengė veidą delnais, 

(tai tik sirena gaisrinė sirena) 
akimirkai pamesdama durų vaizdą mintyse. Keli žmonės vos 
neišspruko. Na, ne. Neišdegs. Kerė vėl užtrenkė duris, kažkam 
prispausdama ranką, - atrodo, Deilui Norbertui, - ir visai nutrauk- 
dar: 


ią gieną pirštą. 
i Tarsi baidyklė išsprogusiomis akimis ji leidosi per veją link 
Centrinės gatvės. Dešinėje pusėje buvo miesto prekybinis centras: 
universalinė parduotuvė, “Keli Frut", kosmetinis salonas ir kir- 
pykla, kelios degalinės, policijos nuovada, gaisrinė stotis... | 
(jie užgesins mano ugnį) | 
O ne, nieko jiems neišeis. Kerė pratrūko beprotiškai kvatoti - 
pergalingai, išgąstingai ir droviai. Priėjusi prie pirmojo hidranto, 
amėgino atsukti didžiulį raudonai nudažytą vožtuvą. 

(uch) 

Sunku. Labai sunku. Stipriai priveržta. Tačiau ne bėda. 

Ji pasuko dar stipriau ir pajuto, kad vožtuvas pasidavė. Dabar 
kitoje pusėje. Gerai, dabar viršuje. Paskui nutraukė vienu metu 
visus tris, ir jie akimirksniu išlėkė į orą. Vienas vožtuvas trenkėsi 
į žemę per penkias pėdas nuo Kerės, pašoko ir dingo. Vanduo 
ištryško aukštyn ir į šonus - virš gatvės iškilo baltas kryžius. 

Kerė šypsodamasi patraukė link Centrinės aikštės. Kojos pynė- 
si ir linko, širdis plakė du šimtus kartų per minutę. Ji nesuvokė, 
kad tartum ledi Makbet šluostosi kruvinus delnus į suknele, 
nejuto, kad juokiasi ir verkia vienu metu, nesuprato, kad kažkuria 
sąmonės dalimi vis dar skausmingai pergyvena dėl žiauraus ir 
galutinio pažeminimo. 

Bet ji atkeršys - sprogdins ir degins tol, kol visas miestas uždus 
nuo dūmų. 

Kerė sugadino hidrantą Centrinėje aikštėje ir nužingsniavo 
link “Tedis Amoko" degalinės. Tai buvo pirmoji degalinė jos 
kelyje, bet ne paskutinė. 

Ištrauka iš šerifo Doilio parodymų, duotų Meino 
valstijos tyrimo komisijai (“Kerietos Vait atvejį 
nagrinėjusios komisijos ataskaita", 29-31 psl.): 

K. Šerife, kur jūs buvote gegužės 27-osios naktį? | 

A. Aš buvau 179-ajame greitkelyje, kitaip dar vadinamame 
Senuoju Bentamo keliu. Ten susidūrė du automobiliai. Tiesa, tai 
įvyko Danheme, už Čemberleno ribų, bet aš padėjau Melui 
Kreigeriui, tenykščiam konstebliui. | 

K. Kada jūs pirmą kartą išgirdote, "kad Juveno vidurinėje 
mokykloje įvyko nelaimė? 

A. 22.21 val. gavau pranešimą per raciją iš policininko Džeiko- 
bo Plesio. 

K. Kas buvo sakoma tame pranešime? 

A. Plesis pasakė, kad mokykloje įvyko nelaimė, bet nežinojo, 
rimta ji ar ne. Anot jo, mieste sujudimas, be to, kažkas įjungė 
gaisrinė sireną. Jis norėjo pats nuvažiuoti tenai ir išsiaiškinti, kas 
atsitiko. 

K. Ar Plesis pasakė, kad mokykla dega? 

A. Ne, sere. 

K. Jūs jo prašėte, kad jis grįžęs praneštų jums, ką sužinojo? 

A. Taip. 

K. Jis pranešė? | 

A. Ne. Jis žuvo, sprogus “Tedis Amoko" degalinei. 

K. Kada jūs vėl gavote radijo pranešimą apie įvykius Čember- 
lene? 

A. 22.42 val. Tuo metu aš jau buvau kelyje į Čemberleną. 
Mašinoje vežiausi sulaikytąjį - girtą vairuotoją. Kaip jau minėjau, 
avarija įvyko Melo Kreigerio teritorijoje, bet Danhėme nėra 
izoliatoriaus. Kai atvežiau tą žmogų Čemberleną, mes taip pat 
jau nebeturėjome jo. | 

K. Kokį pranešimą jūs gavote 22.42 val.? | 

"A. Skambutį iš valstijos policijos valdybos, perduotą iš Motono 
gaisrinės stoties. Policijos valdybos dispečeris pranešė, kad dega 
Juveno vidurinė mokykla, kad mieste kilo sumaištis ir, atrodo, 
kažkas sprogo. Tuo metu dar niekas tiksliai negalėjo pasakyti, kas 
atsitiko - juk viskas įvyko per keturiasdešimt minučių. 

K. Mes suprantame tai, šerife. Kas buvo paskui? 7 

A. Aš nuskubėjau į Čemberleną, įjungęs sireną ir šviesos 
signalą. Bandžiau per raciją susisiekti su Džeiku Plesiu, bet veltui. 
O paskui prie aparato priėjo Tomas Kvilanas ir ėmė šaukti, kad 
visas miestas dega ir nėra vandens. | 

K. Ar įsidėmėjote, kada tai buvo? 

A. Taip, sere. Aš jau buvau pradėjes žymėtis laiką. Buvo 22.58 
val. 

K. Kvilanas tvirtina, kad "Amoko" degalinė sprogo lygiai 
vienuoliktą. 

A. Tai imkite vidurki, sere, - 22.59 val. 

K. Ir kada jūs atvykote į Čemberleną? 

A. 23.10 val. 

K. Koks įspūdis jums kilo, tik įvažiavus? 

A. Aš apstulbau. Negalėjau patikėti savo akimis. 

K. Ką jūs pamatėte? 

A. Degė visa viršutinė prekybinio rajono dalis. “Amoko" dega- 
linės vietoje liko degėsiai. “Vulvorto" parduotuvė liepsnojo, nuo 
jos ugnis persimetė į tris kaimyninius medinius pastatus: “Dafio" 
grilbarą, “Keli Frut Kompani" kavinę ir biliarcinę. Karštis buvo 
svilinantis. Žiežirbos lėkė ant “Meitlendo" nekilnojamojo turto 
agentūros ir Dugo Brano autosalono stogų. Atvažiavo gaisrinės 
mašinos, bet jos buvo bejėgės ką nors padaryti. Visi gaisriniai 
hidrantai tame rajone buvo sugadinti. Padėtį šiek tiek gelbėjo dvi 
senos autopompos iš Vestoverio savanorių gaisrininkų draugijos, 
bet jos galėjo tik drėkinti aplinkinių pastatų stogus. Ir dar, 
žinoma, vidurinė mokykla. Ji... jos nebebuvo. Ji, aišku, stovėjo 
atokiai - ugnis nuo jos negalėjo persimesti ant kitų pastatų, - bet, 
Dieve mano, visi vaikai, buvę viduje... visi vaikai... 

K. Prie miesto ribos jūs sutikote Siuzaną Snel? 

A. Taip, sere. Ji mane sustabdė. 

K. Kuriuo laiku tai įvyko? 

A. Tai buvo iškart už miesto ribos... 23.12 val., ne vėliau. 

K. Ką ji pasakė jums? 

A. Mis Snel atrodė labai susijaudinusi. Jos mašina išslydo iš 
kelio, ir ji dar nebuvo galutinai atsitokėjusi. Mis Snel paklausė 
manęs, ar tikrai Tomis nebegyvas. Aš pasiteiravau, kas tas Tomis, 
bet ji neatsakė. Tik paklausė, ar mes jau pagavome Kere. 

K. Šita jūsų parodymų dalis labiausiai domina komisiją. 

A. Taip, sere, suprantu. 

K. Ką jūs atsakėte Siuzanai Snel? 

A. Na, mieste, kiek aš žinau, buvo tik viena Kerė - Margaretos 
Vait duktė. Aš paklausiau mis Snel, ar tarp Kerės ir gaisrų yra koks 

nors ryšys. Ji atsakė, kad tai padarė Kerė. Štai jos žodžiai: “Tai 
Kerės darbas. Tai Kerės darbas". Pakartojo du sykius. | 

K. Ar ji pasakė dar ką nors? | 

A. Taip, sere. Ji pasakė: “Jie pasityčiojo iš Kerės paskutinį 
kartą". | 

K. Šerife, ar jūs esate tikras, kad ji nepasakė: “Mes pasityčiojo- 
me iš Kerės paskutinį kartą"? . 

A. Visiškai tikras. 

K. Šimtu procentų? 

A. Sere, aplink mus degė miestas. Aš... 

K. Mis Snel nebuvo išgėrusi? 

A. Prašau? 

K. Ar mis Snel nebuvo išgėrusi? Jūs sakėte, kad ji pateko į 
avariją? 

A. Kiek prisimenu, aš sakiau, kad į jos mašina Išslydo i iš kelio. 

K. Bet jūs nesate tikras, kad mis Snel pasakė "jie", o ne “mes"? 

A. Galbūt ir galėjo taip pasakyti, bet... 

K. Kaip po to elgėsi mis Snel? | 

A. Ji ėmė raudoti. Aš sudaviau jai per veidą. 

- K. Kodėl? | | | | 

A. Man pasirodė; "kad jai prasidėjo isterijos priepuolis. | 

K. Ar ji iš karto nurimo? 

A. Taip, sere. Mis Snel susivaldė gana greitai, t turint omeny tai, 
kad tikriausiai žuvo jos draugas. 

K. Jūs ją ištardėte? 

A. Na, paklausinėjau, bet ne taip, kaip tardomi nusikaltėliai, - 
jeigu jūs tai turite galvoje. Pakląusiau, ką ji žino apie įvykius 
mieste. Mis Snel pakartojo, ką jau sakė anksčiau, bet ramesniu 
tonu. Į mano klausimą, kur ji buvo, , įvykus D nelaimei, atsakė, kad 
buvo namie. 

K. Jūs apklausėte mis Snel tėvus? 

A. Ne, sere. | 

K. Ar ji dar ką norš sakė? 

A. Taip, sere. Ji manęs prašė - tiesiog maldavo - surasti Kerę 
Vait. | | 

K. Ir ką jūsatsakėte? 

A. Liepiau jai grįžti namo. 

K. Dėkojame, šerife Doili. 


Šalia banko skyriaus, kur klientai aptarnaujami automobiliuo- 
se, iš tamsos klupinėdamas išniro Vikas Munis. Jis šypsojosi. 
Plačiai, kraupia, beprotiška šypsena, sklandančia liepsnos atšvai- 
tų darkomoje tamsoje lyg bereikšmis Češyro katino šypsnys. 
Plaukai, taip rūpestingai sušukuoti ruošiantis ceremonijai, dabar 
styrojo į visas puses, panašūs į varnų lizdą. Kakta kruvina, - 
nukrito, kur neprisiminė, bėgdamas iš degančios mokyklos salės. 
Viena akis užtinusi, paakyje - mėlynė. Nematydamas, kur eina, 
Vikas atsitrenkė į šerifo Doilio automobilį, atšoko lyg biliardo 
kamuolys ir išsišiepė, pamates ant užpakalinės sėdynės snau- 
džiantį girtą vairuotoją. Ir tik tada pasisuko į Doilį, ką tik 
nusiuntusį namo Sju Snel. Virpantys gaisro atšvaitai spalvino 
miesto namus ir gatves ruda sukepusio kraujo spalva. 

Kai Šerifas atsisuko, Vikas įsikabino į jį abiem rankom, kaip 
girtas bernas šokdamas apsikabina savo merginą, prisispaudė prie 
Doilio ir įsispitrijo jam į veidą, tebesišypsodamos plačia idiotiška 
šypsena. 0 

- Vikai... - pradėjo Doilis. 

- Ji atsuko visų purkštuvų čiaupus, - kvailai džiūgaudamas, 
pareiškė Vikas. - Atsuko visus čiaupus, ir pasipylė vanduo - pššš, 
pššš, pššš... 

- Vikai... . 

- Mes negalėjom atidaryti durų. Niekaip. Ne, ne, ne. Negalėjo- 
me. Kerė atsuko visus čiaupus. Ronda Simand sudegė gyva. O 
Jėzaaaauuuuu... | 

Doilis kelis kartus šėrė kietu delnu Vikui per veidą. Vikas iškart 
nutilo, bet liko klaiki ir nesąmoninga šypsena - neišnaikinamas 
pergyventos tragedijos aidas. 


163 


- Kas atsitiko? - šiurkščiai paklausė šerifas. - Kas atsitiko 
mokykloje? | 

- Kerė, - sumurmėjo Vikas. - Kerė atsitiko mokykloje. Ji... - 
vaikinas nutilo ir nudelbė akis į Žeme. 0 | 

Doilis krestelėjo jį, paėmęs už pečių, ir Viko dantys tarkštelėjo 
tarsi kastanjetės. 

- Kuo čia dėta Kerė? 
- Ji buvo baliaus karalienė, - paaiškino Vikas. - O paskui ją ir 
Tomį apipylė krauju. 

- Ką... | 

Buvo penkiolika minučių po vienuolikos. Staiga nugriaudėjo 
kurtinantis sprog mas - tai išlėkė į orą “Tonis Sitgou" degalinė 
Samerio gatvėje. Dangus nušvito kaip dieną. Ir Doilis su Viku nėrė 
už policijos mašir.os, užsidengę rankomis akis. Didžiulis alyvuo- 
tas ugnies debesis pakilo virš guobų Teismo rūmų parke, nut- 
vieksdamas raudona šviesa tvenkinį ir beisbolo aikštę. Pro gūdų 
liepsnos ūžimą Doilis girdėjo, kaip krenta ant žemės lentos, stiklai 
ir blokinių degalinės sienų skeveldros. Netrukus driokstelėjo dar 
vienas sprogimas. Šerifas vėl susigūžė, tačiau vis dar negalėjo 
patikėti, 

(mano mieste nejaugi visa tai vyksta mano mieste) 
kad šitas košmaras vyksta Čemberlene - Čemnberlene, velniai 
griebtų, kur jis gerdavo arbatą su ledais, sėdėdamas saulėtoje 
mamos namų verandoje, teisėjaudavo krepšinio varžybose, ir kas 
naktį pusę trijų, baigdamas pamainą, pravažiuodavo 6-uoju greit- 
keliu pro “Kavalierių". Jo miestas degė. 

Iš policijos nuovados išėjo Tomis Kvilanas ir metėsi prie Doilio 
mašinos - plaukai susivėlę, žali darbiniai drabužiai purvini, san- 
dalus apsiavęs atvirkščiai. Tačiau dar niekada gyvenime šerifas 
taip nesidžiaugė, pamates žmogų. Tomis Kvilanas buvo neatsie- 
jama Čemberleno dalis, ir štai jis - gyvas. 

- Dieve šventas, - uždusęs nuo bėgimo, pratarė tas. - Tu matei? 

- Kas čia, po galais, įvyko? - trumpai paklausė Doilis. 

- Aš kalbėjau per raciją, - atsakė Kvilanas. - Motonas ir 
Vestoveris norėjo žinoti, ar reikia atsiųsti greitosios pagalbos 
mašinas. Aš pasakiau, kad siųstų viską. Ir katafalkus taip pat. Aš 
gerai padariau? | 

- Taip, - Doilis susiėmė rankomis už galvos. - Ar nematei Hario 
Bloko? 

Blokas buvo miesto komunalinių tarnybų viršininkas. Vanden- 
tiekiu rūpinosi taip pat jis. 

- Ne. Bet ugniagesių viršininkas Deiganas sako, kad kitame 
miesto gale, senajame Reneto rajone, yra vandens. Jie jau tiesia 
šlangus. Aš pasišaukiau kelis vaikinukus, dabar jie policijos 
nuovadoje įrenginėja lazaretą. Šaunūs vyrukai, bet jie išteplios 
krauju tau visas grindis, Oti. | 

Očiui Doiliui atrodė, kad jis sapnuoja. Nes šis pokalbis tiesiog 
negalėjo vykti Čemberlene. Negalėjo. 

- Velniai nematė tų grindų, Tomai. Tu teisingai pasielgei. O 
dabar grįžk į nuovadą, pasiimk telefonų knygą ir skambink 
visiems gydytojams iš eilės. Aš važiuoju į Samerio gatvę. 

- Gerai, Oti. Tik būk atsargus, jei pamatysi tą trenktą mergą. 

- Ką? - užbliovė Doilis, nors paprastai niekada nerėkdavo. 

Tomas Kvilanas net atšlijo. 

- Kerę. Kerę Vait. | 

- Ką? Iš kur tu žinai? 

Kvilanas sutrikęs sumirksėjo: 

- Pats nesuprantu. Kažkaip... savaime atėjo į galvą. 


Nacionalinės agentūros “Asošieitid pres" pranešimas, 22.46 
val.: | i 


"ČEMBERLENAS, MEINO VALST. (AP) 
MILŽINIŠKA KATASTROFA ŠIĄNAKT ĮVYKO ČEMBERLENO 
MIESTE MEINO VALSTIJOJE. GAISRAS, PRASIDĖJĘS, KAIP MA- 
NOMA, JUVENO VIDURINĖJE MOKYKLOJE, PERSIMETĖ Į MIES- 

TO CENTRĄ, SUKELE KELIS SPROGIMUS, SUGRIOVUSIUS BE- 
VEIK. VISUS PASTATUS TAME RAJONE. PRANEŠAMA, KAD 
UGNIS APĖMĖ IR GYVENAMUOSIUS KVARTALUS VAKARINĖJE 
MIESTO-DALYJE. TAČIAU DABAR DIDŽIAUSIĄ NERIMĄ KELIA 
VIDURINĖ MOKYKLA, KURIOJE ŠĮVAKAR VYKO IŠLEISTUVIŲ 
BALIUS. MANOMA, KAD DAUGELIS JO DALYVIŲ NEGALĖJO 
IŠEITI IŠ DEGANČIO PASTATO. VIENAS IŠ VESTOVERIO GAIS- 
RINĖS TARNYBOS DARBUOTOJŲ, IŠKVIESTŲ Į ĮVYKIO VIETĄ, 
PRANEŠĖ, KAD ŠIUO METU RASTI 67 ŽUVĘ ŽMONĖS. DAUGE- 
LIS IŠJŲ - VIDURINĖS MOKYKLOS MOKSLEIVIAI. PAKLAUSTAS, 
KOKS GALI BŪTI BENDRAS ŽUVUSIŲJŲ SKAIČIUS, JIS ATSAKĖ: 
“MES NEŽINOME. TIESIOG NEDRĮSTAME SPĖLIOTI. TAČIAU 
BIJAU, KAD TAS SKAIČIUS BUS SIAUBINGAS". PASKUTINIAME 
PRANEŠIME, GAUTAME IŠ ČEMBERLENO, SAKOMA, KAD MIES- 
TE SIAUČIA TRYS DIDELI GAISRAI. SPĖLIONĖS APIE GALIMUS 
TYČINIUS PADEGIMUS KOL KAS NEPASITVIRTINO, PABAIGA. 
23.46 GEG 27 8343F AP 


Tai buvo paskutinis AP pranešimas iš Čemberleno. 00.06 val. 
buvo pramušti dujotiekio vamzdžiai po Džeksono aveniu. 00.17 
val. greitosios pagalbos sanitaras iš Motono, važiuodamas Same- 
rio gatve, išmetė pro mašinos langą nuorūką. 

Sprogimas sunaikino beveik pusę kvartalo, sugriuvo ir Čem- 
berleno laikraščio “Klerion" redakcijos pastatas. 00.18 val. Čem- 
berlenas buvo atkirstas nuo visos šalies, kuri, nieko nežinodama, 
toliau ramiai miegojo. 


Dešimt minučių po vidurnakčio, likus septynioms minutėms 
iki dujotiekio sprogimo, Čemberleno telefono ryšio stotyje įvyko 
mažesnio masto avarija: vienu metu buvo perkrautos visos miesto 
telefono linijos. Trys budinčios telefonistės liko savo darbo vieto- 
se, bet nieko nebegalėjo padaryti. Suakmenėjusiais iš siaubo 
veidais, merginos dar bandė sujungti abonentus, bet veltui. 

Ir tada Čemberleno gyventojai plūstelėjo į gatves. 

Tai buvo panašu į vaiduoklių antplūdį iš kapinių, esančių ties 
Bekvizo gatvės ir 6-ojo greitkelio sankryža: žmonės išbėgo iš 
namų, apsivilkę vien naktiniais marškiniais, pižamomis ar chala- 
tais, plevėsuojančiais vėjyje lyg įkapių drobulės, moterys - su 
suktukais plaukuose. Misis Doson, kurios linksmuolis sūnus tą 
akimirką buvo jau nebegyvas, išlėkė į gatvę net nenusivaliusi nuo 
veido kosmetinės kaukės ir atrodė panaši į klouną iš klajojančio 
cirko. Žmonės norėjo pažiūrėti, kas atsitiko jų miestui - ar tikrai 
jis skęsta ugnyje ir kraujyje. Daugelis jų, kaip paaiškėjo vėliau, 
išbėgo pasitikti savo mirties. | 

Kai Kerė išėjo iš kongregacionalistų bažnyčios, Karlino gatvė 
buvo sausakimša - žmonės grūdosi vienas per kitą kaip skruzdėlės 
skruzdėlyne, skubėdami link miesto centro svilinančios žaros 
apšviesta gatve. | | 

Kerė įsigavo į bažnyčią prieš penkias minutes, po to, kai 
pramušė dujotiekį (tai nebuvo sunku - reikėjo tik įsivaizduoti 
vamzdyną, išvedžiotą po gatvės danga). Tačiau jai atrodė, kad 
išbuvo viduje ne vieną valandą. Ji meldėsi ilgai ir karštai, tai 
mintyse, tai balsu. Širdis pašėlusiai daužėsi. Venos ant kaklo ir 
smilkinių išsiplėtė ir išsišovė. Galvoje be paliovos sukosi mintys 
apie GALIĄ ir PRAGARĄ. Kruvina suknelė buvo šlapia ir sudras- 
kyta, kruvinos basos kojos kraujavo, nes kažkur gatvėje ji užlipo 
ant sudaužyto butelio. Kerė mėšlungiškai kūkčiojo, o bažnyčia 
dejavo, lingavo ir griaudėjo nuo energijos, sklindančios iš mergi- 
nos. Virto suolai, skraidė giesmynai, o sidabrinis komunijos 
padėklas su taure tyliai pakilo iš tamsios nišos ir įsirėžė į priešp- 
riešinę sieną. Kerė meldėsi, bet atsakymo nesulaukė. Bažnyčia 
buvo tuščia. O jeigu Jis ir buvo čia, tai slėpėsi nuo jos. Nenuosta- 
bu, kad Dievas nusisuko nuo jos. Bet visas šitas siaubas buvo taip 
pat ir Jo rankų darbas. Ir tada Kerė atsistojo ir išėjo, nusprendusi 
grįžti namo, susirasti mamą ir užbaigti savo kerštą iki galo. 

Pamačiusi būrius žmonių, skubančių į miesto centrą, mergina 
sustojo ant apatinės laiptų pakopos. Gyvuliai. Tad tegu jie visi ir 

sudega kaip aukojamieji gyvuliai. Tegu gatvė prisipildo laužų 
tvaiko. Tebūnie ši vieta vadinama Pragaru, Tartaru, Metėle. 
Linkt. | 
Srovės transformatoriai ant stulpų plykstelėjo violetine perla- 
mutrine liepsna, ir pasipylė žiežirbos - visai kaip per šventinį 
fejerverką. Aukštos įtampos laidai, vyniodamiesi į kamuolius, 
nukrito ant Žemės. Kai kurie žmonės puolė bėgti, bet tai jiems 
nepadėjo - visa gatvė buvo pilna laidų. Netrukus aplinkui pasklido 
degančių kūnų tvaikas. Matydami tai, kiti miestiečiai bandė 
trauktis atgal, netyčia lipo ant laidų ir smuko vietoje, krečiami 
elektros srovės. Iš po pižamų ir chalatų virto dūmų kamuoliai. 
Kerė grįžtelėjo per petį ir įdėmiai pažvelgė į bažnyčią: sunkios 
durys staiga užsitrenkė lyg pastumtos uraganinio vėjo. | 
Ji pasuko link namų. 


+ 


Ištrauka iš misis Koros Simard parodymų, duotų 
Meino valstijos tyrimo komisijai (“Kerietos Vait atvejį 
nagrinėjusios komisijos ataskaita", 217-218 psl.): 

K. Misis Simard, komisija žino, kad Baliaus naktį jūs netekote 
dukters, ir reiškia jums nuoširdžią užuojautą. Mes pasistengsime 
jūsų ilgai nevarginti. | 

A. Ačiū. Aš padėsiu jums, kuo galiu. 

K. Jūs buvote Karlino gatvėje, kai maždaug dvylika minučių 
po vidurnakčio Kerieta Vait išėjo iš ten esančios kongregaciona- 
listų bažnyčios? | | | 

A. Taip. | . 

K. Kodėl jūs tokiu metu atsidūrėte gatvėje? 

A. Mano vyras tądien išvažiavo su reikalais į Bostoną, o Ronda 
buvo mokykliniame baliuje. Aš sėdėjau namie viena ir laukdama 
dukters žiūrėjau per televizorių naktinį filmą. Staiga ėmė kaukti 
merijos sirena, bet aš nepagalvojau, kad tai susiję su mokykla. 

Paskui išgirdau sprogimą. Nežinojau, ką daryti. Mėginau skam- 
binti į policiją, bet jau po pirmų trijų skaičių pasigirsdavo signalas, 
kad linija užimta. Aš... aš... Tada... 

K. Nesijaudinkite, misis Simard. Nusiraminkite. Mes jūsų 
neskubiname. 

A. Aš ėmiau nerimauti. Tada nugriaudėjo antras sprogimas - 
dabar žinau, tai sprogo “Tedis Amoko" degalinė. Nusprendžiau 
pati nueiti į miesto centrą ir išsiaiškinti, kas atsitiko. Visas dangus 
raudonai žėravo, kraupiai žėravo. Kaip tik tada į duris pasibeldė 
misis Šajers. 

K. Misis Džordžeta Šajers? 

A. Taip. Jie gyveno už kampo - 217-ame Vilau gatvės name. Ta 
gatvė kertasi su Karlino gatve. Džordžeta daužė kumščiais į duris 
ir šaukė: “Kora, tu namie? Tu namie?“ Aš atidariau duris. Ji vilkėjo 
chalatą, avėjo šlepetėmis, o jos kojos buvo net pamėlusios nuo 
šalčio. Džordžeta pasakė, kad skambino į Vestoverio policiją, 
tikėdamasi, kad gal jie ką nors žinos, ir ten jai pranešė, kad dega 
mokykla. Aš sušukau: “O Dieve, ten juk Ronda!" 

K. Ir tada judvi nusprendėte eiti į miesto centrą? 

A. Nieko mes nenusprendėme. Tiesiog nuėjome. Aš apsiaviau 
šlepetes - atrodo, tai buvo Rondos šlepetės, su baltais bumbuliu- 
kais. Aišku, reikėjo apsiauti batelius, bet aš buvau visai pasimetu- 
si... Aš ir dabar turbūt kalbu ne tai, ką reikia. Juk kam jums žinoti 
apie mano šlepetes? 

K. Pasakokite, kaip jums išeina, misis Simard. 

A. D-d-dėkui. Aš padaviau misis Šajers pirmą pasitaikiusią 
striukę, ir mudvi išėjome. | 

K. Ar daug žmonių buvo Karlino gatvėje? 

A. Nepastebėjau. Buvau labai susijaudinusi. Gal trisdešimt. 
Gal daugiau. 

K. Ir kas tada nutiko? 

A. Mudvi nuėjome link Centrinės gatvės. Laikėmės už rankų 
kaip dvi mažos mergytės, einančios per pievą po saulėlydžio. 

Džordžeta kaleno dantimis. Gerai tai įsidėmėjau. Norėjau pasaky- 
ti jai, kad nustotų kalenusi, bet pagalvojau, kad tai nemandagu. 
Kai iki kongregacionalistų bažnyčios liko pusantro kvartalo, 
pamačiau, kad bažnyčios durys praviros, ir pagalvojau: “Kažkas 
nuėjo prašyti Dievo pagalbos". Bet tuoj pat supratau, kad tai 
netiesa. | 

K. Kokiu būdu jūs tai supratote? Juk jūsų pirmoji mintis atrodo 
logiškesnė. 

A. Aš tiesiog staiga supratau. 

K. Ar jūs atpažinote asmenį, išėjusį iš bažnyčios? 

A. Taip. Tai buvo Kerė Vait. | 

K. Jūs buvote mačiusi Kere Vait anksčiau? 

A. Ne. Mano duktė su ja nedraugavo. 

K. Bet juk gatvėje buvo tamsu, o jūs buvote už pusantro 
kvartalo nuo bažnyčios. | 

A. Taip, sere. 

K. Tai kaipgi jūs supratote, kad tai Kerė Vait, misis Simard? 

A. Aš tiesiog žinojau. | 

K. Tas žinojimas, kaip jūs sakote, buvo panašus į staigų proto 
nušvitimą? i 

A. Ne, sere. 

K. Tai koks jis buvo? 

A. Negaliu paaiškinti. Paskui tas pojūtis išnyko, kaip pabudus 
išnyksta sapnai - po valandos prisimeni tik tiek, kad kažką 
sapnavai. Bet tada aš tiksliai žinojau, kad ten - Kerė Vait. | 

K. Ar tą žinojimą lydėjo koks nors Jausmas? 

A. Taip. Siaubas. 

K. Kaip jūs tada pasielgėte? 

A. Aš pasisukau į . Džordžetą ir pasakiau: “Štai ji". O Džordžeta 
atsakė: “Taip, tai ji". Ji norėjo dar kažką pridurti, bet tą akimirką 
gatvė nušvito ryškia šviesa, pasigirdo traškesys ir spragsėjimas, ir 
iš viršaus ėmė kibirkščiuodami kristi elektros laidai. Vienas iš jų 
užkliudė kažkokį vyriškį, einantį prieš mus, ir tas žmogus užside- 

gė. Kitas vyriškis leidosi bėgti, netyčia užmynė ant laido, ir jo 
kūnas... išsilenkė taip, tarsi nugara būtų buvusi guminė. Paskui jis 
negyvas susmuko ant šaligatvio. Žmonės ėmė rėkti iš siaubo, kai 
kurie puolė bėgti, nežiūrėdami po kojomis. Laidai vis krito nuo 
stulpų ir rangėsi išilgai gatvės kaip gyvatės. O Kerė džiaugėsi tuo. 
Džiaugėsi. Aš jaučiau, kaip ji džiūgauja. Supratau, kad reikia elgtis 
-šaltakraujiškai. Tie, kurie bėgo, žuvo nutrenkti srovės. Džordžeta 
sušuko: “Bėgam, Kora! Viešpatie, aš nenoriu sudegti gyva!" Aš 
atsakiau: “Nepanikuok. Reikia galvoti galva, arba jos tau daugiau 
nebeprireiks". Žodžiu, leptelėjau kažkokią kvailystę. Bet Džor- 
džeta manes nepaklausė. Paleido mano ranką ir nubėgo prie 
šaligatvio. Aš šaukiau, kad ji sustotų, - kaip tik priešais gulėjo 
sunkus, storas laidas. Ir Džordžeta... Ji... Aš užuodžiau, kai ji 
pradėjo svilti. Iš po jos drabužių ėmė virsti dūmai, ir aš pagalvo- 
jau: “Tai štai kaip atrodo žmogus, žudomas elektros kėdėje". O 
degančio kūno kvapas salsvas kaip kepamos kiaulienos. Gal jis 
jums pažįstamas? Dabar aš kartais užuodžiu tą kvapą sapnuose... 
O tada stovėjau sustingusi ir žiūrėjau, kaip Džordžeta Šajers 
anglėja. Kažkur vakariniuose miesto rajonuose nugriaudėjo stip- 
rus sprogimas - tai sprogo dujotiekis, - bet tada aš neatkreipiau į 
jį jokio dėmesio. Kai pagaliau apsidairiau aplinkui, pamačiau, kad 
esu viena. Visi kiti arba pabėgo, arba degė. Mačiau mažiausiai 
šešis lavonus, panašius į senų skarmalų krūvas. Vienas laidas 
kairėje gatvės pusėje nukrito ant namo verandos, ir ji užsidegė. 
Girdėjau, kaip senoviškos medinės stoglentės spragsi tarsi skrudi- 
nami kukurūzai. O aš vis stovėjau, stengdamasi susivaldyti. Man 
atrodė, kad taip stoviu jau labai ilgai, daug valandų. Ėmiau bijoti, 
kad nualpsiu ir nukrisiu ant vieno iš laidų, arba neišlaikys nervai, 
ir imsiu bėgti. Kaip... kaip Džordžeta. Tada prisiverčiau pajudėti 
pirmyn. Slinkau, sustodama po- kiekvieno žingsnio. Degantis 
namas dar geriau apšvietė gatve. Aš peržengiau du laidus ir 
apėjau lavoną, jau beveik visai suanglėjusį. Aš nenorėjau matyti... 
bet... juk... juk turėjau žiūrėti, kur statau kojas. Ant lavono rankos 

buvo vestuvinis žiedas, bet visiškai juodas. Visiškai juodas. Dieve, 
galvojau aš, Dieve brangus. Peržengiau dar vieną laidą ir atsidū- 
riau iš karto priešais tris, gulinčius šalia vienas kito. Stovėjau ir 
žiūrėjau įjuos. Jeigu peržengsiu tuos laidus, tariau sau, viskas bus 
gerai, O jeigu ne... Aš bijojau. Žinote, apie ką aš galvojau tą 
akimirką? Prisiminiau tokį žaidimą, kurį žaisdavome vaikystėje - 
“Mama, galima?". Kažkoks balsas mane ragino: “Kora, ženk vieną 
milžino žingsnį per laidus". O aš kaip žaidime paklausiau savęs: 
“Mama, mama, galima?" Vienas iš tų laidų kibirkščiavo, kitais 
dviem srovė, atrodo, netekėjo. Bet iš kur galėjai būti tikras? Taigi, 
aš stovėjau ir laukiau, kol eis pro šalį koks nors žmogus, bet niekas 
nesirodė. Namas vis dar degė, ugnis persimetė ant vejos, medžių 
ir gyvatvorės. Bet gaisrininkai neatvažiavo. Jie paprasčiausiai 
negalėjo - tuo metu liepsnojo jau visa vakarinė miesto dalis. Man 
ėmė svaigti galva. Ir tada pagaliau suvokiau: arba žengsiu milžino 
žingsnį, arba nualpsiu. Aš žengiau tokį didelį žingsnį, kokį tik 
sugebėjau, bet vis tiek šlepetės kulnu vos neužkliudžiau trečiojo 
laido. Paskui apėjau dar vieno laido galą ir leidausi bėgti. Daugiau 
nieko nebeprisimenu. Iš ryto atsipeikėjau policijos nuovadoje. 
Gulėjau ant antklodės, patiestos tiesiai ant grindų. Ten buvo daug 
žmonių. Kai kurie... keli... buvo apsivilkę baliniais rūbais, ir aš 
ėmiau klausinėti jų, ar nematė Rondos. Jie atsakė... ats-s-sakė... 

(trumpa pertrauka) 

K. Jūs esate tikra, kad visa tai padarė Kerė Vait? 

A. Taip. 

K. Dėkojame, misis Simard. 

A. Norėčiau užduoti vieną klausimą, jeigu galima. 

K. Žinoma. 

A. Kas bus, jeigu yra daugiau tokių, kaip Kerė? Kas laukia mūsų 
pasaulio? 


Iš knygos “Susprogdintas šešėlis" (151 psl.): 

“Gegužės 28 d. 00.45 val. padėtis Čemberlene tapo kritiška. 
Mokykla, stovėjusi atokiai nuo kitų pastatų, sudegė iki pamatų, o 
visas prekybinis centras tebeliepsnojo. Vandens tamė miesto 
rajone beveik nebuvo, tačiau gaisrininkai jį pumpavo iš Deigano 
gatvės. Slėgis, tiesa, buvo labai žemas, bet komercinius pastatus 
už Centrinės ir Ouko gatvių sankryžos pavyko išgelbėti. 

Sprogus “Tonis Sitgou“ degalinei, Samerio gatvėje užsilieps- 
nojo toks gaisras, kad jo nepavyko užgesinti iki dešimtos valandos 
ryto. Samerio gatvėje buvo vanduo, bet ten trūko gaisrininkų ir 
technikos. Tuo metu iš Luistono, Oberno, Lisbono ir Brunsviko 
jau skubėjo gaisrinės mašinos, bet jos atvyko tik apie pirmą 
valandą. 

Karlino gatvėje taip pat prasidėjo gaisras, sukeltas nutrauktų 
aukštos įtampos elektros laidų. Galiausiai jis apėmė visą šiaurinį 
gatvės galą, užgriebdamas ir namą, kuriame kadaise išvydo 
pasaulį Margaretos Vait duktė. 

Vakarinėje miesto dalyje, kalvos, paprastai vadinamos Brik- 
jardhilu, papėdėje, įvyko didžiausia katastrofa: pagrindinės du- 
jotiekio linijos sprogimas sukėlė gaisrą, siautėjusį visą naktį ir dar 
kitą dieną. į | 

Jei susirasite gaisrų vietas miesto plane (žr. 152 psl.), nesun- 
kiai įsivaizduosite Kerės maršrutą: kilpojantis, vingiuojantis ke- 
lias per miestą, vedantis į aiškų galutinį tikslą - namo..." 


Svetainėje kažkas nukrito. Margareta Vait atsitiesė ir sukluso. 
Didžiulis peilis jos rankoje žvilgėjo liepsnų atšvaituose. Prieš kurį 
laiką dingo elėktra, ir dabar namą apšvietė tik gatvėje šėlęs 
gaisras. | | 

Nuo sienos bumptelėjo žemėn vienas iš paveikslų. Po akimir- 
kos nukrito laikrodis su gegute. Mechaninis paukštelis gailiai 
cyptelėjo ir apmirė. | | 

Mieste be paliovos kaukė sirenos, bet Margareta vis tik išgirdo, 
kaip į šaligatvį priešais namą sušlepsėjo žingsniai. 

Laukujės durys su trenksmu atsilapojo. Žingsniai prieškamba- 
ryje. 

Misis Vait girdėjo, kaip svetainėje lyg moliniai paukščiai tire 
dūžta gipsiniai paveikslai: “KRISTUS - NEMATOMAS SVEČIAS", 
“KAIP PASIELGTŲ JĖZUS", “ARTINASI VALANDA", “JEI 
PASKUTINIS TEISMAS PRASIDĖTŲ ŠIANDIEN, AR BUTUM JAM 
PASIRUOŠĘS?" | 

(aš buvau tuose tiruose ir baruose mačiau kaip kraiposi kekšės 
ant medinių pakylų) | 

Ji sėdėjo ant taburetės tiesi kaip pirmame suole sėdinti pirmū- 
nė mokinė, bet akys žvelgė bereikšmiu pamišėlės žvilgsniu. 

"Svetainės langai skambėdami išdužo. 

Virtuvės durys atsilapojo, ir vidun įėjo Kerė. 

Susikūprinusi, susitraukusi, persikreipusi. Iš balinės suknelės 
liko vieni skutai. Kiaulės kraujas, jau beveik sukrešėjęs, pradėjo 
pleišėti. Kakta ištepliota purvu, abu keliai sudaužyti iki kraujo. 

- Mama, - sušnibždėjo Kerė. Jos akys tebebuvo giedros, tik 
nenatūraliai išsiplėtusios, apvalios kaip paukščio. Praviros lūpos 
virpėjo. Jeigu tą akimirką koks nors žmogus būtų pamatęs Marga- 
retą ir Kere, jį būtų pribloškęs motinos ir dukters panašumas. 

Misis Vait tebesėdėjo ant taburetės, paslėpusi peilį skreite tarp 
sijono klosčių. 

- Aš privalėjau nusižudyti, kai Ralfas šitaip pasielgė, - prabilo 
ji aiškiu balsu. - Po pirmojo karto, dar prieš vedybas, bet jis 
prižadėjo, kad niekada daugiau taip nedarys. Jis sakė, kad mes 
tiesiog... išklydome iš teisiųjų kelio. Aš patikėjau juo. Paskui 
nukritau ir praradau vaiką. Tokia buvo Dievo bausmė. Aš maniau, 
kad nuodėmė išpirkta. Krauju. Bet nuodėmė niekada nežūva. 
Nuodėmė... niekada... nežūva... - Margaretos akys sublizgo. 

“ - Mama, aš... | | 

- Iš pradžių viskas buvo gerai. Mes gyvenome skaisčiai. Miego- 
jome vienoje lovoje, kartais net susiglaudę pilvais, ir aš jaučiau, 
taip, jaučiau atslenkant Žaltį. Bet mes. Niekada. To. Nedarėme. 
Iki to karto. - Jos lūpas iškreipė kraupi, žiauri šypsena. - Tą vakarą 

aš mačiau, kaip Ralfas į mane žiūri. Mudu suklupome ant kelių, 
melsdami stiprybės, ir jis prisilietė prie manęs. Prie tos vietos. 
Moteriškos vietos. Aš išvijau Ralfą iš namų. Jo nebuvo kelias 
valandas, ir visą tą laiką aš meldžiausi už jį. Mačiau jį sielos 
akimis, klaidžiojantį vidurnakčio gatvėmis, kovojantį su Šėtonu, 
kaip Jokūbas kovojo su Viešpaties angelu. Kai jis pagaliau grįžo 
namo, mano širdis prisipildė dėkingumo. 

Margareta nutilo. Sukepusios lūpos šypsojosi tamsoje, darko- 
moje virpančių liepsnų atšvaitų. 
“ - Aš nenoriu šito girdėti, mama! 

Indaujoje suskambo dūžtančios lėkštės. | 

- Bet vos tik Ralfas įėjo vidun, aš pajutau tvoskiantį nuo jo 
viskio kvapą. Ir jis paėmė mane. Paėmė mane! Kvėpuodamas man 
į veidą šlykščiu viskio kvapu - motelių kvapu - paėmė mane... ir 
man tai patiko! - paskutinius žodžius Margareta išrėkė užvertusi 
galvą į lubas. - Man patiko, kaip jis užgriuvo mane, kaip graibė 
rankomis mano kūną - VISĄ KUNĄ! 

- MAMA! 

(11MAMA!!) 

Margareta nutilo lyg gavusi antausį ir dėbtelėjo į dukterį. 

- Tada aš vos nenusižudžiau, - tęsė ji toliau ramesniu balsu. - 
O Ralfas verkė ir maldavo atleisti, bet aš neatleidau. Netrukus jis 
mirė. Aš galvojau, kad Dievas, bausdamas mane, atsiuntė vėžį, 
kuris graužia mano moteriškas dalis, palikdamas jų vietoje juodus 
puvėsius - juodus kaip mano puolusi siela. Bet tokia bausmė būtų 
buvusi pernelyg švelni. Nežinomi Viešpaties keliai - dabar aš tai 
suprantu. Kai prasidėjo skausmai, aš nuėjau į virtuvę, pasiėmiau 
peilį - šitą peilį... - Margareta iškėlė peilį aukštyn, - ir laukiau tavo 
atėjimo, kad galėčiau paaukoti tave Dievui. Bet taip ir neišdrįsau. 
Vėl paėmiau šitą peilį, kai tau buvo treji metai, bet ir vėl 
išsigandau. Ir todėl Velnias atėjo į namus. | 

Ji laikė peilį prieš save ir tarsi užkerėta spoksojo į žvilgančius 
ašmenis. | 

Kerė netvirtai žingtelėjo link jos. 

- Aš atėjau nužudyti tave, mama. O tu laukei, norėdama 
nužudyti mane. Mama, aš... Tai negerai, mama. Tai ne... | 

- Melskimės, - tyliai pratarė Margareta. Akyse, įsmigusiose į 
Kere, šmėkštelėjo kraupi, beprotiška užuojauta. Gaisro pašvaistė 
dabar buvo dar ryškesnė, ant sienų lyg dervišai šoko liepsnų 
atšvaitai. 0 | 

- Padėk man, mama! - sušuko Kerė ir suklupo ant kelių, 
nuleidusi galvą, maldaujamai tiesdama į motiną rankas. | 

“Margareta visu svoriu palinko į priekį. Peilis nėrė Žemyn, 
nubrėždamas ore žėrintį lanką. 

Tačiau Kerė akies kampeliu tikriausiai pastebėjo mamos judesį 
ir atšoko. Peilis, užuot pataikęs jai į nugarą, iki pat rankenos 
susmigo į petį. Margareta užkliuvo už taburetės kojos ir išsitiesė 
ant grindų. | 

Jos tylėdamos žiūrėjo viena į kitą. 

Iš žaizdos kraštų aplink peilio rankeną pasirodė kraujas ir 
raudona srovele nuvarvėjo ant grindų. 

Kerė švelniai tarė: 

- Aš taip pat tyriu tau dovaną, mama. 

Margareta pabandė atsistoti, susverdėjo ir liko klūpoti ketur- 
pėsčia. 

- Ką tu darai? - kimiai sušvokštė ji. 

- Aš įsivaizduoju tavo širdį, - atsakė Kerė. - Viskas daug 
lengviau, kai įsivaizduoji mintyse. Tavo širdis - didelis raudonas 
raumuo. Manoji plaka greičiau, kai naudojuosi savo galia. O tavoji 
dabar ima plakti lėčiau. Taip... dar lėčiau. 

Margareta vėl pamėgino atsistoti, bet nesėkmingai, tada nub- 
rėžė ore priešais dukterį ženklą nuo Blogos Akies. 

- Dar lėčiau. Ar žinai, mama, kokią aš tau paruošiau dovaną? 
Tai, ko tu visuomet troškai, - tamsą. Ir Dievą, gyvenantį toje 
tamsoje. | | 

Margareta sušnabždėjo: 


176 


- Tėve mūsų, kurs esi danguje... 

- Lėčiau, mama, lėčiau. 

- „.. tebūnie šventas Tavo vardas... 

- Aš matau, kaip stingsta kraujas tavo gyslose. Lėčiau. 

- .. teateinie Tavo karalystė... 

- Tavo rankos ir kojos tampa baltos kaip marmuras, kaip 
alebastras. Visai baltas. 

- .. tebūnie Tavo valia... 

- Mano valia, mama. Lėčiau. 

- ... kaip danguje... 

- Lėčiau. | 

-. taip ir... taip ir... 

Margareta susmuko ant grindų, rankos mėšlungiškai sutrūk- 
čiojo. 

- ... taip ir žemėje. 

- Širdie, stok! - sušnabždėjo Kerė. 

Ji pažvelgė į savo petį ir suėmė nusilpusiomis rankomis peilio 
kotą. 

„. (ne oi ne skauda labai skauda) 

Kerė įtempė visas jėgas ir vargais negalais atsistojo, prisilaiky- 
dama mamos taburetės. Galva svaigo, pykino, iš gerklės gilumos 
pamažu kilo kraujas. Pro išdaužytus langus vidun smelkėsi aitrūs, 
troškūs dūmai. Ugnis jau apėmė kaimyninį nar 4. O ant jų stogo 
dabar tikriausiai švelniai leidžiasi kibirkštys, pagalvojo Kerė, ant 
stogo, kurį prieš tūkstantį metų pramūšė iš dangaus krentanti 
akmenų kruša. | | | 

Kerė išėjo pro užpakalines duris, nusvirduliavo per veją ir 
atsišliejo | 

(kur mano mama) 

į medį. Laukė dar vienas, paskutinis darbas. Bet koks? Atrodo, tai 
kažkuo S 

(moteliai mašinų stovėjimo aikštelės) 

susiję su angelu, mojuojančiu kalaviju. Ugniniu kalaviju. 

Nieko. Paskui prisimins. 

Kerė kiemais išsigavo į Vilou gatvę ir nušliaužė pylimu link 6- 
ojo greitkelio. | | 

Buvo penkiolika po pirmos. 


Laikrodis rodė dvidešimt minučių po vienuoliktos, kai Kristina 
Hargensen ir Bilis Nolanas grįžo į “Kavalierių". Jie įėjo pro 
užpakalines duris, užlipo laiptais ir įsmuko į savo kambarį. Ten 
Bilis, neleidęs Krisei net šviesos įjungti, ėmė traukti nuo merginos 
palaidinukė. | 

- Palauk, aš atsisagstysiu. 

- Velniop! 

Jis vienu truktelėjimu perplėšė palaidinukę nugaroje. Me- 
džiaga plyšo netikėtai garsiai. Viena saga ištrūko ir nusirito 
medinėmis grindimis. Pirmojo aukšto bare dundėjo kažkokia 
negriška muzika, o pastatas net vibravo nuo nerangaus, bet 
entuziastingo trypimo - ten smaginosi vairuotojai, audimo fabriko 
darbininkai ir kūrikai su savo merginomis - kirpėjomis į ir padavė: 
jomis iš Vestoverio bei Luistono. 

- Tu ką... 

- Užsičiaupk! 

Bilis užsimojęs šėrė Krisei per skruostą, ir toji net loštelėjo 
atgal: Merginos akys piktai sublizgo. | 

- Nuo šiol tarp mūsų viskas baigta, Bili, - tarė jiirė ėmė atatupsta 
trauktis, tačiau trauktis link lovos. Krūtų speneliai po liemenėle 
sukietėjo, plokščias pilvas kilnojosi nuo greito kvėpavimo, ilgos 
kojos, aptemptos siaurais džinsais, atrodė be e galo gundančiai. - 
Viskas baigta. 

- Žinoma, - atsakė Bilis ir pamėgino sugriebti Krisę, bet toji 
stipriai trenkė jam per veidą. 

Bilis atsilošė. 

- Ach tu, kale, tu man mėlynę užstatei! 

- Ir dar gausi! | 

- Čia tu tiesą pasakei - aš tuoj viską gausiu! 

Kurį laiką jie dėbsojo vienas į kitą, greitai alsuodami iš įtūžio 
ir susijaudinimo. Paskui Bilis šypsodamasis pradėjo atsiseginėti 
marškinius. 

- Smagi bus naktelė, Šarle. Kaip niekad... 

Smarkiai susijaudines, Bilis vadindavo ją Šarle. Atrodo, nusi- 
šaipiusi mintyse pagalvojo Krisė, kad taip jis vadina visas ypač 
seksualias panas. 

Ji šyptelėjo ir truputį atsipalaidavo. Pasinaudojęs tuo, Bilis 
užmetė Krisei ant veido savo marškinius, pasilenkęs smogė jai į 
pilvą ir parvertė ant lovos. Spyruoklės garsiai sužviegė. Krisė ėmė 
bejėgiškai daužyti kumščiais jam per nugarą. 

- Atstok nuo manes! Atstok nuo manęs, šunsnuki! Paleisk 
mane! | 

Bilis šaipydamasis vienu truktelėjimu sulaužė jos džinsų užt- 
rauktuką ir apnuogino šlaunis. 

- O jeigu neatstosiu, kas tada? Paskambinsi savo tėtušiui? - 
kimiai sušvokštė jis. - Paskambinsi, ką? Ką? Ką, katyte? Pasiskųsi 
savo galingajam tėtušiui advokatui? Ką? Žinai, aš mielai būčiau 
išpylęs ant tavęs visą tą šūdą! Žinai? Ką? Žinai? Kiaulėms - kiaulės 
kraujas, juk taip? Kaip šliūkštelėčiau tiesiai ant tavo šliundriškos 
makaulės. Tu... J 

Krisė staiga nustojo priešintis, ir Bilis nutilęs pažvelgė į jos 
veidą. Mergina kažkaip keistai šypsojosi. | 

- Tu nuo pat pradžių galvojai apie tai, ar ne? Tu, dvokianti 
padugne. Galvojai, ar ne? Tu prakeiktas šūdinas šunsnuki, gyvuly, 
kastrate... 

- Koks skirtumas? - paklausė Bilis, grėsmingai išsišiepęs. 

- Jokio. 

Krisė staiga liovėsi šypsotis, atlošė galvą taip, kad išsipūtė 
kaklo venos, ir spjovė Biliui į veidą. 

„Ir tada prasidėjo gaivališkas, kraujo spalva užlietas šėlsmas, 
pasibaiges užsimiršimu. 

O apačioje bare klykė ir dundėjo muzika (“Prarysiu dar vieną 
baltą tablete/ Ir prie vairo tikrai neužmigsiu/ Jau šešios dienos aš 
kelyje/ Bet šiandien namo parvyksiu") - kažkoks kantri ir vesterno 
mišinys, labai prastas, bet užtat visu garsu; penki muzikantai, 
dėvintys blizgučiais išsiuvinėtus kaubojiškus marškinius ir nauju- 
tėlaičius džinsus su žvilgančiomis kniedėmis, liejo paskutinį 
prakaitą - solo gitara, bandža, bosinė gitara, klavišiniai, mušamie- 
ji. “Kavalieriuje" niekas negirdėjo miesto sirenos kauksmo, negir- 
dėjo nei pirmojo, nei antrojo sprogimo. Muzika nutilo tik tuomet, 
kai sprogo dujotiekis. O kai netrukus į aikštelę įlėkė mašina, ir 
kažkas sušuko, kad miestas dega, Krisė ir Bilis miegojo. 


Laikrodis ant naktinio staliuko rodė penkias po pirmos, kai 
Krisė staiga nubudo. Kažkas kumščiais beldė į duris. 

- Bili! - šaukė balsas už durų. - Kelkis! Ei, Bili! 

Bilis sujudėjo, apsivertė ant šono ir numušė ant grindų pigų 
plastmasinį žadintuvą. 

- Kas per velniava? - sumurmėjo jis ir atsisėdo. 

Skaudžiai perštėjo nugarą. Šita kalė sudraskė nagais. Tąkart j jis 
beveik nieko nejautė, bet dabar nusprendė, kad reikės išdaužyti 
jai snukį prieš išmetant lauk. Tiesiog tam, kad žinotų, kas... 

Jį pribloškė tyla. Tyla. “Kavalierius" paprastai dirbdavo iki 
dviejų valandų nakties, be to, pro dulkėtą mansardos langelį 
matėsi, kad neoninė iškaba vis dar tebeblyksi. Bet išskyrus 
beldimą į duris 

(kažkas atsitiko) 
buvo tylu kaip kapinėse. 

- Bili, tu čia? Ei, atidaryk! | 

- Kas čia? - sušnibždėjo Krisė. Jos akyse, atspindinčiose neoni- 
nių lempų mirgėjimą, sustingo baimė. | 

- Džekas Talbotas, - išsiblaškęs atsakė Bilis, tada garsiau 
paklausė: - Ko nori? | 

- Atidaryk, Bili! Reikia pasikalbėti. 

Bilis atsikėlė iš lovos, nuogas nušlepsėjo prie durų ir atkabino 
senovišką kabliuką. 

Vidun įgriuvo Džekas Talbotas: akys paklaikusios, veidas 
ištepliotas suodžiais. Kai prieš vidurnaktį “Kavalierių" pasiekė 
naujienos iš Čemberleno, jis gėrė bare su Stivu ir Henriu. Jie grįžo 
į miestą senu Henrio “Dodžu" ir nuo Brikjardhilo viršūnės matė, 
kaip Džeksono aveniu sprogo dujotiekis. Kai Džekis, pasiskolinęs 
“Dodžą", puse pirmos nulėkė atgal, miestas jau buvo apimtas 
panikos. | 

- Čemberlenas dega! - sušuko jis Biliui. - Visas miestas! 
Mokyklos nebėra. Prekybinio centro nebėra. Vestendas išlėkė į 
orą - sprogo dujos. Karlino gatvėje gaisrai. Ir visi kaip vienas 
tvirtina, kad tai padarė Kerė Vait! 

- O Dieve, - sumurmėjo Krisė, keldamasi iš lovos ir grabinėda- 
ma aplinkui savo drabužių. - Ką ji... 

- Užsičiaupk, - nepiktai nutildė ją Bilis, - arba aš išspirsiu tave 
pro duris. - Jis atsisuko į Džeką ir galvos linktelėjimu paragino jį 
pasakoti toliau. 

- Visi matė ją. Daugybė žmonių ją matė. Bili, jie sako, kad Kerė 
visa kruvina. Šįvakar ji buvo tame sumautame baliuje... Stivas ir 
Henris nesuprato, bet... Bili, ar tu... tas kiaulės kraujas... ar jis... 

- Aha, - atsakė Bilis. 

- O, velnias! - Džekas atatupstas atsitraukė prie durų. Jo veidas 
vienintelės koridoriuje degančios lemputės šviesoje atrodė liguis- 
tai geltonas. - Po velnių, Bili, ir dabar visas miestas... 

- Kerė sugriovė visą miestą? Kerė Vait? Tu ką, visai trenktas? 
- ramiai, beveik nerūpestingai atrėžė Bilis. Už jo nugaros greitai 
rengėsi Krisė. | 

- Pasižiūrėk pro langą, - tarė Džekas. 

Bilis nuėjo ir pažvelgė pro langelį. Rytų pusėje visas horizontas 
buvo raudonas, dangų rausvino žara. Jam bežiūrint, pro šalį 
kaukdamos pralėkė trys gaisrinės mašinos. “Kavalieriaus" žibintų 
šviesoje Bilis spėjo įžiūrėti jų numerius. 

- Velniai griebtų! - šūktelėjo jis. - Mašinos iš Brunsviko. 

- Brunsviko? - perklausė Krisė. - Betjuk Brunsvikas už keturias- 
dešimties mylių nuo čia. Negali būti... 

Bilis vėl pasisuko į Džeką Talbotą: 

 - Na, gerai. Kas ten atsitiko? 

Džekas papurtė galvą. 

- Niekas dar tiksliai nežino. Viskas prasidėjo vidurinėje mokyk- 
loje. Kere ir Tomį Rosą išrinko karalium ir karaliene, ir tada 
kažkas užpylė ant jų du kibirus kraujo. Kerė išbėgo, o mokykla 
užsiliepsnojo ir, kaip kalbama, niekas iš ten nebegalėjo išeiti. 
Paskui sprogo dvi degalinės - iš pradžių “Tedis Amoko", po to 
“Mobil" Samerio gatvėje... 

- “Sitgou", - pataisė Bilis. - Ten “Sitgou". 

- Koks, po velnių, skirtumas? - suklykė Džekas. - Visur, kur kas 
nors atsitikdavo, matė ją. Ir tie kibirai... mes buvome be piršti- 
nių... | | | 

- Aš viską sutvarkysiu, - tarė Bilis. 

- Tu nieko nesupratai, Bili. Kerė... 

- Varyk iš čia! | 

- Bili... | | 

- Dink iš čia, sakau, arba aš nulaušiu tau ranką ir sugrūsiu į 
žabtus. 

Džekas išsigandes pasitraukė už durų. 

- Eik namo, - ramiai tarė Bilis. - Niekam nieko nepasakok. Aš 
viskuo pasirūpinsiu. . 

- Gerai, - atsakė Džekas. - Gerai, Bili, aš tik norėjau... 

Bilis užtrenkė duris. Tada prie jo prišoko Krisė: 

- Kas dabarbus, Bili? Ta kalė Kerė... Dieve, ką mums dabarda... 

Bilis iš visų jėgų šėrė jai per veidą ir parbloškė ant grindų. Krisė 
akimirką sėdėjo sustingusi, paskui užsidengė veidą rankomis ir 
pratrūko raudoti. | 

Bilis užsimovė kelnes, užsitempė marškinius, apsiavė. Paskui 
priėjo prie purvinos kriauklės kambario kampe, įjungė šviesą, 

sudrėkino galvą ir ėmė šukuotis, protarpiais lenkdamasis žemyn 
pažiūrėti į savo atvaizdą sename, musių nutupėtame veidrodyje. 
Už jo plaukiojo perkreiptas Krisės atspindys. Ji sėdėjo ant grindų 
ir šluostėsi kraują nuo praskeltos lūpos. 

- Aš tau pasakysiu, ką mes dabar darysime, - pagaliau prabilo 
jis. - Mes važiuosime į miestą ir stebėsime gaisrus. Paskui grįšime 
namo. Tu pasakysi savo brangiajam tėtušiui, kad mes gėrėme 
“Kavalieriuje" alų, kai visa tai prasidėjo. Aš tą patį pasakysiu savo 
mamytei. Supratai? 

- Bili, tavo pirštų atspaudai... - pratarė Krisė švepluodama, bet 
pagarbiai. 

- Jų atspaudai, - atsakė Bilis. - Aš dirbau su pirštinėmis. 

- Jie neišplepės? Jei policija juos suims ir ims tardyti... 

- Žinoma, išplepės. 

Dabar plaukai gulė tvarkingomis bangomis, ir dulkėtos lempu- 
tės šviesoje garbanos blizgėjo kaip vandens sūkuriukai giliame 
duburyje. Iš veidrodžio žvelgė ramus, pasitikintis savimi veidas. 
Bilio šukos buvo senos, dėmėtos ir subraižytos. Tėvas padovanojo 
jas Biliui vienuolikto gimtadienio proga, ir dar nė vienas dantis 
nebuvo išlūžęs. Nė vienas. 

- Gal jie niekada ir nesuras tų kibirų, - tarė jis. - O j jei s suras, tai 
gal ugnis bus sunaikinusi pirštų atspaudus. Nežinau. Bet jeigu 
Doilis areštuos kurį nors iš jų, aš bėgsiu į Kaliforniją. O tu elkis kaip 
išmanai. 

- Ar-pasiimsi mane kartu? - paklausė Krisė. 

Ji žiūrėjo į Bilį maldaujančiomis akimis. Lūpos ištinusios, 
storos kaip negrės. 

Bilis nusišypsojo. | 

- Galbūt. - Bet jis neims. Niekada daugiau. 

- Stokis. Važiuojame į miestą. 

Jie nusileido laiptais į pirmą aukštą ir perėjo per tuščią salę. 
Kėdės tebebuvo netvarkingai išstumdytos, ant stalų stovėjo pus- 
pilniai alaus bokalai. 

Išeidamas pro užpakalines duris, Bilis tarstelėjo: 

- Ir vis dėlto čia šlykštu. 

Jie įsėdo į mašiną, ir Bilis užvedė variklį. Bet vos tik jis įjungė 
šviesas, Krisė ėmė klykti, prispaudusi sugniaužtus kumščius prie 
veido. | 

“Bilis taip pat pajuto, kaip kažkas braunasi . 

(kere kere kere kere) 

į jo sąmonę. 

Priešais juos, maždaug už septynių dešimčių pėdų stovėjo 
Kerė. Vaizdas, mašinos žibintų išplėštas iš tamsos, buvo panašus 
į klaikų juodai baltą kadrą iš siaubo filmo. Kerė stovėjo plūsdama 
krauju, tik dabar jau savo pačios krauju. Iš peties vis dar styrojo 
peilio rankena, suknelė buvo žemėta ir žalia nuo žolės - mat 
didžiąją dalį kelio nuo Karlino gatvės ji įveikė šliaužte, dažnai 
prarasdama sąmone. Reikėjo sunaikinti šitą užeigą, nes čia, kaip 
jai atrodė, ir užgimė sumanymas, tapęs šios siaubingos nakties 
įvykių priežastimi. 

Kerė kiek pastovėjo svyruodama, ištiesusi į priekį rankas kaip 
hipnotizuotojas, paskui žengė link Bilio mašinos. 

Bilis, pasižymėjęs Žaibiška reakcija, ir šįkart sureagavo per dalį 
sekundės - Krisė nespėjo net baigti savo klyksmo. Jis nuspaudė 
sankabą ir perjungė bėgį. | 

Padangos sucypė ir mašina šoko pirmyn tarsi didžiulė metali- 
nė žmogėdra. Siluetui priekiniame stikle greitai artėjant, sveti- 
mas balsas galvoje skambėjo vis garsiau 

(KERE KERE KERE) 

ir garsiau, 

(KERE KERE KERE) 

kol galiausiai pradėjo kaukti kaip visu garsu paleistas radioim- 
tuvas. Laikas, rodėsi, sustingo, ir akimirkai sustingo net judėjimas 
- visi trys tarsi apmirė: Bilis, | 

(KERE visai kaip tuos šunis KĖRE visai kaip tuos prakeiktus 
šunis KERE norėčiau aš būti KERE tavo vietoje) 

Krisė | 

(KERE jėzau nežudyk jos KERE aš nenorėjau KERE Bili aš 
nenoriu KERE matyti šito) 
ir pati Kerė 

(reikia įsivaizduoti vairą sankabą taip aš matau VAIRAS 0 
dieve mano širdis mano širdis mano širdis) 

Bilis ūmai pajuto, kad mašina išduoda jį, kad vairas nebeklau- 
so jo. "Biskeinas" ėmė suktis vietoje, išmetimo vamzdis griaudėjo, 
ir staiga priešpriešiais ėmė artėti “Kavalieriaus" siena - vis arčiau, 
arčiau ir | 

(tai gala...) | 
mašina įsirėžė į sieną, lėkdama keturiasdešimties mylių per 
valandą greičiu. Neono šviesos apšvietė išsilaksčiusias į šalis 
medines lentas. Bilis trenkėsi į vairą, Krisė griuvo ant prietaisų 
skydo. 

Iš pramušto bako ėmė tekėti benzinas. Į balą įkrito nulūžęs 
išmetamasis vamzdis, ir plykstelėjo liepsna. . 

Kerė gulėjo ant šono užmerkusi akis, sunkiai kvėpuodama. 
Krūtinę tarsi ugnis degino. 

Po kurio laiko ji pasikėlė ant rankų i ir ėmė šliaužti per mašinų 
stovėjimo aikštelę, pati nežinodama, kur. 

(mamaatleisk aš nenorėjau šito mama prašau man taip skauda 
mama ką man daryti) ' 

* Ir staiga viskas neteko reikšmės, jokios reikšmės. Norėjosi tik 
vieno - atsiversti ant nugaros ir pamatyti žvaigždes. Atsiversti, 
kartelį žvilgtelėti ir numirti. 

Taip gulinčią antrą valandą ją rado Sju. 


Kai šerifas Doilis liepė jai eiti namo, Sju paėjėjo tolyn gatve ir 
atsisėdo ant Čemberleno skalbyklos laiptelių. Akys žvelgė į lieps- 
nojantį dangų, jo nematydamos. Tomis negyvas. Ji žinojo, kad tai 
tiesa, ir susitaikė su ta mintimi kažkaip siaubingai lengvai. 

Ir užmušė jį Kerė. 

Sju nesuprato, iš kur žino tai, bet įsitikinimas buvo tvirtas ir 
aiškus kaip dukart du. 

Slinko valandos, bet Sju nekreipė dėmesio į laiką. Ledi Makbet 
užmušė miegą, o Kerė užmušė laiką. Labai gerai. Sju liūdnai 
šyptelėjo. Nejaugi tai ir yra mūsų herojės galas, mis Meilutės 
Šešiolikmetės galas? Ir ji daugiau nebesvajos apie užmiesčio 
klubą ir Švarų Miestą. Niekada. Viskas dingo. Sudegė. Pro šalį 
prabėgo kažkoks žmogus, šaukdamas, kad dega Karlino gatvė. Ir 
tegu sau dega. Tomio nebėra. O Kerė nuėjo namo nužudyti savo 
motinos | | 

(992922) | ? 


Iš kur ji žino? Jai teko skaityti apie telepatiją, bet šitas 
įsitikinimas buvo visai kas kita: jokių vaizdų, jokių proto nušviti- 
mo blyksnių, tik paprastas, proziškas žinojimas. Kaip žinojimas, 
kad po pavasario ateina vasara, kad nuo vėžio mirštama, kad 
Kerės motina jau nebegyva, kad... 


Širdis šoktelėjo krūtinėje. Nebegyva? Sju atidžiau įsiklausė į tą 
mintį, stengdamasi nepaisyti atkaklios abejonės, kad šito žinoti ji 
niekaip negali. | | 

Taip, Margareta Vait buvo nebegyva. Sustojo širdis. Bet ji 
smogė peiliu Kerei. Kerė buvo sunkiai sužeista. Ji... 0 

Daugiau nieko. | | 

Sju pašoko ir nubėgo prie mamos “Plimuto". Po dešimties 
minučių sustabdė mašiną ties Brančo ir Karlino gatvių sankryža. 
Karlino gatvė degė. Gaisrininkai buvo bejėgiai kovoti su šėlstan- 
čia liepsna, bet skersai gatvės, abiejose pusėse stovėjo medinės 
pertvaros, ir rūkstantys pakelės stulpai apšvietė užrašą: ATSAR- 
GIAI! AUKŠTA ĮTAMPA! 2 

Perkirtusi du kiemus ir prasibrovusi pro spygliuotą gyvatvorę, 
Sju atsidūrė Vaitų kaimynų sklype. | 

Visas Vaitų namas buvo apimtas ugnies, liepsnos kilo aukštai 
virš stogo. Jokios galimybės prieiti arčiau ir pažvelgti vidun. Bet 

užtat ryški gaisro pašvaistė apšvietė kruvinų pėdsakų grandinėlę 
- Čia praėjo Kerė. Sju nusekė pėdsakais. Čia, kur didesnės kraujo 
balos, Kerė ilsėjosi, čia prasibrovė pro gyvatvorę, kirto kelis Vilou 
gatvės kiemus, paskui išėjo į tankų jaunų pušaičių ir ąžuoliukų 
gojelį. Už jo į kalvą kilo siauras neasfaltuotas takas ir suko link 6- 
ojo greitkelio. | 

Staiga Sju sustojo, apimta pakirtusios ryžtą abej onės. Tarkime, 
ji suras Kere. Kas tada? Mirs nuo širdies smūgio? Sudegs gyva? Ar 
nulėks tiesiai po atūžiančio automobilio ar gaisrinės mašinos 
ratais? Kažkoks neaiškus įsitikinimas sakė, kad visa tai Kerės 
galioje. 

(reikia surasti policininką) 

Sju nusijuokė iš tos minties ir atsisėdo ant žvilgančios rasotos 
žolės. Ji jau buvo suradusi policininką. Netgi tarus, kad Otis Doilis 
ja patikės, kokia iš to būtų nauda? Sju įsivaizdavo, kaip šimtas 
įtūžusių persekiotojų apsupa Kere, įsako jai mesti ginklą ir 
pasiduoti, o Kerė paklusniai pakelia rankas, nusiima nuo pečių 
galvą ir paduoda šerifui Doiliui. Ir tas iškilmingai įsideda ją į 
krepšį su užrašu “Daiktinis įrodymas Nr.1". 

(o tomio nebėra) 

Nebėra. Sju pravirko. Užsidengė veidą rankomis ir ėmė raudo- 
ti. Kadagio krūmuose kalvos viršūnėje šlamėjo švelnus vėjelis. Dar 
kelios gaisrinės mašinos pralėkė 6-uoju greitkeliu tarsi milžiniški 
raudoni skalikai, vejantys žvėrį naktyje. | 

(miestas liepsnoja) 

Sju nebeturėjo supratimo, kaip ilgai išsėdėjo skausmingame 
svaigulyje. Nesuvokė, kad mintimis seka paskui Kerę į “Kavalie- 
rių", kaip kad žmogus. paprastai nesuvokia, jog kvėpuoja, kol. 
nepagalvoja apie tai. Kerė buvo sunkiai sužeista, ir tik atkaklus 
troškimas pasiekti tikslą stūmė ją pirmyn. Iki “Kavalieriaus" net 
tiesiai per laukus buvo trys mylios kelio. Sju 

(matė? nujautė? neturi reikšmės) 
kaip Kerė įkrito į vandens griovį, paskui išsikapanojo - sušalusi, 
drebanti. Stebino tik tai, kad ji dar turėjo jėgų eiti. Aišku, Kerė 

elgėsi taip dėl mamos. Mama norėjo, kad ji taptų Ugniniu Kalavi- 
ju, naikinančiu... | 
(viešpatie ji ketina sunaikinti. .) 
Sju pašoko ir nubėgo pirmyn, daugiau nebežiūrėdama į kruvi- 
nus pėdsakus. Dabar mergina ir taip žinojo, kur jie veda. 


+ 
» 

Iš knygos “Susprogdintas šešėlis" (164-165 psl.): 

“Kad ir kokia baisi buvo Kerės Vait istorija, ji jau vis tiek 
praeityje. Dabar laikas susimąstyti apie ateitį: Kaip pabrėžia Dinas 
Makgafinas savo puikiame straipsnyje, išspausdintame žurnale 
“Saiens Jierbuk", “jeigu mes atsisakysime galvoti apie ateitį, 
mums anksčiau ar vėliau teks labai brangiai už tai užmokėti". 

Ir todėl dabar mes susidūrėme su skausminga moraline prob- 
lema. Mokslininkams jau beveik pavyko rasti būdą, kaip išskirti 
TK geną. Daugelis jų įsitikinę, kad kai tik bus galutinai nustatyta 
patikrinimo procedūrą, tyrimai bus atliekami visiems mokyklinio 
amžiaus vaikams - taip, kaip dabar tiriama mantu reakcija (žr., 
pavyzdžiui, Buko ir Hanegano straipsnį “TK geno išskyrimo 
perspektyvos ir kontroliavimo rekomendacijos" žurnale “Mikro- 
biolodži anua!", Berklis, 1982). Tačiau telekinezės galia - ne liga, 
tai tokia pat neišnaikinama ją turinčio žmogaus savybė, kaip ir 
akių spalva. 

Jeigu slapti telekinetiniai sugebėjimai dažniausiai pasireiškia 
brendimo amžiuje, tai TK testai, atlikti pirmaklasiams, perspės 
mus.apie pavojų iš anksto. Bet štai klausimas - ar perspėjimas 
sunaikins pavojų? Jei pasitvirtina tuberkuliozės testas, vaiką 
galima išgydyti arba izoliuoti. Jei pasitvirtins TK testas, vienintelė 
gydymo priemonė - kulka į galvą. Nes, sutikite, vargu ar įmanoma 
izoliuoti žmogų, kuris palaipsniui įvaldys galią griauti sienas. 

Bet net ir tuo atveju, jeigu izoliacijos būdas būtų surastas, ar 
leistų Amerikos visuomenė atimti iš tėvų gražute mergaitę - dar 

visai vaiką - ir įkalinti ją iki gyvenimo pabaigos akmeniniame 
požemyje? Abejoju. Ypač po to, kai komisija, nagrinėjusi Kerietos 
Vait atvejį, pasistengė įtikinti visuomenę, jog tragedija Čemberle- 
ne tebuvo grynas atsitiktinumas. | 

Taigi, mes grįžome į pradinį tašką." 


< 


Ištrauka iš Siuzanos Snel parodymų Meino valstijos 
tyrimo komisijai (iš “Kerietos Vait atvejį nagrinėju- 
sios komisijos ataskaitos“, p. 306-312): 

K. O dabar, mis Snel, komisija norėtų dar kartą išgirsti jūsų 
pasakojimą, kaip jūs, jūsų žodžiais tariant, radote Kerę Vait 
stovėjimo aikštelėje prie “Kavalieriaus" ir.. 

A. Kodėl jūs visą laiką klausinėjate to paties? Aš jau du kartus 
jums pasakojau. 

K. Mes norime būti tikri, kad teisingai užsirašėme kiekvieną 
smulk... 

"A. O aš manau, kad į jūs norite pagauti mane meluojant. Jūs 
netikite, kad aš kalbu tiesą, juk taip? 

“K. Jūs minėjote, jog radote Kerę... 

A. Aš noriu, kad atsakytumėte man. 

K. ... maždaug antrą valandą nakties. Taip? 

A. Aš neatsakinėsiu įjokius klausimus, kol neišgirsiu atsakymo 
į savąjį. 

K. Mis Snel, jei atsisakysite duoti parodymus, mes S įgalioti 
patraukti jus baudžiamojon atsakomybėn už komisijos negerbi- 
mą. Jūs galite elgtis taip tik tuomet, kai bus pažeistos jūsų 
konstitucinės teisės. | 

A. Man nusispjauti, ką jūs įgalioti padaryti. Aš netekau mylimo 
žmogaus. Galite sodinti mane į kalėjimą. Man dabar vis tiek. Aš... 
aš... Eikite visi velniop! Visi, visi velniop! Jūs bandote mane... na 
jūs... norite suversti man visą kaltę ar kaip nors panašiai! Atstokite 
visi nuo manęs! 

(trumpa pertrauka) | 

K. Mis Snel, jūs sutinkate toliau atsakinėti į komisijos klausi- 
mus? | 

"A. Taip. Bet aš nenoriu, kad man būtų daromas spaudimas, 
misteri pirmininke. 

K. Be abejo, jaunoji mis, niekas nedarys jums spaudimo. Taigi, 
jūs tvirtinate, kad radote Kerę “Kavalieriaus" mašinų stovėjimo 
aikštelėje apie antrą valandą nakties. Taip? - 

A. Taip. . | 4 

K. Iš kur jūs žinote tikslų laiką? 

A. Aš turėjau su savimi laikrodį, kurį jūs ir dabar matote ant 
mano riešo. 

K. Mes norime tik pasitikslinti. Juk “Kavalierius" yra už šešių 
mylių nuo tos vietos, kur jūs palikote savo motinos automobilį? 

A. Keliu - taip. O einant per laukus - tik už trijų. 

K. Jūs nuėjote tą atstumą pėsčiomis? 

A. Taip. . 

K. Anksčiau jūs sakėte „jog žinojote", kad sekate paskui Kerę. 
Jūs galite kaip nors tai paaiškinti? 

A. Ne. | 

K. Gal jūs užuodėte ją? 

A. Ką?! 

K. Jus vedė uoslė? 

(Juokas salėje) 

A. Jūs ką, tyčiojatės iš manes? 

K. Prašau atsakyti į klausimą. 

A. Ne. Manęs nevedė uoslė.: 

K. Tai gal jūs matėte Kerę? 

A. Ne. 

K. Girdėjote? 

A. Ne. 

“K. Tai kaipgi jūs galėjote žinoti, kur buvo Kerė? 

A. O kaip žinojo Tomas Kvilanas? Arba Kora Simard? Arba 

argšelis Vikas Munis? Iš kur jie žinojo? 

K. Atsakykite į klausimą, mis. Čia ne vieta ir ne laikas atsikal- 
binėjimui. | 

A. Tačiau jie juk sakė, kad “tiesiog žinojo", argi ne taip? Aš 
skaičiau misis Simard parodymus laikraštyje! O ką jūs galvojate 
apie gaisrinius hidrantus, kurie atsisuko savaime? Apie benzino 
pumpavimo kolonėles, kurios pačios nusilaužė spynas ir įsijungė? 
Apie elektros laidus, kurie patys nulipo nuo stulpų? Apie... 

K. Mis Snel, aš prašau... 

A. Visa tai užrašyta komisijos protokoluose! 

K. Mes dabar kalbame ne apie tai. 

A. O apie ką? Ko jūs ieškote - teisybės ar atpirkimo ožio? 

K. Tai jūs neigiate, kad iš anksto žinojote Kerės Vait buvimo 
vietą? o 

A. Žinoma, neigiu. Tai absurdiška prielaida. 

K. Taip? Ir kuo gi ji absurdiška? 

A. Na, jeigu jūs manote, kad egzistavo koks nors suokalbis, tai 
jūsų mintis absurdiška, nes Kerė buvo jau bemirštanti, kai aš ją 
radau. Vargu ar ji pati pasirinko tokį būdą numirti. 

K. Jeigu jūs iš anksto nežinojote jos buvimo vietos, kaipgi jūs 
nuėjote tiesiai tenai? 

A. Jūs ką, kvailas? O gal negirdėjote nieko, kas čia buvo 
kalbama anksčiau? Juk visi žmonės mieste žinojo, kad padeginėja 
ir sprogdina Kerė! Bet kas būtų galėjes ją rasti, jei būtų panorėjęs. 

K. Tačiau rado ne bet kas. Radote jūs. Gal galite pasakyti, kodėl 
visi žmonės nesulėkė į “Kavalierių" tarsi geležies drožlės prie 
magneto? 0 

"A. Kerė sparčiai silpo. Tikriausiai ji... tikriausiai jos įtakos zona 
siaurėjo. | | | | 

K. Manau, jūs sutiksite, kad šis jūsų tvirtinimas tėra tik niekuo 
nepagrįsta prielaida? 

A. Žinoma. O argi galima Kerės Vait atveju tvirtinti ką nors 
pagrįstai? 

K. Na, gerai, mis Snel. O dabar pereikime prie... 

Perlipusi per pylimą tarp Henrio Dreino pievos ir “Kavalie- 
riaus" mašinų stovėjimo aikštelės, Sju iš pradžių pagalvojo, kad 
Kerė nebegyva. Ji gulėjo vidury aikštelės kažkaip keistai persik- 
reipusi ir susitraukusi. Ta poza priminė Siuzanai 95-ame greitke- 
lyje matytus sunkvežimių pervažiuotus žvėrelius - starus, skun- 
sus, švilpikus. 

Bet sąmonėje ji tebejautė Kerės buvimą - pulsuojančius, atkak- 
lius Kerės Vait šaukinius. Kerės esme, jos gestalt'. Tačiau dabar tie 
šaukiniai tapo tylesni ir duslesni. Jau ne ausį rėžiantys signalai, 
bet tik lygus, palaipsniui silpnėjantis ritmas. 

Kerė buvo be sąmonės. | 

Sju perlipo per metalinę tvorą, juosiančią aikštelę. Į veidą 
tvoskė ugnies karštis. Gaisras apėmė visą “Kavalieriaus" pastatą, 
sukaltą iš medinių plokščių. Į dešinę nuo atsarginio įėjimo juoda- 
vo apdegusios mašinos likučiai. Ir visa tai Kerės darbas. Sju 
nenuėjo pažiūrėti, ar kas nors "buvo mašinoje. Dabar tai jau 
nebeturėjo reikšmės. | | 

Ji prisiartino prie gulinčios ant šono Kerės, pro alkaną ugnies 
ūžimą negirdėdama net savo pačios žingsnių. Nuostaba, kartėlis 
ir gailestis apėmė Siuzaną, žiūrinčią į susirietusį kūną. Kerė gulėjo 
kraujo baloje - krdujas srovele tekėjo jai iš burnos, petyje styrojo 
peilio rankena. Ji atrodė taip, tarsi prieš netekdama sąmonės būtų 
norėjusi atsiversti ant nugaros. Kerė, galėjusi padeginėti, traukyti 
nuo stulpų elektros laidus, žudyti vien mintimis, dabar nebepajė- 
gė net atsiversti. 

Sju priklaupė, paėmė Kere už rankos bei sveikojo peties ir 
atsargiai paguldė ant nugaros. 

Kerė dusliai suvaitojo, vokai virptelėjo. Sju iškart aiškiau 
pajuto jos buvimą savo sąmonėje, tarsi kas būtų paryškinęs 
vaizdą. 

(kas čia) 


" Gestalt (vok.) - forma, pavidalas; asmenybė. 

Ir Sju negalvodama atsakė tokiu pat būdu - mintimis. 

(tai aš sju snel) | 

Tačiau iš tikrųjų jai net nereikėjo galvoti apie savo vardą. 
Minties apie save pačią kaip apie save pačią negalima buvo 
išreikšti nei žodžiais, nei vaizdais. Suvokusi tai, Sju staiga daug 
aiškiau suprato, kas dabar vyksta. Pro šoko sukeltą abejingumą 
prasiveržė nuoširdi užuojauta Kerei. 

Ir Kerė atsiliepė - priekaištingai ir tarsi iš tolo: 

(tu pasityčiojai iš manęs jūs visi pasityčiojote iš manęs) 

(kere aš net nežinau kas įvyko ar tomis) 

(jūs apgavote mane štai kas įvyko apgavote apgavote žiauriai 
šlykščiai apgavote) 

* Stulbinantis, neapsakomas vaizdų ir jausmų mišinys. Kraujas. 
Liūdesys. Baimė. Paskutinis bjaurus pokštas ilgoje šlykščių pokštų 
grandinėje. Visi jie pralėkė Sju galvoje kaip kaleidoskope. Visos 
šlykščios scenos, atimančios viltį ir jėgas. Dabar jos abi žinojo 
viską ir su visomis smulkmenomis. 

(kere nereikia nereikia man skauda) 

O štai merginos mėto į Kere higieninius paketus ir tamponus, 
juokiasi, skanduoja. Sju pamatė savo pačios veidą: persikreipusį, 
karikatūrišką - visas viena burna, žiaurų ir gražų. 

(žiūrėk štai visi jūsų šlykštūs pokštai žiūrėk visas mano gyve: 
nimas vienas nesibaigiantis šlykštus pokštas) 

(bet pažvelk kere pažvelk į mano vidų) 

"Ir Kerė pažvelgė. 

Pojūtis buvo siaubingas. Kerė skaitė jos sąmonę kaip knygas 
bibliotekoje: sakytum neramiais reikliais pirštais perbraukė per 
knygų nugarėles lentynose, vienas knygas išimdama, vartydama 
ir statydama atgal, kitas mesdama žemėn ir palikdama šlamėti 
puslapiais. | . 0 

(greitai mirga vaizdai štai aš dar visai mažytė aš nekenčiu jo 
tėveli oi mamyte pilnos lūpos dantys oi bobis mane pastūmė mano 

keliukas mašina noriu pasivažinėti mašina mes važiuosime pas 
tetą sesiliją mama ateik aš padariau sisiuką) 

atminties vėjuose; pirštai bėga vis tolyn ir tolyn, kol galiausiai 
pasiekia lentyną su užrašu TOMIS ir paantrašte BALIUS, godžiai 
varto knygas, skubiai, emocingai, margindami paraštes jausmų 
hieroglifais, sudėtingesniais už įrašus Rozetos akmenyje. 

Kiaurai veriantis žvilgsnis randa daugiau, negu pati Sju žinojo 
apie save: meilė Tomiui, pavydas, egoizmas, troškimas palenkti jį 
savo valiai, priverčiant pakviesti Kerę, neapykanta Ritai Dežar- 
din, neapykanta pačiai sau, bjaurėjimasis Kere. 

(ji galėtų bent labiau rūpintis savo išvaizda nes tikrai atrodo 
panaši į ŠLYKŠČIĄ RUPŪŽĘ) 

Bet jokių blogų ketinimų Kerės atžvilgiu, jokių užmačių, jokio 
noro pažeminti ją visų akyse. 

Karštligiškas pojūtis, kad ją prievartauja slapčiausiuose sielos 
kampeliuose, ėmė nykti. Sju pajuto, kaip Kerė atsitraukia, pavar- 
gusi ir išsekusi. 

(kodėl tu tiesiog nepalikai manęs ramybėje) 

(kere aš) | 

Tačiau užbaigti minties negalėjo - nebuvo kuo. Sju apėmė 
siaubas, ne, kažkas dar baisiau, nes ji nežinojo, net kaip tą pojūtį 
pavadinti. Keista būtybė ant šlapio, prisigėrusio benzino asfalto, 
nelaiminga būtybė, plūstanti krauju, kenčianti, mirštanti, staiga 
pasirodė Siuzanai tokia kraupi ir visiškai niekam nereikalinga. 

(mama man baisu mama MAMA) 

Sju bandė atsitraukti nuo jos, atplėšti savo mintis nuo svetimų, 
leisti Kerei bent jau numirti vienai su savimi, bet nepajėgė. Ji 
jautėsi taip, tarsi mirtų pati, ir beviltiškai priešinosi, nenorėdama 
iš anksto matyti savo galo. 

(kero paleisk mane PALEISK) 

(mama mama mama aaaaaa AAAAAA) 

Sielos klyksmas pakilo iki neįtikimo, akinančio crescendo ir 
staiga nutrūko. Sju akimirką regėjo žvakės liepsną, siaubingu 
greičiu tolstančią ilgu, juodu tuneliu. 

(ji miršta dieve mano aš jaučiu kaip ji miršta) 

Paskui šviesa išnyko, ir paskutinė Kerės-mintis 

(atleisk mama kur) 
nutrūko. Sju suprato, kad dabar suvokia savo sąmonėje tik 
beprasmį, tuščią nervų galų virpėjimą, kuris pasibaigs po kelių 
valandų. | 

Ištiesusi į priekį rankas tarsi neregė, Sju nusvirduliavo iki 
aikštelės krašto. Ji perlipo per tvorą, suklupusi nusirito nuo 
pylimo, paskui atsistojo ir klupinėdama nuėjo per lauką, skendintį 
paslaptingame balto rūko: debesyje. Pilkoje, sustingusioje ryt 
tyloje | 

(lėlys šaukia kažkas miršta) 
pašėlusiai čirpė žiogai ir klykė lėlys. 

Sju leidosi bėgti, godžiai traukdama orą pilna krūtine. Bėgti 
nuo Tomio, nuo gaisrų ir sprogimų, nuo Kerės, bet svarbiausia - 
nuo ką tik patirtojo siaubo, paskutinės minties, greitai nutolusios 
juodu tuneliu į amžinybę, tos švieselės, po kurios liko tik bepras- 
miškas, banalus kūno elektros energijos zvimbimas. 

Greitas kvėpavimas ėmė lėtėti ir staiga sustojo lyg nuo ūmaus 
dūrio. | 

Iš krūtinės išsiveržė ilgas, kupinas nusivylimo riksmas. 

Sju pajuto, kaip tamsus menstruacinis kraujas plūstelėjo šlau- 
nimis. 


TReEČiA dalis | 
GRIUVĖSIAI 


VESTOVERIO LIGONINĖ 
» | "MIRTIES LIUDIJIMAS | 


Pavardė, vardas, vid. vardas Vait Kerieta N. 


Adresas Karlino 47 | 
Čemberlenas, Meino valst. 02249 


Reanimacijos skyriaus Nr. - Greit. pagalbos mašinos Nr.16 
Gelbėjimo priemonės. - Mirė iki atvykimo TAIP NE 
+ 


Mirties priežastis: nukraujavimas, šokas, koronarinė okliuzija 

ir/arba koronarinė trombozė | 
Asmuo, atpažines mirusįjį/ąją Siuzana D.Snel 

Bek-Čemberlen-Roud, 19 
| “Čemberlenas, Meino valst. 02249 

Artimiausi giminės nėra | | 
Kūnas perduodamas. Meino valstijai 
Budintis gydytojas Haroldas Kebleris, m.m. d. 
Patologas ZM | 


Nacionalinės agentūros “Asošieitid pres" pranešimas, 1979 06 
05, penktadienis: 


. ČEMBERLENAS, MEINO VALST. (AP) 

KAIP PRANEŠĖ VALSTIJOS VALDŽIA, ČEMBERLENE ŽUVO 
409 ŽMONĖS, DAR 49 LAIKOMI DINGUSIAIS BE ŽINIOS. KERIE- 
TOS VAIT BYLOS IR VADINAMOJO TK FENOMENO TYRIMAS 
TĘSIAMAS. TAČIAU JAU DABAR SKLINDA GANDAI, KAD KERĖS 
LAVONO SKRODIMO METU APTIKTOS NEĮPRASTOS FORMACI- 
JOS GALVOS SMEGENŲ ŽIEVĖJE IR SMEGENĖLĖSE. VALSTIJOS 

GUBERNATORIUS PASKYRE SPECIALIĄ KOMBIJĄ I TRAGEDI- 
JOS APLINKYBĖMS TIRTI. PABAIGA. 
Birž 5 0303N AP 


< 


* “Luiston Deili San?, rugsėjo 7 d., sekmadienis; (3 psl.) 


TELEKINEZĖS PALIKIMAS: 
Išdeginta žemė ir išdegintos širdys 
* ČEMBERLENAS. Baliaus naktis dabar jau istorija. Visais laikais 

išminčiai tvirtindavo, kad laikas užgydo visas žaizdas. Deja, šio 
Meino valstijos vakaruose esančio miestelio žaizdos, atrodo, 
nepavyks išgydyti. Miesto rytiniuose rajonuose šimtamečių ąžuo- 
lų paunksmėje tebestovi gyvenamieji namai, o dailūs senoviniai 
pastatai ir rančų tipo nameliai Morino gatvėje ir Brikjardhile liko 
tokie pat tvarkingi ir švarūs, kaip ir anksčiau. Bet ši Naujosios 
Anglijos pastoralė - tik siauras žiedas, supantis sugriautus ir 
sudegintus rajonus, ir prie daugelio katastrofos nepaliestų namų 
stovi lentelė su užrašu “Parduodamas". O ant durų tų, kurie vis dar 
gyvenami, kabo juodi vainikai. Ir neįprastai dažnai Čemberleno 
gatvėse gali pamatyti geltonus ir oranžinius furgonus, priklausan- 
čius baldų pervežimo firmoms “Elied" ir “Ju-houls". 

Gaisras, per dvi gegužės dienas sunaikinęs beveik visą miestą, 
nepalietė pagrindinės pramonės įmonės - Čemberleno audimo 
fabriko. Tačiau nuo birželio 4 d. darbas fabrike vyksta tik viena 
pamaina. Anot kompanijos prezidento Viljamo A. Čamblio, numa- 
toma ir toliau mažinti gamybos apimtis. “Įmonė turi daug užsaky- 
mų, - sako misteris Čamblis, - tačiau ji negali dirbti be žmonių. 
Mums trūksta darbininkų. Vien nuo rugpjūčio 15 dienos aš gavau 
trisdešimt keturis prašymus atleisti iš darbo. Dabar vienintelė 
išeitis - uždaryti dažymo cechą ir perduoti užsakymus kitiems 
fabrikams. Mums labai nesinori atleisti likusius žmones, bet kitaip 
įmonei gresia bankrotas". 


197 


Rodžeris Fironas išgyveno Čemberlene dvidešimt dvejus me- 
tus ir aštuoniolika iš jų išdirbo audimo fabrike. Per tą laiką jis 
nuėjo kelią nuo kroviko, uždirbančio septyniasdešimt tris centus 
per valandą, iki dažymo cecho meistro. Tačiau galimas darbo 
praradimas j jo, atrodo, nė kiek nejaudina. “Aš neteksiu labai gero 
uždarbio, - sako j jis. - Pragyventi bus nelengva. Mes su žmona jau 
pergalvojome kelis tolesnio gyvenimo variantus. Galėtume par- 
duoti namą - jo vertė dvidešimt tūkstančių dolerių. Vargu ar 
mums pavyktų gauti nors pusę šios sumos, tačiau mes, manau, 
galiausiai pasiryšime tokiam žingsniui. Mat pinigai ne taip jau 
svarbu. Mes tiesiog nebenorime daugiau gyventi Čemberlene. 
Vadinkite tai kvaila baime, tačiau likti čia mes negalime". 

Taip galvoja ne tik misteris Fironas. Hubertas Kelis, šeiminin- 
kaves vaisvandenių bare “Keli Frut Kompani", kol Baliaus naktis 
sulygino jį su žeme, neketina atstatinėti baro. “Vaikiukų nebėra, 
- gūžteli jis pečiais, atsakydamas į mano klausimą. - Jeigu vėl 
atidarysiu kavinę, joje gyvens pernelyg daug vaiduoklių. Aš 
galvoju pasiimti draudimo pinigus ir važiuoti į Sent-Petersburgą". 

1954-aisiais, praėjus vos savaitei po to, kai virš Vorčesterio 
pralėkė tornado, palikęs po savęs tik griuvėsius, mieste jau aidėjo 
plaktukų kaukšėjimas, ore tvyrojo šviežios medienos kvapas, 
žmonės buvo pilni optimizmo ir naujų vilčių. Čemberlene, šį 
rudenį nepamatysi nieko panašaus. Centrinėje gatvėje, tiesa, 
griuvėsiai nuvalyti, bet tuo viskas ir baigėsi. Miestiečių veidai 
paniure ir nusimine. Vyrai kiauras dienas tylėdami gurkšnoja alų 
“Frenko bare" Salivano gatvėje, o moterys namų kiemuose pasa- 
kojasi viena kitai liūdnas netekties istorijas. Čemberlenas pas- 
kelbtas stichinės nelaimės zona, ir šalies vyriausybė paskyrė 
nemažas lėšas gyvenamųjų ir verslinių rajonų atstatymui. Bet 
pastaruosius keturis mėnesius mieste sėkmingai verčiasi tik laido- 
tuvių biurai. 

Žuvo keturi šimtai keturiasdešimt žmonių, aštuoniolika dar 
nerasta. Ir šešiasdešimt septyni iš tų keturių šimtų buvo Juveno 

vidurinės mokyklos mokiniai, šimet turėję gauti baigimo atesta- 
tus. Iš esmės, būtent jų žūtis ir atėmė iš Čemberleno norą gyventi. 

Juos palaidojo birželio 1 ir 2 dienomis trijų masinių ceremo- 
nijų metu. Birželio 3 dieną centrinėje miesto aikštėje buvo 
laikomos mišios. Šio straipsnio autoriui dar nebuvo tekę matyti 
labiau jaudinančio renginio. Kai mokyklos orkestras, iš kurio 
penkiasdešimt šešių narių liko gyvi tik keturiasdešimt, užgrojo 
Juveno himną, tūkstančiai žmonių, susirinkusių aikštėje, apmirė. 

Po savaitės kaimyninėje Motono akademijoje įvyko liūdna 
diplomų įteikimo ceremonija, bet joje dalyvavo tik penkiasdešimt 
du absolventai - tiek jų išliko. Henris Stampelas, turėjęs pasisakyti 
visos laidos vardu, vidury kalbos pravirko ir nebegalėjo jos tęsti. 
Išleistuvių baliaus po ceremonijos taip pat nebuvo: absolventai 
pasiėmė savo diplomus ir išsiskirstė po namus. 

Visą vasarą Čemberleno gatvėmis važiavo katafalkai, veždami 
atkastus iš po griuvėsių žuvusiųjų kūnus, ir jų vaizdas kasdien 
tarsi iš naujo draskė nespėjusias užgyti daugelio miesto gyventojų 
žaizdas. | 

Jeigu jūs drauge su kitais smalsuoliais pabuvojote praėjusią 
savaitę Čemberlene, jūs patys matėte miestą, sergantį dvasios 
vėžiu. Į tuščią protestantų bažnyčią kartkartėmis užeina vienas 
kitas sielvarto palaužtas žmogus. Kongregacionalistų bažnyčia 
Karlino gatvėje sudegė iki pamatų, tačiau katalikų bažnyčia Elmo 
gatvėje tebestovi, tebeveikia ir apdegusi metodistų bažnyčia, 
esanti tolimajame Centrinės gatvės gale. Teismo rūmų parke ant 
suoliukų kaip ir anksčiau sėdi senukai, bet nei šaškės, nei miesto 
naujienos jų nebedomina. | 

Pabuvojusiam čia susidaro įspūdis, kad miestas laukia mirties. 
Ir dabar jau negana pasakyti, kad gyvenimas Čemberlene niekada 
nebegrįš į senąsias vagas. Daug arčiau tiesos būsime sakydami, 
kad paties Čemberleno daugiau niekada nebebus. 


+ 

Ištrauka iš mokyklos direktoriaus Henrio Grailio 
laiško Mokyklų valdybos pirmininkui Piteriui Filpotui 
(birželio 9 d.): 

“.. ir aš daugiau nebegaliu eiti direktoriaus pareigų, nes 
jaučiu, kadyjeigu būčiau buvęs nors truputį įžvalgesnis, tragedija 
nebūtų įvykusi. Jeigu Jūsų valdyba neprieštaraus, prašau nuo 
liepos 1 d. laikyti mane atsistatydinusiu..." | 


<> 
Ištrauka iš Ritos Dežardin, fizinio lavinimo 
instruktorės, laiško mokyklos direktoriui Henriui 
Grailiui (birželio 11 d.): 
“... ir tokiu sunkiu metu aš grąžinu Jums kontraktą. Jaučiu, 
kad nusižudyčiau, kad tik netektų vėl mokytojauti. Kartais ištisas 


naktis guliu ir galvoju: jeigu tik būčiau ištiesusi pagalbos ranką tai 
mergaitei, jeigu tik, jeigu tik..." 


5 


Užrašas aikštelėje, kur stovėjo Vaitų namas: 
“KERĖ VAIT UŽ SAVO NUODĖMES DEGA PRAGARE. 
JĖZUS NIEKADA NEKLYSTA". 


"al 


Ištrauka iš Dino D.L.Makgafino straipsnio 
“Telekinezė: analizė ir išvados" (“Saiens jierbuk?, 
1981): 

“Baigdamas norėčiau pabrėžti, kad vyriausybė elgiasi nepa- 
prastai rizikingai, stengdamasi paskandinti Kerės Vait istoriją 
biurokratizmo liūne - aš turiu omenyje Kerės Vait atvejį nagrinė- 
jusios komisijos veiklą. Politikų noras įtvirtinti visuomenėje nuo- 
monę, kad telekinezė - unikalus reiškinys, kuris vargu ar kada 

nors pasikartos, visai suprantamas, tačiau nepateisinamas. Gene- 
tikos požiūriu šio reiškinio pasikartojimo tikimybė - 99 iš 100. Ir 
mes privalome jau dabar ruoštis tam, kas gali..." 


< 


“Aiškinamasis slengo žodynas: vadovas tėvams?, 
sud. Džonas R.Kumbsas (Niujorkas, “Laithauz Pres*, 
1985, 73 psl.): 

suruošti Kerę: 1. sukelti sąmyšį, muštynes. 2. niokoti 3. padegti 
(kilo iš Kerės Vait (1963-1979) vardo). 


+ 


Iš knygos “susprogdintas šešėlis" (201 psl.): 

“Šios knygos pradžioje buvo paminėtas puslapis iš Kerės Vait 
mokyklinio sąsiuvinio, kur Kerė daug kartų, tarsi iš nevilties, 
kartoja tą pačią įžymaus 7-ojo dešimtmečio roko poeto Bobo 
Dilano eilutę. | 

Ir todėl tikriausiai nesuklysiu, užbaigdamas šią knygą keliomis 
eilutėmis iš kitos Bobo Dilano dainos, eilutėmis, kurios galėtų būti 
epitafija ant Kerės Vait kapo: 

Aš tokią dainą parašyti tau svajoju, 

Kad ji apsaugotų tave, mano brangioji, 

Nuo juodo siaubo, nuo kančios, nuo pamišimo, 

Į kur nuves tave bevertis pažinimas..." 


+ 


Iš knygos “Aš vadinuose Siuzana Snel' (98 psl.): 

“Mano knygelė baigta. Tikiuosi, ji turės pasisekimą, ir aš 
gausiu pakankamai pinigų, kad galėčiau išvažiuoti ten, kur niekas 
manęs nepažįsta. Aš noriu viską apgalvoti ir nuspręsti, kaip 
gyvensiu iki tos valandos, kai mano švieselė greitai nutols ilgu 
juodu tuneliu į tamsą... | 

Iš Meino valstijos komisijos, tyrusios 1979 m. 
gegužės 27-28 d. įvykius Čemberlene, pareiškimo: 

“nors skrodimo metu tiriamojo asmėns galvos smegenyse ir 
buvo aptikti kai kurie pokyčiai, kurie galėtų reikšti kažkokios 
antgamtinės galios egzistavimą, tačiau mes nematome pagrindo 
galvoti, kad panašus atvejis gali pasikartoti ateityje..." 


+ 


Ištrauka iš Amelijos Dženks, gyv. Rojal-Nobe, Tenesio 
valst., laiško Sandrai Dženks, gyv. Meikone, Džordžijos 
valst. (1988 m. gegužės 3 d.): 

“... o tavo mažoji dukterėče auga ne dienom o valandom ir 
baisei didelė nors jai dar tik du metai. Jos akys žydros kaip tėvelio 
ir mano šviesūs plaukai bet tikreusei patamsės. Bet ji baisiai graži 
ir aš galvoju kartais kai ji miega kad ji labai panaši į šį mūsū mama. 

Užvakar kai ji žaidė smėlije prie namo aš tylei priėjau ir 
pamačeu labai juokinga dalyka. Enė žaidė su savo brolio marmu- 
rineis rutuliukais tik j jie ridinėjosi patys. Ėnė juokėsi bet aš truputi 
išsigandau. Kai kurie tie rutuliukai šokinėjo aukštin žemin. Tai 
priminė man močiūte prisimeni kai tada atėjo mentai suimti Pito 
ir jiems pistoletai išlėkė iš rankų o močiutė juokėsi ir juokėsi. Ir dar 
galėdavo supti savo krėsla net kai nesėdėdavo jame. Man net 
negerai pasidarė kai pagalvojau apie tai. Aš labai tikiuosi kad Enei 
nebus širdies skausmų kaip močiūtei buvo prisimeni? 

Na bet turiu eiti skalpti tai perduok linkėjimus Ričui ir atsiūsk 
mums nuotraukas kai galėsi. O Enė vistik baisei graži ir jos akys 
taip blyzga kaip karoliukai. Galiu lažintis kadanors ji užkareus 
visa pasauly. 


Su meile 
Melija. 


JERUZALĖS 
GYVENVIETĖ 

MIELAS BOUNSAI, kaip malonu buvo įžengti į šitą vėsią, gryno 
oro užtvindytą sale čia, Čepelvaite, kai kiekvieną iškankintą mano 
kaulelį mauste maudė po kelionės tuo šlykščiu ekipažu, kuriuo 
man teko kratytis iki čia, kai visa mano esybė - be kita ko, ir 
šlapimo pūslė - reikalavo kuo greičiausio išlaisvinimo bei atpalai- 
davimo... Taigi, įsivaizduok, kaip buvo puiku pamatyti už durų, 
pro kurias įėjau, ant mažyčio vyšnios medžio stalelio gulintį tavo 
laišką, adresuotą man! Kad laiškas nuo tavęs, o ne nuo ko nors 
kito, supratau iškart, vos užmatęs ant voko tavo atsainų, su niekuo 
nepalyginamą braižą. Gali neabejoti, ėmiausi šifruoti tavo kūrinį 
iš karto, kai tik man tą galimybę suteikė manasis ilgos kelionės 
iškankintas organizmas, kurio poreikiai turėjo būti nedelsiant 
patenkinti (skaičiau aš jį gausiai išdailintame, bet vis vien labai 
šaltame pirmojo aukšto vonios kambaryje, palaimingai išsitieses 
karštame - ačiū Dievui - vandenyje, virš kurio nuo mano alsavimo 
tumulais virto garas). 

Džiugu buvo patirti, kad tu pagaliau atsikratei miazmų, kurios 
jau tiek laiko kiūtojo tavo plaučiuose. Juo maloniau buvo perskai- 
tyti, kad gydymas palankiai paveikė ir tavo moralinę būklę. 
Ligotas abolicionistas“, radęs sveikatos šaltinį saulėtame krašte 
(kur, tiesa, pakankamai smarkiai peria vergus), vadinamame 
Florida! Bet užteks juokauti, Bounsai, labai tavęs prašau, prašau 


“ Abolicionistas - žmogus, kovojantis už vergovės panaikinimą 


(amer. ist.). 


kaip draugas, vienąsyk jau įkėles koją šešėlių karalystėn, būk kuo 
dėmesingesnis sau, rūpinkis savimi ir negrįžk į Masačiusetsą, kol 
tai bent kiek galėtų pakenkti tavo sveikatai. Pagalvok ir apie tai, 
kad tavo guvus protas ir šmaikšti plunksna negalės mums pasitar- 
nauti, jeidu tu išskysi. Tu, tikiuosi, prisimeni, kad Pietūs garsėja 
ne vien teigiamu poveikiu sveikatai, bet ir ne pačia geriausia 
žmogaus teisių bei teisingumo padėtimi. 

O dabar apie namą: jis pasirodė besąs nuostabus - ne blogės: 
nis, negu Man jį piešė mano pusbrolio valios vykdytojai, bet dar 
labiau - kažkoks grėsmingas. Jis stovi didžiulės, aukštai iškilusios 
aplinkinio kraštovaizdžio fone kalvos viršūnėje, maždaug trys 
mylios į šiaurę nuo Folmuto ir devynios mylios į tą pat pusę nuo 
Portlendo. Už namo - apie keturis akrus žemės, tiek apleistos ir 
sulaukėjusios, kad sunku net įsivaizduoti: klaikiai išsikeroję kada- 
giai, visiškai laukinėmis virtusios vynuogės, didžiuliai krūmai ir 
įvairiausi vijokliai, panašūs į gebenes, augalai, besiraizgantys ant 
įspūdingos akmeninės sienos, skiriančios dvarą nuo miesto, kuris 
atrodo tarsi būtų kažkur labai toli. Kraupios skulptūros, panašios 
į antikines, ištisus metus nereginčiomis akimis žvelgia į tą nykimą, 
nepajudinamai stovėdamos ant savo postamentų, bet, žinai, 
daugelis tų skulptūrų daro gana keistą įspūdį - kažkodėl rodosi, 
kad jos tuoj tuoj užpuls tą, kuris išdrįs pro jas praeiti. Atrodo, 
mano pusbrolio Stiveno skonio diapazonas buvo tarp nepriimtino 
ir tiesiog atvirai siaubingo. Yra ir mažas vasarnamis, kuris dabar 
jau praktiškai palaidotas po ryškiai raudonais žagreniais. 

Greta namelio, pačiame kažkada buvusio sodo centre, yra 
visiškai absurdiškas saulės laikrodis. Manau, tas laikrodis ir bus 
paskutinis taškas šito absoliučiai beprotiško peizažo, kuris atsivė- 
rė prieš mano akis, aprašyme. į 

Tačiau visa tai su kaupu atperka vaizdas, matomas iš svetai- 
nės: kvapą gniaužiantis Atlanto vandenynas, kurio bangos, vos 
girdimai gausdamos, dūžta į pakrantės uolas Čepelvaito kalvos 
papėdėje. Į tą pačią puse nukreipta ir mansarda, kurioje įrengtas 
kabinetas su didžiuliu langu, savotiška niša, kurioje stūkso ne 

mažiau įspūdingo dydžio rašomasis stalas. Nuostabi vietelė pra- 
dėti tam romanui, apie kurį taip ilgai kalbėjau (be abejo, taip 
įkyrėdamas tau iki gyvo kaulo). 

Oras šiandien gerokai apniukes, kartkartėmis net pakrapnoja. 
Žvelgi laukan ir atrodo, kad regi prieš akis kažką panašaus į 
melsvai pilką grifelinę lenta, ant kurios kažkas nupiešė senas - 
kaip pats Laikas - uolas, dangų ir, žinoma, vandenyną, bangomis 
besiplakantį į gigantiškus granitinius luitus, kurio keistas gaude- 
sys čia, viršuje, juntamas tik kaip vos suvokiamas vibravimas. Aš 
jaučiu jį netgi dabar, kai rašau tau šitą laišką. Jausmas ne pats 
maloniausias, bet vis dėlto kentėti galima. 

Aš žinau, mielas Bounsai, kad tu nepritari mano dažnam 
palinkimui į vienatve, bet būk tikras, dabar aš jaučiuosi puikiai ir 
esu visiškai laimingas. Beje, čionai aš atvažiavau ne vienas - su 
manimi Kelvinas. Jis, kaip visada, nekalbus ir patikimas tarsi 
neprieinama tvirtovė. Manau, šios savaitės viduryje mudu važiuo- 
sim į miestą būtiniausių pirkinių, o tuo pačiu ketinu pasisamdyti 
kambarinių - reikia kuo greičiau atsikratyti tos baisios daugybės 
dulkių, kurių čia pilna visur! 

Rašyti kol kas baigiu - reikia dar daug ką apžiūrėti: gausybę 
kambarių, nesuskaičiuojamą daugybę pačių šlykščiausių baldų ir 
daug ką kita. Dar kartą dėkoju už tavo geranorišką laišką ir 


rūpestį. 
Perduok nuo manęs linkėjimus savo žaviajai žmonai. 
ČARLZAS 
+ 
1850 metų spalio 6 d. 


MIELAS BOUNSAI, kokia čia nuostabi vieta! 

Nepaliauju žavėtis ir net stebėtis - na, kad ir, pavyzdžiui, 
gretimo priemiesčio gyventojų reakcija į mano atvykimą. Tas 
priemiestis - kaip man pasirodė, vietelė gana savotiška - vadina- 

mas spalvingu Pričers Korners“ vardu. Kaip tik ten Kelvinas 
pirmąsyk susitiko su vietos gyventojais, kad susitartų dėl kasdie- 
ninio mums reikalingų produktų tiekimo. Be to, jam reikėjo su 
šiais žmonėmis susitarti ir dėl malkų, reikalingų žiemai, ruošimo. 
Man pasirodė, kad jis kažko sunerimęs. Sugrįžo niūrus ir į mano 
klausimą, kas jį taip sujaudino, tik burbtelėjo: 

- Jie mano, kad jūs beprotis, misteri Bunai! 

Aš nusijuokiau ir pasakiau, kad, galimas dalykas, jie papras- 
čiausiai girdėję apie tą nedidelį smegenų uždegimą, kurį turėjau 
po Saros mirties, - tada mano kalbos iš tikrųjų buvo nelabai 
protingos, kaip tu tikriausiai buvai ir pats pastebėjęs. 

Bet Kelas man paprieštaravo sakydamas, kad čia niekas nieko 
negalįs apie mane žinoti... Nebent būtų girdėję iš mano pusbrolio 
Stiveno, kuris čia gyveno anksčiau, bet tai sunkiai įtikėtina ir, po 
teisybei, beveik neįmanoma. 

- Aš galiu pažodžiui pakartoti, ką jie sakė. Taigi, anot jų, 
“kiekvienas, kuris ruošiasi gyventi Čepelvite, arba, be abejonės, 
jau dabar beprotis, arba rizikuoja tokiu tapti artimiausiu metu". 

Mane tai be galo nustebino, kaip tu pats tikriausiai įsivaizduo- 
ji, ir aš paklausiau Kelo, iš ko jis tas keistenybes išgirdo. Jis man 
pasakė niurzgaliaus girtuoklėlio Tomsono, medkirčio, pavardę. 
Tomsonas turi keturis šimtus akrų pušynų, beržynų ir eglynų, 
kuriuos jis kerta be jokio gailesčio, padedamas penketo sūnų, - 
pardavinėja Portlendo gyventojams, aprūpina mediena aplinki- 
nius Žemvaldžius. 

Kai Kelas, dar nieko nežinodamas apie savotišką to keistuolio 
nuostatą mano atžvilgiu, paaiškino jam, kur reikės pristatyti 
malkas, šis išsprogino akis, išsižiojo, o paskui, kiek atsipeikėjęs, 
pareiškė, kad malkas pristatysią jo sūnūs, tiktai esant ryškiai 
dienos šviesai ir kažkodėl tik iš jūros pusės. 

| Kelvinas, matyt, mano nuostabą supratęs kaip nusimimą, 
puolė raminti, kad nuo Tomsono tvokste tvoskė pigiu viskiu ir kad 


" Preacher's Corners - Pamokslininkų Kampas (ang.). 

jis iš viso tauškė kažkokias nesąmones apie nežinia kokį žmonių 
paliktą kaimelį, apie mano pusbrolį Stiveną ir... apie velnius! 
Viskas baigėsi tuo, kad Kelvinas derybas dėl malkų baigė ne su 
Tomsonu, o su vienu iš jo sūnų, kuris, kiek supratau, atrodė dar 
rūstesnis, bet truputį protingesnis ir blaivesnis už tėvą. Manau, 
kad visos tos bėdos dėl neįprastos Pričers Kornėrs miestelio 
gyventojų reakcijos į mūsų atsiradimą šiame krašte - panašiai 
susiklostė ir Kelo pokalbis su pagrindinės miestelio krautuvėlės 
savininku, nors tai tebuvo tik trumpas ir ne itin reikšmingas 
pašnekesys. 

Reikia pasakyti, tai manęs nė kiek nesujaudino; visi žino, kad 
paprasti kaimo žmoneliai mėgsta paįvairinti savo gyvenimą viso- 
kiausiomis fantazijomis, paskalomis bei skandalais, ir aš manau, 
kad vargšas Stivenas, o ir visa jo pusės mūsų giminės atšaka 
panašiose situacijose elgėsi pakankamai oriai. Greičiausiai tie 
gandai pasklido kažkada dėl vieno įvykio, apie kurį Kelui jau 
pasakojau - tai istorija, kaip vienas iš mūsų protėvių buvo ištiktas 
gana keistos ir beprasmės mirties, visiškai nelauktai nukrisdamas 
nuo savo nuosavo paradinio balkono ir čia pat iškvėpdamas 
dvasią. Taigi, gal šita liūdna istorija, o gal dar kas nors panašaus 
ir davė pradžią visokiausiems gandams gandeliams ir buvo tokios 
keistos vietinių gyventojų reakcijos į mūsų atvykimą priežastis. 

Geriau papasakosiu apie namą. Jau pats savaime tas namas 
nesiliauja mane žavėjęs. Dvidešimt trys kambariai, Bounsai! 
Pavyzdžiui, mediniai apdailos paneliai viršutiniuose aukštuose ir 
portretų galerijoje, nors, sprendžiant iš visko, sulaukę pagarbaus 
amžiaus, tebėra stebėtinai gerai išsilaikę. Ir tai turint omenyje, 
kad „kartą, užėjęs į paskutinįjį savo pusbrolio miegamąjį viršuti- 
niame aukšte, aš išgirdau, kaip už jų marširuoja žiurkės - gana 
didelės, sprendžiant iš jų keliamų garsų. Jos greičiausiai tokios 
didžiulės, kad akimirką man net pasirodė, kad tai visiškai ir ne 
žiurkės, o žmonės klaidžioja aplink mane už sienų. Aš pamaniau, 
kad, ko gero, nepatirčiau ypatingo džiaugsmo susitikęs bent vieną 
iš jų toje prieblandoje, kuri mane gaubė, ir aš dėl viso pikto 

užsižiebiau šviesą, bet nepamačiau aplinkui ne tik nė vieno urvo, 
bet netgi paprasčiausių žiurkių išmatų. Keista. 

Viršutinioji galerija apkabinėta gana vidutinės kokybės portre- 
tais, kurių rėmeliai taip pat galėtų būti geresni. Kai kurie portretai 
labai pahašūs į į Stiveną, kiek aš jį atmenu. Manau, kad teisingai 
suradau savo dėdės Henrio Buno irjo žmonos Džuditos atvaizdus, 
kiti veidai man, deja, nepažįstami. Viename portrete buvo pavaiz- 
duotas, man regis, liūdnai pagarsėjęs senelis Robertas. Tos gimi- 
nės šakos, kuriai priklauso Stivenas, potretai, mano manymu, yra 
visi, bet nė vienas iš tų veidų, dideliam mano apgailestavimui, 
man nebuvo pažįstamas. Teisybės dėlei reiktų pažymėti, kad visi 
tie veidai, užfiksuoti portretuose - kad ir kokie blogi pastarieji 
būtų - spinduliuoja gerumu, šviesiu humoru ir neeiliniu, aukštu. 
intelektu, kuriuo buvo tiesiog prisodrintas kiekvienas laiškas, 
kuriuos mudu su Sara gaudavom iš Stiveno. Kaip vis dėlto kvaila 
ir apmaudu, kad žmonės, kurių gyslomis teka tas pats kraujas, 
dažnai gyvena, jeigu ir nesivaidydami, tai bent jau ir nešistengda- 
mi ką nors sužinoti vienas apie kitą! Jau nekalbant apie tai, kad 
jie išsibarste po visą platų pasaulį. Nejaugi tokia neišvengiama yra 
nesantaika tarp brolių, tie kartūs žodžiai, kuriais jie iš kartos į 
kartą drasko vienas kitą?! Juk, be kita ko, visa tai ne pačių 
geriausiu būdu atsiliepia jų visai niekuo -dėtiems palikuonims. 
Negaliu dabar iškęsti neprisiminęs, kaip vis dėlto pavyko tau ir 
Džonui Pečiui, kad jūs turėjote laimės iš arčiau pažinti Stiveną, kai 
aš buvau visai besirengiąs pasekti paskui savąją Sarą į anapus, ir 
kaip liūdna ir apmaudu, kad Apvaizda iš manęs praktiškai atėmė 
tokią laimingą galimybe!.. Su kokiu nuoširdžiu pasimėgavimu 
klausyčiausi jo kalbų (neabejotinai, kupinų humoro), kuriomis jis 
gintų visas tas nevykusias skulptūras, stovinčias sode, ir dar 
labiau nevykusius baldus namo viduje! 

Visgi nesiruošiu pernelyg stengtis apjuodinti savo pusbrolio 
skonio. Galų gale, kas žino, kokia tikroji priežastis? Be to, Stiveno 
skonis - tai tik Stiveno skonis, o mano skonis - tai mano skonis, ir 
lyginti jų greičiausiai neverta. Be kita ko, tas minėtasis nevykėliš- 

kumas, galimas dalykas, yra tik pokštas, parodantis gana neįpras- 
tą riano pusbrolio humoro jausmą, nes namo viršutiniuose aukš- 
tuose pakankamai gausu tikriausių meno kūrinių (kurių daugelis 
nuklotas tokio storo dulkių sluoksnio, jog per jį dažnai ne taip 
lengvai įžiūrėsi, kad tau prieš akis tiesiog šedevras)... Didžiulės 
lovos, raudonmedžio ir riešutmedžio stalai, sunkūs, nuo laiko 
patamsėję manuskriptai... Daugybė miegamųjų, svetainių, pri- 
imamųjų, didžiulis darbo kambarys viršutiniame aukšte. Mane 
itin sužavėjo mažas kuklus kabinetukas apačioje. Grindys gausiai 
išdekoruotos kažkokios ypatingos rūšies pušies mediena - net iš 
po storo ir minkšto dulkių sluoksnio ios skleidė savotišką paslap- 
tingą vidinę šviesą. Visame kame čia juntama savigarba... Savigar- 
ba ir didžiulė metų našta. Negalėčiau pasakyti, kad visa tai be 
išlygų man patinka, bet manau, kad po kurio laiko, kai šis tas 
pasikeis, kai mes priprasim prie naujos vietos bei prie čionykščio 
atšiauraus klimato, viskas susitvarkys ir sustos į savas vietas. 
Viešpatie! Man reikia bėgti! Greit tau parašysiu vėlei. Mielas 
Bounsai, papasakok apie savo pasiekimus. Kas naujesnio girdėti 
apie Petį, o ir apie kitus mūsų bėndrus draugus? Bounsai, turiu 
perspėti tave kaip draugą: nebandyk įtikinti kiekvieno naujo savo 
pažįstamo pietiečio ir primesti jam savo pažiūrų, priešingu atveju 
tu rizikuoji tapti panašus į mūsų bendrą kalbų ir nuobaudų 
"draugą" - turiu mintyje misterį Kolchauną. Bet svarbiausia - man 
pernelyg gerai žinoma, kad toli gražu ne visi moka liežuvį laikyti 
už dantų... 
| Tavo nuoširdus ir mylintis draugas 
| " ČARLZAS 


< 


1850 metų spalio 16 d. 
/ 


MIELAS RIČARDAI, sveikas, kaip laikaisi? Dažnai galvojau 


apie tave nuo pat savo apsigyvenimo Cepelvaite dienos. Tikiuosi, 

tai abipusis dalykas. Ir štai, gaunu neseniai laišką nuo Bounso, iš 
kurio sužinau, kad užmiršau palikti klube savo naująjį adresą! 
Parašiau, rodos, jau visiems, kam tik buvo galima parašyti - bent 
jau visiems savo ištikimiems ir geriems draugams, kurie liko už tų 
sienų, skiriančių mane čia nuo įprasto normalaus pasaulio. Vieš- 
patie, kaip mus vis dėlto išblaškė likimas! Tu - Bostone, sąžiningai 
darbuojiėii “Libereitore" (kur aš, beje, neužmiršau pasiųsti savo 
adreso), Chensonas - Anglijoje, vienoje iš savo pagarsėjusių 
linksmųjų kelionių, o vargšas senasis Bounsas gydosi plaučius 
pačiame liūto irštvos centre, kuris vadinasi Arizona. 

„Aš laikausi gerai, Dikai. Prižadu tau kuo smulkiausiai apie 
viską parašyti, vos tik nusikratysiu bent kiek tos rūpesčių naštos, 
kuri užgriuvo mano vargšus pečius - tikiuosi, neblogai tave 
sudominsiu papasakodamas apie tuos dalykus, kurie dedasi č čia, 
Čepelvaite ir jo apylinkėse. 

Taigi turėsiu malonumo artimiausiu laiku tavo dėmesiui pateikti 
neilgą, bet gana intriguojančią istoriją, o kol kas turiu vieną 
prašymą. Ar dar atsimeni tą istoriką, su kuriuo supažindinai mane 
per pietus pas misterį Klerį? Atrodo, jo vardas Baiglou. Aš galiu ir 
klysti, bet vieną dalyką prisimenu tiksliai: jis kalbėjo, kad domisi 
ir renka įvairius keistus ir mįslingus istorinius įvykius, susijusius 
būtent su ta vietove, kur aš dabar apsigyvenau. O lenkiu aš štai 
kur: būk geras, kuo smulkiau išklausinėk jį apie viską, kas tik jam 
žinoma (jei išvis kas nors žinoma) apie nedidelį, kažkada žmonių 
apleistą kaimelį, netgi ne kaimelį, o kaimiūkštį, vadinamą Jeruza- 
le. Mane domina bet kokie duomenys, susiję su tuo dalyku, kokių 
tik pas jį esama - pradedant folkloru ir baigiant visokiausiais 
gandais: Gandai mane ypatingai domina. Tas kaimelis yra netoli 
nuo Pričers Korners gyvenvietės, esančios ant Rojal River upelio 
kranto. Tas upeliūkštis yra Androskodžino intakas ir įteka į jį 
maždaug už vienuolikos mylių žemyn pagal tėkmę, netoli Čepel- 
vaito. Patikėk, man to reikia ne iš tuščio smalsumo. Tie duomenys 
man reikalingi, norint surasti atsakymus į kai kuriuos mane itin 
dominančius klausimus. Tai man būtina ir apie tai parašysiu 
kitąsyk. 

Atleisk, Dikai, kad laiškas išėjo kiek trumpokas. Greitai, kai 
pagaliau susidorosiu su savo problemomis, kurios reikalauja 
neatidėliotino sprendimo, parašysiu tau apie viską išsamiau, o kol 
kas perduodu širdingiausius linkėjimus tavo žmonai, abiems 
sūnums, na ir, žinoma, tau pačiam. 


Tavo mylintis draugas 
ČARLZAS 


1850 metų spalio 16 d. 


MIELAS BOUNSAI, noriu papasakoti tau vieną istoriją, kuri 
mudviem su Kelu pasirodė šiek tiek keista ir net bauginanti. 
Įdomu, kokia bus tavo nuomonė? Jei tu ir neįžvelgsi joje nieko, 
kas galėtų kelti nerimą, tai ji, galimas dalykas, suteiks tau bent 
kiek malonumo ar, galų gale, bent kuriam laikui padės atsitraukti 
nuo mūšių su moskitais. 

Praėjus dviems dienoms po to, kai išsiunčiau tau aną laišką, 
pas mus atvyko keturios jaunos ledi, kurias pasisamdėme iš 
Pričers Korners, kad sutvarkytų namą. Šiai komandai vadovavo 
pagyvenusi griežto veido dama, mums prisistačiusi kaip misis 
Kloris. Galiausiai, pagalvojau aš, mes atsikratysim bent dalies tų 
dulkių, nuo kurių dabar kas žingsnis tenka čiaudėti. Visos tos 
moterys man pasirodė esančios truputį nervingos. Tai tapo dar 
labiau pastebima, kai jos ėmėsi tvarkymo. Viena iš tų jaunųjų ledi 
net tyliai klyktelėjo, kai aš, netikėtai jai, pasirodžiau laiptų 
viršuje, norėdamas pasigėrėti tuo darbu. 

Aš paklausiau misis Kloris, kokia tokio akivaizdaus jaunųjų 
ledi nerimo priežastis (misis Kloris valė dulkes pirmojo aukšto 
hole su tokia veido išraiška, kurioje galėjai įžvelgti tik. begalinį 
ryžtą kuo greičiau užbaigti darbą; tu žado būtum netekęs - 
"Arėdamas į šį veidą su išblukusia nuo laiko spalvota skarele, 

apsukta apie plaukus, galėtum pagalvoti, kad žmogus ne šluosti- 
nėja dulkes, o kuopia laidojimo rūsį). Atsakydama į mano klausi- 
mą, misis Kloris pasisuko į mane ir ryžtingai pratarė: 

- Joms nepatinka šis namas, sere. Nepatinka jis ir man, nes šis 
namas visada bus blogas namas. | 

Iš netikėtumo man net žandikaulis nukaro, o misis Kloris tesė 
jau kiek svelnesniu tonu: 

- Aš visai nenoriu pasakyti, kad Stivenas Bunas buvo blogas 
žmogus. Priešingai, jis buvo nuostabus, sakyčiau, net reto gerumo 
žmogus. Visą tą laiką, kol jis čia gyveno, aš ateidavau pas jį 
tvarkytis kas antrą mėnesio ketvirtadienį, lygiai taip pat, kaip 
ateidavau ir esant jo tėvui, misteriui Rendolfui Bunui, koljis dingo 
kartu su žmona - beje, nepalikdamas jokių pėdsakų - 1816 metais. 
Misteris Stivenas buvo geras, malonus žmogus, o ir jūs, sere, taip 
pat, regis, nesate koks piktadarys (atleiskit man už tiesumą ir 
šiurkštumą - kitaip kalbėti aš nemoku), bet šis namas blogas, ir nė 
vienas iš Bunų giminės čia niekad nerado laimės nuo pat tų laikų, 
kai jūsų senelis Robertas ir jo. brolis Filipas susipyko - lyg dėl 
kažkokios vagystės, lyg šiaip dėl kokių paslaptingų tarpusavio 
intrigų (čia ji sumišusi trumpam nutilo), ir tai buvo 1789-metais. 

Na ir atmintį turi žmonės, Bounsai! 

Tuo metu misis Kloris tęsė: | 

- Nelaimei buvo pastatytas šis namas, ir visą jo amžių jį lydėjo 
nelaimės. - Nežinau, Bounsai, ar tau žinoma, kad mano dėdulės 
Rendolfo duktė Marsela sykį tapo nelaimingo atsitikimo auka: ji 
žuvo, nukritusi nuo laiptų, vedančių į rūsį; dėdulės Rendolfo 
tėviška širdis neišlaikė tos kančios ir, neilgai trukus, jis taip pat 
paliko šią ašarų pakalne: nepatikrintais duomenimis, baigė gyve- 
nimą savižudybe. Šią tragizmo kupiną istoriją apsakė man Stive- 
nas viename iš savo laiškų, kuris buvo parašytas kaip tik per 
velionės sesers gimtadienį. Štai, mielas Bounsai, jau ir dvi istori- 
jos, kurias aš laikyčiau mažų mažiausiai keistomis. Paslaptingas 
išnykimas ir tragiška žūtis... bet tai dar tik nedidelė -dalelė 
istorijos, kurią aš pateikiau tavo dėmesiui šito laiško pradžioje. - 

Tai štai, aš dirbau čia pakankamai ilgai, misteri Bunai, ir turiu 
jums šį tą pasakyti. Visų pirma, aš neakla, nekurčia ir, apsaugok 
Viešpatie, ne kokia beprotė - tikiuosi, jūs tai suprantate. O antra 
(būkit atidus, sere), aš girdėjau kraupius garsus čia, už sienų, 
sere, kraupius, stingdančius kraują garsus - sunkius duslius 
smūgius, trenksmą ir poškėjimą, o kartą - klaikų stūgavimą, 
panašų, greičiausiai, į prislopintą juoką. Tas juokas buvo toks 
košmariškas, kad man kraujas sustingo gyslose iš siaubo, kurį tada 
patyriau. Tai labai bloga vieta, sere, - čia ji netikėtai nutilo, matyt, 
išsigandusi, kad prikalbėjo pernelyg daug. 

Jei kalbėsim apie mane, reikia pasakyti, jog atsidūriau gana 
keblioje padėtyje. Aš niekaip negalėjau nuspręsti, ar man įsižeisti 
dėl to, ką išgirdau, ar paversti viską pokštu ir pasijuokti, ar 
nuspręsti, kad tai tik nekalti baigiančios suvaikėti senutės tauška- 
lai, ar jos žodžiuose tikrai esama kažko, dėl ko vertėtų susimąs- 
tyti. Bijau, kad tądien vis dėlto nugalėjo noras pasismaginti: 

- Ir kas gi, jūsų manymu, ten buvo, misis Kloris? Vaiduokliai, 
žvanginantys grandines? | 

Ji pažvelgė į mane kaip į paskutinį idiotą ir, ironiškai šyptelė- 
jusi, ištarė, tarsi kažką aiškindama mažam berniukui ar beviltiš- 
kam degeneratui: | | | 

- Šmėklos? Arba, kaip jūs teikėtės pasakyti, vaiduokliai? Visai 
gali būti, kad jų čia yra, bet aš jų niekad nei girdėjau, nei regėjau. 
Tai, ką aš girdėjau tarp šio namo sienų, nebuvo nei šmėklos, nei 
dvasios, nei vaiduokliai, nei kas nors panašaus į juos, nesvarbu, 
kaip tai bepavadintumėte. Šmėklos, kiek man žinoma, neklykauja 
ir neaimanuoja lyg prakeiktos, be to, niekuo nežvangina, judėda- 
mos apgraibomis ir klupdamos tamsoje. Tai... | 

- Teskite, misis Kloris, - padrąsinau ją aš. - Jūs įbridote jau labai 
giliai. Būkit maloni, užbaikite, jei jau pradėjote. 

Jos veide pakaitomis šmėkščiojo siaubo užgautos savigarbos 
ir, prisiekiu, religinio virpulio išraiškos. | 
“- Kai kurie nemiršta, - sušnabždėjo ji. - Kai kurie gyvena 
Prieblandoje tarp dviejų Pasaulių. Jie tebegyvena, kad tarnautų... 
Jam! | | 

i 

Tuo jos pasakojimas baigėsi. Dar keletą minučių aš bandžiau 
ją išjudinti, bet ji užsispyrusi tylėjo ir daugiau nebeištarė nė 
žodžio. Galiausiai aš atsisakiau bergždžių pastangų dar ką nors iš 
jos išgauti, pagalvojęs, kad dar truputį, ir ji susirinkusi savo 
skurlius, išeis, neužbaigusi darbo. 

Tai pirmojo epizodo pabaiga. Antrasis buvo kitą vakarą. 
Kelvinas sukūrė ugnį pirmojo aukšto židinyje, svetainėje, o aš, 
patogiai įsitaisęs netoliese, ttumpindamas vakarą žurnalo “Inte- 
lidženser" vartymu, klausiausi, kaip vėjas nepailsdamas teškia į 
langą lietaus lašus. Buvo taip jauku ir ramu, kiek tai beįmanoma 
žmogui, žinančiam, jog viskas, kas šalta ir liūdna, yra už jo namo 
sienų, o viskas, kas šilta ir malonu, - viduje. Staiga tarpdury 
pasirodė Kelas. Jis atrodė labai susijaudinęs ir, be abejonės, 
nervinosi. 

- Jūs nemiegate, sere? 

- Snūduriuoju, - atsakiau aš. - Kas atsitiko? 

- Aš šį tą radau viršuje ir manau, kad jums taip pat vertėtų 
pažiūrėti, - atsakė jis. Jo balse skambėjo susijaudinimas, bet tuo 
pat metu jis buvo ir kažkoks prislėgtas. | 

Aš atsikėliau iš krėslo ir nusekiau paskui jį. Kai mes Hpom 
laiptais, Kelvinas tarė: 

- Aš skaičiau knygą viršutinėj bibliotekoj - ganėtinai keistą, 
reikia pastebėti, knygą - ir staiga išgirdau triukšmą sienoje. 

- Žiurkės, - ramiai atsakiau aš. - Ir viskas? 

Po nedidelės, bet labai reikšmingos pauzės Kelvinas rimtai 
pažiūrėjo į mane. Žibintas, kurį jis laikė rankoje, skaisčiau sušvito, 
nustumdamas į pašalius tamsius šešėlius ir akimirkai nušviesda- 
mas prieblandos užklotus portretus. Veidai juose, rodėsi, ne 
šypsojosi, o piktdžiugiškai vaipėsi, žvelgdami į mus. Vėjas lauke 
šaižiai suvaitojo ir, gana nenoromis, -ėmė rimti. 

- Tai buvo ne žiurkės, - pasakė Kelvinas. - Tai buvo kažkokie 
šiurkštūs duslūs garsai anapus sieninių spintų, tarsi kažkas būtų 
nerangiai klupinėjes ir griuvinėjęs, sukeldamas stiprų duslų bilde- 
sį. Po to kažkoks visai siaubingas gargaliavimas... tiesiog kraupu, 

sere. O tada tas pats kažkas pradėjo nepakenčiamai draskyti ir 
brazdinti sieną, tarsi mėgindamas prasigauti pro ją vidun ir... 
pasiekti mane! 

Gali įsivaizduoti, kaip buvau pritrenktas, Bounsai. Tu pats 
puikiai žinai, kad Kelvinas niekada nebuvo iš tų, kurie lengvai 
duoda valią isteriškai baimei ir nesveikos vaizduotės žaismui. 
Taigi nuoto momento man iš tikrųjų pradėjo rodytis, kad čia tikrai 
esama kažkokios paslapties ir, galimas dalykas, ganėtinai bjaurios 
paslapties... 

- Ir kas gi toliau? - paklausiau aš jo. Tuo momentu galerijos 
tolumoje jau pasirodė šviesa, krintanti ant grindų pro bibliotekos 
duris, ir mano sąmonėje sukrebždėjo pavojaus nuojauta; naktis 
jau nebeatrodė tokia jauki kaip prieš keletą minučių... 

- Krebždesiai nutilo. Po kelių sekundžių bildesiai ir trinksėji- 
mas atsinaujino, bet šįsyk jau toldami nuo manęs. Kurį laiką vėl 
pasidarė tylu, ir prisiekiu, aš išgirdau tolimą, labai keistą, beveik 
negirdimą juoką! Priėjes prie knygų spintos, iš už kurios sklido 
garsai, aš stipriai į ją įsitvėriau ir pradėjau stumti ir traukti, stumti 
ir traukti, tikėdamasis rasti slaptas duris. | 

- Ką nors radot? 

Kelas sustojo prieš pat bibliotekos duris ir atsakė: 

- Ne... Bet aš radau štai šitą! 

Jis truputėlį atsitraukė į šoną, ir aš pamačiau kvadratinę juodą 
nišą knygų spintoje, esančioje į kairę nuo durų. Knygos čia buvo 
netikros ir už jų Kelas rado nedidelę slaptavietę. Aš apšviečiau tą 
vietą savo lempa, bet nepamačiau nieko, išskyrus storą dulkių 
sluoksnį, kurio amžius skaičiuojamas greičiausiai dešimtmečiais. 

- Čia buvo tik šitas, - tyliai tarė Kelas ir ištiesė man nuo laiko 
pageltusį popieriaus lapą, ant kurio buvo matyti išblukę juodo 
rašalo pėdsakai. Tai buvo kažkokios nedidelės gyvenvietės ar 
kaimo planas. Jame buvo pavaizduoti; kiek aš supratau, septyni 
pastatai ir dar vienas statinys, prie kurio buvo nupiešta kažkas 
panašaus į bokštą (tai tikriausiai turėjo reikšti bažnyčią). Po planu 
buvo išvedžiotas be galo keistas užrašas: Kirminas, viską naiki- 
nantis. 

Kairiajame viršutiniame kampe buvo nupiešta strėlė, rodanti 
į šiaurės vakarus nuo šio mažo kaimelio. Palei strėlę buvo dar 
vienas užrašas: ČEPELVAITAS. 

- Kartą mieste, sere, aš ausies krašteliu girdėjau, kaip kažkas, 
prietaringai persižegnojes, užsiminė apie vieną Žmonių paliktą 
kaimelį, kurio pavadinimas - Jeruzalės gyvenvietė. Aš kažkodėl 
įsitikinęs, kad tai būtent ta vieta. | i 

- O kas čia? - paklausiau aš, rodydamas pirštu į užrašą po 
ženklu, reiškiančiu varpinę. 

- Nežinau. 

Atmintyje iškilo misis Kloris ir medkirčio Tomsono pasakytų 
žodžių nuotrupos. 

+ Kirminas, - sumurmėjau aš. 

- Jūs ką nors suprantate, misteri Bunai? 

- Galbūt... Kaip jūs manote, Kelai, juk būtų visai įdomu rytoj 
žvilgtelėti į tą vietelę... Juk taip? 

Atsakymo vietoj buvo lakoniškas ir ryžtingas galvos linktelėji- 
mas: Po to mes sugaišom dar beveik valandą, ieškodami nors 
kokio plyšio ar angos sienoje, bet viskas buvo veltui. Atrodė, 
niekas negalėjo pranašauti, kad vėl pasikartotų garsai, kuriuos 
Kelas girdėjo savo ausimis. 

Tą naktį daugiau nuotykių nebuvo. 

Kitą rytą mudu su Kelvinu patraukėm į iš vakaro numatytą 
pasivaikščiojimą, kurio maršrutas beveik ištisai ėjo mišku. Nakti- 
nis lietus jau liovėsi, bet dangus tebebuvo apniukęs ir žemas. 
Akies krašteliu pastebėjau, kad Kelvinas ėmė dažniau žvilgčioti 
mano pusėn ir paskubėjau jį nuraminti sakydamas, kad jei kelias 
pasirodys besąs pernelyg ilgas ir mes pavargsime, tą pat minutę 
sustosim atsikvėpti. Į kelionę mudu pasiėmėm skanius ir gausius 
priešpiečius, puikų firmos “Bakvait" kompasą ir, žinoma, keistą 
seną Jeruzalės gyvenvietės žemėlapį. 

Diena buvo kažkaip neįprastai rūškana; eidami į pietryčius, 
vieną po kito palikdami už savęs didžiulius niūrius medžius, 
mudu neišgirdome nė vieno paukščio, nė menkiausio kokio nors 

gyvo padaro sukelto šlamesio. Garsai, kurie pasiekdavo mūsų 
ausis, buvo tik mūsų pačių žingsniai ir tolima bangų mūša. 
Vienintelis mūsų palydovas buvo vandenyno kvapas - beveik 
neįmanomai sunkus. 0 

Nuo to laiko mes nuėjom ne daugiau kaip dvi mylias ir staiga 
išėjome į seną, smarkiai žole užžėlusį kelią, užgriozdintą kažkada 
buvusiais rąstais, iš kurių dabar liko vieni trūnėsiai. Kelio kryptis 
sutapo su mūsų kelionės kryptimi ir, paspartinę žingsnį, toliau 
ėjome juo. Kalbėjom mažai. Diena smarkiai slėgė mus savo tyla ir 
pikta lemiančia ramybe. 

Apis vienuoliktą mūsų klausą pasiekė krintančio vandens 
pliuškenimas. Kelias staigiai pasuko į kairę ir kitoje mažo kunku- 
liuojančio upeliuko su melsvai pilku dugnu pusėje pasirodė į 
šmėklą panaši JERUZALĖS GYVENVIETĖ! 

Per upelį, kokių aštuonių pėdų pločio, buvo permestas patam- 
sėjes ir samanom apaugęs lieptelis. Kitapus upelio, Bounsai, mes 
pamatėm nuostabiausią mažutį kaimelį,. kokį tik tu galėtum 
įsivaizduoti. Namų sienos, dėl suprantamų priežasčių išklaipytos 
vėjo ir išplautos nesibaigiančių lietų, buvo išsilaikiusios stebėtinai 
gerai. Keletas namų, pastatytų griežtu puritonišku stiliumi, stovė- 
jo visai netoli kranto. Toliau, palei visiškai žole užžėlusią pagrin- 
dinę gatve, stūksojo dar trys ar keturi pastatai, kuriuose, reikia 
manyti, kažkada buvo krautuvėlės ir valstybės įstaigos, o už jų 
kilo žemėlapyje pažymėtos bažnyčios bokštas, smingantis į pilką, 
švininį dangų. Dažai nuo sienų atsilupo, o kryžius patamsėjo ir 
persikreipė. Apskritai, ta bažnyčia atrodė gana niūri ir net, 
sakyčiau, grėsminga... | 
- Vykusiai pavadino kaimelį... - tyliai ištarė man už nugaros 
Kelas. | 

Mes perėjom upelį ir lėtai įžengėm į kaimą. Pasiruoškit, 
Bounsai, čia prasideda svarbiausia! 

Kai tik mudu priartėjom prie pirmųjų namų, oras man pasirodė 
kažkodėl savotiškai sunkus - tiesiog sunkus kaip švinas. Įsižiūrė- 
jus iš arčiau, pastatai pasirodė besą beveik visiškai suirę: nuplė- 

šytos langinės, čerpės aplūžusios ir nutrupėjusios nuo ilgus metus 
besitesiančio lietaus ir sniego, dulkėm aptraukti sukrypę langai... 
Gipsinės angelų figūros, apdaužytos ir sukrypusios nuo laiko, 
atrodė tiesiog neįsivaizduojamai baisios ir metė dar siaubinges- 
nius šešėlius. 

Pirmasis namas, į kurį užėjome, buvo sena, pusiau supuvusi 
taverna. Man kažkodėl pasirodė netaktiška eiti į gyvenamuosius 
(tegul kažkada) namus, kuriuose žmonės rasdavo vienumą ir 
apsaugą nuo pasaulio bruzdesio, šeimos ramybe ir jaukumą. Sena 
nublukusi iškaba virš pusiau išvirtusių durų skelbė: VIEŠBUTIS IR 
TAVERNA “VEPLIO GALVA". 

Durys pragariškai sugergždė savo vieninteliu išlikusiu vyriu ir 
mes įėjom vidun. Ten buvo gana tamsu. Puvimo ir pelėsių kvapas 
buvo beveik nepakeliamas. Bet abu šiuos kvapus stelbė kitas, kur 
kas stipresnis kvapas - slidus, lipnus daugybės daugybės metų 
dvokas. Ir net ne metų, o tikriausiai dešimtmečių... Dvokas buvo 
toks stiprus, koks tegali sklisti nuo yrančio kūno arba nuo 
išniekinto kapo. Aš greitai prispaudžiau prie veido nosinę. Kelas 
padarė tą patį. 

- Dieve mano, sere... - šiaip taip pramurmėjo Kelas, vos 
neprarasdamas sąmonės. 0 | 

- Senokai čia nebuvo žmonių, - užbaigiau aš už jį. 

Ir tai buvo tiesa. Stalai ir kėdės stovėjo lyg vaiduokliški tylūs 
sargybiniai. Jie buvo kiek išklibę nuo staigių temperatūros per- 
mainų, būdingų Naujosios Anglijos klimatui, bet vis dėlto gana 
neblogai išsilaikę - tarsi būtų netikėję, kad tie, kurie kadaise išėjo 
iš čia visiems laikams, iš tikrųjų niekada nebegrįš užsisakyti 
vienos kitos stiklinės kokio nors gero gėrimo, užtraukti molinės 
pypkutės ir supliekti su draugais kortomis. Nedidelis kvadratinis 
veidrodis, kabojes ant vienos sienos buvo nesukultas... Supranti, 
ką noriu tuo pasakyti? Berniūkščiai visada daugiau ar mažiau 
linke būti tyrinėtojais, o neretai ir vandalais... Supranti? O 
veidrodis buvo sveikas... Paprastai po tokių “antpuolių" (nepaisant 
visų įmanomų bausmių) senų namų stiklai niekada nebūna 

nepaliesti... O juo labiau veidrodžiai. Tas pats pasakytina ir apie 
kapines - tegul ir pačias niūriausias, - bent vienas antkapinis 
nkmuo bus nuverstas šiaip jau visiškai nepiktybiškų vaikigalių. 
Tokių “plėšikų" tikriausiai nemažai ir Pričers Korners gyvenvietė- 
je, kuri yra mažiau nei už poros mylių nuo Jeruzalės. Neliestas 
buvo net stiklinis viešbučio savininko stalelis (už kurį, reikia 
manyti, jam teko pakloti apvalią sumelę). Tą patį galima pasakyti 
absoliučiai apie viską, ką matėm aplinkui. Vienintelė žala, pada- 
ryta viskam, buvo žala, kurios kaltininkai - Gamta ir Laikas. 
Išvados peršasi pačios: žmonės bijo šios vietos arba bent jau 
stengiasi čia nepakliūti. Bet kodėl? Turiu šiokių tokių minčių ta 
tema, bet kalbėti apie vienareikšmes teisingas išvadas kol kas dar 
nesinorėtų; geriau papasakosiu tau, kas vyko po to. 

Mes pakilome viršun, į viešbučio numerius, ir pamatėm, kad 
visos lovos rūpestingai paklotos, o kiekvienos galvūgalyje, greta 
alavinių praustuvų, kabo švarūs, bet jau pusiau sudūlėję rankš- 
luostėliai. Lygiai tokia pavyzdinga tvarka buvo ir virtuvėje. Vis- 
kas, kur bemesi žvilgsnį, buvo nuklota per ilgus metus susikaupu- 
sių dulkių sluoksnio ir visur viešpatavo tas pats siaubingas puvimo 
tvaikas, skleidžiamas visko, kas tik gali pūti. Visa kita, kas buvo toj 
virtuvėj, buvo tikras rojus kokiam nors antikvarui ir būtų kainavę 
nemenkus pinigus Bostono aukcione. 

- Ką pasakysi? - paklausiau aš Kelo, kai mes galų gale vėl išėjom 
į gatvę. | 
- Nepatinka man tai, misteri Bunai, - niūriai atsakė Kelas. - 
Galiu tik pridėti, kad norėdami sužinoti ti ką nors daugiau, turim 
daugiau ir pamatyti. 

Taigi mes apžiūrėjome dar keletą pastatų: odininko krautuvė- 
lę su tebekabančiais ant surūdijusių vinių pelėsiais padengtais 
odos dirbiniais, žvakių krautuvėlę, medienos sandėlį su kruopš- 
čiai sukrautomis, bet jau visiškai supuvusiomis ąžuolinėmis bei 
pušinėmis lentomis ir, galų gale, kalvę. 

Pamažu artėdami prie bažnyčios, esančios kaimo centre, mes 
vis dėlto užėjom į pora kadaise gyvenamų namų. Abu namai buvo 

tradicinio puritoniško stiliaus ir galėjo tapti retu radiniu bet 
kuriam antikvarui ar senienų rinkėjui. Jie buvo - lygiai kaip 1r kiti 
šio kaimelio namai - palikti žmonių ir pripildyti to paties šlykštaus 
puvimo dvoko. i 

Aplinkui - nė vieno gyvo padaro. Tik mudu su Kelu. Mes taip 
ir neišgirdome nė vieno paukščio ir nepamatėme nė vieno vabz- 
džio. Net voratinklių čia niekur nebuvo... Tiktai dulkės. 

Pagaliau mes priėjome bažnyčią. Niūri, šalta ir nesvetinga ji 
iškilo virš mūsų. Langai buvo juodi nuo karaliaujančios viduj 
tamsos, o palaima ir šventumas seniai apleido šias sienas - tai aš 
supratau iš karto ir esu visiškai įsitikinęs ką tik parašytų žodžių 
teisingumu. Ir vis dėlto mes užlipome laipteliais ir aš paliečiau 
ranka masyvų uždarytų durų žiedą. Niūriai pažvelgęs į Kelviną, 
kuris buvo ne ką linksmesnis už mane patį, aš patraukiau duris į 
save... Įdomu, pagalvojau aš, kiek laiko šito žiedo nelietė žmo- 
gaus ranka? Galiu garantuoti - aš buvau pirmasis po kokių 
penkiasdešimties, o gal ir daugiau metų. Durys pasidavė, pripil- 
dydamos viską aplinkui veriančio surūdijusių vyrių gergždesio. 
Po akimirkos į mūsų plaučius ūžtelėjo paralyžiuojanti puvimo ir 
pelėsių smarvė, kuri užplūdo mus lyg siaubinga banga. Dusdami 
nuo draskančių spazmų ir kosulio, mes instinktyviai atšokom į 
šoną, ieškodami grynesnio oro. 

- Sere, - paklausė Kelvinas, vos tardamas žodžius. - Jūs 
įsitikinęs, kad... | 

- Viskas gerai, - paskubėjau nuraminti jį, nors aš pats tuo 
momentu jaučiausi esąs labai toli nuo ramybės. Net dabar, 
Bounsai, kai rašau tau šitą laišką ir iš naujo lyg baisiam sapne vėl 
patiriu tas siaubingas minutes, aš jaučiuosi ne ką geriau negu 
tada; kai visa tai dėjosi tikrovėje. Buvau ir anksčiau girdėjęs, kad 
egzistuoja tokios pražūtingos viskam, kas gyva, vietos, pastatai ir 
net atskiros patalpos, kur pienas, pavyzdžiui, rūgsta ir genda 
tiesiog akyse, bet žiūrėdavau į panašius “prietarus" iš aukšto ir 
atlaidžiai. Bažnyčia, kurioje mes buvom, - kaip tik tokia vieta, - 
sugniuždytas galvojau aš, kai staiga išgirdau garsų Kevino nuste- 

biimo atodūsį ir savom akim pamačiau tai, ką prieš akimirkų 
pastebėjo jis. 

Tai buvo tiesiog siaubinga... 

“Paveikslas", atsivėręs prieš mano akis, mane taip pritrenkė, 
kad vargu ar sugebėsiu tau-perduoti tuos jausmus, kurie tiesiog 
užplūdo mane. Tai buvo kraupi Rubenso madonos su kūdikiu 
karikatūra, nutepliota anglimi ant bažnyčios sienos.. 

- Dieve, - sušnibždėjau aš. | 

- Čia nėra Dievo, - atsakė man Kelas, ir jo Žodžiai, atrodė, 
sukrėtė visą orą. Aš atidariau duris, vedančias tiesiog į pačią 
bažnyčią, ir kvapas, gaubęs mus ligi tol, pavirto tikru slogučiu, 
kurio jau buvo beveik neįmanoma pakelti. 

Dienos šviesa vos prasismelkė pro dulkėmis nuklotus langus ir 
vos besiekė suolus, kurie dėl to atrodė vaiduokliškai juodi - 
ypatingai toj vietoj, kur jie artinosi prie altoriaus. Dar toliau, 
beveik visai neįžiūrima, dūlavo didinga ąžuolinė sakykla, iš 
kurios kadaise skambėjo pamokslai... Bet blogiausiai buvo mato- 
ma vieta, kur turėjo būti kryžius - tik prislopintas ir vos pastebimas 
aukso atspindys prasiskverbė iš ten pro tirštą dulkių uždangą, 
pakilusią nuo skersvėjo, kurį sukėlė mūsų atsiradimas. Nors 
matyti buvo prastai, aš - kažkokiu šeštuoju pojūčiu - iškart 
neklysdamas pajutau ir galutinai supratau, kur to mūsų keisto ir 
tokio smarkaus nerimo priežastis. 

„Mes žengėm keletą žingsnių ta kryptimi, ir staiga Kelas su 
kažkokiu isterišku gaiktelėjimu ar atokvėpiu, sukeltu stipraus 
netikėto išgąsčio, skubiai persižegnojo. Tą patį nedelsdamas 
padariau ir aš - priešais mus kabojo labai didelis, labai gražus ir 
gausiai auksu išpuoštas kryžius, bet šitas Kryžius... buvo apvers- 
tas!.. Tu supranti, Bounsai? Kryžius buvo apverstas!.. 

- Ramiai, - išgirdau aš savo paties balsą. - Mes turim išlikti 
ramūs, Kelvinai. Mes turim išlikti ramūs... Ramiai... 

Bet juodas šešėlis jau palietė mano širdį, ir aš pajutau tokį 
neapsakomai stiprų siaubą, kokio nebuvau patyręs niekad gyve- 
nime. Tu žinai - kartą aš jau pabuvojau mirties naguose ir maniau, 

kad niekur negali būti tamsiau negu ten. Pasirodo - gali... Atsidū- 
res priešais Šėtono simbolį, aš pajutau Jo Tamsos prisilietimą, 
nepalyginamą su niekuo... | 

Mes tylom leidomės į taką tarp suolų ir žengėme altoriaus link. 
Mūsų žingsniai paliko pėdsakus minkštame dulkių kilime, kuris 
čia dengė viską, ir atsimušė dusliu pasikartojančiu aidu iš visų 
pusių, o ypatingai - iš viršaus. Ant altoriaus mūsų laukė dar šis tas 
netikėto ir ganėtinai niūraus... Nenoriu ir negaliu smulkiai viso to 
pasakoti, tačiau pasakyti keletą žodžių vis dėlto būtina. | 

Pastatęs koją ant pirmosios pakopos, vedančios prie altoriaus, 
išgirdau netikėtą Kelvino šūksnį: 

- Nedarykite to, misteri Bunai! Man baisu... | 

Aš nepaklausiau jo ir pamačiau didžiulę atverstą knygą, para- 
šytą lotynų ir, kiek suprantu, dar kita senovine kalba - lyg 
kažkokia prieš keltus buvusia, lyg druidų kalba. Pabandęs prisi- 
minti, ką žinojau jaunystėj apie tas kalbas, bet galų gale palikęs tą 
užmačią ramybėje, aš užverčiau knygą ir pamačiau užrašą, įspaus- 
tą viršelio odoje: De Vermis Mysteriis. Tai buvo lotyniškai. Tą kalbą 
aš taip pat jau pradėjau užmiršti, bet dar ne tiek, kad nesugebė- 
čiau išversti. Užrašas skelbė: Kirmino paslaptys. 

Tą pačią sekunde (užnešė mus nelabasis) man pasirodė, kad 
priešais mane iš lėto nuplaukė pabalęs iš baimės Kelvino veidas, 
ir pasigirdo kažkoks neįtikėtinai keistas bei monotoniškas labai 
žemų balsų giedojimas, pripildęs visą mano esybę šlykštaus ir 
nenugalimo siaubo. Be to, aš kažkokiu būdu pajutau (tiesiog 
ausimis išgirsti šito neįmanoma) dar vieną garsą, kur kas žemesnį. 
Atrodė, kad jis sklinda iš pačių žemės gelmių. Haliucinacija? Kur 
tau! Po akimirkos bažnyčia staiga prisipildė visiškai realių garsų, 
kuriuos galėjo išgirsti bet kas, esantis tuo metu greta mūsų. Tai 
buvo garsas, kurio priežastis - siaubinga, sulig kiekviena sekunde 
stiprėjanti vibracija tiesiog po mūsų kojomis. Ta siaubinga vibra- 
cija persidavė viskam: altoriui, prie kurio aš stovėjau, išniekintam 
kryžiui ant sienos, galų gale, mums su Kelvinu - tai yra, absoliučiai 
viskam. 

Po keleto akimirkų, netare nė žodžio, mudu su Kelvinu jau 
buvom lauke, nutarę kuo greičiau ištrūkti iš šitos Dievo paliktos 
vietos. Nė vienas iš mūsų nėsyk neatsisuko pažiūrėti atgal - tol, kol 
atsidūrėm kitapus upelio. Nežinau, kas pavertė (kaip tvirtina kai 
kurie) beždžionę žmogum, bet kad ne bėgimas - tai faktas. 
Priešingas procesas (bent jau atvejais, panašiais į mūsiškį) tikėti- 
nas kur kas labiau. Vienaip ar kitaip, būčiau niekingas melagis 
teigdamas, kad tą dieną mes buvom paprasčiausioje linksmoje 
iškyloje. | 

Tai štai tokia istorija, mielas Bounsai... Tikiuosi, ji nepaveiks 
neigiamai tavo sveikatos, ir tu nepagalvosi, kad man vėl smegenų 
uždegimo recidyvas. Kelas gali pasirašyti po kiekvienu mano 
laiško žodžiu. Įskaitant ir tuos, kur kalbama apie šlykščius, 
siaubingus garsus sienose. 

Tuo kol kas ir baigiu rašyti, tikiuosi greičiau - kai tik galėsi - 
pamatyti tave (tavo atvykimas čionai tikriausiai tuoj pat padarytų 
galą visai šitai velniavai). 

Lieku tavo ištikimas draugas i ir gerbėjas, 
ČARLZAS 

GERBIAMI DŽENTELMENAI, paskutiniajame Jūsų katalogo 
numeryje (1850 metų rugsėjis), skyriuje “Namų ūkis" zš perskai- 
čiau apie preparatą, kurį Jūs siūlote pirkti ir kuris vadinamas 
“Žiurkių nuodais". Aš norėčiau įsigyti vieną (1) penkių svarų šio 
preparato dėžutę Jūsų pasiūlyta kaina (30 centų). Galite atsiųsti 
mano užsakymą adresu: Meno valstija, Kamberlendo apylinkė, 
Pričers Korners, Čepelvaitas, Kelvinui Makenui. 


Ačiū Jums už dėmesį ir iš anksto dėkingas, 
| KELVINAS MAKENAS 

MIELAS BOUNSAI, viskas, apie ką tau jau rašiau, tebesitęsia... 

Triukšmas sienose sustiprėjo ir aš kuo toliau, tuo labiau 
įsitikinu, kad žiurkės čia visiškai niekuo dėtos. Mes su Kelvinu dar 
kartą nesėkmingai pabandėm rasti kokią nors landą arba bentjau 
kokį plyšį ar angą sienose, bet kaip tu tikriausiai jau supratai, 
neaptikom nė menkiausios skylutės. Manau, mes visai neblogai 
tiktume kokiam nors eiliniam misis Redklif detektyviniam roma- 
nui. Kaip tu manai, Bounsai? Vis dėlto Kelas tvirtina, kad dažniau- 
siai ir stipriausiai garsai sklinda iš rūsio pusės. Jo mes ir imsimės 
rytoj iš pačio ryto. Tas faktas, kad kaip tik ten sutiko mirtį 
nelaimingoji mano pusbrolio Stiveno sesuo, manęs visiškai ne- 
džiugina... Ir kartu bruka mintį, kad toks sugretinimas, galimas 
daiktas, visai neatsitiktinis... 

Beje, jos portretas kabo viršutiniojoj galerijoj. Niekuo neypa- 
tingas ir liūdnas veidas - net jeigu dailininkas jį ir pagražino. Kiek 
aš žinau, ji niekada nebuvo ištekėjusi. Kartais man pradeda 
atrodyti, kad misis Kloris galbūt buvo visiškai teisi sakydama, kad 
šitas namas blogas. Jis tikrai neatnešė nė vienam iš savo gyventojų 
nieko, išskyrus kančias ir negandas... Pamažu imu tai suprasti. 

Šiandien man pavyko pamatyti rūsčiąją misis Kloris ir pasikal- 
bėti su ja antrą kartą. Iš to seka, kad turiu ką pridėti prie to, kas 
parašyta anksčiau. Mano manymu, misis Kloris pasižymi geriau- 
sia savitvarda iš visų Pričers Korners gyventojų, kuriuos man teko 
sutikti lig šiol. Progos susitikti ieškojau specialiai - ypatingai po 
vieno itin nemalonaus vizito, kurį man teko padaryti šiandien ir 
apie kurį aš tuoj pat tau papasakosiu. Taigi pradėsiu nuo to, kad 
malkos žiemai, dėl kurių tarėsi Kelas, turėjo būti mums pristatytos 
šįryt. Kai laikrodis išmušė vidurdienį, o malkų vis dar nebuvo, 
nusprendžiau, kaip ir kiekvienądien, eiti pasivaikščioti ir patrau- 
kiau pas Tomsoną - žmogų, su kuriuo Kelas susitarė dėl malkų 
tiekimo. | 

"Buvo puikus rudeniškas oras. Diena buvo stebėtinai šviesi 1 
skaidri, oras gaivino ir žvalino. Kelas smulkiai man nupasakojo, 
kaip rasti Tomsono namą, bet pats, deja, likosi namuose, mėgin- 
damas rasti bent kokią užuominą velionio pusbrolio Stiveno 
dokumentuose. Taigi, nusigavęs iki medkirčio namų, aš buvau 
kuo puikiausiai nusiteikęs. Tokios puikios nuotaikos aš nebuvau 
nė karto bent jau pastarąsias keletą dienų. Nusprendžiau asme- 
niškai susipažinti su Tomsonu ir kilniadvasiškai jam atleisti už 
pavėlavimą pristatyti malkas. | 

Mano iškylos tikslas pasirodė besąs piktžolėmis užžėlęs di- 
džiulis kiemas su dviem ar trim namais, aiškiai reikalaujančiais 
remonto ar bent jau naujo dažymo. Palei tvartą taikiai vaikštinėjo 
didžiulė purvina kiaulė. Iš jos lengvabūdiško kriuksėjimo aš 
supratau, kad ji greičiausiai dar nieko nežino apie tai, kad lapkritį 
ją būtinai nusmeigs. Tolimajame prigriozdinto kiemo gale, tarp 
gyvenamojo namo ir dar vieno tvartelio, aš pamačiau moterį, 
apsivilkusią smarkiai padėvėta šiurkštaus audinio suknele. Ji 
lesino zujančias aplink ją vištas, barstydama aplinkui kviečius, 
kurių buvo pripilta jos prijuostė. Kai ji atsigręžė į mano šūktelė- 
jimą ir pamatė, kas ją sveikina, jos veidas tuc' pat išblyško ir 
persikreipė iš baimės. 

* Tokia netikėta reakcija į mano pasirodymą ir tokia staigi veido 
išraiškos permaina - nuo visiškos ramybės ir pasitenkinimo iki 
aukščiausio išgąsčio laipsnio - labai mane nustebino. Aš tespėjau 
tada pagalvoti, kad šita vargšė kvaila moteriškė greičiausiai 
palaikė mane velioniu Stivenu, o ji, mėšlungiškai persižegnojusi 
ir sustingusi vietoje iš siaubo, taip beprotiškai sukliko, kaip 
sugeba tik mirtinai išgąsdinta moteris. Kviečiai pabiro, o vištos, 
persigandusios ne mažiau už savo šeimininke, išsilakstė po visą 
kiemą, garsiai plumpsėdamos sparnais ir kudakuodamos. 

Pirma negu spėjau ištarti bent žodį, ant slenksčio išdygo 
didžiulė ir nerangi vyriškio, apsirengusio apatiniais drabužiais, 
figūra. Vienoj jo rankoj buvo šautuvas, o kitoj, kiek supratau, 
ąsotis. Kodėl - suvokiau po akimirkos, geriau įsižiūrėjęs į jo 

paraudusias drumstas akis ir netvirtą, siūbuojančią eiseną. Pagal 
šiuos nedviprasmiškus požymius aš nustačiau, kad priešais mane 
- medkirtys Tomsonas visame savo gražume. 

- Bu-u-unai! - suriaumojo tas pabaisa. - Būk tu p-prakeiktas! 
Kokio velnio tau r-reikia iš m-m-manęs?! 

Jis iš visų jėgų tėškė ąsotį į Žeme ir taip pat persižegnojo. 

- Aš atėjau, - pradėjau, stengdamasis, kiek tik leidžia aplinky- 
bės, išlaikyti savitvardą, - todėl, kad mums nebuvo pristatytos 
malkos. Mano žmogus susitarė su jumis, kad... 

- Tebūnie prakeiktas ir tavo žmogus drauge su tavimi! - 
neleides man užbaigti, suurzgė Tomsonas. Tik tada aš supratau, 
kad po nežmoniško pykčio kauke ir grubiais keiksmais šis žmogus 
bando paslėpti savo mirtiną baimę. Aš net pradėjau būkštauti, kad 
išgąstis paskatins jį paleisti į į darbą s: savo šautuvą. Aš pradėjau kaip 
galėdamas atsargiau: 

- Būkit malonus... Galbūt jūs... 

- Eikit jūs velniop su savo malonumais! 

- Na, gerai, gerai, - ramiai atsakiau aš, stengdamasis išlaikyti 
šioje nemalonioje situacijoje bent jau šiokią tokią savigarbą. - Aš 
užeisiu pas jus kitąsyk, kai jūs jausitės geriau, o kol kas nuoširdžiai 
linkiu kuo greičiau atsigauti. | 

Sulig tais žodžiais aš apsigręžiau ir neskubėdamas patraukiau 
žemyn keliuku, vedančiu link kaimo. 

- Užmiršk kelią į čia! - staugė man pavymui Tomsonas. - Tu 
prakeiktas! Prakeiktas! Prakeiktas! 

Akies krašteliu pastebėjau, kaip tas laukinis nerimdamas past- 
vėrė nuo žemės akmenį ir sviedė jį mano pusėn. Aš nusprendžiau 
nedaryti jam malonumo išsisukdamas - akmuo pataikė man tiesiai 
į petį. 

Taigi aš patraukiau ieškoti misis Kloris, norėdamas sužinoti 
bent jau tokios akivaizdžios Tomsono neapykantos man priežastį. 
Ji našlė (tik prašyčiau, nereikia tų tavo nesibaigiančių juokelių 
apie galimas mano vedybas: be kita ko, ta moteris vyresnė už 
mane kokia penkiolika metų, o man pačiam, kaip žinai, jau 

keturios dešimtys su kaupu). Misis Kloris gyvena nuostabiame 
mažame kotedže ant paties vandenyno kranto. Aš aptikau ją 
bedžiaustant kieme skalbinius, ir buvau sutiktas, kaip man pasi- 
rodė, pakankamai svetingai. Tame aš įžvelgiau gerą ženklą ir 
kažkokiu būdu staiga suvokiau, kad atėjau čionai ne be reikalo. 
Žodžiais tai sunku paaiškinti - jeigu iš viso įmanoma, - bet 
nuojauta buvo labai stipri ir pranašavo sėkmę. 

- Misteris Bunas! - Visiškai nuoširdžiai nusišypsojo man misis 
Kloris ir padarė pusreveransą. - Jūs atėjote pasiteirauti apie 
skalbimą? Rugsėjo skalbinių sutvarkyti dar nespėjau - visai užka- 
mavo reumatas, ir šiaip - sunku darosi suktis vienai. 

- Kaip aš norėčiau, kad mano vizito priežastis pas jus, misis 
Kloris, būtų skalbimas! Atėjau prašyti jūsų pagalbos... Ir labai 
prašau jūsų papasakoti man viską, kas jums žinoma apie Čepelvai- 
tą, o taip pat apie vietą, vadinamą Jeruzalės gyvenviete. Be to, 
labai norėčiau sužinoti - tikiuosi, jūsų padedamas, - kodėl čio- 
nykščiai žmonės žiūri į mane su tokia baime ir įtarumu. 

- Jeruzalės gyvenvietė! Vadinasi, jūs jau žinote apie ją... 

- Taip, - atsakiau aš. - Ir net pabuvojau ten prieš savaitę su 
draugu. 

- Viešpatie! - sudrebėjo ji ir tapo balta kaip paklodė, greta 
kurios stovėjo. Aš ramindamas paliečiau jos ranką, stengdamasis 
sustabdyti ją krečiantį virpulį. Akimirką man pasirodė, kad jos 
akys stiklėja ir ji tuoj tuoj iš baimės apalps. 

- Misis Kloris, atleiskit, jei pasakiau ką nors... 

- Užeikite, - tyliai pratarė ji, neišklausiusi iki galo mano 
atsiprašinėjimų. - Vis dėlto jūs privalote žinoti tai, apie ką jums 
tuoj papasakosiu... Dieve gailestingasis, nejaugi vėl atėjo šėtono 
metas?.. 

„ Daugiau ji nepajėgė pasakyti nieko aiškesnio, kol savo virtu- 
vėj, užlietoj auksinės saulės šviesos, neišgėrė stiprios arbatos. Net 
ir po to ji dar kurį laiką liūdnai susimąsčiusi žvelgė į vandenyną, 
kol galop nusprendė galinti kalbėti ramiai. Mes įdėmiai žvelgėme 
į Čepelvaito kalvą, dominuojančią viso aplinkinio peizažo fone, ir 

į mano namą, dunksantį pačioje jos viršūnėje ir panašų į švyturį. 
Didžiuliai svetainės langai, nukreipti vandenyno pusėn ir gerai 
matomi net iš tokio didelio nuotolio, gražiai atspindėjo skaisčius 
jau bekrypstančios vakarop saulės spindulius. Vaizdas buvo stul- 
binančiai gražus, bet drauge ir kažkoks keistai bauginantis... 
Staiga misis Kloris visiškai nelauktai pasuko į mane savo sukritusį 
nuo patirto siaubo veidą ir neįtikėtinai aiškiai, žvelgdama rimtu 
žvilgsniu tiesiog man į akis, tvirtai ištarė: 

- Misteri Bunai, jūs turite nedelsdamas išvažiuoti iš Čepelvai- 
to! 

Aš buvau tiesiog pritrenktas, o ji tuo metu tesė: 

- Aš pajutau šėtono alsavimą visur aplinkui dar pirmąją jūsų 
atvykimo dieną. Praeitą savaitę - kaip tik tada, kai jūs pabuvojote 
toje prakeiktoje vietoje - buvo visiškai aiškūs ženklai... Didžiulė 
tamsi dėmė atsirado mėnulio atvaizde; kapinėse visą naktį klyka- 
vo didelis lelių pulkas; viena moteriškė anksčiau laiko ir siaubin- 
gai pagimdė... Jūs nedelsdamas privalote išvažiuoti! 

Šiaip taip susitvardęs, kaip galėdamas švelniau pradėjau: 

- Mieloji misis Kloris, juk jūs viską išgalvojote. Jūs gi protinga 
moteris ir turite viską puikiai suprasti. 

- Išsigalvojau?!' Išsigalvojau, kad Barbara Braun pagimdė 
kūdikį, kuris neturėjo akių?! Ar tai, kad Kliftonas Broketas Čepel- 
vaito miške užėjo laukymę, kurioj žolė buvo visiškai balta, nors 
niekas jai neužstojo saulės?! Jūsų manymu, tai tik fantazijos?! O 
ir jūs pats - juk jūs pats buvote Jeruzalės gyvenvietėje ir savo 
akimis matėte, kad ten jau daugybę metų nėra nė gyvos dvasios! 

Atsakyti nebuvo ką; prieš akis iškilo ta siaubinga bažnyčia... 

Mėgindama kaip nors nusiraminti, ji stipriai sunėrė savo 
senatviškai gyslotas rankas ir, užmerkusi akis, prispaudė delnus 
prie kaktos, tarsi atsitverdama nuo visko, kas j jai kėlė tokį siaubą. 

- Tai, ką jums dabar papasakosiu, sužinojau iš savo motinos ir 
iš savo motinos motinos. Ar jūs, misteri Bunai, gerai žinote savo 
giminės istoriją nuo.to laiko, kai jūsų protėviai atsirado Čepelvai- 
te? | | 

- Apskritai - ne per labiausiai ir gana fragmentiškai, - atsakiau 
aš. - Šis namas priklausė mūsų giminės šakai, kilusiai iš Filipo 
Buno, nuo aštuntojo aštuoniolikto amžiaus dešimtmečio; jo brolis 
Robertas - mano senelis - persikėlė iš čia į Masačiusetsą dėl 
konflikto, kurio priežastis - kažkokie dingę popieriai. Apie Filipo 
šaką žinau nedaug: tik tai, kad ją nuolatos persekiojo nesupran- 
tama žiauri lemtis. Beje, persekiojo nesitraukdama, iš kartos į 
kartą: tragiškai žuvo Marsela, užsimušė Stivensas. Čepelvaito 
namas atiteko man, beje, kaip tik jo valia. Jis labai norėjo, kad šis 
namas visada išliktų Bunų giminės namais, kad ta giminė neišsi- 
barstytų po visą platų pasaulį ir pamažu neišnyktų. Matyt, jis 
tikėjosi, kad tas prakeikimas galų gale baigėsi. 

- Jis niekada nesibaigs, - sušnibždėjo misis Kloris. - Jūs žinote, 
kokia tikroji Filipo ir Roberto susipykimo priežastis? 

- Žinau tik tiek, kad Robertas Bunas, atrodo, bus pavogęs 
kažkokius svarbius dokumentus iš savo brolio Filipo rašomojo 
stalo, - atsakiau aš. 

- Filipas Bunas buvo pamišėlis, - tyliai ir labai įtikinamai 
paprieštaravo man misis Kloris. - Ir dar, jis buvo žmogus, susidėjęs 
su nelabomis jėgomis. Tai, ką Robertas Bunas bandė pagrobti iš 
savo brolio (būtent - tik bandė, bet ne pagrobė), buvo visai ne 
dokumentai. Iš tikrųjų tai buvo išniekinta ir šventvagiška Biblija. 
Ji tiesiog buvo iškreipta ir šlovino šėtoną. Ta knyga buvo parašyta 
senovinėmis kalbomis: lotynų, druidų ir dar kažkokiomis.... tai 
buvo šėtoniška knyga... 

- “De Vermis Mysteri is". Tai yra, “Kirmino paslaptys", - pasufle- 
ravau jai aš ir tuoj pat pasigailėjau savo skubotumo i ir neapdairu- 
mo - vargšė moteris iš siaubo atšlijo nuo manes lyg staigiai 
stumtelėta. | 

- Tai jūs apie ją žinote? 

- Aš ją mačiau... Ir liečiau savo rankom. 

Man pasirodė, kad misis Kloris vėl vos neprarado sąmonės iš 
siaubo. Jos ranka mėšlungiškai pakilo prie gerklės, o akys taip 
išsiplėtė, jog aš nejuokais išsigandau, kad vargšei senutei iš 
tikrųjų gali pasidaryti labai blogai - arba nuo spazmiško dusulio, 

sukelto smarkaus išgąsčio, arba tiesiog nuo pertemptų nervų. Kai 
ji vėl susitvardė, aš tesiau: 

- Taip, aš ją tikrai mačiau - Jeruzalės gyvenvietėje ant tos 
siaubingos bažnyčios altoriaus. 

- Vadinasi, ji vis dar ten... Vis dar ten... 

Nelaimingajai misis Kloris pakirto kojas ir ji sunkiai susmuko 
į krėslą. | 
 - Maloningasis Dieve, - prabilo ji. - Kaip aš tikėjausi, kad Tu jau 
senjai nutrenkei tą prakeiktą knygą į patį pragaro dugną! 

- Koks Filipo Buno ryšys su Jeruzalės gyvenviete? 

- Kruvinas ryšys.:. Ir kraujo ryšys, - buvo miglotas atsakymas. 
- Jis buvo Žvėries Paženklintasis, bet niekas apie tai nenutuokė 
tol, kol 1789 metais, naktį iš spalio 31 į lapkričio 1, Filipas Bunas 
dingo... Kartu su juo be pėdsakų dingo ir visi to prakeikto kaimelio 
gyventojai... | 

Daugiau prie savo žodžių ji beveik nieko nepridėjo. Manau, 
kad ji iš tikrųjų nežinojo nieko daugiau negu papasakojo. Ji tik 
kartojo, kad aš būtinai turįs kuo greičiau išvykti iš Čepelvaito. 
Vargšės įsibaiminusios moters būklė buvo kaip tikros isterikės. 
Žvilgsnis - sustingęs ir stiklinis. Kliūvančiu liežuviu ji be paliovos 
neaiškiai kartojo kažką panašaus į tai, kad “kraujas prišaukia tik 
kraują" arba apie “kraujo sąryšį", kažkokius ryšius ir dar kažką 
apie “tuos, kurie stebi, ir tuos, kurie saugo". 

Sutemos už lango tirštėjo vis labiau ir labiau, o drauge stiprėjo 
ir vargšės misis Kloris jaudulys. Norėdamas bent kiek ją nuramin- 
ti, aš pažadėjau labai rimtai pagalvosiąs apie viską, ką iš jos 
išgirdau. | | | 

Namo ėjau keliu, ant kurio krito niūrūs pakelės medžių ir 
krūmų šešėliai. Saulė jau artėjo prie horizonto, puikios rytinės 
nuotaikos nebuvo likę nė pėdsako, o galvoje kunkuliavo aibė 
klausimų, kurie tebekankina mane ir dabar. Kelas sutiko mane nė 
kiek nedžiuginančia naujiena, kad triukšmai už sienų dar labiau 
sustiprėjo. Aš pabandžiau save įtikinti, kad tai vis dėlto žiurkės, 
bet mano vaizduotėje tuoj pat iškilo siaubo perkreiptas misis 
Kloris veidas. | 0 

Virš vandenyno pasirodė mėnulis. Buvo pilnatis ir jo spalva 
labai priminė kraujo spalvą, o mėnesienos takas, besidriekiantis 
nuo horizonto ligi pat kranto, buvo tiesiog purpurinis. Aš vėl 
prisiminiau tą bažnyčią ir 

(čia eilutė išbraukta) 

Geriau tau šito nematyti, Bounsai. Tai per daug baisu. Manau, 
man dabar geriausia būtų užmigti. Bet mintyse, mielas drauge, aš 
su tavimi. 


Su pagarba, 
CARLZAS 
< 
(Iš Kelvino Makeno užrašų knygelės) 
1850 metų spalio 20 d. 


Šįryt bibliotekoje radau gana įdomią knygą. Sprendžiant pagal 
išvaizdą - pakankamai senas foliantas su odiniais aptaisais ir 
spyna, prie kurios reikėjo ilgokai pavargti, kol pagaliau pavyko jį 
atversti. Suspėjau tai padaryti dar prieš pabundant misteriui 
Bunui. Bet džiaugsmo, tiesa, šitai man suteikė nedaug, nes 
pasirodė, kad visas knygos turinys užšifruotas. Šifras, manau, 
nesudėtingas. Tikiuosi, man pavyks jį perkrimsti taip pat lengvai, 
kaip pavyko susidoroti su spyna. Braižas, beje, labai primena 
misterio Buno braižą. Kieno gi galėtų būti ta knyga, užslėpta 
tolimiausiame bibliotekos kampe ir dar užrakinta su spyna? 
Atrodo ji labai sena, bet nesiryžtu net apytikriai nusakinėti jos 
amžiaus. Užrašai išsilaikė pakankamai gerai, mat buvo apsaugoti 
- daugiau ar mažiau - nuo oro, drėgmės ir dulkių poveikio. 
Misteris Bunas ketina nuodugniai apžiūrėti visą rūsį. Bijau, kad 
visi šitie nervus tampantys ieškojimai gali blogai atsiliepti jo 
sveikatai. Bent jau kol kas. Pamėginsiu jį tuo įtikinti... 

O, štai ir jis. | | 


1850 metų spalio 20 d. 


BOUNSAI, aš negaliu rašyti... Aš jau nebegaliu rašyti apie visa 
tai... 


< 
(Iš Kelvino Makeno užrašų knygutės) 
1850 metų spalio 20 d. 


Bijau, kad jis vis dėlto pakirto savo sveikatą. Akivaizdūs 
nervinio šoko požymiai... 

Viešpatie! Meldžiu, atsiųsk misteriui Bunui sveikatos ir padėk 
mums visiems! | 

Aš, atrodo, taip pat jau nesugebu atsikratyti nuolatinių minčių 
apie visą šitą košmarą. Tos mintys tvirtai įsikūrė mano smegenyse 
ir drasko juos nepaliaudamos, kurstomos tų siaubingų g -sų iš 
rūsio!.. 

Dabar aš vienas. Laikrodis rodo pusę dešimtos. Visas namas 
paskendęs tyloje, bet štai.. 

Šiandien aš radau misterį Buną miegantį, padėjusį galvą ant 
rašomojo stalo. Kai priėjau arčiau, norėdamas jam padėti nueiti į 
lovą, pamačiau, kad jo akys pusiau primerktos, o veidas - baltas 
it drobė. Tai buvo gilus nuoalpis. Aš jį atgaivinau ir pernešiau ant 
lovos, kur jis tebemiega ir dabar. Bet per tas kelias akimirkas, 
kada misteris Bunas sumišęs bandė pateisinti savo silpnumą ir 
nuraminti mane, aš patyriau siaubingą, tiesiog kraują stingdančią 
baimę! | 
Jo oda dabar per daug primena vašką ir yra pernelyg šalta. Bet 
tai ne smegenų uždegimas i ir ne karštligė - dėkoju Viešpačiui! Aš 
visiškai negaliu jo palikti netgi tam, kad nueičiau daktaro. Bet 

netgi jei galėčiau, - kas grįžtų su manimi į čia? Kas išdrįslų 
peržengti šito prakeikto namo slenkstį?! 

O dartas rūsys! Mintys apie jį ir apie tai, kas jame galėtų būti, 
nuolatos mane persekioja! 


1850 metų spalio 22 d. 


MIELAS BOUNSAI, su manimi vėl viskas gerai. Tiesa, šioks 
toks silpnumas išliko. Išmiegojau trisdešimt šešias valandas! 
Tiksliau - tai buvo nevisiškai miegas, o kažkas per vidurį tarp 
miego ir pusiau sąmoningos būsenos, tarp sąmonės ir visiško jos 
nebuvimo. Bet dabar aš pagaliau vėl atsigavau... Koksai Žiaurus, 
tiesiog šėtoniškas pokštas! Aš niekada neatsigausiu, niekada jau 
netapsiu savimi - tuo, kuo buvau anksčiau... Niekada!.. Aš susidū- 
riau akis į akį su tokiu neapsakomu siaubu, kuris yra toli už 
žmogaus suvokimo ribų. | 

Ir galo šiam košmarui nesimato... 

Manau, aštą pat akimi: :4 būčiau miręs, j:igu ne Kelo parama. 
Kelas - vienintelė sveiko proto salelė, tegul ir labai mažytė, šiame 
šlykščios, žudančios beprotybės vandenyne! 

Tu turi visa tai žinoti. 

Mudu su Kelu pasiėmėm po ilgą ir storą žvakę, kurių kiekviena 
skleidė stiprią ir ryškią šviesą, ir pasukome prie angos į rūsį. 
Kelvinas mėgino atkalbėti mane nuo tos užmačios, primindamas 
mano neseną negalią ir stengdamasis mane įtikinti, kad daugių 
daugiausia, ką mes, galimas dalykas, rasim požemyje, neabejoti- 
nai pasirodys besą paprasčiausios didžiulės žiurkės, kurias jis 
nesunkiai išgalabins ir be mano pagalbos, vos tik gaus užsakytuo- 
sius nuodus. 

Tačiau jam nepavyko manes perkalbėti. 

- Darykit, kaip jums atrodo geriau, misteri Bunai, - tepratarė 
jis, sunkiai persižegnodamas. 

Anga į požemį netoli virtuvės buvo uždaryta didžiuliu ir labai 
sunkiu dangčiu, kuriam pakelti prireikė nemenkų mūsų abiejų 
pastangų. | 

"Iš tamsos, atsivėrusios mums po juo, tuoj pat pakilo dvokas, 
beveik nepakeliama smarvė. Ji buvo beveik apčiuopiama ir iškart 
mums priminė tą kvapą, kuris lyg tirštas rūkas gaubė mus J eruza- 
lės gyvenvietėje. Žvakės, kurią laikiau rankoje, šviesa išsyk prige- 
so, suvirpėjo ir vos neužsimerkė nuo to negyvo oro, kuris pirmo- 
siomis sekundėmis plūstelėjo į mus iš juodų požemio gelmių. 
Laipteliai, vedantys žemyn, buvo mediniai ir smarkiai papuvę. 
Vienoje vietoje keleto pakopų išvis nebuvo. Jų vietoje bauginan- 
čiais juodais..nasrais žiojėjo didžiulė ir, rodės, bedugnė praraja. 
Tuoj pat aš aiškiai įsivaizdavau tą siaubingą paveikslą, kaip 
nelaimingoji Marsela sutiko čia savo tragišką mirtį. 

- Būkite atsargus, misteri Bunai, - išgirdau perspėjantį Kelo 
balsą. | 

Aš jį nuraminau sakydamas, kad visiškai nedegu troškimu 
nusisukti sprandą ir mes pradėjom pamažu ir labai atsargiai leistis 
žemyn. 

Laimingai įveikę pavojingus laiptus, kurie pasirodė besą kur 
kas ilgesni, negu buvo galima tikėtis, mes pagaliau pajutome po 
kojomis žeme. Nepaisant dviejų žvakių, kurias laikėm rankose, 
šviesos, matyti buvo labai prastai ir, negrabiai pasisukęs, užk- 
liudžiau kairiuoju pečiu granitinę pamato plokštę ir tuoj pat visa 
mano rankovė paliko šlapia. Prikišęs žvakę arčiau sienos, pama- 
čiau, kad visas jos paviršius padengtas nesuprantamos kilmės 
šlykščiom gleivėm. Ta vieta man visiškai nepasirodė panaši į 
žiurkių rojų. Kiek galėjau įžiūrėti, čia nebuvo nė vienos olos, 
jokios dėžės, sulūžusios spintos ar dar ko nors panašaus, kur jos 
būtų galėjusios įsirengti slėptuves. Mes kilstelėjom žvakes aukš- 
tyn, bet tai tik truputėlį praplėtė nedidelę šviesos dėmę aplink 
mus, už kurios dunksojo neįžvelgiama tamsa. Grindys turėjo 
nedidelį nuolydį į pagrindinio valgomojo ir svetainės pusę - tai 
yra, į vakarus. Ton pusėn mes ir ėjom. Tyla, kurią sklaidė tik mūsų 

žingsnių garsas, buvo absoliuti, o dvokas vis stiprėjo ir stiprėjo. 
Neįžvelgiama tamsa aplink mus buvo tokia tiršta ir beveik apčiuo- 
piama, kad, rodės, ji tuoj tuoj sutraiškys mus už tai, jog atsinešėm 
su savimi tuos du liepsnos liežuvėlius, įžūliai pažeidusius savo 
šviesa jos neribotą ir daugybę metų trukusį karaliavimą šiame 
grėsmingame požemyje. 

Tolimajame koridoriaus gale granitinės sienos kažkodėl buvo 
padengtos poliruotu medžiu, kuris atrodė visiškai juodas ir nė 
trupučio neatspindėjo šviesos. Toje vietoje koridorius baigėsi, 
sudarydamas gana nemažą nišą po didžiąja svetaine. Dėl blogo 
matomumo ją buvo galima apžiūrėti tik patiems įėjus vidun, ką 
mudu su Kelvinu ir nusprendėm padaryti. 

Vos tik įženge į nišą, mes kažkokiu nesuvokiamu pojūčiu 
aiškiai pajutome praeities alsavimą. Jos buvimas buvo toks aki- 
vaizdus ir realiai jaučiamas, kad mes iškart pasijutom nejaukiai. 
Atrodė, tarsi mes netikėtai, o svarbiausia - visiškai realiai, nesap- 
nuodami, persikėlėme daugeliu metų į praeitį. Beveik pačiame 
nišos centre stovėjo kėdė, virš jos, ant kablio, įkalto į vieną 
perdengimo siją, kabojo pusiau sutrūnijusi kanapinė virvė, ant 
kurios galo kažkada neabejotinai buvo kilpa. 

- Viešpatie, - sušnabždėjo Kelas. - Tai čia tikriausiai jis ir 
pasikorė! | 

- Taip ir buvo, - patvirtinau aš. - Netoli tos vietos, kur, nukritusi 
nuo laiptų, užsimušė jo duktė. | 

Kelas buvo dar kažką besakąs, bet pažvelgęes į jį, aš išvydau, 
kad jo žvilgsnis staiga už kažko užkliuvo, išsiplėtė iš baimės, o 
ligtol palyginti ramus kalbėjimas staiga pavirto laukiniu nenuga- 
limo siaubo klyksmu. Po akimirkos ir aš pamačiau tai, kas taip 
išgąsdino Kelviną... 

Kaip tau, Bounsai, aprašyti tai, kas iškilo prieš mūsų akis?! 
Paprasto žemės gyventojo protui tai per sunki užduotis... 

Tolimoji nišos siena kažkaip nesuprantamai pasisuko ir iš dar 
gilesnės tamsos, atsivėrusios už jos, staiga išniro neįsivaizduoja- 
mai kraupus veidas... Bedugnės akys, žvelgiančios iš padilbų, 

buvo juodos kaip pačios mirties. Siaubingą žvilgsnį lydėjo nė kiek 
ne mažiau kraupus belūpės burnos šypsnys. Tą mirksnį tas Kažkas 
ištiesė mūsų pusėn savo apdūlėjusią ir išdžiūvusią ranka ir, 
išleidęs kažkokį nesuprantamą, bet be galo slykštų garsą, netvir- 
tai žengė į mus ir.. 

aš pamačiau melsvai violetinį virvės pėdsaką ant jo kaklo! 

Už šito monstro nugaros pasirodė dar kažkokia Žmogų prime- 
nanti būtybė - tai buvo jauna (jei galima taip pasakyti) mergina su 
pradėjusiu irti išpurtusiu mirtinai blyškiu veidu, kuriame taip pat 
klydinėjo kažkas panašaus į šypseną. Užbaigti tų išeivių iš pragaro 
aprašymą galima tuo, kad merginos galva buvo neįsivaizduojamai 
perkreipta ir beveik gulėjo ant peties - kaklo slanksteliai aiškiai 
buvo sulaužyti. 

Jie norėjo mūsų. Tą aš tiksliai žinojau. Jie norėjo mus nusi- 
tempti į savo pragarišką tamsą ir paversti savo vergais. Greičiau- 
siai, taip būtų ir įvykę, jeigu nebūčiau nusikratęs visiškai supran- 
tamo stingulio ir sviedęs į juos sunkią žvakę, kurią laikiau rankoje. 
Jai pavymui nulėkė kėdė, pasipainiojusi po kita ranka. Kelvino 
žvakę užpūtė nežinia iš kur atsiradęs skersvėjis, o po akimirkos 
pajutau, kaip nesulaikomai blėsta ir mano sąmonė. 

Atsipeikėjau savo kambaryje. Prie lovos sėdėjo mano ištikimas 
draugas Kelvinas. 

Jeigu būčiau galėjes iš čia išvažiuoti, būčiau padaręs tai, 
nedvejodamas nė sekundės, negaišdamas laiko nusimesti piža- 
mai ir persirengti. Jei tik būčiau galėjęs... Bet to padaryti dabar 
paprasčiausiai negaliu. Neklausinėk manęs, kodėl - negaliu ir 
tiek. Aš tapau vienu iš šlykščios ir niūrios dramos veikėjų ir 
pasitraukti į šalį man dabar tiesiog neįmanoma. | | 

Dabar nuo manes tai nebepriklauso. Kokia teisi buvo misis 
Kloris, sakydama, kad kraujas. gali prišaukti tiktai kraują, ir 
kalbėdama apie tuos, kurie stebi, ir tuos, kurte saugo. Bijau, kad aš 
pažadinau Jėgą, pusę amžiaus snaudusią niūrioje kaimelio, vadi- 
namo Jeruzalės gyvenviete, bažnyčioje, Jėgą, pražudžiusią mano 
protėvius, padariusią juos tamsiųjų jėgų tarnais ir suteikusią 
Nemirtingumą. 

Bijau, Bounsai, kad tai dar ne viskas. Man atrodo, kad viskas 
tik prasideda ir pats baisumas dar priešaky. Jeigu būčiau žinojęs... 
Jeigu būčiau tai žinojęs iš anksto! 

0 | ČARLZAS 


P.S. Viskas, kas parašyta šiame laiške, kol kas rašyta tik pačiam 
sau - mes atskirti nuo Pritčers Kormers aklina žmogiško šaltumo 
siena. Bent jau aš tai tikrai negaliu ten rodytis, norėdamas išsiųsti 
laišką. Tai, galimas dalykas, galėtų padaryti Kelvinas, bet jis 
nenori palikti čia manes vieno. Gal kaip nors, Dievui padedant, tas 


laiškas tave pasieks. 
Č. 


+ 
(Iš Kelvino Makleno užrašų knygutės) 
1850 metų spalio 23 d. 


Šįryt misteris Bunas jau kiek atsigavo po vakarykščių įvykių ir 
mes truputėlį galėjom pasikalbėti apie tai, kas vis dėlto mums 
nutiko rūsyje. Iš pat pirmųjų žodžių, kuriais apsikeitėme, tapo 
aišku, kad mūsų matytieji padarai - ne haliucinacijos... Jie buvo 
realūs! Aš, tiesa, nesupratau, ar misteris Bunas mano, kad jie 
sugrįš ar kad ne. O man pačiam visa tai atrodo gana grėsminga ir 
sunkiai prieinama normalaus žmogaus suvokimui. Triukšmas už 
sienų vėl atsinauj ino, ir manosiela pilna pačių nykiausių ir rūpestį 
keliančių nuojautų, o viskas, kas vyksta aplink mus, labai primena 
tylą prieš baisią audrą... | 

Norėdamas bent kiek atitraukti dėmesį n nuo mane užplūdusių 
pačių niūriausių minčių, aš š nusprendžiau sutvarkyti dokumentus, 
esančius vieno miegamojo rašomajame stale. Iš pat pirmųjų laiš- 
kų ir sąskaitų aš supratau kambarį kitados priklausius Robertui 
Bunui. Po kelių minučių man po akim pasimaišė popierėlis, iš 

pat sykio mane smarkiai sudominęs. Tai buvo nedidelis kieto 
blizgančio popieriaus stačiakampis su vyriškų skrybėlių reklama. 
Bet mane, suprantama; sudomino ne skrybėlės, o tai, kas buvo 
priešingoje, tuščiojoje pusėje. Pačiame viršuje buvo parašyta 
frazė: Palaiminti romieji. | 

Po jos sekė, atrodytų, visiškai beprasmis raidžių rinkinys: 

pnloitiutčramūeni 

"naeanmgnvisošikja 

Ašiš karto supratau, kad tai ne kas kita, kaip šifras. Ir tas šifras, 
gali būti, tas pats, kurio pagalba bus galima perskaityti knygą, 
kurią radau prieš tris dienas (žr. š.m. spalio 20 d. įrašą). Šifras 
pasirodė besąs labai trumpas. Kaip tik tokiais, tyčia paprastais 
šifrais buvo naudojamasi Nepriklausomybės karo metu perduoti 
slaptiems kariniams pranešimams. Atėmus nereikalingas raides 
(kas antrą), šifras atrodys taip: 

pliitrmei 

aamnioij | 

Jeigu perskaitytum gautą fraze ne iš kairės į dešinę, o iš viršaus 
žemyn, gautum frazę, parašytą šios reklaminės atvirutės viršuje: 
“Palaiminti romieji". Prieš parodant ją minsteriui Bunui, reikia 
patikrinti, ar šifras: tinka knygai. 


< 
1850 metų spalio 24 d. 


MIELAS BOUNSAI, skubu pranešti tau nuostabią naujieną. 
Kelas, visada nekalbus ir netgi tylenis, kol visiškai neįsitikina, kad 
tai, ką ruošiasi sakyti, tikrai pasakyti būtina, kol nenusprendžia, 
kad tai patikima ir kad jis teisus (beje, gana retas ir gerbtinas 
bruožas), pranešė man, jog rado velionio šenelio Roberto dieno- 
raštį. Dienoraštis buvo užšifruotas, bet Kelas perkrimto šifrą. Jis 
pasakė, kad apskritai knygą jis rades atsitiktinai ir kad šifras 
pasirodęs visiškai paprastas. Bet aš įsitikinęs, kad už šito slypi 
ilgas ir kruopštus šio nuostabaus žmogaus darbas. 

Bet kuriuo atveju, tas radinys turėtų bent kiek paaiškinti tai, ko 
mes niekaip neįstengiam suprasti, o gal ir visiškai nuplėšti paslap- 
ties skraistę nuo to, kas čia vyko. 

Pirmasis įrašas padarytas 1789 metų birželio 1 d., o paskutiny- 
sis - 1789 spalio 27 d. - tai yra, likus keturioms dienoms iki 
mįslingo Filipo Buno ir viso kaimelio gyventojų išnykimo, apie 
kurį kalbėjo misis Kloris. Beveik kiekvienas dienoraščio žodis 
kuria įspūdį, kad jo autorius apniktas stiprios ir įkyrios idėjos 
(jeigu iš viso ne beprotis), bet suteikia aiškių Žinių apie mano 
senelio brolio, Jeruzalės gyvenvietės ir knygos, lig šiol esančios 
ant tos siaubingos bažnyčios altoriaus, apie kurią tu žinai, ryšius. 

Pasirodo, tas kaimelis buvo pastatytas gerokai prieš atsiran- 
dant Čepelvaitui (pirmasis akmuo padėtas 1782 metais) ir netgi 
prieš atsirandant Pritčers Korners (kuris buvo pradėtas statyti 
1741 metais ir tada vadinosi Pritčers Rest ). Jeruzalės gyvenvietę 
įkūrė grupelė puritonų 1710 metais. Tai grupei vadovavo religinis 
fanatikas, vardu Džeimsas Bunas. Tai, kad šitas Džeimsas turėjo 
tiesioginį ryšį su mūsų gimine, dabar man nekelia nė menkiausios 
abejonės. Dar daugiau - jis, atrodo, yra jos pradininkas. Kokia teisi 
buvo misis Kloris ir jos prietaringas, kaip man tada pasirodė, 
įsitikinimas, kad kraujo ryšiai mano atveju yra patys reikšmin- 
giausi! Dabar aš su virpuliu prisimenu, ką ji atsakė į mano 
klausimą apie Filipo ryšį su Jeruzalės gyvenviete. Jos atsakymas 
buvo būtent “kraujo ryšys" arba “kruvinas ryšys" ar dar kažkas 
panašaus - visiškai tiksliai dabar neprisimenu. Aš tau apie tai 
minėjau viename iš pirmųjų laiškų, rašytų čia, ir bijau, kad tie 
žodžiai labai jau tiksliai parodo tikrąją padėtį. 

Labai greitai kaimelis pavirto nedidele puritonų gyvenviete, 
pastatyta aplink bažnyčią, kurioje pastoriavo Bunas. Dienoraštyje 
ne vieną kartą užsimenama ir apie tai, kad Džeimsas Bunas nuolat 
turėdavo ryšių su keletu moterų, tikindamas kiekvieną, kad taip 
jis vykdąs Dievo valią, o jos privalančios neprieštaraudamos jai 


' Preatcheris Rest - Pamokslininkų Poilsis (angl). 


paklusti. Tokiu būdu bėgant laikui beveik kiekviena šito niūraus 
ir praktiškai nuo išorinio pasaulio izoliuoto kaimelio moteris 
susilaukė nuo jo bent jau po vieną vaiką. Ta gyvenvietė iš tikrųjų 
buvo mažų mažiausiai keista. Tikėjimas nekaltu prasidėjimu ir 
tikėjimas burtais čia gyvavo greta vienas kito, o visi kaimelio 
gyventojai gyveno nuolatinėje baimėje ir buvo absoliučiai paval- 
dūs, beveik vergai, tam pusiau išprotėjusiam šventikui, ant kurio 
stalo Biblijos kaimynystėje buvo ir baisus, tiesiog šėtoniškas jos 
vertinys, apie kurį aš tau jau rašiau viename iš ankstesniųjų laiškų. 
Niekuo dėti, kiek suprantu, žmonės, pikta likimo užgaida atsidūrę 
šitoj gyvenvietėj, sudarė kažką panašaus į klaikią religinę bend- 
ruomene. Patys drąsiausi iš jų, neprarade galiausiai savo veido ir 
tikėjimo Dievu, reguliariai atlikinėjo tamsiosios jėgos varymo 
apeigas, bet tai niekada neduodavo jokių rezultatų. Priešingai, 
laikui bėgant, ir suaugusiems, ir vaikams atsirasdavo įvairių 
fizinių ir protinių nukrypimų, kurie dažnai lydi tamsiąsias jėgas. 
Itin dažnai taip būdavo vaikams. To reiškinio priežasčių, žinoma, 
reikėtų ieškoti ir visiškai neįtikėtino lygio kraujomaišoje. Manau, 
kad vienas iš Džeimso Buno palikuonių (tokį pat spėjimą, beje, 
netgi ne spėjimą,' o įsitikinimą, išsako ir dienoraščio autorius 
Robertas Bunas)... Taigi vienas iš jo palikuonių, kuris išvengė 
tokios- siaubingos lemties, apleido Jeruzalės gyvenvietę (arba 
buvo išjos išvarytas) ir patraukė į pietus, Masačiusetso pusėn, nuo 
kur ir prasideda mūsiškė Bunų giminės atšaka. Aš manau, kad... 
Netgi ne, dabar aš jau beveik įsitikinęs - pernelyg daug sutapimų 
ir paprasčiausių faktų patvirtina mano mintis... Šis žmogus, 
sprendžiant iš visko, apsigyveno kaip tik toje Masačiusetso dalyje, 
kuri vėliau tapo nepriklausoma Meno valstija ir kur yra pirmųjų 
mūsų atšakos Bunų tėvynė. Ir tas žmogus, iš visko sprendžiant, 
buvo pirmasis iš jų. Jo vardas - Kenetas Bunas. Tai buvo mano 
prosenelis - dabar aš pagaliau tai žinau tiksliai. Apsistojęs Masa- 
čiusetse, Kenetas Bunas ėmėsi prekiauti kailiais ir užgyveno gana 
nemenką turtą. Tokį didelį, kad savo gyvenimo gale jis investavo 
kapitalą ir į kitus verslus, kas taip pat atnešė pakankamai daug 
pelno jau po jo. mirties 1763 metais. Kaip tik už tuos pinigus ir 


24() 


buvo pastatytas Čepelvaitas - namas, kuriame dabar gyvenu aš, 
paskutinysis Bunų giminės atstovas, ir kuriame iš pradžių apsigy- 
veno du broliai - Filipas ir Robertas Bunai. Tai jie šį namą ir 
pastatė, greičiausiai jau po Keneto Buno mirties. Kraujo ryšiai, 
kaip pasakytų dabar misis Kloris. Kiekvieną kartą, kai atmintyje 
iškyla tie jos žodžiai, mane kažkodėl suima nesuprantamas, 
kraują stingdantis siaubas. Dabar aš pamažu imu suprasti jo 
priežastį... Pagalvok, Bounsai, kaip žiauriai pajuokavo likimas, 
kokia nepriekaištingai logiška ir drauge siaubinga įvykių seka: 
Kenetas Bunas, per stebuklą sugebėjęs išvengti baisios lemties 
tapti geriausiu atveju bepročiu, visiškai beveide apgailėtina būty- 
be, o blogiausiu - piktųjų jėgų parankiniu, panašiai kaip jo tėvas 
Džeimsas Bunas, dingsta iš Jaruzalės gyvenvietės ir pradeda 
visiškai naują gyvenimą Masačiusetse, nugyvena jį darbuose ir 
šeimyninėj laimėj, duoda gyvybę dviems sūnums, Robertui ir 
Filipui; likimo užgaida po tėvo mirties broliai atsiduria Čepelvaite 
ir, vedami pačių kilniausių tikslų, draugystėj ir santarvėj pastato 
už pinigus, paveldėtus iš tėvo, didelį gražų namą, paskelbdami jį 
Bunų giminės namu... Pastato jį mažiau nei už dviejų mylių nuo tos 
Dievo ir žmonių prakeiktos vietos, apie kurią tu jau žinai iš mano 
laiškų!.. Jeigu viskas yra taip, kaip aš įsivaizduoju (man, bent jau 
dėl to, nebeliko nė truputėlio rimtesnių abejonių), tai ar tau 
neatrodo, mano mielas drauge, kad tam nenumaldomai vadovavo 
kažkokia neregima ir antgamtiška jėga? 

Sprendžiant iš Roberto Buno dienoraščio, Džeimsas Bunas, 
sulaukęs jau gilios senatvės, 1789 metais dar tebebuvo gyvas. Tai 
yra, Žinodami, kad Jaruzalės gyvenvietės įkūrimo momentu jam 
buvo 25, be vargo galime suskaičiuoti, kad tuo laiku jam buvo jau 
104 metai! Toliau aš be pakeitimų pateiksiu nedidelę Roberto 
Buno dienoraščio ištrauką: 


1789 metų rugpjūčio 4 d. Šiandien aš pirmąkart išvydau 
Žmogų, su kuriuo prieš keletą dienų buvo susitikės mano Brolis 
ir kuris taip stipriai ir baisiai jį paveikė, kad vargšas Filipas kelias 
dienas negalėjo atsipeikėti po tokio susitikimo. Genamas smalsu- 

mo, aš patraukiau pasižiūrėti į tą Žmogų pats. Kaimas, kuriame jį 
matė Filipas, yra mažiau nei už dviejų mylių nuo mūsų. Turiu 
pastebėti, kad tas Žmogus tikrai spinduliuoja kažkokį keistą ir 
gana šėtonišką Magnetizmą, kuris labai slegiančiai mane paveikė. 
Tas Žmogus, įsivilkęs į juodą Sutaną, pasirodė besas labai aukštas 
ir tiesiog neįtikėtinai iškaršęs Senis su akinančiai balta ilga barzda. 
Jam greičiausiai koks šimtas metų, ne mažiau. Mane labai nuste- 
bino tai, kad Žmogus šitas, tarsi Sultonas Hareme, buvo apsuptas 
gana didelės grupės Moterų, kurios aiškiai buvo jo Žmonos; F. 
mane tikina, kad tas Žmogus, nepaisant jo, švelniai tariant, pagar- 
baus amžiaus, dar visiškai išlaikęs savo vyriška Jėgą... 

Nė kiek ne mažiau šlykštų įspūdį paliko man ir pats Kaimas - 
niekad daugiau nesiryšiu ten kelti kojos, netgi grasinant mirtimi. 
Tuščios, be žmonių Gatvės tylios ir pripildytos beveik apčiuopia- 
mos Baimės, kurią spinduliuoja tas siaubingas Žmogus. Bet, ko 
gero, labiausiai mane šioj Gyvenvietėj pritrenkė tai, kadbeveikvisi 
Veidai, kuriuos teko ten pamatyti, buvo stulbinančiai panašūs 
vienas į kitą ir į ta Juodąjį Šventiką. Turiu omenyje ne tai, kad visi 
jie paženklinti vienodu Baimės ir Beasmeniškumo ženklu, daran- 
čiu juos visus vienodai beveidžius. Turiu omenyje kaip tik tai, kad 
beveik visų šito siaubingo Kaimo Gyventojų veidų bruožai buvo 
praktiškai vienodi. Kalbu būtent apie tai, kad visi tie nelaimingi 
žmonės buvo beveik kaip vandens lašai panašūs vienas į kitą... 

Manatrodė. kad kiekvienam mano žingsniui, kol aš buvautoje 
siaubingoje Vietoje, vadovavo šitas žilas Senis. Jo Veidas nuolatos 
buvo prieš mano akis, net ir tada, kai aš Jo nematydavau... 

Visų Kaimo gyventojų veidai buvo smarkiai sukritę nuo metų 
metus trunkančio nuovargio ir Baimės, kuri buvo persunkusi 
viską aplinkui. Jie buvo netgi ne sukritę, o tiesiog išdžiūvę, tarsi iš 
jų metai po metų būtų sunkiami gyvybės syvai, kurie paprastus 
žmonės daro sveikus ir laimingus. Labai dažnai tarp tų vargšų 
Žmonių pastebėdavau įvairiausių išsigimimų, kurių nepastebėti 
buvo tiesiog neįmanoma. O tarp Vaikų, o siaube, aš mačiau keletą 
Vaikiukų, kurie neturėjo arba nosies, arba akies, arba iškart abiejų 

akių... Aš mačiau Moteris, kurios staiga imdavo verkti ir, nesupran- 
tamai rypuodamos, kas minutę tiesė į dangų rankas su kažkokiu 
keistu blizgesiu paraudusiose nuo ašarų Akyse. Kartkartėmis tai 
vienas, tai kitas nei iš šio, nei iš to visiškai ne vietoje šūkavo 
prikimusiais balsais citatas iš Šventojo Rašto ir visiškai nesuvokia- 
mus užkeikimus kažkokia man nežinoma ir, iš visko sprendžiant, 
labai sena kalba... 

Senis man pasiūlė liktis pas ji Jeruzalėje ir padėti jam Pamaldo- 
se, bet aš buvau taip pritrenktas ir, neslėpsiu, išgąsdintas to, ką 
pamačiau, kad, mandagiai atsiprašęs, atsisakiau ir nedelsdamas 
kuo greičiausiai pasišalinau iš tos baisios Vietos, tvirtai nuspren- 
des ten daugiau niekad nekelti kojos. 


Toliau dienoraštyje kalbama apie tai, kad Filipo siaubą po 
pirmojo susitikimo su Džeimsu Bunu greitai pakeitė susižavėji- 
mas ir netgi pagarba, kuri stiprėjo diena po dienos. 1789 metų 
rugsėjo 1 dieną Filipas priėmė tikėjimą, išpažįstamą Buno, ir tapo 
jo bendruomenės nariu. Filipo brolis Robertas savo dienoraštyje 
rašo: “Aš Pritrenktas ir pilnas Siaubo - mano Brolis keičiasi tiesiog 
akyse. Man atrodė, kad jis darosi panašus į tą baisųjį Senį netgi 
išoriškai, tapdamas vis labiau ir labiau apgailėtinu žmogeliu". 

Apie knygą pirmąsyk užsimenama tv pat metų liepos 23 d. 
Tada Robertas paskyrė jai savo dienoraštyje tik keletą žodžių: 
“Vakar Filipas grįžo iš to prakeikto kaimiūkščio ganėtinai anksti 
- tuoj po pietų. Jis atrodė tiesiog nesavam kailyje, į save nepana- 
šus. Tokio aš jo niekad nebuvau matęs. Ligi pat vakaro jis neištarė 
nė žodelio ir tik visai prieš einant gulti priėjo prie manes ir tyliai 
pratarė, kad Bunas prašes jo su mano pagalba pasiteirauti apie 
knygą gana keistu pavadinimu De Vermis Mysteriis (išvertus iš 
lotynų kalbos, tai reikštų “Kirmino paslaptys") ir apie galimybę ją 
gauti. Tas prašymas, kaip, beje, ir knygos pavadinimas, pasirodė 
man kiek keistokas, bet norėdamas padaryti broliui malonumą, 
prižadėjau parašyti dėl tos knygos laišką savo geram pažįstamam 
V ių agentūros “Džons ir Gudfelou" bendrasavininkui. Filipas 


243 


buvo man labai dėkingas. Jo veido išraiška, kai jis degančiomis 
akimis dėkingai purtė mano ranką, buvo tokia, tarsi būčiau jį 
išgelbėjęs nuo mirties bausmės..." 

Antrasis įrašas dienoraštyje, susijęs su ta knyga, pažymėtas 
rugpjūčio dvyliktosios data: “Šiandien gavau du laiškus... vieną - 
iš agentūros “Džons ir Gudfelou". Jame rašoma apie knygą, kuria 
taip keistai susidomėjęs Filipas. Toji knyga, pasirodo, yra didžiau- 
sia bibliografinė retenybė ir Amerikoje esama tik keleto jos 
originalaus leidimo egzempliorių. Nepaisant to, kad gana seniai 
gerai ir artimai pažįstu Henrį Gudfelou, laiškas buvo parašytas 
gana sausu ir net šaltu tonu.. 


Rugpjūčio 13 d. 

"Filipas be galo sujaudintas laiško, kurį gavau iš knygų agentū- 
ros; kodėl - atsisako aiškinti. Tepasakė, kad Bunas tiesiog apsėstas 
troškimo gauti šitą Knygą. Niekaip negaliu suprasti, kam ir dėl ko 
ji jam reikalinga. Juk sprendžiant iš pavadinimo, Knyga ši yra 
paprasčių paprasčiausiai koks nors nekaltas sodininkystės Vado- 
vas... 


Labai jaudinuosį dėl Filipo. Sulig kiekviena diena jis darosi vis 
keistesnis ir keistesnis. Dabar aš jau netgi pradedu gailėtis, kad 
mes išvis atvažiavom į Čepelvaitą. Vasara labai karšta, tvanki ir 
tiesiog perpildyta visokiausių Ženklų... Visa tai man kelia nerimą 
ir netgi slegia... 


Roberto dienoraštyje yra viso labo du kartus užsimenama apie 
tą nelemtą knygą. Man atrodo, kad jis taip ir nesuprato tikrosios 
reikšmės to, kas su ja susiję. Jam tai buvo tiesiog knyga... Toliau 
pateikiu nekeisdamas dar vieną nedidele jo dienoraščio ištraukė- 
lę, datuotą tų pačių 1789 metų rugsėjo 4 d.: 


Šiandien išsiunčiau Henriui Gudfelou dar vieną laišką, kuria- 
me parašiau, kad mano Brolis Filipas reiškia patį karščiausią Norą 
Įsigyti Knyga, apic kurią teiravausi ankstesniame laiške. Kai rašiau 

ta Laiška, mane apėmė stipri ir labai negera nuojauta... Visa mano 
esybė aktyviai priešinosi tokiam Poelgiui, o vidinis balsas Katego- 
riškai įkalbinėjo to nedaryti. Intuicija beveik niekada manes 
neapgauna, ir aš visada labai įdėmiai jos klausausi, bet šį kartą aš 
pasielgiau prieš savo valią ir padariau tai, ko manęs prašė Brolis... 
Dėkingumo ženklan Filipas kažkodėl Pažadėjo man, kad greitai 
atsisakys neseniai priimto ir, mano manymu, visiškai Ydingo 
Tikėjimo, kuris tiesiog akyse verčia jį kažkokiu apgailėtinu žmo- 
gaus šešėliu. Nepaisydamas jo priesaika patvirtinto pažado tai 
padaryti, aš juo vis dėlto nepatikėjau. Vargšas Filipas, man rodos, 
paprasčiausiai jau nebepriklauso sau... 


Rugsėjo 16 d. | | 

Šiandien gavau Knyga. Prie jos buvo pridėtas laiškas nuo 
misterio Gudfelou, kuriame jis sausai prašo manęs ateity į jį 
nesikreipti su jokiais prašymais... Filipo jauduli dėl gautos Knygos 
neimanoma apsakyti. Pati Knyga - tai didžiulis senovinis manusk- 
riptas su storais odiniais viršeliais, parašytas lotynų ir dar kažko- 
kia, atrodo, senovės anglų kalba, apie kurią aš nutuokiu gana 
menkai. Pakankamai svari ir, kas visų keisčiausia, man pasirodė, 
jog ji skleidžia savotišką, gana keistą, bet aiškiai juntamą Šilumą 
bei Vibraciją, ypatingai tada, kai laikai ją rankose. Įspūdis toks, 
tarsi ta Knyga būtų kokios neįprastos ir labai stiprios Energijos 
šaltinis. Aš dar kartą priminiau Filipui jo pažadą palikti Buno 
Sekta. Tuo tarpu jis, jėga ištraukęs Knygą man iš rankų, nusijuokė 
tiesiai įveidą nemaloniu, laukiniu ir piktu juoku. Iškėlęs ją aukštai 
virš galvos, jis suriko veriančiu ir visiškai nežmonišku Balsu: 

- Štai ji! Štai ji! Kirminas! Kirmino Paslaptys!!! 

Jau po akimirkos jis, kiek turėdamas dvasios, dūmė link to 
prakeikto Kaimiūkščio pas savo Mokytoją. Nuo to laiko nemačiau 
Filipo jau keletą dienų... 


Apie knygą dienoraštyje daugiau nebuvo nė žodžio, bet ir iš 
šitos informacijos aš pasidariau keletą išvadų, kurios man atrodo 
bent jau visiškai įtikėtinos: visų pirma - ta knyga buvo, kaip ir sakė 

misis Kloris, Filipo ir Roberto nesutarimų priežastis; antra - jos 
turinys visiškai nesiderina su Dievo vardu, joje pilna visokiausių 
Dievui priešiškų užkeikimų, greičiausiai atėjusių dar iš druidų 
(yra žinoma, kad dauguma druidų religinių ritualų, įskaitant ir 
aukojimo ritualus, kuriuose gausiai liedavosi kraujas, buvo užfik- 
suota Britaniją užkariavusios Romos metraštininkų, bet žinoma ir 
tai, kad dauguma tų knygų, praktiškai beveik visos, galų gale buvo 
uždraustos spausdinti visame pasaulyje už savo priešišką Dievui 
ir netgi šėtonišką turinį); trečia - šitas bjaurybė Bunas ir Filipas 
ruošėsi panaudoti knygą saviems, aiškiai ne patiems kilniausiems 
tikslams. Galbūt aš klystu, ir iš tikrųjų jų veiksmuose nebuvo jokių 
piktų kėslų, tiesiog viskas be galo iškreipta ir ekscentriška, bet 
asmeniškai aš tuo visiškai netikiu. Priešingai, aš manau, kad 
Bunas sąmoningai susiejo save (ir ne vien save) su galingomis 
blogio jėgomis, egzistuojančiomis už laiko bei erdvės ribų ir 
suteikiančiomis jam neribotą valdžią žmonėms. Dar daugiau, 
man nekyla nė menkiausia abejonė: paskutiniąją išsklaidė toliau 
pateikiamos Roberto Buno dienoraščio eilutės, visiškai patvirti- 
nančios mano mintis šia tema ir bylojančios pačios už suve: 


1789 metų spalio 26 d. 

Šiandien Pritčers Korners miestelyje gaudžia išsigandusių ir 
sutrikusių žmonių minios. Savo nelaimei, aš kaip tik tą nelemtą 
dieną atsidūriau jame ir iškart buvau skaudžiai sučiupjas Už 
rankos vieno iš vietinių gyventojų, vardu Bleksmitas. Įdėmiai 
žvelgdamas man į akis ir vos tvardydamasis, jis piktai sušnypštė: 

- Ką ten išdarinėja jūsų Brolis ir tas išprotėjęs Antikristas? | 

Pasirodė, kad išvakarėse kitas miestelio gyventojas, kažkoks 
Gudis Rendelis, matė nakties danguje labai bloga ženklą (lyg ir 
Kometą ar ką nors panašaus), pranašaujantį didelę nelaimę, o 
paryčiais viename kieme apsiveršiavo Karvė, kuri atsivedė Verše- 
li... sa dviem Galvom. 

Man atrodo, aš turbūt žinau, kas vyksta. Bent jau tiek, kad 
nieko gero tai tikrai nežada - neseniai aš pagaliau pamačiau Brolį. 
Jo nebuvo jau daugiau kaip mėnesį. Per ta laiką jis beveik neatpa- 

žįstamai pasikeitė ir dabar atrodo tiesiog siaubingai... Jo pliukai 
visiškai pražilo, o iš laukine ugnimi degančių akių su visiškai 
raudonais akių baltymais ir juodais ratilais aplinkui tryško Siau- 
binga, Beprotiška, Šėtoniška Šviesa, kurią aš jutau, rodėsi, bevcik 
fiziškai, patirdamas tokį smarkų Skausmą, kokio niekad neteko 
patirti. Man pasirodė, kad jis labai norėjo kažką pasakyti, bet 
tepajėgė tik vos girdimai sušnibždėti kažką padriko ir visiškai 
nesuprantamo, paskui suvaitojo ir nubėgo slėptis į Rūsį. Kaip 
besistengiau, kaip beįkalbinėjau - išvilioti iš ten jo nepavyko. Nuo 
to laiko visada, kai tik Brolis trumpam pasirodo namuose, jis lyg 
užpjudytas ir nieko nesuvokiantis žvėris dažniausiai slepiasi tame 
šaltame Požemyje... Visą likusį laiką jis, be abejonės, praleidžia 
Jeruzalės gyvenvietėje. Dar viena, ne pati maloniausia, naujiena: 
mūsų namą, o tiksliau - visas palėpes ir pagalbinius pastatus, kur 
aš lankausi ne kiekviena dieną, išsirinko sau lizdaviete didžiulis 
lelių būrys... Teisingiau būtų sakyti, kad tai, ko gero, ne šiaip 
naujiena, 0 paprasčiausiai ryškus nelaimę lemiantis Ženklas. 
Šaižūs kasnaktiniai šių pragaro Sutvėrimų Klyksmai ne šiaip sau 
atimdavo man miega - jie jau tapo tikru Kankinimu! 


1789 metų spalio 27 d. | | 

Šiandien, kai Filipas eilinį kartą patraukė i savo Šėtoniška 
Gyvenvietę, aš nusekiau paskui ji, slėpdamasis už aukštos žolės 
bei medžių ir stengdamasis išlaikyti gana dideli atstumą, pakan- 
kamą, kad jis manęs nepastebėtų. Sunku pasakyti, kodėl taip 
pasiclgiau. Priežastis, aišku, toli gražu ne smalsumas, o greičiau 
tiesiog smarkiai pertempti nervai ir nerimas dėl Brolio, kuris žūva 
mano akivaizdoje. Visą kelią mus lydėjo man jau mirtinai nepa- 
kenčiami leliai, šiurpindami apylinkę šaižiais ir be galo šlykščiais 
klyksmais, kurie smarkiai ir skausmingai veikia mano taip pat jau 
išklibusi4ą psichiką. Tas monotoniškas ir bjaurus choras mus 
lydėjo ligi pat Kaimo. Kuo labiau prie jo artėjome, tuo smarkiau 
paukščių riksmus stelbė kiti, dar kraupesni Garsai, apie kuriuos 
truputį vėliau... Kaimą nuo miško skyrė nedidelis upeliūkštis ar 
upelis, kelių metrų pločio. Mano Brolis perėjo liepteli ir įžengė i 

Kaimą, o aš nusprendžiau nesekti paskui jį ir pasilikti šiapus. Nors 
mums pasiekus Kaimą jau buvo Naktis, visi Namai, išskyrus 
Bažnyčią, skendėjo Tamsoje. Kad ir kaip įtempes regėjimą, nega- 
lėjau įžiūrėti nė vieno žiburėlio už tų niūrių Langų. O Bažnyčia - 
priešingai, buvo apšviesta iš vidaus ryškaus, bet drauge kažkokio 
vaiduokliško ir baisaus Švytėjimo, Bangomis sklindančio iš vidaus 
pro aukštus siaurus Langus. Ta šviesa buvo išties Pragariška... Iš 
Bažnyčios sklido ne tik šviesa, bet ir kraupus, sielą stingdantys 
Balsai. Bet tai buvo netgi ne Balsai įprastine samprata, o kažkokie 
šėtoniški stūgavimai, kurie tai kildavo i viršų pragarišku Kvatoji- 
mu, tai slopdavo iki siaubingų Vaitojimų, kurie, atrodė, sklido iš 
pačių Pragaro gelmių. | 

Viskas pranašauja atomazgą, neišvengiamą, bet kol kas dar 
nesuvokiamą. Visiškai netekau galimybės miegoti dėl tų Sapnų, 
kurie lanko ir lanko mane. Bet negaliu tverti nemiegodamas, nes 
Košmarai vėl ir vėl ateina ir realybėje. Naktis kupina beprotiškų 
Garsų ir man baisu... 

Man kylaikyrus noras eiti artyn, stebėti, suvokti. Toks jausmas, 
tarsi pats Filipas šauktų mane. Filipas ir Senis... 

Angelai... 

Prakeikimas! Prakeikimas! Prakeikimas! 


Čia Roberto Buno dienoraščio įrašai nutrūksta. Atkreipk dė- 
mesį, Bounsai, jog jis užsimena apie tai, kad Filipas jį tarsi šaukiąs. 
Aš padariau tą paskutiniąją išvadą iš tų eilučių, kurias galima 
susieti ir su misis Kloris žodžiais bei dar kai kuriais dalykais, bet 
labiausiai mane sukrėtė tos siaubingos figūros požemyje. Jie buvo 
lyg ir numirėliai, bet tuo pat metu jie liko gyvi. Mes einam, 
Bounsai, nelaimingu, tiesiog prakeiktu keliu. Mes visi nešiojamės 
prakeikimą, kurio neįmanoma palaidoti žemėje. Čia, šiame mieste 
ir šiame name, visi gyvena apsupti šmėklų ir vaiduoklių. Ir net kai 
ko blogesnio ir baisesnio... Mūsų giminės užbaigimo kulminacija 
nenumaldomai priartėjo... Aš - paskutinysis iš Bunų giminės. Man 
baisu, kad apie tai žino ir dar kai kas ir kad aš esu tik kažkokios 

šėtoniškos kombinacijos, nesuvokiamos sveiku protu, grandis. Po 
savaitės - Visų Šventųjų dienos išvakarės. 
Ką man toliau daryti? Ak, jeigu tu galėtum 1 man patarti, nors 
kuo padėti! Jeigu tu būtum čia! | | 
"Aš privalau žinoti viską. Aš privalau grįžti į tą apleistą kaimelį. 
Tepadeda man Aukščiausiasis! | 
| "ČARLZAS 


+ 
(Iš Kelvino Makeno užrašų knygelės) 
1850 metų spalio 25 d. 


Misteris Bunas miega praktiškai visą dieną. Jo veidas pasidarė 
numirėliškai blyškus ir be galo sulyso. Bijau, kad smegenų užde- 
gimo recidyvo neišvengsime. 

Pildamas į jo grafiną vandenį, pastebėjau du neišsiųstus į 
Floridą laiškus, adresuotus misteriui Gregsonui. Padariau nuodė- 
me ir perskaičiau šiuodu laiškus, vedamas pačių geriausių paska- 
tų. Iš jų sužinojau, kad misteris Bunas ketina aplankyti Jeruzalės 
gyvenvietę dar sykį. Jeigu leisiu jam šitai padaryti, ta kelionė bus 
jam mirtinas smūgis. Ar aš išdrįsiu, kol jis miega, nepastebimai 
nusigauti iki Pritčers Korners ir sutvarkyti būtiniausius buitinius 
reikalus? Aš turiu tai padaryti, tačiau kas gi atsitiks, jeigu jis tuo 
metu nubus! Kas gi bus, jei aš grįšiu ir aptiksiu, kad jo jau nebėra?! 
Vėl tie garsai sienose... Ačiū Dievui, kad jis miega ir nieko negirdi! 
Mano protas ligšiol krūpteli nuo minties apie juos, prisiminus tai, 
ką matėm požemyje. 

Veliau. 

Vakarienę misteriui Bunui atnešiau ant padėklo. Keltis jis žada 
kiek vėliau. Nepaisant jo gudrybių, aš žinau, ko jis nori. Jis niori 
sulaukti, kol aš išvažiuosiu į Pritčers Korners, o tada... Tarp mano 
daiktų dar buvo truputis migdomųjų, paskirtų jam daktaro, kai jis 

praeitą sykį sirgo. Nieko neįtardamas, jis išgėrė migdomuosius 
drauge su arbata ir vėl užmigo. Staiga man pasirodė siaubinga, 
kad reikės palikti ji vieną su padarais, slampinėjančiais už sienų, 
ir aš užrakinau jį kambaryje. Tiesiog dėl viso pikto, tiktai rūpin- 
damasis jo nervais. 

Vėliau. . 

Viešpatie, padaryk taip, kad aš rasčiau jį vietoje, ramiai 
miegantį, kai grįšiu atgal. 

Dar vėliau. 

Mušė akmenimis! Jie mušė mane akmenimis! Kaip pasiutusį 
šunį! Išgamos! Pabaisos! O juk vadina save žmonėmis. Visi mes čia 
kaliniai... | | 

Visur angelai ir skėriai! Jie renkasi į būrį, ir aš jau nebesusigau- 
dau, ar tai haliucinacijos ir kliedesys, ar viskas vyksta iš tikrųjų... 


+ 
1850 metų spalio 26 d. 


MIELAS BOUNSAI, jau temsta, o aš ką tik prabudau, pramie- 
gojęs ištisas 24 valandas. Įtariu, kad mano geroji auklė Kelas 
tiesiog įbėrė arbaton migdomųjų, supratęs mano kėslus. Jis tikras, 
ištikimas draugas. Dar daugiau, Kelvinas Makenas - vienas geriau- 
sių ir artimiausių draugų, todėl aš nė žodeliu neužsiminsiu apie 
tą nedidele gudrybę su migdomaisiais, kai jis grįš. 

Aš vis dar, ačiū Dievui, blaivaus proto. Rytoj ateis diena. Aš 
ramus ir ryžtingas, nors jaučiu, kad mane labai greitai vėl suims 
karštligė ir mano sąmonė vėl susidrums. Jeigu taip įvyks, tai 
būtinai rytoj. Gali būti, naktis praeis dar visai pakenčiamai, bet 
net ir grasindami mirtimi manęs nepriverstų eiti į tą kaimą naktį. 

Man atrodo, Bounsai, kad tai paskutinis mano laiškas tau. 


Tesaugo tave Viešpats. 
ČARLZAS 


LD 
(y 
La 


P.S. Aš vėl girdėjau angelų balsus ir jų sparnų plazdesį. Kelas 
įsitikinęs, kad negirdžiu nieko, bet aš girdžiu viską. 


v 


C. 
+ 
(Iš Kelvino Makeno užrašų knygutės) 


1850 metų spalio 27 d. 
5 valanda ryto 


Jis nepasiduoda jokiems įkalbinėjimams. Atkalbėti jo tiesiog 
neįmanoma. Ką gi, aš eisiu kartu su juo. | 


" 
1850 metų lapkričio 5 d. 


"MIELAS BOUNSAI, Aš silpnas, bet mano protas aiškus. Tiksliai 
nežinau, kuri šiandien diena, bet saulės laidos laikas leidžia 
spręsti, kad datą užrašiau teisingą. Aš sėdžiu prie savo darbo 
stalo. Būten* prie to stalo, ant kurio parašiau tau pirmąjį laišką iš 
Čepelvaito. Rašau tau, žvelgdamas į niūrų juodą vandenyną, 
kuriame greitai blėsta paskutiniai saulėlydžio atšvaitai. Štaijųjau 
ir visai nematyti. Šita naktis - mano naktis. 

„Kaip plakasi į uolas bangų mūša! Ji taško purslus į tamsėjantį 
dangų, ir aš jaučiu, kaip grindys virpa man po kojom. Vandenyne 
aš matau savo atspindį, mirtinai blyškų tarsi kokio vampyro... 
Nieko nevalgau jau nuo spalio 27 d. Kelas man daugiau nebeat- 
neša nei pusryčių, nei pietų, nei vakarienės... Jis man iš viso nieko 
daugiau nebeatneša... 

O, Kelai! Jojau nebėra, Bounsai! Dabar aš matau prieš save tik 
nužudytą palaimintąjį su išdžiūvusiomis rankomis ir veidu, pana- 
šiu įjuodą kaukę... Tai mano atspindys vandenyne. Mane guodžia 

tik viena keista mintis, kad Kelvino greičiausiai nepersekiojo tokie 
košmarai, kokie pastarosiomis dienomis persekioja mane: virpan- 
čios šmėklos, kiūtančios pasaloje ir laukiančios mano pasirodymo 
kraupiuose karštligės koridoriuose. Net dabar mano rankos dre- 
ba, ir aš visą puslapį primarginau dėmėmis. 

Kelvinas siaubingai susijaudino, kai aš rytą vos nepasprukau 
nuo jo. Tada aš maniau, kad parodžiau neįtikėtiną sumanumą. 
Pasakęs jam, kad mes turim išvažiuoti, paprašiau jo nuvykti į 
Pendrelį už keleto mylių nuo čia ir pasamdyti ekipažą. Aš jam 
paaiškinau, kad taip mes, atseit, sugebėsim nepažinti pravažiuoti 
pro galinčius pasipainioti netoliese vietinius gyventojus. Jis prita- 
riamai linktelėjo galvą, ir po kelių minučių aš jau stebėjau, kaip jis 
pakrante tolo nuo namų. Kai pagaliau jis dingo iš akių, aš greitai 
ėmiau ruoštis į kelionę. Orai jau buvo šalti, ypač rytais. Pūtė 
gūsingas brizas, pranašaudamas greitą žiemos pradžią. Aš apsivil- 
kau paltą, apsivyniojau šiltą šaliką ir akimirką susimąsčiau, ar 
nepasiėmus man pistoleto, bet čia pat nusišypsojau dėl savo 
naivumo - kuo gali padėti pistoletas ten, kur aš susirengiau?! 

Išėjau pro valgomąjį ir greitu žingsniu patraukiau link Jeruza- 
lės gyvenvietės. Prieš žengdamas į mišką, akimirksniui užmečiau 
paskutinį žvilgsnį į jūrą ir dangų, paskutinį kartą pilna krūtine 
įkvėpiau tyro oro - juk jo skonis žymiai geresnis už tą puveną, 
kuria man tuoj teks kvėpuoti. Žvelgdamas į dangų, pamačiau 
didžiule žuvėdrą, sukančią ratus po debesimis. 

Staiga aš kažką pajutau, ir atsigrįžes pamačiau prieš save... 
besišypsantį Kelviną Makeną! 

- Jums nederėtų ten eiti vienam, sere, - pasakė jis, ojo veidas 
atrodė toks nepermaldaujamas, kad aš beveik ir nebandžiau jam 
prieštarauti. 

- Kelvinai, - buvau bepradedąas. 

- Ne, nė žodžio daugiau, sere, labai prašau. Mes ten eisim a kartu 
ir padarysim tai, ką turim padaryti. Priešingu atveju man teks, 
jūsų pačių labui, bet kokiomis priemonėmis grąžinti jus namo. 
Maldauju, nepykit ant manęs. Jūs nesveikuojate, ir eiti vienam 
tikrai nereikėtų. 

Neįmanoma aprašyti tos sudėtingos jausmų gamos, kuri tada 
manyje siautė, susidūrus su draugu, - sumišimas, apmaudas, 
užgauta savimeilė... Bet visų stipriausia - meilė ir neapsakomo 
dėkingumo jausmas. | 

Toliau ėjom tylėdami. Miškas atrodė kaip išmiręs. Nečiulbėjo 
nė vienas paukštis, nečirškėjo nė vienas medžių svirplys. Atrodė, 
kad mes apgaubti kažkokiu gigantišku skaidriu gaubtu, pro kurį 
vidun neprasiskverbia nė vienas išorinio pasaulio garsas. Galėjau 
justi tik silpną jūros druskos kvapą ir iš tolo atklystantį degančių 
rudeninių lapų dūmelio dvelksmą. Lapai šnarėjo po mūsų kojomis 
įvairiaspalviu kilimu, tačiau mano akys matė tik vieną spalvą - 
raudoną... 

Greitai druskos kvapas išsisklaidė, o jį pakeitė tas grėsmingas 
kvapas, apie kurį tau jau rašiau. 

Kai mes priėjome prie tilto per upelį, beveik prie pat mūsų 
kelionės tikslo, man pasirodė, kad Kelvinas nori kažką pasakyti, 
bet jis tik pažvelgė į mane ir nutylėjo, nukreipdamas žvilgsnį į 
bažnyčios bokšto smaigalį, kuris, atrodė, galėjo pradurti dangų. 
Neryžtingai pastoviniavę keletą sekundžių, mes pajudėjom tolyn. 

Greitu žingsniu perėję tiltelį, mes nesustodami patraukėm 
tiesiai prie Džeimso Buno bažnyčios. Jos durys tebebuvo praviros 
lygiai taip pat, kaip mes jas buvom palikę praėjusį kartą, tik tamsa 
viduje atrodė dar grėsmingesnė. Kai lipom laiptais, mūsų žingsnių 
aidas, atsimušantis nuo durų, gaudžiančiu kūju dundėjo mano 
galvoje bei širdyje, o rankos ir kojos tiesiog pagaugais ėjo. 
Nesustodami mes iškart įėjom vidun. Dvokas ten buvo beveik 
nepakeliamas... Bet svarbiausia buvo ne tai. 

Viduje buvo tikras pragaras, tarsi prieš mus čia būtų siautėjusi 
visa vandalų gauja. Visi suolai išvartyti ir išmėtyti. Kryžius, kuris 
praėjusį sykį buvo apverstas, dabar gulėjo ant grindų, o visas takas 
tarp suolų buvo užlietas sukrešėjusio ir pajuodusio kraujo balų... 
Vienintelė vieta, nepaliesta šito uragano, buvo altorius, o virš jo, 
įdėmiai žvelgdamas stiklinėmis akimis, tarsi iškilęs iš šventvagiš- 
kos knygos, kabojo nudurtas ėriukas. 

- Viešpatie, - sušnibždėjo Kelvinas. 

Apeidami balas ant grindų, mes priėjom arčiau. Sienos ir 
skliautai, į kuriuos atsimušdavo mūsų žingsnių aidas, iškreipdavo 
ji, paversdami šiurpiu griaudinčiu juoku. Prisiartinę ir uždėję 
kojas ant pirmojo laiptelio, mes pamatėm, kad ėriukas visiškai 
sveikas. Bet jis buvo tartum visiškai išsunktas - nė vienoj jo 
kraujagyslėj, regis, neliko nė lašelio kraujo. Krauju buvo aplieta 
visa knyga, visas altorius ir viskas aplinkui, bet... viskas, kas buvo 
parašyta atverstuose puslapiuose, puikiausiai matėsi, tarsi krau- 
jas, užliejęs ją, būtų pavirtęs perregimu ir skaidriu raudonu 
stiklu... 

- Ką ketinate daryti? - apmirusiu balsu paklausė manęs Kelvi- 
nas. | 
- Aš ketinu padaryti tai... - ryžtingai atsakiau aš, - tai, ką 
privalėjau padaryti jau seniai - ruošiuosi sunaikinti ją. 

Tą akimirką išgirdau siaubingą ūžesį galvoj ir pajutau, kad 
pradeda temti akyse. Probėgom žvilgtelėjęs į Kelą, supratau, kad 
ir jam tas pats. Ištiesiau ranką prie knygos ir pabandžiau ją paimti. 
Ir tuoj pat prasidėjo tokie dalykai, kurių aprašyti paprastam 
mirtingajam tiesiog neįmanoma... Baisiai ūždamos ir vibruoda- 
mos, grindys pradėjo kilti po mūsų kojomis, o skliautai, rodės, po 
akimirkos grius ant galvų. Tapo nepakeliamai karšta, ir aš pagal- 
vojau, kad tuoj tuoj užsiliepsnos mūsų drabužiai. Beprotis, kaip 
galėjau tuo momentu galvoti apie tokias smulkmenas?! Staiga 
prieš mus iš nebūties iškilo Senasis Bunas. Jis buvo lygiai toks, 
kokį buvo aprašes dienoraštyje Robertas... Mane suėmė tokia 
nenusakoma baimė, kad, rodės, tuoj pat išprotėsiu. Blėstančia 
sąmone spėjau pastebėti du dalykus. Pirmasis buvo veriantis, bet 
tarsi pro tankią uždangą besiskverbiantis Kelo klyksmas: “Bėgam! 
Bėgam!" Antra, ką pamačiau beveik jau nieko nereginčiomis 
akimis, buvo visiškai siaubinga. Kažkokia nesuvokiama jėga 
atplėšė Kelvino kojas nuo žemės ir, sumaigiusi visą jo vargšą kūną, 
neįtikėtinai stipriai sviedė jį į galinę sieną, kur tą pat sekundę jis 
"r atsisveikino su gyvenimu. Nieko nesuvokdamas iš siaubo. 5 

apgraibomis išlėkiau iš bažnyčios ir ilgai bėgau, kol mane visiškai 
apleido paskutinės jėgos... 

Dabar aš pagaliau viską supratau. Aš privalau mirti, Bounsai... 
Kitaip prakeiksmas, pakibes virš Bunų giminės, nesibaigs nieka- 
da. Aš, Čarlzas Bunas, paskutinysis iš šios nelemtos giminės, ir 
manimi ji turi užsibaigti - vardan Dievo ir vardan žmonijos. 

Sudie, mano drauge. Po keletos minučių aš mirsiu. 

Tesaugo tave Dievas! 

| Tavo ČARLZAS 


< 


Tvarkydamas šeimos archyvą, radau keletą gana įdomių doku- 
mentų. Tai laiškai, rašyti vieno iš mano protėvių - sero Čarlzo 
Buno. Perpasakoti jų turinį nėra prasmės - visi laiškai pateikiami. 
Norėčiau ištaisyti tiktai vieną klaidą, kurią padarė mano pirmta- 
kas. Jis, laimei, pasirodė besąs ne paskutinis mūsų giminės 
atstovas. Šiandien toks esu aš. Vargšas Čarlzas Bunas! Greičiau- 
siai jis buvo neblogas žmogus, bet, deja, visiškai išprotėjo ir baigė 
gyvenimą savižudybe. 

Namas, Bunų giminės namas, kurį aš paveldėjau, tiesiog 
nuostabus, bet jam reikalingas kapitalinis remontas. 

Sienose labai daug žiurkių. Sprendžiant iš garsų - labai dide- 
lių. | 

Nuolat niekinama 
T įšeidinėjama Kervė Vart suvokia 
turinti: nepaprastą GALIĄ, kurios 
pakanka paversti mažą Naujosios 


Anglijos miestelį rūkstančių griuvėsių Nu 
krūva. Nekalta mokinė av kerštingas m 

| demonas? 4 
“Atsakymą, rasite šioje šiurpioje, bet. 

